
1.1.1 D’eascair an tuairisc thaighde ó choimisiún ón gCoiste Seasta Thuaidh Theas ar Ghaeloideachas ar anailís a dhéanamh ar mhúnlaí soláthair gaelscolaíochta i dTuaisceart Éireann agus i bPoblacht na hÉireann. Bunaíodh an Coiste Seasta le cur le comhoibriú trasteorann in earnáil an ghaeloideachais, agus le comhroinnt an dea-chleachtais ar bhonn thuaidh theas. Tacaíonn an saothar taighde seo le comhlíonadh dualgas oifigiúil maidir le 
héascú agus spreagadh na gaelscolaíochta, de réir reachtaíocht náisiúnta agus idirnáisiúnta.

1.1.2	Tá borradh suntasach ar sholáthar an oideachais trí mheán na Gaeilge ar oileán na hÉireann le dhá scór bliain anuas. Tugann stair na scoileanna léargas ar na heispéiris éagsúla a bhí ag na pobail a bhunaigh scoileanna lán-Ghaeilge. De réir mar a mhéadaigh líon na scoileanna, cuireadh polasaithe oifigiúla i bhfeidhm a rialaigh gnéithe den phróiseas forbartha. Mar shampla, de dheasca polasaí a bhaineann le critéir inmharthana bunaítear scoileanna lán-Ghaeilge i limistéir uirbeacha amháin. Dhírigh eagrais um dhul chun cinn na gaelscolaíochta ar phleanáil straitéiseach don earnáil, ach cuireadh dúshláin mhóra roimh na grúpaí tuismitheoirí a bhí ag iarraidh scoileanna lán-Ghaeilge a bhunú. Bhí ócáidí ann nuair a socraíodh ar shuíomh a dhruidim. Glacadh an cinneadh sin i gcás 8 suíomh i dTuaisceart Éireann thar thréimhse 10 mbliana. (Ní chuirtear san áireamh aonad amháin a dhruid agus a d’oscail mar bhunscoil neamhspleách ar láthair nua gan briseadh sa soláthar.) D’éirigh le scoileanna eile dul i ngleic le dúshláin mar thoradh ar fhadhbfhuascailt chruthaitheach agus ar oiriúnú an tsoláthair do chomhthéacsanna sonracha. 

1.1.3 Tháinig réimse múnlaí soláthair chun cinn mar chuid den phróiseas forbartha seo, ag freagairt do riachtanais áitiúla. Déantar iad a rangú go ginearálta mar scoileanna saorsheasaimh[footnoteRef:1] nó aonaid/sruthanna, cé go mbíonn saintréithe éagsúla faoi cheilt sa mhórphatrún sin.  I measc na múnlaí sin, tá samplaí de scoileanna neamhspleácha ann a thosaigh mar aonad nó sruth i máthairscoil Bhéarla, agus a mhalairt, cé nach flúirseach na samplaí sin. Go ginearálta, ní tharlaíonn athrú ó mhúnla amháin go múnla eile, agus feictear gur dlús daonra an toisc is mó a imríonn tionchar ar an rogha soláthair.  [1:  Bainimid úsáid as an téarma ‘saorsheasamh’ chun cur síos a dhéanamh ar scoil ina múintear ábhair an churaclaim seachas Béarla trí mheán na Gaeilge do na daltaí uilig. Tá téarmaí eile ar nós ‘scoite’ agus ‘neamhspleách’ ach d’fhéadfaí brí eile a bhaint as na téarmaí sin.
] 


1.1.4 Chuimsigh an taighde dhá dhlinse, Poblacht na hÉireann (PÉ) agus Tuaisceart Éireann (TÉ), agus dhá leibhéal scoile, bunscoileanna agus iar-bhunscoileanna. Faoi mar a fheictear i dTábla 1.1 is aonaid nó sruthanna iad cuid bheag de na cineálacha soláthair. Tá seacht n-aonad bunscoile in TÉ agus níl aonad bunscoile ar bith in PÉ. Maidir le hiar-bhunscoileanna, tá 10 n-aonad/sruth iar-bhunscoile in PÉ agus 4 cinn in TÉ. As na ceithre aonad/sruth iar-bhunscoile in TÉ, bunaíodh ceann amháin in 2010 agus ceann eile in 2011 agus tá an soláthar curaclaim fós á fhorbairt iontu. Is é Bliain 12 an rang is sinsearaí in aonad/sruth iar-bhunscoile ar bith in TÉ. 

Tábla 1.1: Líon na scoileanna saorsheasaimh agus aonad lán-Ghaeilge, bunscoileanna agus iar-bhunscoileanna, in TÉ agus in PÉ
	
	Poblacht na hÉireann (PÉ)
	Tuaisceart Éireann (TÉ)
	Ar oileán na hÉireann

	Bunscoileanna saorsheasaimh 
	141
	28
	169

	Aonaid bhunscoile
	0
	7
	7

	Iomlán bunscoile

	141
	35
	176

	Iar-bhunscoileanna
saorsheasaimh
	26
	1
	27

	Aonaid iar-bhunscoile
	10
	4
	14

	Iomlán iar-bhunscoile

	36
	5
	41

	Móriomlán
	177
	40
	217



Ní mór na comhthéacsanna éagsúla seo a choinneáil san áireamh agus na torthaí taighde thíos a léamh toisc gurb é an príomhchúram a bhí orainn ná comparáid a dhéanamh idir aonaid/sruthanna agus scoileanna saorsheasaimh. Gan aonad/sruth bunscoile ar bith ar bun in PÉ, agus gan ach iar-bhunscoil saorsheasaimh amháin ar bun in TÉ, bhí anailís chuimsitheach de dhíth a chaithfeadh solas ar threisí agus ar chonstaicí a bhain le gach múnla. 

[bookmark: _Toc496365307]Príomhthorthaí 
Baineadh sonraí suimiúla as an anailís a chuireann leis an eolas atá ar fáil ar an tumoideachas in Éirinn. Seo thíos achoimre ar thorthaí agus fócas dírithe ar na múnlaí soláthair. Nuair a dhéantar tagairt d’aonaid, tuigtear gur idir aonaid agus sruthanna atá i gceist. 

· Sna haonaid lán-Ghaeilge imríonn timpeallacht an Bhéarla ar fud na scoile tionchar ar úsáid na Gaeilge i measc na ndaltaí. Tugtar tosaíocht do riachtanais na scoile uile sa phróiseas earcaíochta foirne de ghnáth. Dá bhrí sin, uaireanta múintear líon teoranta ábhar trí mheán na Gaeilge.
· Uaireanta cruthaíonn na socruithe ag am lóin agus sosa sna haonaid constaicí maidir le húsáid na Gaeilge. Baineann na castachtaí seo le spás roinnte agus daltaí aonaid i gcuideachta an phobail lán-Bhéarla ag na hamanna sin. I gcásanna áirithe coinnítear daltaí aonaid agus máthairscoile le chéile ag am lóin ar eagla go gceapfaí go raibh fabhraíocht á cleachtadh i dtreo an aonaid.
· Bíonn tumadh i nGaeilge de dhíth ar na daltaí i dtimpeallacht iomlán na scoile agus sin an buntáiste is mó a thairgeann na scoileanna saorsheasaimh. Tairgtear an curaclam iomlán trí mheán na Gaeilge. 
· Tá dúshláin ar leith ag baint le polasaí tumoideachais iomláin a chur i bhfeidhm sna haonaid iar-bhunscoile, ina measc teacht ar mhúinteoirí le Gaeilge mhaith; teacht ar fhoireann choimhdeach le Gaeilge mhaith; easpa Gaeilge na dtuismitheoirí; easpa téacsleabhair oiriúnacha i nGaeilge; teacht ar aoichainteoirí le Gaeilge mhaith; agus daltaí a spreagadh le Gaeilge a labhairt.
· I gcásanna áirithe téann daltaí iar-bhunscoile in PÉ chuig scoil lán-Bhéarla i gcomhair ábhar áirithe don Teastas Sóisearach agus don Ardteistiméireacht.
· In PÉ déanann 5% de na daltaí cuid de na scrúduithe don Teastas Sóisearach trí Bhéarla agus déanann 15% de na daltaí cuid de na scrúduithe don Ardteistiméireacht trí mheán an Bhéarla. Sa scoil saorsheasaimh in TÉ déanann na daltaí gach ábhar seachas Béarla trí mheán na Gaeilge do na scrúduithe GCSE agus Ardleibhéil. Múineann aonad amháin in TÉ 50% den churaclam trí Bhéarla agus déanann na daltaí na hábhair sin trí Bhéarla sa scrúdú GCSE. 
· Imríonn dhá fhachtóir eile tionchar ar úsáid na Gaeilge mar theanga thumtha i measc daltaí iar-bhunscoile:
a. Teanga an churaclaim iar-bhunscoile. Tá oilteacht teanga ar ardchaighdeán de dhíth le riachtanais an churaclaim a chomhlíonadh;
b. Teanga shóisialta chasta a bhíonn de dhíth ar dhéagóirí. Is leithne agus is doimhne na smaointe a bhíonn siad ag iarraidh a phlé, agus leathnaítear na hábhair shuime a bhíonn acu i gcúrsaí an tsaoil.


[bookmark: _Toc496365309]Leithead agus doimhneacht eispéireas iomlán na ndaltaí maidir le feidhmiú trí Ghaeilge sa saol scoile

· Tá ról ceannródaíochta ag na scoileanna saorsheasaimh agus bíonn dualgas orthu earnáil lán-Ghaeilge a thógáil. Spreagann an scoil borradh i seirbhísí Gaeilge, seirbhísí a bhaineann le tréadchúram, riachtanais speisialta, scrúduithe, agus forbairt an churaclaim. Dá bhrí sin cuireann múnla na scoileanna saorsheasaimh go mór le leithead agus doimhneacht eispéireas iomlán na ndaltaí maidir le feidhmiú trí Ghaeilge sa saol scoile.
· Is mó an míshásamh a léiríodh sna bunscoileanna agus aonaid in TÉ ná sna bunscoileanna in PÉ faoi líon na n-uirlisí/trialacha measúnaithe atá ar fáil trí mheán na Gaeilge. Léiríodh míshásamh ard sa phobal bunscoile uile faoi líon íseal na n-uirlisí / trialacha diagnóiseacha i nGaeilge.  
· Thuairiscigh 90% de na bunscoileanna uile in TÉ gur i mBéarla amháin nó as Béarla den chuid is mó a rinne seirbhísí seachtracha measúnuithe foirmeálta. Chuir an cleachtas seo imní ar thuismitheoirí. 
· Déantar oideachas trí Ghaeilge a sholáthar fhad leis an idirbhliain (PÉ), nó Bliain 12 (TÉ), i roinnt aonad agus is trí Bhéarla a dhéantar an teagasc ina dhiaidh sin. 
· Uaireanta téann daltaí aonad chuig scoil eile le haghaidh ábhar áirithe i mBéarla.
· Thug príomhoidí/stiúrthóirí sna múnlaí éagsúla le fios nach raibh líon na n-áiseanna Gaeilge a bhí ar fáil trasna an churaclaim sásúil. Sna hiar-bhunscoileanna in PÉ is minic a úsáidtear leagan Béarla de théacsleabhar mar nach bhfuil an leagan Gaeilge ar chomhchaighdeán leis an leagan Béarla. Is áiseanna Gaeilge ar líne is mó atá in easnamh, de réir ceannairí aonad agus ceannairí scoileanna saorsheasaimh, mar shampla cláir i nGaeilge don chlár bán idirghníomhach.
· Sna haonaid uaireanta bíonn teannas inmheánach sa scoil maidir le dáileadh áiseanna ar an dá thaobh den scoil.
· Is minic a bhíonn na himeachtaí seach-churaclaim ar siúl trí mheán an Bhéarla, sna haonaid bhunscoile agus iar-bhunscoile in TÉ agus sna hiar-bhunscoileanna in PÉ. Mar shampla sna haonaid bíonn daltaí ón dá thaobh den scoil le chéile le haghaidh go leor imeachtaí seach-churaclaim agus bíonn gníomhaíochtaí áirithe ar siúl leis an máthairscoil trí mheán an Bhéarla.  Feictear i gcás na mbunscoileanna go gcuireann thart ar 50% acu na himeachtaí ar fáil i nGaeilge amháin nó i nGaeilge den chuid is mó.  

Úsáid na Gaeilge:
· Ba iad na daltaí bunscoile i scoileanna saorsheasaimh sa taighde seo an dream ba láidre ó thaobh úsáid na Gaeilge i gcomparáid leis na daltaí iar-bhunscoile agus na daltaí bunscoile in aonaid in TÉ.
· An dalta féin: Bhí ceangal láidir idir an Ghaeilge agus forbairt fhéiniúlacht phearsanta agus theangeolaíoch na ndaltaí. Bhí roinnt daltaí den tuairim gur bua pearsanta é a bheith in ann Gaeilge a labhairt, a léamh agus a scríobh. Thuig na daltaí na buntáistí a bhaineann le dátheangachas dóibh agus go mbeadh sé níos fusa dóibh teangacha eile a fhoghlaim sa todhchaí.
· An teaghlach agus cairde: Ba léir go raibh tionchar nach beag ag cúlra an dalta ar thoilteanas na ndaltaí i leith úsáid na Gaeilge taobh istigh agus taobh amuigh den scoil. Chuir roinnt daltaí in iúl gur spreag tuismitheoirí, siblíní agus gaolta eile iad chun Gaeilge a labhairt. Thaitin sé leo Gaeilge a labhairt le cairde ar scoil agus taobh amuigh den scoil.
· An scoil agus an córas oideachais: Tháinig sé chun solais sna ráitis ó na daltaí go bhfuil cur chuige na múinteoirí uilig, cur chuige na scoile agus an contanam oideachais go tréan i measc na bhfachtóirí a théann i bhfeidhm ar úsáid na Gaeilge mar theanga tumtha i measc na ndaltaí. Tá tionchar nach beag ag na fachtóirí seo ar thoilteanas na ndaltaí Gaeilge a úsáid ar láthair na scoile taobh amuigh den seomra ranga. Ach is iad na gníomhaíochtaí seach-churaclaim is mó a chuireann fonn ar na daltaí Gaeilge a labhairt. Cuireann imeachtaí seach-churaclaim go mór le leithead agus doimhne eispéireas iomlán na ndaltaí maidir le feidhmiú trí Ghaeilge sa saol scoile.
· An tsochaí: Tá ról nach beag ag an sochaí i bhforbairt na Gaeilge. Is léir go bhfuil ceangal láidir idir toilteanas na ndaltaí i leith úsáid na Gaeilge taobh amuigh den scoil agus na deiseanna a chuireann an tsochaí ar fáil dóibh an teanga a labhairt, ina measc teagmháil le cainteoirí Gaeilge eile, na meáin chumarsáide, na deiseanna gairmiúla a thugann an Ghaeilge dóibh agus caitheamh aimsire éagsúla trí mheán na Gaeilge. 
· An teanga agus cultúr na tíre: Bhí téamaí a bhain le féiniúlacht náisiúnta agus féiniúlacht chultúrtha go tréan i measc na bhfreagraí a thug na daltaí. Léirigh siad suim sa teanga féin, i stair na teanga agus an ceangal idir an teanga agus stair na hÉireann. Bhraith siad go raibh ról acu mar chainteoirí Gaeilge i gcaomhnú na teanga agus téann na fachtóirí seo i bhfeidhm go mór ar thoilteanas na ndaltaí Gaeilge a labhairt sa scoil agus taobh amuigh den scoil.  Bhí ceangal láidir chomh maith idir toilteanas Gaeilge a labhairt agus gníomhaíochtaí cultúrtha ar nós ceol traidisiúnta, amhránaíocht, litríocht na Gaeilge, cluichí gaelacha agus drámaíocht.
[bookmark: _Toc496365311]Difríochtaí eile i dtuairimíocht daltaí 
· Ag leibhéal na bunscoile ba iad na daltaí sna bunscoileanna saorsheasaimh ba thúisce a luaigh gurb í an scoil a spreag iad chun Gaeilge a labhairt. Agus ba iad na daltaí sna bunscoileanna saorsheasaimh chomh maith is mó a luaigh gníomhaíochtaí cultúrtha mar spreagadh chun Gaeilge a labhairt. 
· I gcodarsnacht leis seo ba iad na daltaí sna haonaid bhunscoile is dóchúla a luaigh gurb é an teaghlach a spreag iad chun Gaeilge a labhairt. 
· Luaigh 71.9% de na daltaí sna haonaid bhunscoile go raibh fonn orthu Gaeilge a labhairt ar chúiseanna a bhain le féiniúlacht i gcomparáid le 18.3% sna bunscoileanna saorsheasaimh.
· Luaigh 29.3% de na daltaí sna haonaid/sruthanna iar-bhunscoile gur thug an teaghlach spreagadh dóibh Gaeilge a labhairt i gcomparáid le 13.3% sna hiar-bhunscoileanna saorsheasaimh.
· Dúirt 77.8% de na daltaí sna hiar-bhunscoileanna saorsheasaimh go raibh fonn orthu Gaeilge a labhairt ar chúiseanna a bhain le féiniúlacht i gcomparáid le 56.1% sna haonaid/sruthanna iar-bhunscoile.

Fonn foghlama na Gaeilge agus dearcadh i leith fhoghlaim na Gaeilge
· Maidir le fonn foghlama na Gaeilge, bhí difríocht suntasach ann idir bunscoileanna saorsheasaimh TÉ i gcomparáid le na comhthéacsanna seo a leanas; haonaid bhunscoile TÉ, iar-bhunscoileanna saorsheasaimh PÉ, aonaid iar-bhunscoile PÉ, agus iar-bhunscoil saorsheasaimh TÉ.
· Maidir le dearcadh i leith fhoghlaim na Gaeilge, bhí an meánscór ab airde ag bunscoileanna saorsheasaimh TÉ agus difríocht suntasach ann i gcomparáid le haonaid iar-bhunscoile PÉ, agus iar-bhunscoil saorsheasaimh TÉ.

[bookmark: _Toc496365312]Na fachtóirí a théann i bhfeidhm ar thoilteanas na ndaltaí i leith úsáid na Gaeilge ar láthair na scoile, taobh amuigh den seomra ranga (m.sh. le linn am súgartha)

· Is iad na gnéithe is suntasaí a imríonn tionchar ar thoilteanas na ndaltaí i leith úsáid na Gaeilge ná teanga baile na ndaltaí, an réigiún ina bhfuil an scoil suite (PÉ nó TÉ), agus an leibhéal (bunscoil nó iar-bhunscoil) seachas an scoil saorsheasaimh nó aonad atá ann. Cé is moite de na fachtóirí sin, ba iad na daltaí bunscoile i scoileanna saorsheasaimh sa taighde seo ba láidre ó thaobh úsáid na Gaeilge i gcomparáid leis na daltaí iar-bhunscoile agus na daltaí bunscoile in aonaid in TÉ. 
· Feictear bua na teanga ag daltaí a thagann ó chúlra Gaeilge ag tús na scolaíochta, maidir le sealbhú na teanga, ach cuireadh béim ar an tábhacht le dearcadh dearfach tuismitheoirí chomh maith.
· Ceantar faoi mhíbhuntáiste: D’aithin na príomhoidí dúshláin sa bhreis a cruthaíodh i gceantair scoile faoi mhíbhuntáiste. Is fadhb é deiseanna teoranta a bheith ag roinnt daltaí le haghaidh forbairt agus úsáid teanga, idir Bhéarla agus Ghaeilge, agus fadhbanna sóisialta eile a bheith acu. 
· Cúntóirí ranga le Gaeilge: Is minic a luadh an tábhacht le cúntóirí ranga le Gaeilge a bheith ar fáil agus a dtacaíocht le cothú na Gaeilge sa rang agus sa chlós.
· Inniúlachtaí múinteoirí: Labhraíonn daltaí Gaeilge nuair a bhíonn na múinteoirí i láthair, le linn gníomhaíochtaí ranga agus taobh amuigh den rang. Sainaithníodh inniúlachtaí na múinteoirí, idir ardchumas Gaeilge agus tuiscint ar oideolaíocht an tumoideachais, mar thionchar mór ar Ghaeilge na ndaltaí.
· Pointí bónais scrúduithe: Éiríonn caighdeán na Gaeilge an-dúshlánach ag an leibhéal sinsearach agus cuidíonn na pointí bónais sna scrúduithe stáit le spreagadh daltaí sinsearacha chun an Ghaeilge a úsáid agus a fheabhsú. 
· Dúirt idir cheannairí scoileanna saorsheasaimh agus cheannairí na n-aonad go bhfuil an taithí naíonra/naíscoile ar na fachtóirí is mó a imríonn tionchar ar úsáid na Gaeilge i measc na ndaltaí bunscoile. Má d’fhreastail daltaí ar naíonra bíonn tuiscint acu ar an teanga agus ar an timpeallacht cheana féin nuair a aistríonn siad go dtí an bhunscolaíocht.  
· Bhí na daltaí sna scoileanna saorsheasaimh níos tiomanta don Ghaeilge taobh amuigh den seomra ranga ná na daltaí sna haonaid, difríocht a bhí suntasach ó thaobh staitistice de.
[bookmark: _Toc496365313]Na fachtóirí a théann i bhfeidhm ar dheiseanna forbartha teanga agus gairmiúla d’fhoireann na scoile
· Mhínigh comhordaitheoirí aonaid bhunscoile TÉ gurb iad riachtanais ghairmiúla na foirne iomláine an tosaíocht sa phlean forbartha scoile seachas na riachtanais forbartha a bhíonn ag foireann an aonaid agus gur míbhuntáiste é sin.
· Nochtadh tuairimíocht láidir go raibh rabharta cúrsaí ar fáil i mBéarla agus easpa cúrsaí ar fáil i nGaeilge. Cuireadh in iúl nach leor é cúrsaí atá ar fáil i mBéarla cheana a aistriú go Gaeilge. 
· Thóg príomhoidí bunscoileanna, idir scoileanna saorsheasaimh agus aonaid, ceist faoi bhrú ama agus mhol siad cúrsaí Gaeilge ar líne agus cúrsaí le linn am scoile.
· Thóg príomhoidí bunscoileanna in PÉ ceist dea-thola maidir le forbairt ghairmiúil, a bhí i gcontúirt de thairbhe an bhrú atá ar mhúinteoirí, dar leo. Míníodh nach féidir le ceannairí na scoileanna freastal ar fhorbairt ghairmiúil nuair is mian leo ceal ama. Chabhródh sé dá bhfostófaí ionadaí nuair a bheadh príomhoide nó stiúrthóir ag freastal ar chúrsa. 
· Cuireadh in iúl go bhfuil gá le hanailís riachtanas chuimsitheach chun sainriachtanais ghairmiúla príomhoidí agus stiúrthóirí san earnáil lán-Ghaeilge a aithint agus forbairt ghairmiúil a fhorbairt ag díriú ar na sainriachtanais áirithe seo.
· Moladh na deiseanna a soláthraíodh do chnuasaigh scoileanna agus bhain siad tairbhe as comhoibriú le scoileanna eile.
· Go ginearálta, chuir na ceannairí béim ar an luach le taithí Ghaeltachta agus nasc idir sin agus forbairt ghairmiúil na foirne. Is scoileanna in TÉ is mó a chuir béim ar an ghné sin d’fhorbairt ghairmiúil. Is ar leas na foirne agus na ndaltaí araon an caidreamh le pobal na Gaeltachta.
[bookmark: _Toc496365314]Tionchar an tsoláthair ar fhorbairt phobal na Gaeilge sa chomharsanacht

· Is luachmhar an ról atá le himirt ag iardhaltaí mar mhúinteoirí, cúntóirí ranga, oifigigh óige agus ag leibhéal na n-údarás agus lucht déanta cinntí. Dá bhrí sin is buntáiste é go mbeadh fáil ar oideachas lán-Ghaeilge ó leibhéal naíonra go deireadh na tréimhse iar-bhunscoile. Is minic nach n-aistríonn daltaí bunscoile lán-Ghaeilge go hiar-bhunscoil lán-Ghaeilge toisc nach bhfuil iar-bhunscoil lán-Ghaeilge sa cheantar áitiúil.
· Bhí scoileanna TÉ níos gníomhaí i bhforbairt na Gaeilge sa phobal ná scoileanna PÉ. D’fhéach gach scoil acu go bhfuil sé mar chuid dá ról an Ghaeilge a chur chun cinn sa phobal agus eagraíonn siad imeachtaí don phobal. Cé go n-eagraíonn scoileanna PÉ imeachtaí fosta, bhí an céatadán cuid mhaith níos lú. 
· Thuig tuismitheoirí an tábhacht a bhaineann le húsáid na Gaeilge mar mhodh cumarsáide. Bhí roinnt tuismitheoirí den tuairim go raibh neart á dhéanamh ag an scoil cheana féin chun pobal Gaeilge a fhorbairt. Rinne tuismitheoirí moltaí faoi imeachtaí sóisialta eile a chothódh pobal, m.sh. imeachtaí idir scoileanna. Cheap tuismitheoirí go mbeadh sé ina chúnamh do na daltaí dá bhféadfaidís a ngnó a dhéanamh trí mheán na Gaeilge sna siopaí áitiúla ag am lóin.
· Ba iad tuismitheoirí bunscoile in PÉ ba mhó ar fad a thug cúnamh le himeachtaí scoile. Ar an iomlán thug tuismitheoirí iar-bhunscoile níos lú cúnaimh. Thug tuismitheoirí cabhair le cúrsaí riaracháin sa scoil, ag imeachtaí tiomsaithe airgid, le cothabháil cóiríochta, le himeachtaí leis na daltaí, ar nós, clubanna óige, seirbhísí eaglasta, turasanna scoile, ceardlanna ceardaíochta agus go mórmhór le rince agus drámaíocht.
· Luaigh tuismitheoirí cúiseanna éagsúla a chuir bac orthu cúnamh a thabhairt don scoil, nithe praiticiúla ba mhó a tháinig chun cinn ar nós easpa ama, cúraimí oibre, cúram leanaí, agus fad ón scoil. Thuairiscigh roinnt tuismitheoirí in TÉ ach go háirithe go raibh easpa muiníne as a gcumas Gaeilge ina bhac.  
[bookmark: _Toc496365315]Anailís ar an tacaíocht a thugann scoileanna do thuismitheoirí na ndaltaí gaelscolaíochta ó thaobh na Gaeilge de

· Cuireann formhór na scoileanna in PÉ ranganna Gaeilge ar fáil do thuismitheoirí agus eolas ar fáil faoi ranganna i gceantar na scoile. 
· Ní nós ach le thart ar thrian de na scoileanna in TÉ ranganna Gaeilge a chur ar fáil sa scoil ach cuirtear eolas ar fáil faoi ranganna sa cheantar.
· Thug tuismitheoirí sa Tuaisceart agus sa Deisceart le fios go bhfaigheann siad tacaíocht ón scoil i bhfoirm scríofa chomh maith (m.sh. foclóir agus frásaí úsáideacha).
· Tugann roinnt scoileanna treoir maidir le cúnamh a thabhairt le hobair bhaile, le forbairt na litearthachta (m.sh. léitheoireacht roinnte), le foghraíocht na Gaeilge agus mínítear cur chuige an tumoideachais do na tuismitheoirí.  
· Tugtar treoir i mBéarla faoin obair bhaile do thuismitheoirí ar bheagán Gaeilge agus soláthraítear téacsleabhair Bhéarla más ann dóibh. 
· Is mór an cúnamh iad na clubanna iarscoile, clubanna obair bhaile agus clubanna uimhearthachta de réir na dtuismitheoirí. Sa chás nach ann dóibh, mhol roinnt tuismitheoirí go mbunófaí a leithéid. 
· Chuir tuismitheoirí fáilte roimh na deiseanna a chuir bunscoileanna in PÉ ar fáil dóibh páirt a ghlacadh in imeachtaí sa seomra ranga. 
· Thuairiscigh bunscoil saorsheasaimh amháin in TÉ go gcuireann siad ranganna ar siúl le tuismitheoirí agus daltaí le chéile ina mbíonn múinteoirí ag múnlú straitéisí teagaisc.
·  Ba léir ó fhreagraí na dtuismitheoirí go mbíonn go leor díobh buartha faoina gcumas cúnamh a thabhairt leis an obair bhaile i nGaeilge, go mórmhór ag leibhéal na bunscoile.
· Léirigh tuismitheoirí i ngach cineál scoile, bunscoileanna agus iar-bhunscoileanna, aonaid agus scoileanna saorsheasaimh in TÉ agus in PÉ sásamh thar na bearta leis an gcumarsáid a dhéanann na scoileanna leo.  Bhí líon beag tuismitheoirí den tuairim go bhféadfadh scoileanna níos mó úsáide a bhaint as cumarsáid dátheangach agus níos mó Béarla a úsáid sa chumarsáid scríofa. Cé go mbraitheann formhór na dtuismitheoirí compordach má labhraíonn duine d’fhoireann na scoile Gaeilge leo, tá mionlach de 15.97%.a bhíonn míshuaimhneach. Ba iad tuismitheoirí bunscoile PÉ is mó a labhair Gaeilge leis an scoil i gcomparáid le tuismitheoirí bunscoile in TÉ nó tuismitheoirí iar-bhunscoile in PÉ agus in TÉ agus bhí an difríocht idir tuismitheoirí bunscoile PÉ agus na grúpaí tuismitheoirí eile suntasach ó thaobh staitistice de. 
· Is meascán cothrom de Ghaeilge agus de Bhéarla an meán cumarsáide is coitianta i measc na mbunscoileanna lán-Ghaeilge le níos mó claonadh i dtreo an Bhéarla le sonrú sna bunscoileanna in TÉ.
· Nuair is cumarsáid ó bhéal atá i gceist, baineann an ceathrú chuid de bhunscoileanna in PÉ úsáid as Gaeilge den chuid is mó nó Gaeilge amháin. A mhalairt atá fíor i gcás na mbunscoileanna in TÉ áit a ardaíonn méid an Bhéarla ó 31.6% i gcás na cumarsáide scríofa go 47.4% sa chumarsáid ó bhéal.
· Maidir leis na hiar-bhunscoileanna feictear gurb é aistriúchán dátheangach an bealach cumarsáide is coitianta. Nuair is cumarsáid ó bhéal atá i gceist tugann iar-bhunscoileanna PÉ áit níos suntasaí don Ghaeilge.
[bookmark: _Toc496365316]Na struchtúir thacaíochta cheannasaíochta is éifeachtaí i mbainistiú agus i reáchtáil aonaid

· Thuairiscigh príomhoidí/stiúrthóirí na n-aonad gur buntáiste é áiseanna uile na scoile, idir acmhainní teagaisc agus áiseanna infreastruchtúir, a bheith roinnte idir an dá thaobh den scoil. Bíonn roinnt áiseanna ar fáil don aonad mar thoradh ar an nasc leis an máthairscoil, busanna scoile agus áiseanna spóirt ina measc, áiseanna nach mbeadh ar fáil gan an nasc sin. Agus is buntáiste é ag múinteoirí nuacháilithe a bheith in ann pleanáil a dhéanamh i gcomhar le comhghleacaithe sa mháthairscoil.
· Uaireanta bíonn forbairt an aonaid faoi shrian ag bainistiú na scoile uile agus ag cur i bhfeidhm phlean forbartha na scoile uile.
· Nuair a fhásann aonad tagann brú uaireanta dul i dtreo scoil scoite a bhunú. D’fhéadfadh impleachtaí fostaíochta a bheith anseo i gcás iar-bhunscoile nuair a bhíonn múinteoirí ag teagasc sa dá chuid den scoil. Is féidir le fás an aonaid teannas a chothú idir riachtanais an aonaid agus na máthairscoile.
· Bíonn cúraimí riaracháin agus bainistíochta troma ar chomhordaitheoirí sna haonaid, inchurtha le dualgais príomhoidí teagaisc.
· Bhí roinnt tuismitheoirí buartha faoin easpa soláthair don oideachas lán-Ghaeilge ag an leibhéal iar-bhunscoile agus bhí siad amhrasach faoi éifeachtúlacht na n-aonad/sruthanna. Ar an taobh eile den scéal bhí tuismitheoirí eile (in TÉ) ag moladh go mbunófaí níos mó sruthanna.
· Cruthaíonn córas uasteorannaithe an líon iontrála san aonad agus sa mháthairscoil castachtaí. Uaireanta bíonn daltaí ag athrú chuig an mháthairscoil lán-Bhéarla.
· Cé gur mian le scoileanna agus aonaid fás, cruthaíonn méadú na scoile dúshlán, mar shampla, méadú líon teaghlach a bhfuil tacaíocht de dhíth orthu, nó an gá le comhranganna.
· Is dúshlán ar leith é freastal ar an dá phobal – pobal le Gaeilge agus pobal gan Ghaeilge, agus aitheantas agus traidisiún na Gaeilge a chaomhnú.
· Is minic nach mbíonn Gaeilge ag príomhoide na máthairscoile ná ag bainisteoirí le sainchúraim rud a chiallaíonn go mbíonn ualach riaracháin níos mó ar chomhordaitheoirí aonad.
· Baineann 80% d’iar-bhunscoileanna in PÉ úsáid as Gaeilge amháin nó Gaeilge den chuid is mó ag cruinnithe den bhord bainistíochta. Déanann dhá thrian (66.6%) amhlaidh i gcás na mbunscoileanna in PÉ. Baineann 83.3% de bhunscoileanna in TÉ úsáid as Béarla amháin nó Béarla den chuid is mó ag na cruinnithe den bhord gobharnóirí. Tá cleachtais éagsúla ag na trí iar-bhunscoil lán-Ghaeilge in TÉ ó Ghaeilge amháin go Béarla amháin.
· Bhí dhá chóras bainistíochta eile i bhfeidhm a thacaigh le fás scoileanna saorsheasaimh. Chuidigh córas saitilíte agus córas meantóireachta le dhá bhunscoil in TÉ forbairt éifeachtach a dhéanamh agus neamhspleáchas a choinneáil le linn luathbhlianta forbartha.
[bookmark: _Toc496365317]Conclúid

Taispeánann an taighde go bhfuil speictream soláthair ann a chuimsíonn córas saorsheasaimh a sholáthraíonn tumoideachas iomlán agus sruth nó aonad i scoil meán Bhéarla a chuireann 50% den chlár teagaisc ar fáil i nGaeilge. Cuireadh múnlaí neamhbhuana i bhfeidhm chomh maith a thug scafall do scoileanna nuabhunaithe. Léirigh an anailís difríochtaí suntasacha idir na múnlaí soláthair ach go háirithe le hinfrastruchtúr agus reáchtáil na múnlaí. Bhí difríochtaí in eispéireas tumoideachais na ndaltaí agus in eispéireas tuismitheoirí ní hamháin de réir múnlaí ach de réir leibhéal scoile chomh maith. D’athraigh ról na scoileanna i bhforbairt phobail na Gaeilge sa cheantar go príomha de réir dlínse.  Dá bhrí sin is iad tuairimí deiridh na n-údar go dtugann comparáidí idir na múnlaí soláthair éagsúla tumoideachais a chuimsíonn anailís idir dlinsí agus idir leibhéil scoile chomh maith, sonraí saibhre agus miondifríochtaí chun solais a rachaidh chun tairbhe lucht déanta beartas agus páirtithe leasmhara eile. 


[bookmark: _Toc496365318]Réamhrá

D’eascair an tuairisc taighde seo as coimisiún ón gCoiste Seasta Thuaidh Theas ar Ghaeloideachas ar anailís a dhéanamh ar mhúnlaí soláthair gaelscolaíochta i dTuaisceart Éireann agus i bPoblacht na hÉireann. Bunaíodh an Coiste Seasta le cur le comhoibriú trasteorann in earnáil an Ghaeloideachais, agus le comhroinnt an dea-chleachtais ar bhonn thuaidh theas. Níl aon dabht ná go bhfuil an-ráchairt ar oideachas trí mheán na Gaeilge ar oileán na hÉireann le dhá scór bliain anuas. Ní i gcónaí a bhí na ranna oideachais ar an dá thaobh den teorainn in ann coinneáil suas leis an éileamh ar scolaíocht trí Ghaeilge agus cuireadh constaicí roimh ghrúpaí tuismitheoirí a bhí ag iarraidh scoileanna lán-Ghaeilge a bhunú. Go deimhin, tá cosc ar scoileanna lán-Ghaeilge i bPoblacht na hÉireann ach amháin i gceantair atá ag fás ó thaobh daonra de. 
	I gceantair áirithe ar an oileán moltar aonad lán-Ghaeilge a bhunú in áit scoil saorsheasaimh ar chúiseanna éagsúla. Ní miste a cheistiú an bhfuil múnla an aonaid chomh héifeachtach le scoil saorsheasaimh? In áiteanna áirithe, b’fhéidir nach bhfuil scoil saorsheasaimh inmharthana toisc nach bhfuil an dlús daonra ann. Ceisteanna mar sin a spreag an taighde agus liostáiltear anseo thíos na saincheisteanna a leagadh amach sa tairiscint:
1. Na fachtóirí a théann i bhfeidhm ar úsáid na Gaeilge mar theanga tumtha i measc na ndaltaí;
2. Leithead agus doimhneacht eispéireas iomlán na ndaltaí maidir le feidhmiú trí Ghaeilge sa saol scoile;
3. Toilteanas na ndaltaí i leith úsáid na Gaeilge ar láthair na scoile, taobh amuigh den seomra ranga (m.sh. le linn am súgartha) agus taobh amuigh den scoil;
4. Na fachtóirí a théann i bhfeidhm ar thoilteanas na ndaltaí i leith úsáid na Gaeilge ar láthair na scoile, taobh amuigh den seomra ranga (m.sh. le linn am súgartha);
5. Na fachtóirí a théann i bhfeidhm ar dheiseanna forbartha teanga agus gairmiúla d’fhoireann na scoile;
6. Na fachtóirí a théann i bhfeidhm ar thionchar an tsoláthair ar fhorbairt phobal na Gaeilge sa chomharsanacht;
7. Anailís ar an tacaíocht a thugann scoileanna do thuismitheoirí na ndaltaí gaelscolaíochta ó thaobh na Gaeilge de;

I gcás na n-aonad lán-Ghaeilge i scoileanna Béarla:

8. Anailís ar na struchtúir thacaíochta cheannasaíochtaí agus bhainistíochta is éifeachtaí i reáchtáil aonad lán-Ghaeilge.

Leagtar amach an tuairisc seo de réir na gceisteanna a stiúraigh an taighde agus na téamaí a d’eascair as an anailís ar an sonraí. Déanaimid cíoradh ar an litríocht ábhartha ar an tumoideachas sa chéad chaibidil eile. Déantar cur síos ina dhiaidh sin ar na modheolaíochtaí a úsáideadh chun an taighde a chur i gcrích. Leagtar amach na torthaí ansin sna caibidlí ina dhiaidh sin.  
Tugann na torthaí taighde léargas ar na dúshláin a bhíonn le sárú ag ceannairí i mbunscoileanna agus iar-bhunscoileanna lán-Ghaeilge, scoileanna saorsheasaimh agus aonaid lán-Ghaeilge san áireamh, dúshláin a bhaineann le hinfreastruchtúir, acmhainní daonna agus ceannasaíocht. Tugann na torthaí ó na cás-staidéir léargas ar dhearcadh daltaí tumoideachais i leith na Gaeilge, i leith fhoghlaim na Gaeilge agus i leith labhairt na Gaeilge chomh maith le fachtóirí a théann i bhfeidhm ar eispéireas iomlán na ndaltaí maidir le feidhmiú trí mheán na Gaeilge. Tá léargas anseo chomh maith ar dhearcadh tuismitheoirí i leith an tumoideachais in Éirinn, na cúiseanna a roghnaíonn siad oideachas lán-Ghaeilge dá bpáistí agus ar na dúshláin rompu rannpháirtíocht iomlán a ghlacadh in oiliúint a bpáistí, ina measc easpa inniúlachta sa Ghaeilge agus cumas tacaíocht acadúil a thabhairt dá bpáistí. Pléitear castachtaí na múnlaí éagsúla maidir le riaradh, forbairt ghairmiúil agus úsáid na Gaeilge i measc daltaí a spreagadh, agus déantar iniúchadh ar chórais bhainistíochta a thacaíonn le forbairt scoil saorsheasaimh. Pléitear na torthaí sa chaibidil dheireanach ina gcuirtear moltaí faoi bhráid an léitheora ag díriú ar na ceisteanna taighde thuasluaite.
[bookmark: _Toc496365319]Sainmhíniú ar aonad agus sruth lán-Ghaeilge
Déanaimid idirdhealú idir aonaid lán-Ghaeilge agus sruthanna lán-Ghaeilge mar seo a leanas faoi mar a dhéantar ar shuíomh idirlín www.gaelscoileanna.ie: 
Is aonad teangeolaíochta é an t-aonad lán-Ghaeilge ina dtumtar na daltaí sa Ghaeilge ó thús go deireadh an lae scoile. Feidhmíonn an t-aonad lán-Ghaeilge laistigh de mhórscoil gurb é an Béarla teanga chumarsáide agus teanga theagaisc na scoile sin. Is geall le scoil bheag é an t-aonad atá á rith agus á reáchtáil trí mhionteanga fad is atá an mhór-scoil á reáchtáil trí ghnáth-theanga an phobail.

Is soláthar teoranta teagaisc trí mheán na Gaeilge atá i sruth lán-Ghaeilge, laistigh 
de mhórscoil gurb é an Béarla teanga chumarsáide agus teanga theagaisc na scoile 
sin.
É sin ráite, toisc go raibh líon na n-aonad agus na sruthanna a ghlac páirt sa dara céim den taighde beag go leor, bhí orainn na haonaid agus na sruthanna a chur le chéile don anailís. Baintear úsáid as an téarma ‘aonad’ le seasamh don dá chomhthéacs sa taighde seo.
[bookmark: _Toc496365320]Struchtúr scoileanna agus limistéir
Chuimsigh an taighde dhá dhlinse i.e. Poblacht na hÉireann (PÉ) agus Tuaisceart Éireann (TÉ) agus dhá leibhéal scoile i.e. bunscoileanna agus iar-bhunscoileanna. Faoi mar a fheictear i dTábla 2.1 is aonaid nó sruthanna iad cuid de na scoileanna. Tá seacht n-aonad bunscoile in TÉ agus níl ceann ar bith in PÉ. Maidir le hiar-bhunscoileanna de, tá 10 n-aonad/sruth iar-bhunscoile in PÉ agus 4 cinn in TÉ. As na haonaid/sruthanna iar-bhunscoile in TÉ, is sruthanna iad dhá cheann acu a bunaíodh in 2010 nó 2011. Dá bharr sin níl aon daltaí tar éis tabhairt faoi scrúduithe A-leibhéil go fóill agus tá an soláthar curaclaim fós á fhorbairt sna sruthanna úd. 

Tábla 2.1: Líon na scoileanna saorsheasaimh agus aonad lán-Ghaeilge, bunscoileanna agus iar-bhunscoileanna, i dTE agus in PÉ
	
	Poblacht na hÉireann (PÉ)
	Tuaisceart Éireann (TÉ)
	Ar oileán na hÉireann

	Bunscoileanna saorsheasaimh 
	141
	28
	169

	Aonaid bhunscoile
	0
	7
	7

	Iomlán bunscoile

	141
	35
	176

	Iar-bhunscoileanna
saorsheasaimh
	26
	1
	27

	Aonaid iar-bhunscoile
	10
	4
	14

	Iomlán iar-bhunscoile

	36
	5
	41

	Mór iomlán
	177
	40
	217



	Ní mór na comhthéacsanna seo a choinneáil san áireamh agus an tuairisc á léamh toisc gurb é an príomhchúram a bhí orainn ná comparáid a dhéanamh idir aonaid/sruthanna agus scoileanna saorsheasaimh. 

[bookmark: _Toc390030673][bookmark: _Toc496365321]Léirbhreithniú Litríochta
Tosaíonn an léirbhreithniú litríochta seo le plé ar an ról a imríonn an córas oideachais in athbheochan teanga. Pléitear buntáistí an dátheangachais agus éifeachtacht an tumoideachais mar chóras chun teanga a mhúineadh. Ansin déantar scagadh ar na múnlaí éagsúla tumoideachais agus cláir dhátheangacha éagsúla sa Bhreatain Bheag, in Albain agus i dTír na mBascach. Bíonn ról lárnach ag an gcóras oideachais sna dlínslí úd agus in Éirinn i gcaomhnú mionteanga oidhreachta. Dá bhrí sin tá neart le foghlaim faoi na bealaí ina mbaintear feidhm as acmhainní stáit i ndlínsí eile ar mhaithe le mionteanga oidhreachta a chaomhnú, eolas a bheadh luachmhar do ghníomhaireachtaí stáit atá freagrach as forbairt agus cur i bhfeidhm polasaithe teanga agus polasaithe oideachais in Éirinn. Ina dhiaidh sin déantar iniúchadh ar staidéir chomparáideacha ar mhúnlaí éagsúla tumoideachais i gCeanada. Léiríonn na staidéir seo go bhfuil roinnt buntáistí ag na scoileanna saorsheasaimh i gcomparáid le haonaid nó sruthanna Fraincise, buntáistí a bhaineann le gnóthachtáil acadúil na ndaltaí, seirbhísí tacaíochta acadúla, cúrsaí riaracháin, áiseanna, rannpháirtíocht tuismitheoirí agus cothú pobal Fraincise sa scoil. Tugtar achoimre anseo freisin ar thaighde ar rannpháirtíocht tuismitheoirí sa chóras tumoideachais. Sa taighde sin tugtar léargas ar na cúiseanna a roghnaíonn tuismitheoirí clár tumoideachais dá bpáistí agus dúshláin a chuireann bac ar rannpháirtíocht tuismitheoirí sa chóras tumoideachais in Éirinn, ina measc inniúlacht sa Ghaeilge agus easpa tacaíochta cuí ó na scoileanna, dar leis na tuismitheoirí.
[bookmark: _Toc496365322][bookmark: _Toc390633951]Ról an chórais oideachais in athbheochan teanga 
I dtíortha éagsúla ar fud an domhain tá iarrachtaí á ndéanamh mionteangacha a athbheochan trí mheán an chórais oideachais. Feictear samplaí de na hiarrachtaí seo i limistéir cosúil le hAlbain, an Bhreatain Bheag, Tír na mBascach, an Nua-Shéalainn agus Haváí. Is minic a fheictear tábhacht ó thaobh na féiniúlachta de ag baint le teanga a bhí mar theanga dhúchais ag pobal i limistéir ar leith ach gur cuireadh í faoi chois i dtréimhse choilíneachta. I gcás na ndlínsí atá luaite thuas agus Tuaisceart Éireann agus Poblacht na hÉireann chomh maith, ní labhraítear an teanga lasmuigh de na limistéir sin agus is minic a bhíonn todhchaí na teanga ag brath cuid mhaith ar rath na gclár oideachais. I gcás na Gaeilge, mar shampla, ní leor an méid seachadta atá ag tarlú sna ceantair Ghaeltachta le go mairfidh an Ghaeilge beo. Ní mór don chóras oideachais cainteoirí nua a ghiniúint le gach glúin (Harris, 2005; Ó Riagáin, 2008). 
Tá sé intuigthe go leagfadh stáit béim ar an gcóras oideachais mar ghníomhaireacht athbheochana mar go bhfuil tionchar díreach acu ar an gcóras céanna. Bheadh sé faillíoch, áfach, a cheapadh go bhféadfadh an córas oideachais an t-ualach iomlán a iompar (Baker, 2003). Tá fianaise ann gur cheap rialtais éagsúla in Éirinn, mar shampla, go bhféadfadh na scoileanna an Ghaeilge a athbheochan le tacaíocht bheag ó institiúidí eile an Stáit (Coolahan 1981; Ó Buachalla 1988; Fishman 1991; Hyland and Milne 1992; Kelly 2002; Ó Riagáin 2008; Ó Tuathaigh 2008). É sin ráite, is beag seans go bhféadfaí teanga a athbheochan gan tacaíocht iomlán ón gcóras oideachais. Tá an-bhrú ar chórais oideachais sa lá atá inniu ann ó pháirtithe leasmhara éagsúla agus, dá bhrí sin, ní mór réasúnaíocht láidir a bheith ann le go mbronnfar spás d’ábhar ar bith ar an gcuraclam. Ní leor athbheochan teanga mar chúis a thuilleadh leis an nGaeilge a bheith ar an gcuraclam. Caithfidh buntáistí eile a bheith ag baint leis and pléitear iad seo sa chéad rannóg eile.
[bookmark: _Toc390633952][bookmark: _Toc496365323]Buntáistí an dátheangachais
Léirigh torthaí taighde le fada go raibh buntáistí cognaíocha, teangeolaíocha, acadúla agus sóisialta ann a bheith dátheangach. Ní hamháin sin, ach léirigh taighde le blianta beaga anuas go maireann na buntáistí cognaíocha ar feadh shaol an duine agus gur féidir leis an néaltrú a chur siar (Bak, 2014; Bialystok, 2009; Lauchlan, Parisi, & Fadda, 2013). Buntáiste eile a bhaineann le bheith dátheangach ná go mbíonn cur amach ag duine ar dhá chultúr ar leith agus ar na luachanna éagsúla a bhaineann leo. Thaispeáin taighdeoirí ar nós Cenoz & Genesee (1998) go mbíonn smaointeoireacht iltreóch níos fearr ag dátheangaigh i gcomparáid le haonteangaigh. Bíonn siad níos fearr ag réiteach fadhbanna (Bialystok, 2009). Bíonn páistí atá iomlán dátheangach níos airdeallaí ar riachtanais an té atá ag éisteacht leo le hais páistí aonteangach (Lazaruk, 2007). Thaispeáin Cenoz (2003) go raibh sé níos éasca ar dhátheangaigh teanga bhreise a fhoghlaim. Agus cothaítear feasacht mheititheangeolaíoch níos fearr i suíomhanna oideachais ilteangacha (Cummins 1993; Lasagabaster 2001). Fuair Thomas & Collier (2001) amach go raibh gnóthachtáil daltaí i gcláir dhátheangacha níos fearr ná a bpiairí aonteangacha i ngach ábhar tar éis 4-7 mbliana dóibh ag freastal ar chlár dé-theanga nó ar chlár tumoideachais.
Níl anseo ach cuid de na buntáistí a léirítear sa taighde. An rud is tábhachtaí ó thaobh scoileanna lán-Ghaeilge in Éirinn de ná go samhlaítear buntáistí leis an dátheangachas seachas a mhalairt. Is féidir cás a dhéanamh mar sin leis na húdaráis oideachais go mba chóir go mbeadh áit lárnach ag an nGaeilge i gcóras oideachais dátheangach agus go mbainfidh na foghlaimeoirí buntáistí as. Mhaígh Baker (Comhdháil Gaelscoileanna, 2008) go bhfuil míbhuntáistí ann d’aon fhoghlaimeoir nach bhfuil i gcóras dátheangach. Chuir Cummins (1976) hipitéis na tairsí chun cinn agus é ag plé buntáistí cognaíocha a bhain leis an dátheangachas. Ní mór dar leis cumas réasúnta maith a bhaint amach sa dá theanga le leas a bhaint as na buntáistí. Tá sé tábhachtach mar sin sa chóras tumoideachais in Éirinn gur cineál láidir dátheangachais atá ann agus go mbainfear ardchaighdeán amach sa Ghaeilge ar mhaithe leis na buntáistí don fhoghlaimeoir agus do thodhchaí na teanga. Déantar plé sa chéad chuid eile ar an tumoideachas mar chóras oideachais.
[bookmark: _Toc390633953][bookmark: _Toc496365324]An tumoideachas
Baintear úsáid as an téarma tumoideachas chun cur síos a dhéanamh ar chláir oideachais dhátheangaigh ar cuireadh tús leo i  Montréal,  Ceanada i 1965 (Genesee, Holobow, Lambert, & Chartrand, 1989). Bhí tuismitheoirí cainteoirí Béarla buartha nach raibh cumas maith go leor á bhaint amach ag a bpáistí le go bhféadfaidís maireachtáil go rathúil i sochaí Fraincise (Fortune & Tedick, 2008; Genesee, 1985, 1998; Swain & Johnson, 1997). Cur chuige teagaisc atá i gceist seachas modheolaíocht ina gcuirtear an dara teanga (T2) chun cinn (Bernhardt, 1992; Genesee, 1985). In áit díreach an teanga a mhúineadh, múintear gach ábhar trí mheán na teanga sin (Stryker & Leaver, 1997). Foghlaimíonn na daltaí ábhar agus teanga ag an am céanna (Lightbown & Spada, 2006). Dar le Baker & Jones (1998) is cineál dátheangachais láidir atá sa tumoideachas le dátheangachas, délitearthacht agus déchultúrthacht mar spriocanna beartaithe (Baker 2006).
Ceann de na tréithe is suntasaí den tumoideachas is ea gur dátheangachas suimíoch atá ann (Genesee, 2008). Ciallaíonn sé seo go mbíonn T1 na ndaltaí tumoideachais, faoi dheireadh an chláir, ar chomhchaighdeán le daltaí a rinne staidéar tríd an T1. Anuas ar sin, bíonn leibhéal ard bainte amach sa T2 cé nach leibhéal an chainteora dúchais a bhíonn i gceist (Swain & Johnson, 1997). Baineann siad cumas líofachta an-mhaith amach chomh maith le hardchumas sna scileanna gabhchumais, éisteacht agus léitheoireacht (Allen et al., 1990; Lazaruk, 2007; Ó Duibhir, 2009; Swain, 2000). Bíonn laigí le sonrú áfach sna scileanna ginchumais, labhairt agus scríobh (Harley, 1993; Swain & Lapkin, 2008).
[bookmark: _Toc390633954][bookmark: _Toc496365325]An tumoideachas in Éirinn
Nuair a bunaíodh an Saorstát ó dheas i 1922 tugadh ról lárnach don chóras oideachais in athbheobhan na Gaeilge. Mhol an chéad chomhdháil a dhréachtaigh an clár oideachais i 1922 go múinfí na hábhair uilig sna ranganna naíonán trí Ghaeilge aon áit a raibh múinteoirí cáilithe agus in inmhe é sin a dhéanamh (National Programme Conference, 1922). Polasaí tumoideachais a bhí i gceist cé nár tugadh é sin air ag an am. Chuir an cinneadh sin tús le traidisiún fada d’oideachas trí mheán na Gaeilge in Éirinn. Bhí tréimhse fáis ann ag an tús a chuaigh i léig in imeacht na mblianta ar chúiseanna éagsúla nach bhfuil spás le plé anseo. Le daichead bliain anuas, áfach, tá fás gan stad in athuair ar oideachas trí mheán na Gaeilge ar fud an oileáin agus an téarma tumoideachas tugtha air an uair seo. Is iad na tuismitheoirí seachas an stát atá ag tiomáint an fháis seo agus áirítear é ar cheann de na tionscadail is dearfaí ariamh i gcur chun cinn na Gaeilge (Council of Europe, 2008; Mac Murchaidh, 2008). Léiríonn an taighde go bhfuil ag éirí le daltaí i scoileanna lán-Ghaeilge dátheangachas suimíoch a bhaint amach gan aon dochar dá scileanna T1 (Harris, 2006; NigUidhir, 2001; Ó Cathalláin, 2011; Ó Duibhir, 2009; Ó hAiniféin, 2007). Tá gnóthachtáil na ndaltaí in ábhair eile an churaclaim ar nós na matamaitice an-sásúil freisin (Shiel, Gilleece, Clerkin, Millar, 2011). 
Dea-thorthaí ar an iomlán a bhí sna tuairiscí taighde ar an tumoideachas in Éirinn go dtí seo ach ní mór cuimhneamh go dteastaíonn leibhéal ardchumais sa T2 le buntáistí an dátheangachais a bhaint amach faoi mar a luadh thuas. Maidir le hathbheochan na Gaeilge de níl sa sealbhú ach an chéad chéim. Mar a mheabhraigh Baker dúinn: 
A further concern about bilingual education is that language learning may
stop at the school gates. The minority language may be effectively transmitted and
competently learned in the classroom ... Extending a minority language learned at school to use in the community is something that is difficult to engineer, difficult to plan, but nevertheless vital if the language is to live outside the school gates (2003: 101).
Ní mór pobal Gaeilge a chruthú mórthimpeall ar an scoil ina ndéanfaí an Ghaeilge a normalú. Tar éis an tsealbhaithe, ní mór labhairt na Gaeilge a normalú sa seomra ranga. Ina dhiaidh sin ní mór í a normalú i gclós na scoile agus in imeachtaí lasmuigh den rang. Ina dhiaidh sin arís is féidir iarracht a dhéanamh í a normalú lasmuigh de gheataí na scoile. 
	Beidh tionchar ag struchtúr na scoile ar an bpróiseas seo. Más scoil saorsheasaimh atá inti beidh sé indéanta tabhairt faoin nGaeilge a bheith mar theanga an spraoi i gclós na scoile. Más aonad lán-Ghaeilge taobh istigh de mhór-scoil Bhéarla atá ann beidh sé seo i bhfad níos deacra. Pléann an chuid eile den tuairisc seo an anailís a rinneamar ar an dá mhúnla scoile lán-Ghaeilge is coitianta in Éirinn i.e. an scoil saorsheasaimh agus an t-aonad lán-Ghaeilge.  Ar dtús báire, áfach, breathnaítear ar na múnlaí seo i gcomhthéacs idirnáisiúnta.

[bookmark: _Toc496365326]An Bhreatain Bheag
Tá ról ríthábhachtach ag an gcóras oideachais i gcaomhnú na Breatnaise. Léiríonn na staitisticí go bhfuil céatadán na ndaltaí bunscoile le Breatnais líofa ag méadú in ainneoin go bhfuil an céatadán a labhraíonn Breatnais sa bhaile ag laghdú (Lewis 2006). Tá éagsúlacht múnlaí tumoideachais ag leibhéal na bunscoile agus na hiar-bhunscoile sa Bhreatain Bheag, ina measc scoileanna lán-Bhreatnaise agus cláir dhátheangaigh. Is minic a bhíonn cainteoirí dúchais Breatnaise agus foghlaimeoirí Breatnaise á dteagasc le chéile trí mheán na Breatnaise (Lewis 2006; Redknap 2006). Tá gá le múnlaí éagsúla chun freastal ar na castachtaí sochtheangeolaíocha, dar le Lewis (2006: 32) ‘the notion of one canonical model of bilingual education in Wales is both impractical and inappropriate’. 

[bookmark: _Toc496365327]Múnlaí tumoideachais agus cláir dhátheangacha sa Bhreatain Bheag
Sa cháipéis “Iaith Pawb” (Llywodraeth Cynulliad Cymru 2003) thug Rialtas Thionól na Breataine Bige le fios go mba chóir sainmhíniú a thabhairt ar an soláthar don oideachas trí mheán na Breatnaise sna scoileanna mar thosaíocht. Thug An Roinn Leanaí, Oideachais, Foghlama Fadsaoil agus Scileanna sa Bhreatain Bheag (Llywodraeth Cynulliad Cymru 2007) an obair seo chun críche sa bhliain 2007. Bhí gá le sainmhíniú a thabhairt ar na múnlaí éagsúla a bhí ar fáil sna scoileanna:	
· chun cuspóirí soiléire d’oideachasóirí agus do dhaltaí i dtaca le torthaí teangeolaíocha a bhunú;
· chun eolas cinnte a chur ar fáil do thuismitheoirí agus a bpáistí faoi na roghanna atá ar fáil dóibh;
· chun cúnamh a thabhairt do na hÚdaráis Áitiúla Oideachais le forbairt agus le comhordú straitéise don soláthar trí mheán na Breatnaise agus don soláthar dátheangach, ina measc pleanáil acmhainne agus earcaíocht foirne; agus
· chun meastóireacht chórasach ar bhuanna agus ar laigí coibhneasta na múnlaí éagsúla teagasc teanga a éascú (Llywodraeth Cynulliad Cymru 2007).

Aithníodh na catagóirí thíos i dTábla 3.1 ag an mbunleibhéal.
Tábla 3.1: Múnlaí éagsúla oideachais trí mheán na Breatnaise ag leibhéal na bunscoile
	Welsh Medium [WM] 	
	Welsh medium primary school

	Dual stream [DS]
	Dual Stream Primary School

	Transitional [TR]
	Transitional primary school: Welsh medium with significant use of English

	English (with significant Welsh) [EW]
	Predominantly English medium primary school but with significant use of Welsh

	English medium [EM]
	Predominantly English medium primary school


Foinse: (Llywodraeth Cynulliad Cymru 2007: 10)


Ag an dara leibhéal bhí an scéal níos casta agus aithníodh na catagóirí thíos i dTábla 3.2.
Tábla 3.2: Múnlaí éagsúla oideachais trí mheán na Breatnaise ag leibhéal na hiar-bhunscoile
	Welsh Medium [WM]
	Welsh-Medium Secondary School

	A Bilingual [AB]
	Bilingual Secondary School Category 2A - At least 80% of subjects apart from English and Welsh are taught only through the medium of Welsh to all pupils. One or two subjects are taught to some pupils in English or in both languages.

	B Bilingual [BB]
	Bilingual Secondary School Category 2B – At least 80% of subjects (excluding Welsh and English) are taught through the medium of Welsh but are also taught through the medium of English.

	C Bilingual [CB]
	Bilingual Secondary School Category 2C – 50 – 79% of subjects (excluding Welsh and English) are taught through the medium of Welsh but are also taught through the medium of English.

	Ch Bilingual [CH]
	Bilingual Secondary School Category 2Ch – All subjects, except Welsh and English taught to all pupils using both languages.

	English (with Significant Welsh) [EW]
	Predominantly English medium secondary school with significant use of Welsh: 20 – 49% of subjects are taught through the medium of Welsh but are also taught in English.

	English medium [EM]
	Predominantly English medium secondary school where 1 or 2 subjects may be taught through the medium of Welsh as an option.


Foinse: (Llywodraeth Cynulliad Cymru 2007: 14-15)

Is léir ó na catagóirí luaite thuas go bhfuil an-éagsúlacht múnlaí don oideachas dátheangach agus don oideachas trí mheán na Breatnaise ag an mbunleibhéal agus ag an dara leibhéal. Suimiúil go leor aontaíodh le linn na scoilbhliana 2012/13 go n-aistreodh bunscoil déshrutha amháin (Dual Stream Primary School) ina bunscoil lán-Bhreatnaise (Welsh medium primary school) (Llywodraeth Cymru 2013). Maidir leis an gcóimheas idir oideachas trí mheán an Bhéarla agus oideachas trí mheán na Breatnaise san oideachas dátheangach, glactar leis go forleathan go mbeadh ar a laghad 70% den teagasc trí mheán na Breatnaise le go mbeadh inniúlacht sásúil ag foghlaimeoirí chun an teanga a úsáid le muinín agus le líofacht i réimse leathan comhthéacsanna éagsúla (Llywodraeth Cynulliad Cymru 2009, 2010).

Chun réimse leathan scileanna Breatnaise agus dátheangachas cumasach a bhaint amach moltar oideachas trí mheán na Breatnaise a chur ar fáil ag gach céim sa chóras oideachais dóibh siúd le Breatnais mar chéad teanga agus d’fhoghlaimeoirí Breatnaise mar theanga eile freisin. Chuige sin iarrtar ar scoileanna, údaráis áitiúla agus soláthróirí eile pleanáil straitéiseach a chur i bhfeidhm chun leanúnachas teangeolaíoch a éascú (Llywodraeth Cynulliad Cymru 2009, 2010).
Tá an ráta laghdaithe mar ábhar imní sa Bhreatain Bheag, go mór mhór idir Key Stage 2 agus Key Stage 3 i gceantair áirithe. Aistríonn líon mór foghlaimeoirí go córas dátheangach nó déanann siad staidéar trí mheán na Breatnaise ar líon níos lú ábhar de réir a chéile. Mar shampla, is minic a mhúintear matamaitic agus eolaíocht trí mheán na Breatnaise ag Key Stage 2 (Redknap 2006; Llywodraeth Cynulliad Cymru 2009). Ina dhiaidh sin tugtar deiseanna do dhaltaí i roinnt scoileanna céatadáin éagsúla soláthar tumoideachais a roghnú ‘through a linguistic streaming system’ (Llywodraeth Cynulliad Cymru 2009: 65). Mar gheall air sin bíonn níos lú teagmhála ag na daltaí seo le Breatnais agus cailleann siad deiseanna chun a bhfoclóir a shaibhriú. Bíonn a sainréimeanna teanga agus a modhanna labhartha níos teoranta agus ní bhíonn an líofacht chéanna acu (Llywodraeth Cynulliad Cymru 2009). 
Is mó fachtóir a imríonn tionchar ar chumas agus ar thoilteanas daltaí leanúint sa chóras tumoideachais sa Bhreatain Bheag, ina measc dearcadh an dalta féin agus a dtuismitheoirí chomh maith le polasaithe agus ceannasaíocht ó údaráis áitiúla agus scoileanna aonair. Chun gníomhú in aghaidh na treochta seo tuigtear go mbeidh gá le breis foirne leis na cáilíochtaí cuí chun leanúnachas a sholáthar agus caithfear a chur ina luí ar dhaltaí agus ar thuismitheoirí an luach a bhaineann leis an tumoideachas. Agus aithnítear go bhfuil gá le comhoibriú breise idir bunscoileanna agus iar-bhunscoileanna lena chinntiú go bhfuil socruithe trasdula i bhfeidhm a chuireann san áireamh taithí theanga na ndaltaí chomh maith le pleanáil chuí chun tógáil ar an mbunchloch theangeolaíoch atá leagtha. Tuigtear chomh maith an tábhacht a bhaineann le pleanáil chórasach lena chinntiú go dtugann an chothromaíocht teangeolaíoch sna scoileanna a chuireann soláthar ar fáil trí mheán na Breatnaise agus trí mheán an Bhéarla deiseanna do dhaltaí forbairt shásúil a dhéanamh ar a gcuid scileanna Breatnaise. Chuige sin tá roinnt scoileanna sa Bhreatain Bheag ag iarraidh líon na n-ábhar curaclaim a mhúintear trí mheán na Breatnaise a mhéadú (Llywodraeth Cynulliad Cymru 2009).
Iarrtar ar scoileanna spriocanna fáis a leagan síos sa chás nach bhfuil an soláthar trí mheán na Breatnaise sa scoil cheana féin sásúil. Chun an soláthar trí mheán na Breatnaise a mheas iarrtar ar scoileanna na cúinsí seo a leanas a chur san áireamh:
· oiriúnacht an tsoláthair i bhfianaise riachtanais teangeolaíocha na ndaltaí (mar shampla, níos lú Breatnaise á labhairt sa bhaile);
· leanúnachas cuí ag tógáil ar an dul chun cinn déanta ag an ngrád roimhe (mar shampla, matamaitic agus eolaíocht a mhúineadh trí mheán na Breatnaise ag Key Stage 2); agus
· cúinsí praiticiúla agus riaracháin a chuireann bac ar dhaltaí leas a bhaint as an tumoideachas nuair a bhíonn fáil air (mar shampla, socrúcháin le haghaidh ‘linguistic streaming’ ag an dara leibhéal) (Llywodraeth Cynulliad Cymru 2009). 
Sa tuairisc Welsh-medium Education Strategy: Annual report 2012-2013 luaitear mar aidhm straitéiseach ‘to ensure that all learners develop their Welsh-language skills to their full potential and encourage sound linguistic progression from one phase of education and training to the next’ (Llywodraeth Cymru 2013: 13). Chuige sin iarrtar ar gach údarás oideachais áitiúil cur síos a dhéanamh ar rátaí aistrithe ó chéim go céim sa chóras oideachais (Llywodraeth Cymru 2013). Tá dul chun cinn teangeolaíoch sa Bhreatnais mar chéad teanga agus deiseanna chun staidéar a dhéanamh trí mheán na Breatnaise ó aois 14 ar aghaidh chuig leibhéal an ardoideachais aitheanta mar thosaíocht ag Rialtas Thionól na Breataine Bige (Llywodraeth Cynulliad Cymru 2010).

Sa bhliain 2004 bunaíodh tionscnamh píolótach suimiúil sa Bhreatain Bheag chun aghaidh a thabhairt ar an ráta laghdaithe idir an bunleibhéal agus an dara leibhéal sa chóras tumoideachais agus chun líon na gcainteoirí Breatnaise a mhéadú agus úsáid na Breatnaise a fhorleathnú de réir aidhm Thionól Náisiúnta na Breataine Bige. Tá an léirbhreithniú seo a leanas bunaithe ar dhá mheastóireacht ar an tionscnamh píolótach (Estyn 2006 agus Llywodraeth Cymru 2008). 
Bhunaigh Rialtas Tionóil na Breataine Bige agus Bord Teanga na Breataine Bige an Immersion and Intensive Language Teaching Pilots Project, bunaithe a bheag nó a mhór ar an Intensive Core French Programme i gCeanada chun féidearthachtaí a iniúchadh maidir le
· Pointí rochtana nua don oideachas trí mheán na Breatnaise a chruthú;
· Réimse níos leithne ábhar trí mheán na Breatnaise ar scoil a sholáthar;
· Gníomhú in aghaidh na treochta aistriú chuig foghlaim na Breatnaise mar dhara teanga idir an bunleibhéal agus an dara leibhéal;
· Soláthar áiseanna teagaisc agus foghlama cuí trí mheán na Breatnaise a mhéadú (Llywodraeth Cymru 2008).
Rinne na daltaí a bhí rannpháirteach sa tionscnamh píolótach dianchúrsaí teanga thar thréimhse cúig nó sé seachtaine ag deireadh a dtréimhse bunscolaíochta (Bliain 6) i bhformhór na scoileanna a ghlac páirt sa tionscnamh. Múineadh na dianchúrsaí teanga sna meánscoileanna agus ghlac na daltaí páirt i réimse leathan gníomhaíochtaí, gníomhaíochtaí seach-churaclaim san áireamh. Bhí sé mar aidhm ag na cúrsaí seo feabhas a chur ar scileanna Breatnaise na rannpháirtithe agus iad a ullmhú don mheánoideachas trí mheán na Breatnaise nó meánoideachas dátheangach. Cé is moite de thrí scoil, bhí formhór na múinteoirí rannpháirteacha in ann Breatnais a labhairt agus múineadh trí mheán na Breatnaise. Bhí córas páirtíochta i bhfeidhm i gceithre scoil inar deineadh péirí nó buddies idir na daltaí bunscoile agus daltaí níos sine sa mheánscoil (Llywodraeth Cymru 2008).
Bhí an méid teagmhála a bhí ag na rannpháirtithe leis an mBreatnais roimh dóibh páirt a ghlacadh sa tionscnamh difriúil do gach dalta ach den chuid is mó bhí caighdeán íseal sa Bhreatnais acu siúd a bhí ag aistriú chuig scoileanna lán-Bhreatnaise. Bhí cleachtais difriúla ag na meánscoileanna do na rannpháirtithe nuair a d’aistrigh siad go dtí an mheánscoil ag tosach na scoilbhliana nua (Bliain 7). Bhunaigh cuid de na scoileanna ranganna tumoideachais saorsheasaimh do na daltaí tumoideachais ar feadh bliana ar a laghad. I scoileanna eile bhí na rannpháirtithe in aon ranganna leis na daltaí príomhshrutha sa scoil ón tús. Tugadh tacaíocht bhreise do na daltaí tumoideachais i bhformhór na scoileanna, mar shampla ceachtanna breise Breatnaise, cúnamh le hobair bhaile agus tacaíocht le linn ceachtanna. Bhí sé mar aidhm ag formhór na scoileanna go mbeadh na daltaí tumoideachais comhtháite leis na daltaí príomhshrutha faoi Bhliain 9 ar a dhéanaí (Llywodraeth Cymru 2008). 
Bhí daltaí agus tuismitheoirí araon den tuairim gur thug an tionscnamh píolótach deis do na daltaí Breatnais a fhoghlaim chomh maith le háit a fháil i gceann de na scoileanna rannpháirteacha de rogha ar scoileanna áitiúla eile. Dá bhrí sin thug an tionscnamh píolótach bealach isteach eile san oideachas lán-Bhreatnaise do go leor daoine óga. Tháinig feabhas suntasach ar scileanna Breatnaise na rannpháirtithe tar éis dóibh freastal ar na dianchúrsaí teanga ag deireadh Bhliain 6. É sin ráite bhí cumas lag Breatnaise fós ag go leor daltaí agus aithníodh go mbeadh tacaíocht leanúnach de dhíth orthu i mBliain 7 agus ina dhiaidh sin fiú. Thug na dianchúrsaí teanga deis do na rannpháirtithe cairdeas a dhéanamh le daltaí a bhí sa bhád céanna leo, dul i dtaithí ar thimpeallacht na meánscoile agus muinín as a gcumas déileáil le hoideachas lán-Bhreatnaise/dátheangach a chothú. Ba iad na scoileanna a sholáthraigh níos mó teagmhála le Breatnais i mBliain 7 tar éis na ndianchúrsaí teanga na scoileanna ba rathúla (Estyn 2006; Llywodraeth Cymru 2008).
Thuairiscigh na daltaí gur úsáid siad níos mó Breatnaise le cairde meánscoile ná mar a d’úsáid siad sa bhunscoil. Ina theannta sin thug na rannpháirtithe le fios go raibh sé de nós acu ag deireadh Bliain 7 níos mó Breatnaise a úsáid sa phobal áitiúil. D’aithin daltaí agus tuismitheoirí araon na buntáistí a bhain le foghlaim na Breatnaise, buntáistí a bhain le gnóthachtáil acadúil, le foghlaim teangacha eile, níos mó deiseanna fostaíochta agus feasacht ar ionannas Breatnaise. Thug na daltaí le fios gur thaitin na dianchúrsaí teanga leo agus go raibh níos mó muiníne acu as a gcumas Breatnaise dá bharr (Llywodraeth Cymru 2008).
Bhí na múinteoirí den tuairim go raibh dearcadh thar a bheith dearfach ag na daltaí i leith na scolaíochta agus i leith na Breatnaise. Bhí an ráta tinrimh acu níos airde ná a bpiairí agus ghlac siad páirt go fonnmhar i ngníomhaíochtaí seach-churaclaim agus imeachtaí taobh amuigh den scoil chomh maith. Ach níor bhain daltaí mórán úsáide as Breatnais taobh amuigh den scoil go háirithe i gceantair ina bhfuil an Béarla in uachtar. Chuaigh an tionscnamh chun leasa do na scoileanna rannpháirteacha freisin. Treisíodh tiomantas na scoileanna don oideachas lán-Bhreatnaise. Treisíodh nós úsáide na Breatnaise sna scoileanna agus éascaíodh múinteoirí chun athmhachnamh criticiúil a dhéanamh ar a gcuid cleachtais teagaisc (Llywodraeth Cymru 2008).
Bhí amhras ar go leor daltaí agus tuismitheoirí roimh dóibh páirt a ghlacadh sa tionscnamh píolótach i dtaobh obair bhaile, easpa tacaíochta le Breatnais sa bhaile, easpa tuisceana le linn ceachtanna agus deacrachtaí le scrúduithe trí mheán na Breatnaise. Ach ar an iomlán bhí formhór na ndaltaí agus na dtuismitheoirí sásta gur roghnaigh siad oideachas lán-Bhreatnaise. Cheap na múinteoirí go raibh tuismitheoirí na ndaltaí tumoideachais níos gníomhaí le cúrsaí oideachais ná tuismitheoirí eile agus thug cuid de na tuismitheoirí faoi Bhreatnais a fhoghlaim. Míniú amháin a tugadh ar an ról gníomhach seo ag na tuismitheoirí ná ‘the increased level of active decision making required of parents’ chun cead a thabhairt dá bpáistí críochnú sa bhunscoil sé seachtaine níos luaithe le freastal ar dhianchúrsa teanga sa mheánscoil agus a bpáistí a chlárú san oideachas lán-Bhreatnaise i mBliain 7 (Llywodraeth Cymru 2008: 119).
Coimisiúnaíodh pacáiste acmhainní teagaisc/foghlama don dianchúrsa teanga agus fuair scoileanna deontais chun áiseanna a fhorbairt iad féin. Ach in ainneoin an leibhéil tacaíochta seo bhí múinteoirí agus comhordaitheoirí den tuairim nach raibh an réimse acmhainní a bhí ar fáil leordhóthaineach chun freastal ar riachtanais daltaí tumoideachais (Llywodraeth Cymru 2008).
Cuireadh oiliúint ar chleachtóirí, príomhoidí, comhordaitheoirí agus múinteoirí ábhar san áireamh, le béim láidir ar fhoghlaim ghníomhach do na cleachtóirí agus iad i mbun taighde agus ag roinnt samplaí den dea-chleachtas ar a chéile. Bhí béim ar theoiric ar mhúineadh teanga i gcomhthéacs tumoideachais, scafláil teagaisc teanga agus bealaí chun úsáid ghníomhach na teanga a chur chun cinn ar na cúrsaí oiliúna. Léirigh rannpháirtithe sástacht thar na bearta leis na cúrsaí oiliúna, go mórmhór deiseanna chun a gcuid taithí a roinnt le cleachtóirí i scoileanna eile (Llywodraeth Cymru 2008).
Ag eascairt ó mheastóireacht ar na tionscnaimh phíolótacha moladh:
· go ndéanfadh Bord Teanga na Breataine Bige i gcomhar le scoileanna rannpháirteacha iniúchadh ar na féidearthachtaí a bhaineann le gníomhaíochtaí seach-churaclaim a fhorbairt chun úsáid na Breatnaise i measc daltaí taobh amuigh d’am scoile a spreagadh agus a threisiú;
· Go dtacódh Bord Teanga na Breataine Bige le cur chuige foghlama ghníomhaí in oiliúint cleachtóirí agus samplaí den dea-chleachtas mar aon le háiseanna forbartha ag scoileanna a roinnt ar na scoileanna rannpháirteacha uilig (Llywodraeth Cymru 2008).	

Tá múnlaí éagsúla tumoideachais agus oideachais dhátheangaigh ag leibhéal na bunscoile agus na hiar-bhunscoile in Albain, scoileanna Ghaeilge na hAlban agus aonaid Ghaeilge na hAlban san áireamh. Ag an mbunleibhéal moltar go mbeadh tumoideachas iomlán i nGaeilge na hAlban ó Primary 1 go Primary 3 agus go múinfí Béarla trí mheán Ghaeilge na hAlban ina dhiaidh sin le formhór an teagaisc sna hábhair eile trí mheán Ghaeilge na hAlban go deireadh na tréimhse bunscolaíochta (Learning and Teaching Scotland 2010). I mbunscoileanna dé-shrutha is minic a bhíonn ilranganna i sruth Ghaeilge na hAlban (O’Hanlon et al. 2010). Tá solúbthacht sna treoirlínte do bhunscoileanna maidir leis an méid Ghaeilge na hAlban a úsáidfear sa teagasc sna meánranganna agus sna hardranganna rud a chiallaíonn go mbíonn múnlaí teanga Ghaeilge na hAlban-Béarla difriúla á moladh ag na húdaráis áitiúla éagsúla. Agus bíonn saoirse ag múinteoirí an cóimheas Ghaeilge na hAlban-Béarla sa teagasc a chur in oiriúint do chúinsí baile na ndaltaí agus don chomhthéacs áitiúil (O’Hanlon et al. 2012). 
Ag an dara leibhéal déantar idirdhealú idir dhá chatagóir ina bhfuil ‘oideachas trí mheán Ghaeilge na hAlban’ agus ‘múineadh Ghaeilge na hAlban mar ábhar’. Má mhúintear ábhar amháin eile nó níos mó chomh maith le Gaeilge na hAlban trí mheán Ghaeilge na hAlban tugtar iar-bhunoideachas trí mheán Ghaeilge na hAlban ar an múnla sin (O’Hanlon et al. 2012). I suirbhé a rinne na húdair chéanna fuarthas amach go raibh 56 soláthróir in Albain don oideachas réamhscolaíochta trí mheán Ghaeilge na hAlban, 59 soláthróir don oideachas  bunscoile go hiomlán trí Ghaeilge na hAlban agus 33 sholáthróir do Ghaeilge na hAlban mar ábhar do chainteoirí líofa ag leibhéal na meánscolaíochta.
Tá Gaeilge na hAlban mar phríomhtheanga baile ag uasmhéid 23% de dhaltaí i scoileanna Ghaeilge na hAlban (O’Hanlon et al. 2012) ach, le himeacht ama, tá laghdú ag teacht ar líon na ndaltaí in oideachas Ghaeilge na hAlban ó theaghlaigh a labhraíonn Gaeilge na hAlban (O’Hanlon et al. 2010). Tagann formhór na bpáistí sna luathbhlianta oideachais agus cúram leanaí in earnáil Ghaeilge na hAlban ó theaghlaigh a labhraíonn Béarla (Stephen et al. 2010).

Sa taighde a rinne O’Hanlon et al. (2012) aithníodh ceithre chatagóir soláthróirí don oideachas i measc 90% de bhunscoileanna Ghaeilge na hAlban agus léirítear na catagóirí éagsúla i dTábla 3.3 thíos. Leanann patrún úsáide Ghaeilge na hAlban taobh amuigh den seomra ranga (sa chlós, ag imeachtaí seach-churaclaim srl.) an patrún úsáide sa seomra ranga sna múnlaí éagsúla a bheag nó a mhór. Is é sin le rá go bhfuil leibhéal úsáide Ghaeilge na hAlban is airde ag daltaí sna scoileanna i gCatagóir 1 agus an leibhéal úsáide is ísle ag daltaí sna scoileanna i gCatagóir 4. Cuirtear béim ar ghníomhaíochtaí seach-churaclaim (spórt, ceol, drámaíocht, comórtais díospóireachta, comórtais scannáin) trí mheán Ghaeilge na hAlban agus aithnítear an ról tacaíochta a imríonn institiúidí Ghaeilge na hAlban chun úsáid na teanga taobh amuigh den scoil a chothú. Is minic a bhíonn daltaí Ghaeilge na hAlban agus daltaí lán-Bhéarla le chéile i gcomhair imeachtaí seach-churaclaim, rud a chiallaíonn go mbíonn teagmháil le Gaeilge na hAlban ag daltaí lán-Bhéarla chomh maith. Ach de ghnáth úsáidtear níos mó Ghaeilge na hAlban nuair nach mbíonn an dá ghrúpa le chéile. Is beag Ghaeilge na hAlban a úsáideann scoileanna le tuismitheoirí mar nach bhfuil formhór na dtuismitheoirí dátheangach ná dé-liteartha. Cosúil le tuismitheoirí sa Bhreatain Bheag agus in Éirinn déanann tuismitheoirí in Albain iarracht an teanga a fhoghlaim i dtreo is go mbeidh siad in ann cúnamh a thabhairt dá bpáistí (O’Hanlon et al. 2010).

Tábla 3.3: Catagóirí oideachais trí mheán Ghaeilge na hAlban ag leibhéal na bunscoile (bunaithe ar O’Hanlon et al. 2012)
	Catagóir
	Céatadán soláthróirí
	Céatadán teagaisc trí mheán Ghaeilge na hAlban

	Catagóir 1
	30%
	Gaeilge na hAlban mar mheán teagaisc an t-am ar fad nach mór le linn na tréimhse bunscolaíochta.

	Catagóir 2
	30%
	Gaeilge na hAlban mar mheán teagaisc an chuid is mó den t-am sna luathbhlianta. Tagann laghdú ar an méid Ghaeilge na hAlban a úsáidtear ó Primary 4 ar aghaidh agus bíonn thart ar dhá thrian den teagasc trí mheán Ghaeilge na hAlban ag Primary 7.

	Catagóir 3
	20%
	Gaeilge na hAlban mar mheán teagaisc i gcóir 80% den teagasc ar feadh trí bliana agus thart ar dhá thrian den am ó Primary 4 go Primary 7.

	Catagóir 4
	10%
	Gaeilge na hAlban mar mheán teagaisc an t-am ar fad nach mór don chéad agus don dara tréimhse bhunscolaíochta. Tagann laghdú air sin de réir a chéile agus bíonn thart ar 50% den teagasc trí mheán Ghaeilge na hAlban in Primary 6 agus Primary 7.

De ghnáth bíonn úsáid Ghaeilge na hAlban sa churaclam ag an leibhéal réamhscolaíochta an-ard (84% in Early Years 1 agus 83% in Early Years 2) (O’Hanlon et al. 2012) ach tuairiscíonn Stephen et al. (2010) go mbraitheann leibhéal úsáide Ghaeilge na hAlban sna luathbhlianta oideachais agus cúram leanaí ar an suíomh. Mar mheán náisiúnta bíonn leibhéal úsáide Ghaeilge na hAlban mar mheán teagaisc ard go leor sna bunranganna sna bunscoileanna ach bíonn sé íseal go leor sna hardranganna. Tá titim shuntasach in úsáid Ghaeilge na hAlban mar mheán teagaisc do dhaltaí Ghaeilge na hAlban ag an dara leibhéal. Ar an meán bíonn níos lú ná 20% den teagasc trí mheán Ghaeilge na hAlban i scoileanna Ghaeilge na hAlban dara leibhéal. Tairgeann 14 mheánscoil ceithre ábhar nó níos mó (Gaeilge na hAlban mar ábhar do chainteoirí líofa san áireamh) trí mheán Ghaeilge na hAlban sa chéad agus sa dara bliain. Agus bíonn titim shuntasach in úsáid Ghaeilge na hAlban i dtimpeallacht na scoile agus ag imeachtaí seach-churaclaim chomh maith in ainneoin iarrachtaí daoine fásta Gaeilge na hAlban a labhairt lena chéile agus le daltaí tumoideachais (O’Hanlon et al. 2012). Cuireann na húdair chéanna in iúl dúinn freisin go bhfuil sé deacair an céatadán den teagasc a déantar trí mheán Ghaeilge na hAlban ag an mbunleibhéal agus ag an dara leibhéal a oibriú amach go cruinn ceal eolas beacht. Agus is minic a aistríonn daltaí Ghaeilge na hAlban bunscoile go dtí meánscoileanna ina múintear Gaeilge na hAlban mar ábhar agus gach ábhar eile trí mheán an Bhéarla. Úsáidtear i bhfad níos lú Ghaeilge na hAlban mar mheán cumarsáide taobh amuigh den seomra ranga sna meánscoileanna. Dá bhrí sin ní fios cé chomh leanúnach is atá taithí theangeolaíoch na ndaltaí ón mbunleibhéal go dtí an dara leibhéal (O’Hanlon et al. 2012). Ar ndóigh tá easpa soláthair d’oideachas Ghaeilge na hAlban ag an dara leibhéal ina ábhar imní do chomhairleoirí údarás áitiúil Ghaeilge na hAlban (O’Hanlon et al. 2010). 
 	I measc na bhfachtóirí a imríonn tionchar ar leibhéal úsáide Ghaeilge na hAlban sa scoil aithnítear soláthar múinteoirí leis na cáilíochtaí cuí, polasaithe údaráis áitiúla, cur chuige oideolaíochta na scoile i leith foghlaim agus teagasc teanga, líon na ndaltaí a labhraíonn Gaeilge na hAlban sa bhaile, leibhéal úsáide na teanga sa phobal áitiúil, agus polasaí na scoile i leith úsáid Ghaeilge na hAlban taobh amuigh den seomra ranga (O’Hanlon et al. 2012). Is léir mar sin nach bhfuil aon mhúnla amháin a d’oirfeadh do gach scoil mar go bhfuil an comhthéacs sochtheangeolaíoch difriúil ag braith ar an gceantar ina bhfuil an scoil lonnaithe.

Dhein O’Hanlon et al. (2010) anailís ar thorthaí na ndaltaí i scoileanna agus sruthanna Ghaeilge na hAlban ag Primary 3, 5 agus 7 agus Secondary 2 bunaithe ar dhá shuirbhé a dhein staitisteoirí Rialtas na hAlban. Chomh maith leis sin chuir na húdair agallaimh ar thuismitheoirí, ar phríomhoidí, ar chomhairleoirí údarás áitiúil Ghaeilge na hAlban agus ar dhaltaí i sruthanna Ghaeilge na hAlban bunscoile agus i meánscoileanna ina múintear Gaeilge na hAlban do chainteoirí líofa chun tuiscint a fháil ar na cúiseanna a roghnaítear múnla oideachais ar leith don bhunscolaíocht agus don iarbhunscolaíocht.
Bíonn gnóthachtáil Bhéarla dhaltaí Ghaeilge na hAlban sa léitheoireacht agus sa scríbhneoireacht níos ísle ná daltaí lán-Bhéarla ag Primary 3. Ach bíonn an bhearna sin dúnta faoi Primary 5 agus uaireanta bíonn daltaí Ghaeilge na hAlban chun tosaigh ar na daltaí lán-Bhéarla sa léitheoireacht Bhéarla, buntáiste a bhíonn le sonrú ag Primary 7 agus ag Secondary 2 do dhaltaí ag foghlaim Ghaeilge na hAlban mar ábhar chomh maith. Ní raibh aon difríocht idir gnóthachtáil matamaitice dhaltaí Ghaeilge na hAlban agus daltaí lán-Bhéarla ag Primary 7 ná idir daltaí a thógann agus nach dtógann Gaeilge na hAlban mar ábhar ag Secondary 2. Ní raibh aon fhianaise sna torthaí go raibh daltaí Ghaeilge na hAlban taobh thiar dá bpiairí i scoileanna lán-Bhéarla ach amháin i litearthacht Bhéarla ag Primary 3. Dá bhrí sin bhí daltaí Ghaeilge na hAlban ar chomhchéim le daltaí san earnáil lán-Bhéarla ar comhaois leo agus bhí teanga bhreise sealbhaithe ag daltaí Ghaeilge na hAlban chomh maith. Ag Primary 7 bhí gnóthachtáil daltaí Ghaeilge na hAlban sa Bhéarla chun tosaigh ar a ngnóthachtáil i nGaeilge na hAlban, go háirithe sa léitheoireacht (O’Hanlon et al. 2010). Tá na torthaí seo ag teacht leis na torthaí a nocht Johnstone et al. (1999) a bheag nó a mhór ach amháin nach raibh daltaí Ghaeilge na hAlban taobh thiar dá bpiairí i scoileanna lán-Bhéarla san eolaíocht ná ní raibh siad chun tosaigh sa mhatamaitic a thuilleadh. Fuair Johnstone et al. (1999) amach gur bhain idir 65% agus 70% de dhaltaí Ghaeilge na hAlban na spriocanna do labhairt agus éisteacht i nGaeilge na hAlban ag Primary 7 amach agus bhain thart ar 60% na spriocanna don litearthacht amach ag Primary 7. Bhí gnóthachtáil dhaltaí Ghaeilge na hAlban níos airde sa Bhéarla ná i nGaeilge na hAlban ag Primary 5 agus ag Primary 7. 

Tuairiscíonn O’Hanlon et al. (2010) go roghnaíonn tuismitheoirí agus daltaí oideachas trí Ghaeilge na hAlban ar mhaithe le caomhnú na teanga agus le go mbeadh siad feasach ar oidhreacht. Léirigh na tuismitheoirí gur thuig siad na buntáistí cognaíocha agus teangeolaíocha a bhaineann le dátheangachas agus go raibh cur amach acu ar thorthaí taighde a léirigh buntáistí an dátheangachais. Agus roghnaíonn tuismitheoirí oideachas trí Ghaeilge na hAlban ar chúiseanna pragmatacha freisin, mar shampla ranganna beaga agus cáil acadúil na scoile. Luaigh tuismitheoirí sa taighde a rinne Johnstone et al. (1999) na cúiseanna céanna le oideachas trí Ghaeilge na hAlban a roghnú. 
Sa taighde a rinne O’Hanlon et al. (2010) thug tuismitheoirí sa taobh Béarla de na scoileanna (cuid acu a labhair Gaeilge na hAlban) le fios nár roghnaigh siad oideachas trí Ghaeilge na hAlban mar go raibh siad amhrasach faoina gcumas cúnamh a thabhairt dá bpáistí le hobair bhaile. Cheap líon beag de na tuismitheoirí úd gur oideachas leithscartha a bhí san oideachas trí Ghaeilge na hAlban ach chuir tuismitheoirí eile sa taobh Béarla den scoil fáilte roimh an ilchineálacht chultúrtha a thug oideachas trí Ghaeilge na hAlban don scoil agus ba mhian leo go mbeadh níos mó deiseanna ar fáil dá bpáistí féin Gaeilge na hAlban a fhoghlaim. De ghnáth ba mhaith le tuismitheoirí le páistí i sruthanna Ghaeilge na hAlban go leanfadh a bpáistí ar aghaidh i gcóras Ghaeilge na hAlban ag an dara leibhéal ar mhaithe le leanúnachas i bhfoghlaim Ghaeilge na hAlban. Bhí fonn ar thuismitheoirí i gcóras Ghaeilge na hAlban an soláthar don oideachas trí Ghaeilge na hAlban agus úsáid Ghaeilge na hAlban i dtimpeallacht na scoile a leathnú agus scoileanna Ghaeilge na hAlban saorsheasaimh ag an dara leibhéal a bhunú ina múinfí gach ábhar ach amháin Béarla trí mheán Ghaeilge na hAlban. Cheap siad áfach nach raibh teacht ar fhoireann láncháilithe chun an soláthar don oideachas trí Ghaeilge na hAlban a mhéadú. Thug príomhoidí bunscoile agus meánscoile le fios go raibh sé deacair teacht ar mhúinteoirí leis na cáilíochtaí cuí d’earnáil Ghaeilge na hAlban mar aon le foireann choimhdeach a labhair Gaeilge na hAlban. 
Bhí tuismitheoirí eile a bhí an-tiomanta don oideachas trí Ghaeilge na hAlban den tuairim go raibh dúshlán ar leith ag baint leis an meánscolaíocht trí mheán Ghaeilge na hAlban agus gur fearr ábhair eolaíochta a theagasc trí mheán an Bhéarla ag an dara leibhéal agus go raibh na hábhair shóisialta níos oiriúnaí don teagasc trí mheán Ghaeilge na hAlban. Thug daltaí le fios go raibh fonn orthu fanacht i gcóras Ghaeilge na hAlban ag an dara leibhéal ar chúiseanna sóisialta (le bheith in éineacht lena gcairde) agus ar mhaithe lena scileanna teanga a fhorbairt (bheadh siad in ann Gaeilge na hAlban a labhairt lena chéile, uaireanta mar theanga rúnda). Cheap cuid acu go raibh sé deacair matamaitic agus na hábhair eolaíochta a fhoghlaim trí mheán Ghaeilge na hAlban agus thug siad le fios go mbeadh sé ina chúnamh dóibh dá dtabharfaí téarmaíocht dóibh i mBéarla agus i nGaeilge na hAlban do gach ábhar a mhúintear trí mheán Ghaeilge na hAlban (O’Hanlon et al. 2010).
Thuig na rannpháirtithe taighde an tábhacht a bhaineann le forbairt comhthéacsanna neamhfhoirmiúla, mar shampla imeachtaí cultúrtha a thabharfadh deis do pháistí a gcuid scileanna i nGaeilge na hAlban a úsáid agus a fhorbairt. Ar ndóigh, thug daltaí le fios go raibh siad tiomanta do Ghaeilge na hAlban agus do ghnéithe eile de chultúr Ghaeilge na hAlban, ceol, rince agus cluichí ach go háirithe. Thuig múinteoirí agus tuismitheoirí an tábhacht a bhain le daltaí a spreagadh chun Gaeilge na hAlban a úsáid taobh amuigh den scoil ach cheap siad go raibh sé dúshlánach an aidhm seo a bhaint amach fiú amháin le daltaí a labhair Gaeilge na hAlban sa bhaile agus i gceantair ina labhraítear Gaeilge na hAlban. Aithníodh roinnt dúshlán chomh maith a chuir bac ar dhul chun cinn na ndaltaí i nGaeilge na hAlban, mar shampla easpa Ghaeilge na hAlban sa phobal, easpa clubanna i nGaeilge na hAlban do pháistí, ganntanas ábhar léitheoireachta suimiúil do pháistí agus easpa leanúnachais ag an dara leibhéal, rud a chiallaíonn go dtagann meath ar scileanna na ndaltaí i nGaeilge na hAlban ag an dara leibhéal. Is minic a bhíonn Gaeilge na hAlban na bpáistí teoranta don scoil ach amháin i gceantair ina labhraítear Gaeilge na hAlban i measc an phobail. Léiríodh go raibh forbairt ghairmiúil leanúnach, go mór mhór deiseanna forbartha teanga de dhíth ar mhúinteoirí san earnáil. Ach i ndeireadh an lae bhí sé níos tábhachtaí go mbeadh múinteoirí cumasacha ag obair san earnáil agus bhí níos lú tábhachta ag baint le cumas an mhúinteora i nGaeilge na hAlban, dar le príomhoidí (O’Hanlon et al. 2010).

Tá seacht gcúige i dTír na mBascach, ceithre chúige sa Spáinn agus trí chúige sa Fhrainc. I dTír na mBascach íochtar sa Spáinn tugtar aitheantas oifigiúil don Bhascais (an mhionteanga) agus don Spáinnis (an mhórtheanga) (Lasagabaster 2001; Mercator 2005). Díríonn an léirbhreithniú thíos go príomha ar an Basque Autonomous Community (BAC), achar tíreolaíochta a chlúdaíonn trí chúige i dTír na mBascach íochtar. Cosúil le dlínsí eile le mionteangacha (m.sh. Tuaisceart Éireann, Poblacht na hÉireann, Albain agus an Bhreatain Bheag) bíonn tionchar nach beag ag iarrachtaí ar chaomhnú na teanga Bascaise sa réimse oideachais (Lasagabaster 2001; Aldekoa and Gardner 2002). Chun córas oideachais dátheangach a bhunú i dTír na mBascach cuireadh béim ar sholáthar múinteoirí atá inniúil ar Bhascais, ar sholáthar acmhainní teagaisc/foghlama i mBascais agus ar ghné Bhascaise a chur leis an gcuraclam. Tá méadú tagaithe ar mhúineadh na Bascaise mar ábhar agus ar úsáid na Bascaise mar mheán teagaisc ar fud Thír na mBascach ag an mbunleibhéal, an dara leibhéal agus san oideachas ollscoile. Tá Bascais mar ábhar éigeantach sna bunscoileanna agus sna meánscoileanna sa BAC agus tá oideachas trí mheán na Bascaise roghnach ar fud Thír na mBascach (Aldekoa and Gardner 2002).

Tá daltaí agus tuismitheoirí sa BAC i dteideal an meán teagaisc, Bascais nó Spáinnis, a roghnú de réir an Law for the Normalisation of the Use of Basque (1982). Tá Rialtas Thír na mBascach freagrach as múinteoirí le cumas teanga sásúil a sholáthar chun freastal ar an éileamh ó thuismitheoirí ar oideachas trí mheán na Bascaise agus chun Bascais a theagasc mar ábhar agus as deontais a chur ar fáil chun acmhainní teagaisc/foghlama i mBascais a fhorbairt. Agus tugann Rialtas Thír na mBascach sainmhíniú ar na múnlaí oideachais dátheangaigh a bheidh ar fáil do thuismitheoirí agus daltaí (Aldekoa and Gardner 2002; Gardner 2002; Mercator 2005).
Tá ceithre mhúnla don oideachas dátheangach sa BAC ag leibhéil na naíscoile, na bunscoile agus na hiar-bhunscoile, mar a léirítear i dTábla 3.4 thíos. Tá gach rang i ngach scoil sannta do cheann amháin de na múnlaí seo agus is ar an mbonn sin a shocraítear an chothromaíocht idir úsáid an dá theanga oifigiúla sa teagasc. Dá bhrí sin is minic dhá mhúnla nó níos mó a bheith ar fáil in aon scoil amháin le foireann na scoile agus acmhainní roinnte idir na múnlaí éagsúla (Aldekoa and Gardner 2002; Gardner 2002; Mercator 2005).

Tábla 3.4: Múnlaí don oideachas dátheangach i dTír na mBascach (Bunaithe ar Gardner 2002; Mercator 2005)
	Múnla
	Sainmhíniú
	Céatadán na ndaltaí scoile ag freastal ar na múnlaí éagsúla sa scoilbhliain 1998-99

	Múnla A
	Spáinnis mar mheán teagaisc; Bascais múinte mar ábhar (4-5 uair an chloig sa tseachtain)
	41%

	Múnla B
	Múintear Spáinnis agus Bascais araon mar ábhair. Úsáidtear an dá theanga mar mheán teagaisc a leath is a leath a bheag nó a mhór 
	20%

	Múnla D
	Bascais mar mheán teagaisc (tumadh iomlán do dhaltaí le Spáinnis mar T1 agus saibhriú teanga dóibh siúd le Bascais mar T1); Múintear Spáinnis mar ábhar 
	38%

	Múnla X (neamhoifigiúil agus in úsáid ag níos lú ná 1% de dhaltaí scoile)
	Spáinnis mar mheán teagaisc gan soláthar ar bith do Bhascais
	1%



Tá fás tagtha ar mhúnlaí B agus D ón scoilbhliain 1982-83 i leith de bharr éileamh ó thuismitheoirí agus tá laghdú tagtha ar na múnlaí eile. Sa BAC déanann 60% de dhaltaí scoile staidéar ar leath den churaclam ar a laghad trí mheán na Bascaise. Forbraítear scileanna litearthachta sa Spáinnis ar dtús i múnla A agus tugtar tosaíocht do litearthacht sa Bhascais i múnla D. Tugtar túsáite do litearthacht sa Spáinnis i múnla B agus sin an fáth a roghnaíonn go leor tuismitheoirí an múnla sin (Lasagabaster 2001; Mercator 2005). De ghnáth ní mór go mbeadh leath den fhoireann teagaisc i múnla B cáilithe chun Bascais a mhúineadh ach ní i gcónaí a cuireadh an coinníoll sin i bhfeidhm go docht. Dá bhrí sin bhí éileamh ó roinnt tuismitheoirí a bpáistí a aistriú go múnla D áit a mbeadh Bascais ag nach mór gach múinteoir agus tharla sé i gcásanna áirithe gur aistrigh ranganna iomlána ó mhúnla B go múnla D (Lasagabaster 2001; Gardner 2002). Tá múnlaí B agus D i bhfad níos coitianta ná múnla A ag leibhéal na naíscoile (Lasagabaster 2001). Sa scoilbhliain 1999/2000 bhí daltaí scoile in ann 55.5% de na hábhair éigeantacha a dhéanamh trí mheán na Bascaise agus bhain 20% de mhic léinn ollscoile céim amach trí mheán na Bascaise (Lasagabaster 2001). 

Bhí oiliúint mhúinteoirí trí mheán na Bascaise ar fáil ag deireadh na seachtóidí. De ghnáth bronntar an Euskararen Gaitasunagiria (EGA) teastas ar inniúlacht teanga ar mhúinteoirí bunscoile a dhéanann a gcuid traenála réamhsheirbhíse trí mheán na Bascaise mar chuid den chéim. Bíonn ar mhúinteoirí bunscoile a dhéanann a gcuid traenála réamhsheirbhíse trí mheán na Spáinnise an scrúdú EGA nó a choibhéis a sheasamh le bheith oilte Bascais a mhúineadh nó múineadh trí mheán na Bascaise. Bíonn ar gach múinteoir iar-bhunscoile an scrúdú EGA nó a choibhéis a sheasamh le bheith oilte Bascais a mhúineadh nó múineadh trí mheán na Bascaise (Gardner 2002; Mercator 2005). Sa bhliain 2002-03 bhí thart ar 70% de mhúinteoirí bunscoile agus iar-bhunscoile cáilithe chun teagasc trí mheán na Bascaise agus bhí an céatadán níos airde i measc na gcatagóirí éagsúla múinteoirí taca (Mercator 2005). Cé go bhfuil an soláthar múinteoirí cáilithe réasúnta sásúil chun freastal ar an éileamh is dúshlán leanúnach é an t-éileamh a chomhlíonadh. Is laige é sa chóras oideachais i dTír na mBascach go bhfuiltear ag braith chomh mór sin ar mhúinteoirí le Bascais mar T2 nach bhfuil an inniúlacht chuí bainte amach acu sa teanga (Gardner, 2002; Mercator 2005).
Le tamall beag anuas tá níos mó béime á cur ar thraenáil le linn seirbhíse de dheasca titim i líon na mac léinn ag an leibhéal réamhsheirbhíse. Bunaíodh clár inseirbhíse (IRALE) chun cúnamh a thabhairt do mhúinteoirí sa chóras inniúlacht chuí a bhaint amach sa teanga. Leis an gclár seo is féidir le múinteoirí scaoileadh suas go trí bliana a ghlacadh ó dhualgais teagaisc, páirtaimseartha nó lánaimseartha, ar thuarastal iomlán (Lasagabaster 2001; Gardner 2002). 

Léiríonn an taighde go mbíonn cumas Bascaise fíorlag ag daltaí ag freastal ar mhúnla A. Éiríonn níos fearr le daltaí a bhíonn ag freastal ar mhúnla B. Is iad na daltaí a bhíonn ag freastal ar mhúnla D is fearr a chruthaíonn ó thaobh gnóthachtáil sa Bhascais de, go háirithe na cainteoirí dúchais, ach ní fios cén tionchar a bhíonn ag an gcomhthéacs baile ar na torthaí seo (Lasagabaster 2001; Aldekoa and Gardner 2002; Gardner 2002). Ach cosúil le daltaí tumoideachais i ndlínsí eile in iarthar na hEorpa ní éiríonn le gach dalta i múnla D cumas sásúil a bhaint amach sa sprioctheanga (Gardner 2002). Braitheann gnóthachtáil na ndaltaí i múnla B ar an gcomhthéacs – éiríonn níos fearr leis na daltaí ag freastal ar na dianchúrsaí tumoideachais (Lasagabaster 2001). Ar an iomlán is léir go bhfuil níos mó páistí le cumas maith labhartha agus litearthachta sa Bhascais ag teacht tríd an gcóras oideachais ná riamh cheana (Aldekoa and Gardner 2002). 
Ní chuireann staidéar trí mheán na Bascaise srian ar an dul chun cinn a dhéanann daltaí sa Spáinnis (Gardner 2002; Mercator 2005). Níl aon taighde a léiríonn difríochtaí suntasacha idir na múnlaí maidir le gnóthachtáil sa Spáinnis (Lasagabaster 2001). Fuair Olaziregi (1994) (luaite ag Lasagabaster 2001) amach nach raibh aon difríocht idir leibhéal tuisceana léitheoireacht Spáinnise idir daltaí a thosnaigh ag léamh agus ag scríobh i mBascais ar dtús agus a bpiairí a thosnaigh an próiseas litearthachta sa Spáinnis. Agus bhí an chéad ghrúpa go mór chun tosaigh sa scrúdú tuisceana léitheoireacht Bascaise.
Níl aon difríocht idir na múnlaí éagsúla maidir le gnóthachtáil na ndaltaí in ábhair seachas teangacha, toradh a thugann le fios nach gcuireann foghlaim trí mheán na Bascaise bac ar dhul chun cinn na ndaltaí sna hábhair eile. Ar ndóigh tá an leibhéal ratha acadúla ag leibhéal na bunscoile níos airde ag múnla D (89.8%) ná múnla B (81.3%) agus múnla A (74.7%) le treocht chomhchosúil ag leibhéal na hiar-bhunscoile (Lasagabaster 2001). Rinne an National Institute of Quality and Evaluation (INCE 1996, 1998, luaite ag Lasagabaster 2001) staidéar cuimsitheach comparáideach idir torthaí acadúla trasna 17 pobal féinrialaitheacha sa Spáinn. Fuair na daltaí bunscoile sa BAC na torthaí is fearr sa mhatamaitic, eolaíochtaí sóisialta agus Spáinnis. Ag an dara leibhéal bhí daltaí ón BAC i measc na ndaltaí is fearr ag tuiscint léitheoireacht Spáinnise, rialacha teangeolaíocha agus litríocht chomh maith le matamaitic, fianaise a bhréagnaíonn aon tuairim a thugann le tuiscint go dtagann creimeadh ar an mórtheanga i múnlaí tumoideachais.
Tuairiscíonn ISEI-IVEI (2005) ar thorthaí ar scrúdú Bascaise ag leibhéal B2 (tógtha ón Common European Framework of Reference for Languages ag Comhairle na hEorpa) a tugadh do dhaltaí sa cheathrú bliain den oideachas éigeantach sa BAC. Rinne 11,310 dalta an scrúdú agus rinne fo-shampla de 243 dalta an scrúdú cainte. Níor ghlac daltaí a bhí ag freastal ar mhúnla A páirt mar fuarthas amach sa triail phíolótach go raibh an scrúdú ró-dheacair dóibh. Fuair 27.5% de na daltaí i múnla B pas i gcomparáid le 57.2% de na daltaí i múnla D, difríocht suntasach ó thaobh staitistice de. Agus bhí difríocht shuntasach idir na múnlaí freisin sa scrúdú cainte le 32.6% de dhaltaí i múnla B a bhain pas amach i gcomparáid le 68% i múnla D. Bhí na torthaí is fearr ag daltaí a bhí ag freastal ar mhúnla D agus a labhair Bascais sa bhaile lena dtuismitheoirí.
[bookmark: _Toc496365339]An contanam oideachais i dTír na mBascach
Téann formhór na ndaltaí bunscoile le Bascais mar mháthairtheanga chuig múnlaí B agus D. Níl an t-éileamh ar oideachas trí mheán na Bascaise chomh forleathan ag leibhéal na hiar-bhunscoile agus dá bhrí sin tá titim bheag i líon na ndaltaí meánscoile ag freastal ar mhúnlaí B agus D. Ach tá titim shuntasach i líon na gcainteoirí dúchais a dhéanann staidéar trí mheán na Bascaise ag leibhéal ardoideachais. Agus is beag duine a thugann faoin traenáil ghairmiúil trí mheán na chéad teanga (Mercator 2005). Aistríonn daltaí go múnla A ag an dara leibhéal mar nach bhfuil múnla B chomh forleathan ag an leibhéal sin, go mór mhór sna coláistí teicneolaíochta atá aonteangach i Spáinnis den chuid is mó, agus de dheasca ganntanas múinteoirí cáilithe le múineadh trí mheán na Bascaise. Chomh maith leis sin ceapann roinnt daltaí le Bascais mar dhara teanga nach bhfuil an inniúlacht chuí acu chun gnóthachtáil shásúil acadúil a bhaint amach trí mheán na Bascaise ag an dara leibhéal (Lasagabaster 2001; Gardner 2002). Tuairiscíonn Gardner (2002) go raibh isteach is amach le 13,000 mac léinn as 55,000 a bhí cláraithe in Ollscoil Thír na mBascach ag déanamh míreanna dá gcúrsaí trí mheán na Bascaise ag an am. Bhí thart ar 25% den fhoireann teagaisc agus 10% den fhoireann riaracháin san ollscoil cáilithe ag leibhéal EGA nó níos airde. Agus bhí éileamh ó na mic léinn an soláthar trí mheán na Bascaise a mhéadú.
[bookmark: _Toc496365340]Úsáid na Bascaise i measc daltaí
Is í úsáid shóisialta na teanga i measc daltaí sa chlós ag am sosa an tslat tomhais is fearr le haghaidh rath pleanáil agus úsáid teanga ag leibhéal na scoile a mheas. Úsáidtear réim theanga fhoirmiúil sa seomra ranga ach is réim theanga neamhfhoirmiúil a bhíonn de dhíth ar pháistí taobh amuigh den seomra ranga agus is minic nach mbíonn ar a gcumas iad féin a chur in iúl go mion agus ábhair spéise pearsanta a phlé trí mheán an dara teanga (Aldekoa and Gardner 2002). Bhunaigh an Roinn Oideachais i dTír na mBascach aonad ar leith (NOLEGA) chun aghaidh a thabhairt ar an dúshlán seo agus úsáid na Bascaise taobh amuigh den seomra ranga a chothú. Mar shampla d’fhoilsigh NOLEGA clár cuimsitheach sa bhliain 2001-2002 le deontais do ghníomhaíochtaí seach-churaclaim trí mheán na Bascaise, ina measc 
· Deontais do dhrámaí, lúibíní, cóir scoile;
· Deontais le haghaidh cur chun cinn na Bascaise ag am sosa srl.;
· Deontais le haghaidh turasanna chuig ionaid chónaithe a chothaíonn úsáid na teanga;
· Deontais chun teagmháil a chothú idir daltaí ó cheantair shochtheangeolaíocha dhifriúla;
· Deiseanna do dhaltaí meánscoile staidéar a dhéanamh ar scannáin Bhascaise;
· Deiseanna do dhaltaí bualadh le húdair Bhascaise mór le rá agus a gcuid saothair a phlé leo;
· Turasanna chuig ionaid chónaithe faoi stiúir na Roinne Oideachais agus úsáid na teanga i suíomh neamhacadúil a chur chun cinn;
· Duaiseanna le haghaidh comórtais próis, filíochta agus deaslabhra;
· Amhránaíocht dhátheangach do scoileanna;
· Fógraí dátheangacha sna scoileanna stáit, caighdeánú foclóra san áireamh;
· Foclóir téarmaí riaracháin don earnáil oideachais sa dá theanga; agus
· Cúrsaí do mhúinteoirí scileanna cuí a fhorbairt chun na gníomhaíochtaí seo go léir a chur i gcrích 
(Lasagabaster 2001; Aldekoa and Gardner 2002; Gardner 2002).

Tugann an Roinn Oideachais cuireadh do scoileanna pleananna a fhorbairt (Individual School Language Normalisation Plan) (Ulibarri programme) chun caighdeán agus úsáid Bascaise a leathnú i measc pobal uilig na scoile taobh istigh agus taobh amuigh den seomra ranga. Tugann fianaise cháilíochtúil le fios go n-éiríonn leis na pleananna teanga seo úsáid na teanga i measc daltaí a mhéadú. Ag eascairt as an gclár Ulibarri d’éirigh le roinnt scoileanna naisc a chothú le gníomhaireachtaí áitiúla Bascaise le daltaí agus tuismitheoirí araon ag glacadh páirt i gcaitheamh aimsire agus sna meáin áitiúla, stáisiúin raidió, nuachtáin agus irisí san áireamh. Mar thoradh air seo níl iarrachtaí ar chaomhnú na teanga teoranta don chóras oideachais amháin ach cuirtear béim chomh maith ar thionscnaimh phobail a bhunaíonn gréasáin ina mbíonn deis ag cainteoirí Bascaise an teanga a úsáid i rith an lae sa phobal áitiúil (Aldekoa and Gardner 2002).  
Ar an iomlán is fíor-annamh a úsáideann daltaí i múnla A Bascais le haghaidh cumarsáide. Tá an Spáinnis in uachtar mar theanga cumarsáide i measc daltaí i múnla B ach braitheann sé ar na deiseanna foghlama foirmiúla agus neamhfhoirmiúla a chuirtear ar fáil dóibh. Éiríonn le cuid de na daltaí sa mhúnla seo cumas maith Bascaise a bhaint amach. Braitheann rogha teanga chumarsáide na ndaltaí i múnla D ar an gcomhthéacs agus cúinsí ar nós teanga cheannasach daltaí eile sa rang, grúpáil de réir cairde taobh amuigh den scoil, marcóirí suímh (suíomh, ábhar agus comhchainteoirí) agus úsáid na Bascaise sa phobal áitiúil (Aldekoa and Gardner 2002).
[bookmark: _Toc496365341]Cothú pobail le Bascais
Léiríonn na staitisticí ón daonáireamh sa BAC go bhfuil líon na gcainteoirí Bascaise ag méadú, go háirithe i measc páistí agus daoine óga, a bhuíochas sin don oideachas trí mheán na Bascaise (Lasagabaster 2001). Bíonn cainteoirí dúchais agus foghlaimeoirí Bascaise ag foghlaim le chéile ag gach leibhéal sa chóras oideachais ach tá daoine den tuairim go bhfuil meath ar chaighdeán na Bascaise i measc daoine óga faoi thionchar na Spáinnise (Mercator 2005). Tá gluaiseacht tréan aosoideachais Bascaise ann faoi stiúir an rialtais (HABE) chomh maith le gníomhaireachtaí neamhspleácha (AEK agus IKA) ag múineadh Bascaise d’fhoghlaimeoirí lánfhásta. Ach ní úsáidtear Bascais go forleathan san ionad oibre ná ní chothaítear úsáid shóisialta na teanga ná seachadadh teanga sa teaghlach (Lasagabaster 2001; Gardner 2002). Agus i ndeireadh an lae braitheann marthanacht teanga ar úsáid na teanga sa tsochaí.
[bookmark: _Toc390030674][bookmark: _Toc496365342]Taighde ar mhúnlaí éagsúla tumoideachais i gCeanada
Tugtar tuairisc ghonta anseo ar thaighde a deineadh i gCeanada ar an dá mhúnla tumoideachais sa tír sin, cláir thumoideachais aon-rian nó lárionaid tumoideachais (scoileanna saorsheasaimh) agus cláir thumoideachais dhériain (aonaid nó sruthanna Fraincise). Cé go bhfuil an taighde ar mhúnlaí éagsúla tumoideachais ó thaobh gnóthachtáil acadúil na ndaltaí de teoranta (Doell, 2011) is fiú súil a chaitheamh ar na torthaí atá foilsithe. 
Rinne Lapkin et al. (1981) staidéar comparáideach ar ghnóthachtáil daltaí Grád 5 i sé rang i lárionaid tumoideachais agus ceithre rang i gcláir thumoideachais dhériain. Tuairiscíonn na húdair go raibh gnóthachtáil na ndaltaí sna lárionaid tumoideachais níos fearr ná a bpiairí sna cláir thumoideachais dhériain ní hamháin sa Fhraincis ach i ngnéithe áirithe de scileanna teanga Béarla chomh maith. Bhain na daltaí sna lárionaid tumoideachais níos mó úsáide as Fraincis lasmuigh de chomhthéacs an tseomra ranga agus bhí níos mó teagmhála acu le Fraincis labhartha agus scríofa i dtimpeallacht na scoile. Chomh maith leis sin bhí na múinteoirí sna lárionaid tumoideachais níos sásta leis na háiseanna a bhí ar fáil dóibh agus bhí níos mó den fhoireann choimhdeach sna lárionaid dátheangach. Dá bhrí sin bíonn níos mó béime ar an teanga mar mheán cumarsáide sna lárionaid tumoideachais. Mar chonclúid deir na húdair: ‘The overall implication of the study for planning immersion programs is to provide a school environment which encourages the maximum use of French’ (Lapkin et al. 1981: 68). 
Tacaíonn taighde eile leis na torthaí seo. Dar le Cummins (2000) bíonn inniúlacht labhartha na ndaltaí níos fearr sna lárionaid tumoideachais. Fuair Kissau (2003) amach go raibh múinteoirí agus daltaí den tuairim go raibh níos mó teagmhála ag na daltaí sna lárionaid tumoideachais leis an teanga agus bhí níos lú piarbhrú orthu i gcomparáid le daltaí sna cláir thumoideachais dhériain. Bíonn buntáistí ag na lárionaid tumoideachais maidir le háiseanna, seirbhísí tacaíochta acadúla agus cúrsaí riaracháin (Manitoba Education 2001; McGillivray 1984, luaite ag Doell 2011). Is minic a bhíonn speisialtóirí fostaithe mar mhúinteoirí feabhais sna lárionaid agus mar gheall air sin bíonn ráta an laghdaithe níos ísle sna scoileanna sin. Ar an taobh eile den scéal ní bhíonn an t-eolas oideolaíoch ar fhoghlaim an dara teanga ag lucht riaracháin aonteangach sna cláir dhérian agus dá bhrí sin bíonn deacrachtaí acu saincheisteanna oideachasúla a phlé le múinteoirí tumoideachais Fraincise chomh maith le feitheoireacht agus meastóireacht a dhéanamh ar obair na múinteoirí (McGillivray 1984, luaite ag Doell 2011). 
Rinne Guimont (2003) iniúchadh suntasach ar mhúnlaí éagsúla tumoideachais in Alberta, Ceanada. Dhein sé staidéar comparáideach ar thorthaí scrúduithe daltaí tumoideachais Grád 6 sna ceithre croí-ábhar a mhúintear trí mheán na Fraincise, sin iad Staidéar Sóisialta, Matamaitic, Fraincis agus Eolaíocht. Bhain na daltaí sna lárionaid tumoideachais torthaí níos fearr amach i ngach ceann de na hábhair. D’eascair trí phríomhthéama as staidéar Guimont (2003).
· Feidhmíonn na lárionaid tumoideachais ar nós scoileanna le Fraincis mar chéad teanga (francophone schools). Bíonn níos mó teagmhála ag na daltaí leis an teanga agus cothaítear pobal Fraincise laistigh den lárionad. Bíonn deacrachtaí ag na cláir thumoideachais dhériain na daltaí a ghríosadh chun Fraincis a labhairt taobh amuigh den seomra ranga.
· Tá sé níos fearr má bhíonn áiseanna agus spriocanna comónta dírithe ar chlár amháin.
· Bíonn na tuismitheoirí sna lárionaid níos tiomanta don teanga agus don tumoideachas agus is minic a bhíonn siad toilteanach taisteal go ceantar eile chun a bpaistí a chlárú i lárionad tumoideachais.

Seo a leanas cuid de na moltaí a bhí ag Guimont (2003): 
· Tá dualgas ar phríomhoidí scoileanna dériain a chinntiú go bhfuil an scoil ag feidhmiú mar aonad agus go dtuigeann na páirtithe leasmhara é seo.
· Ní mór go mbeadh príomhoidí scoileanna dériain tiomanta don tumoideachas.
· Bíonn gá deiseanna forbartha gairmiúla a chur ar fáil do lucht riaracháin sna scoileanna dériain chun cabhrú leo dul i ngleic leis na dúshláin sna scoileanna áirithe sin.
· Tá dualgas ar na húdaráis an múnla is fearr a sholáthar do na daltaí tumoideachais le go mbeidh an deis acu barrfheabhas a chur ar a gcuid scileanna Fraincise.

Tuairiscíonn Doell (2011) ar scoil dériain a d’aistrigh ina lárionad tumoideachais. Bhí beirt riarthóirí a chuaigh faoi agallamh den tuairim go raibh an lárionad níos tairbhí ar chúiseanna éagsúla. Bíonn sé i bhfad níos deacra ceannasaíocht a thabhairt ar fhoireann atá ag freastal ar dhá ghrúpa difriúla le físeanna agus spriocanna difriúla. Tá dúshláin bhreise ag baint le bainistiú scoile dériain mar go mbíonn riachtanais éagsúla ag an dá shruth. Nuair a bhí an scoil ag feidhmiú mar chlár tumoideachais dériain bhí an clár tumoideachais ag titim chun deiridh agus ní raibh an leibhéal seirbhíse i bhFraincis ar chomhchéim leis an leibhéal seirbhíse i mBéarla ceal airgid. Cheap na riarthóirí go raibh an ráta sealbhaithe Fraincise níos tapúla sa lárionad. Bhí Fraincis beo beathach taobh amuigh den seomra ranga ag imeachtaí cultúrtha agus imeachtaí seach-churaclaim agus bhí na daltaí bródúil as a gcumas Fraincis a labhairt le daoine eile. 
Tagann na torthaí seo le taighde Uí Dhuibhir ar 14 múinteoir tumoideachais gráid 6-8 in Ontario, Ceanada. De bharr struchtúr dériain na scoileanna thuairiscigh na múinteoirí nár éirigh leo na daltaí a chur ag labhairt Fraincise lasmuigh den seomra ranga faoi mar a dúirt an múinteoir seo a leanas: 
I think first and foremost I would love to see a single-track school. I would love to have the students in an immersion centre because then we could use the French outside of the classroom setting, in an authentic situation (Ó Duibhir, 2008: 14).
        
       	Luaigh na múinteoirí freisin gur bhraith a lán ar phríomhoide na máthairscoile. Má bhí tuiscint mhaith ag an duine sin ar an gcomhthéacs tugadh tacaíocht do na múinteoirí sa rian Fraincise. Ach sa chás nach raibh bhraith siad scoite amach. Bhíodh tionóil scoile dátheangacha i roinnt scoileanna dériain ach in áiteanna eile: “the principal tends to think that it is bad to separate French from English which could be profitable in some situations” (Ó Duibhir, 2008: 20). Gné eile a luaigh na múinteoirí ná easpa deiseanna a bheith ag múinteoirí tumoideachais casadh lena chéile chun a gcuid oibre a phleanáil le chéile. Luaigh múinteoir amháin arís an chonstaic a leag an struchtúr orthu: “I think it’s the dual-track that’s preventing this” (Ó Duibhir, 2008: 24).
[bookmark: _Toc390030675][bookmark: _Toc496365343]Rannpháirtíocht tuismitheoirí sa chóras tumoideachais
Tá réimse leathan litríochta ann a léiríonn an dlúthcheangal idir gnóthachtáil oideachasúil daltaí agus tacaíocht tuismitheoirí. Mar shampla bíonn tionchar dearfach ag rannpháirtíocht tuismitheoirí ar ghnóthachtáil acadúil daltaí (m.sh. Miedel and Reynolds 1999; Fan and Chen 2001; Hill and Taylor 2004), ar ghnóthachtáil léitheoireachta (m.sh. Miedel and Reynolds 1999; Sénéchal and LeFevre 2002) agus ar inspreagadh daltaí (m.sh. Grolnick and Slowiaczek 1994; Gonzalez-DeHass, Willems, and Doan Holbein 2005). Agus bíonn ceangal idir leibhéil rannpháirtíochta na dtuismitheoirí agus a gcúlra oideachasúil, a stádas socheacnamaíoch agus gnéithe de struchtúr teaghlaigh (m.sh. Grolnick et al. 1997; Davis-Kean 2005).
Tá dlúthcheangal freisin idir tacaíocht tuismitheoirí agus rath na gclár tumoideachais (Howard, Sugarman, and Christian 2003). Cé go n-éiríonn le daltaí tumoideachais gnóthachtáil níos airde sa sprioctheanga a bhaint amach ná a bpiairí a fhoghlaimíonn an sprioctheanga mar ábhar (Lindholm-Leary and Block 2010; Shannon and Milian 2002), is léir ón taighde a pléadh thuas nach leor an córas scolaíochta tumoideachais chun líofacht iomlán a bhaint amach. Ní mór go mbeadh tacaíocht ar fáil do na foghlaimeoirí ó na tuismitheoirí agus ón gcomhphobal chomh maith.
Bhailigh Whiting agus Feinauer (2011) eolas i bhfoirm suirbhé ó dhá chéad ochtó a seacht tuismitheoir le leanaí ag freastal ar scoil déthreo Spáinnise-Béarla in Utah. Rinne na húdair iniúchadh ar na cúiseanna a roghnaíonn tuismitheoirí clár tumoideachais dá bpáistí. In ord minicíochta luaigh na tuismitheoirí dátheangachas/délitearthacht, taithí/deiseanna oideachasúla, deiseanna gairme sa todhchaí, tumadh/ilchineálacht chultúrtha, caomhnú oidhreachta, agus cóngaracht do bhaile. Tá sé suimiúil na dearcthaí seo a chur i gcomparáid le torthaí staidéir Maguire (1991: 99) a bunaíodh ar agallaimh le 98 tuismitheoir a raibh páistí acu ar an gcéad bhunscoil lán-Ghaeilge i mBéal Feirste. Bhí ardchaighdeán an oideachais agus féiniúlacht náisiúnta ar na buntáistí le rogha an ghaeloideachais is mó a mheall iad chun páiste a chlárú le bunscoil lán-Ghaeilge. Nuair a cuireadh ceist ar thuismitheoirí cad iad na  trí bhuntáiste  le scolaíocht lán-Ghaeilge is mó a d’imir tionchar ar an chinneadh oideachas lán-Ghaeilge a roghnú, seo thíos na tosaíochtaí a ainmníodh:
· Ardcháilíocht an oideachais   74%
· Féiniúlacht Éireannach     71%
· Feasacht chultúrtha    48%
· Sealbhú dara teanga  36%
· Athbheochan na teanga 26%
· Traidisiún Náisiúnachais  9
· Rannpháirtíocht tuismitheoirí  9%
· Eile  12%
Rinne Parkes and Ruth (2011) taighde ar leibhéal sástachta tuismitheoirí le leanaí ag freastal ar chláir oideachais dhé-theangacha sna Stáit Aontaithe. Ghlac 724 tuismitheoir le páistí ag freastal ar ocht scoil dhé-theangacha páirt sa staidéar. Cé go raibh ceisteanna ag na tuismitheoirí i dtaobh forbairt teanga agus litearthachta, scileanna matamaitice, cumarsáid idir an scoil agus na tuismitheoirí, agus easpa dúshláin acadúla sna hábhair eile, ar an iomlán bhí na tuismitheoirí sásta leis an dul chun cinn a dhein a bpáistí ar scoil. Ba iad na tuismitheoirí nach raibh dátheangach agus na tuismitheoirí a bhí ag iarraidh níos mó béime ar mhúineadh an Bhéarla ba mhó a bhí buartha.
Tuairiscíonn MacNeil (1997) go mbíonn ról gníomhach ag tuismitheoirí le leanaí sna haonaid tumoideachais trí Ghaeilge na hAlban in Albain, tuismitheoirí gur deineadh faillí orthu maidir le líofacht agus litearthacht i nGaeilge na hAlban nuair a bhí siad féin sa bhunscoil. Is minic a bhíonn na tuismitheoirí seo ag foghlaim Ghaeilge na hAlban in éineacht lena bpáistí. Ach, cosúil leis na tuismitheoirí a ghlac páirt sa staidéar le Kavanagh agus Hickey (Kavanagh and Hickey 2012; Kavanagh 2014), is minic a bhíonn na tuismitheoirí seo gníomhach i gcúrsaí riaracháin (ag tabhairt cúnaimh le himeachtaí tiomsaithe airgid agus le turasanna scoile) ach ní bhíonn ról acu mar chomhoideachasóirí ar shuíomh na scoile.
Tuairiscíonn Cummins (1977) gur tháinig nach mór 50% de na daltaí sna gaelscoileanna i bPoblacht na hÉireann ó theaghlaigh a labhair Gaeilge. Mar shampla bhí 51% d’aithreacha na ndaltaí tumoideachais ag obair i bpoist sa státsheirbhís ina raibh inniúlacht sa Ghaeilge de dhíth. Tháinig rath agus borradh ar na gaelscoileanna ó na seachtóidí i leith. Chomh maith leis sin níl Gaeilge riachtanach chun post a fháil sa stát seirbhís níos mó. Dá bhrí sin tá Harris and Ó Laoire (2006) den tuairim go bhfuil níos mó éagsúlachta i measc tuismitheoirí tumoideachais sa lá atá inniu ann ó thaobh cúlra oideachais, stádas socheacnamaíoch agus inniúlacht Ghaeilge de. Mar shampla fuair Harris et al. (2006) amach go raibh cumas cainteora dúchais sa Ghaeilge ag 5.8% de na tuismitheoirí tumoideachais. Agus meabhraíonn Harris and Ó Laoire (2006) dúinn an tionchar a bheadh ag méadú líon na dtuismitheoirí ar bheagán Gaeilge ar ghnóthachtáil na ndaltaí sa Ghaeilge. 
Go dtí seo is beag staidéar atá déanta ar rannpháirtíocht tuismitheoirí sna bunscoileanna lán-Ghaeilge in ainneoin an róil lárnaigh a bhíonn ag tuismitheoirí i mbunú gaelscoileanna. Thug Lauren Kavanagh and Tina Hickey aghaidh ar an gceist seo (Kavanagh 2014; Kavanagh and Hickey 2012). Rinne siad iniúchadh ar na dúshláin agus deacrachtaí a bhíonn ag tuismitheoirí tumoideachais agus iad ag tacú agus ag cabhrú lena leanaí bunscoile. Bhí na tuismitheoirí den tuairim go raibh orthu iarracht níos mó a dhéanamh agus níos mó ama a chaitheamh le tacaíocht a thabhairt do pháistí ag foghlaim trí mheán an dara teanga ná páistí ag foghlaim trí mheán an chéad teanga. Tugann na húdair le fios gurb é easpa inniúlachta sa Ghaeilge is mó a chuir bac ar rannpháirtíocht na dtuismitheoirí i réimse gníomhaíochtaí, ina measc cúnamh a thabhairt le hobair bhaile agus Gaeilge a labhairt lena bpáistí sa bhaile. Sa staidéar áirithe sin chuir na tuismitheoirí ar bheagán Gaeilge in iúl go gcuireann easpa muiníne isteach orthu agus iad ag labhairt leis na múinteoirí. Mar gheall air seo bíonn náire orthu agus ní bhíonn siad ar a gcompord ar láthair na scoile. 
Léirigh na tuismitheoirí nach raibh siad páirteach in imeachtaí scoile ar chúiseanna praiticiúla – ceal ama, agus toisc cúram leanaí agus ceangaltais eile a bheith orthu. Thuairiscigh roinnt tuismitheoirí freisin gur dhein siad iarracht Gaeilge a labhairt lena bpáistí sa bhaile ach go raibh drogall ar na leanaí Gaeilge a labhairt leo go mór mhór de réir mar a bhí na leanaí ag dul in aois. Fiú tuismitheoirí le Gaeilge mhaith uaireanta bíonn drogall orthu Gaeilge a labhairt lena bpáistí má bhíonn daoine eile sa chlann ar bheagán Gaeilge. 
Thug na tuismitheoirí le fios freisin nár bhain siad mórán leasa as na ranganna Gaeilge a chuir na scoileanna ar fáil dóibh agus mhol siad sainchúrsaí a chur ar fáil dírithe ar riachtanais na dtuismitheoirí seachas cúrsaí ginearálta Gaeilge. Bhraith na tuismitheoirí chomh maith nach mbeadh fáilte rompu cúnamh a thabhairt sa scoil agus sa seomra ranga cé go mbeadh siad toilteanach a leithéid a dhéanamh. Bhí tuismitheoirí míshásta leis an gcumarsáid a dhein an scoil leo agus chuir siad in iúl go gcuirfeadh siad fáilte roimh níos mó teagmhála leis an scoil chun dul chun cinn a bpáistí a phlé. 
Ní raibh an tuiscint a bhí ag na hoideachasóirí ar ról na dtuismitheoirí sa scoil (ról a bhain le cúnamh a thabhairt le feidhmiú na scoile) ag teacht leis an tuiscint a bhí ag na tuismitheoirí ar a ról féin mar chomhoideachasóirí. Molann na húdair gur gá do thuismitheoirí an tuiscint atá acu féin ar an ról atá acu ag tacú lena bpáistí sna scoileanna lán-Ghaeilge a leathnú agus gníomhaíochtaí seach-scoile a chur san áireamh i dtreo is go mbeidh siad in ann a rannpháirtíocht a mhéadú ó thaobh tacaíocht a thabhairt dá bpáistí le forbairt scileanna T1 chomh maith le forbairt scileanna T2 (Kavanagh and Hickey 2012).

Imríonn an córas oideachais ról lárnach i gcaomhnú mionteanga oidhreachta in Éirinn agus i dtíortha eile chomh maith. Aithnítear go mbíonn buntáistí cognaíocha, teangeolaíocha, acadúla agus sóisialta ag dátheangaigh, go háirithe má éiríonn leo caighdeán ard a bhaint amach sa dá theanga. Tá an tumoideachas aitheanta ar fud an domhain mar chóras atá thar a bheith éifeachtach chun teanga a mhúineadh. De ghnáth baineann daltaí sa chóras tumoideachais ardchaighdeán amach sa sprioctheanga, rud a chiallaíonn gur dátheangachas suimitheach a bhíonn bainte amach acu. Ach tá ról ag institiúidí stáit eile agus ag an sochaí i gcaomhnú teanga lena chinntiú go mbíonn deiseanna ag cainteoirí dúchais agus foghlaimeoirí araon an teanga a labhairt agus iad i mbun gnó agus i suíomanna shóisialta le gur féidir leo sainréimeanna teanga éagsúla a shealbhú.
Chomh maith le hardchaighdeán a bhaint amach sa sprioctheanga, bíonn gnóthachtáil acadúil daltaí tumoideachais i dteangacha eile agus sna hábhair churaclaim eile ar chomhchéim le, nó níos airde ná a bpiairí a bhíonn ag foghlaim trí mheán na mórtheanga. Léiríonn an taighde go bhfuil roinnt buntáistí ag na lárionaid tumoideachais i gCeanada i gcomparáid le cláir thumoideachais dhériain, buntáistí a bhaineann le gnóthachtáil acadúil na ndaltaí, seirbhísí tacaíochta acadúla, cúrsaí riaracháin, áiseanna, rannpháirtíocht tuismitheoirí agus cothú pobal Fraincise sa scoil.
Ach aithnítear dúshláin chomónta leanúnacha sna stáit éagsúla atá ag iarraidh córas tumoideachais a chur chun cinn. I measc na ndúshlán sin áirítear:
· Freastal ar riachtanais cainteoirí dúchais agus foghlaimeoirí atá in aon ranganna lena chéile;
· Soláthar múinteoirí lán-cháilithe le hinniúlacht chuí teanga a chinntiú trí oiliúint réamhsheirbhíse agus forbairt ghairmiúil leanúnach a chur ar fáil;
· Forbairt áiseanna cuí don earnáil;
· Leanúnachas teangeolaíoch agus oideachasúil sa chóras tumoideachais a chinntiú ón réamhscolaíocht suas chomh fada leis an ardoideachas;
· Úsáid na teanga i measc daltaí a chur chun cinn taobh amuigh den seomra ranga agus taobh amuigh den scoil; agus
· Rannpháirtíocht tuismitheoirí mar chomhoideachasóirí a éascú agus a mhéadú.
Tá dúshláin ar leith ag baint le rannpháirtíocht tuismitheoirí sa chóras tumoideachais in Éirinn, dúshláin a bhaineann le cumas na dtuismitheoirí cúnamh a thabhairt dá bpáistí le hobair bhaile agus le foghlaim na Gaeilge agus easpa tacaíochta chuí agus easpa fáilte ó na scoileanna dar leis na tuismitheoirí. 
Go hachomair, bíonn an ghnóthachtáil is airde sa sprioctheanga ag na daltaí sna cláir thumoideachais ina mbíonn céatadán an-ard (>70%) den teagasc trí mheán na sprioctheanga. A mhéid ama a chaitheann daltaí i gclár tumoideachais (4 bliana ar a laghad) nó ag freastal ar chlár luathumoideachais seachas tumoideachas moillithe is ea is fearr a ghnóchachtálann na daltaí sa sprioctheanga agus sna hábhair churaclaim eile. A mhéid teagmhála a bhíonn ag daltaí leis an sprioctheanga taobh istigh den scoil (m.sh. scoil saorsheasaimh seachas aonad) is ea is fearr gnóthachtáil na ndaltaí sa sprioctheanga. I bhfocail eile, braitheann gnóthachtáil na ndaltaí sa sprioctheanga ar an méid ama a chaitheann siad ag foghlaim na teanga agus ar leibhéal déine an chláir (Johnstone 2002). Tá ábhar machnaimh anseo do ghníomhaireachtaí stáit atá freagrach as forbairt agus cur i bhfeidhm polasaithe teanga agus polasaithe oideachais in Éirinn. Ardaíonn sé ceisteanna maidir leis na bealaí is fearr timpeallacht scoile a sholáthar a chuireann uasúsáide na teanga chun cinn. I dtíortha eile glactar leis nach leor aon mhúnla amháin tumoideachais nó oideachas dátheangach chun freastal ar riachtanais na ndaltaí uilig sa chóras. Sa tuairisc seo déantar anailís ar na buntáistí, míbhuntáistí agus dúshláin a bhaineann leis na múnlaí éagsúla tumoideachais ag leibhéal na bunscoile agus na hiar-bhunscoile in TÉ agus in PÉ agus cuirtear moltaí faoi bhráid an léitheora dá réir.

Roinntear Caibidil 4 in dhá chuid de réir chéimeanna leantacha an taighde. Sa chéad chéim den taighde seoladh ceistneoirí chuig gach príomhoide bunscoile agus iar-bhunscoile lán-Ghaeilge sa tír chun buneolas a bhailiú i bhfreagairt ar na ceisteanna taighde thuas. Roghnaíodh 20 scoil le páirt a ghlacadh i gcásanna staidéir don dara céim den taighde. Tosnaíonn an chaibidil le plé ar dhearadh na gceistneoirí a seoladh chuig na príomhoidí don chéad chéim. Ina dhiaidh sin déantar cur síos ar roghnú na scoileanna do na cásanna staidéir agus ar na ceistneoirí a dearadh do dhaltaí agus dá dtuismitheoirí sna scoileanna sin. Faoi dheireadh pléitear na hagallaimh leath-struchtúrtha a cuireadh ar phríomhoidí na scoileanna cás staidéir. 

Dearadh ceistneoir do phríomhoidí a chuimsigh na príomhréimsí a bhain leis na ceisteanna taighde. Rinneadh píolótú ar an gceistneoir trí dhréacht a thabhairt do líon beag príomhoidí agus iarradh orthu aiseolas a thabhairt. Bhí sé tábhachtach a chinntiú nach raibh aon cheist débhríoch agus nach raibh aon cheist chonspóideach sa cheistneoir. Mhol na príomhoidí dúinn cúpla ceist sa bhreis a chur sa cheistneoir chomh maith le mionleasuithe eile, aiseolas a bhí thar a bheith luachmhar sar a scríobhadh an leagan deireanach den cheistneoir. Bhí difríochtaí beaga idir na ceistneoirí do na príomhoidí bunscoile in PÉ agus in TÉ mar go bhfuil an dá chóras oideachais difriúil lena chéile ar go leor slite. Tharla an rud céanna i gcás na gceistneoirí do na príomhoidí iar-bhunscoile. Agus, ar ndóigh, bhí difríochtaí beaga idir na ceistneoirí a seoladh chuig na príomhoidí sna scoileanna saorsheasaimh agus príomhoidí/comhordaitheoirí aonad/sruthanna. Cé go gciallaíonn sé seo nach féidir comparáid slán a dhéanamh idir na múnlaí éagsúla i gcás gach ceist, is féidir comparáidí a dhéanamh i gcás formhór na gceisteanna. 

Tábla 4.1: Ráta freagartha ar na ceistneoirí chuig príomhoidí
	
	Poblacht na hÉireann
	Ráta freagartha 
	Tuaisceart Éireann
	Ráta freagartha
	Iomlán

	Bunscoileanna 
	70/141
	49.6%
	20/34
	59%
	90/175

	Iar-bhunscoileanna
	20/36
	56%
	3/5
	60%
	23/41

Mar chuid de cheistneoir na bpríomhoidí tugadh cuireadh do scoileanna a bheith páirteach i gcásanna staidéir níos faide anonn sa taighde. Feictear i dTábla 4.2 gur roghnaíodh 20 scoil ar fad, 10 gcinn in PÉ agus 10 gcinn in TÉ. Cé go bhfuil líon iomlán na scoileanna agus na ndaltaí in TÉ i bhfad níos lú, bhí sé tábhachtach go mbeadh sampla ionadaíoch againn ón limistéar sin. Rinneadh iarracht chomh maith cothromaíocht a bheith ann idir na bunscoileanna agus na meánscoileanna. Ní raibh sé seo indéanta i gcás iar-bhunscoileanna TÉ de bharr a laghad scoileanna lán-Ghaeilge atá ann.
	Tar éis bunanailís a dhéanamh ar fhreagraí na bpríomhoidí dearadh ceistneoirí do dhaltaí agus dá dtuismitheoirí i scoileanna na gcásanna staidéar sna limistéir éagsúla a chuimsigh samplaí de scoileanna saorsheasaimh agus aonaid. Roghnaíodh daltaí i Rang 5 in PÉ agus Rang 7 in TÉ toisc go mbeidís ar comhaois a bheag nó a mhór agus is é Rang 7 an rang deiridh ag daltaí bunscoile in TÉ. Roghnaíodh Bliain 4 in PÉ agus Bliain 12 in TÉ ag leibhéal na hiar-bhunscoile ionas go mbeadh na daltaí sa dá limistéar ar comhaois.
Tábla 4.2: Scoileanna na gcásanna staidéar
	
	Poblacht na hÉireann
	Rang PÉ
	Tuaisceart Éireann
	Rang TÉ

	Bunscoileanna saorsheasaimh
	5
	Rang 5
	4
	Rang 7

	Aonaid bhunscoile
	N/bh
	N/bh
	3
	Rang 7

	Iar-bhunscoileanna saorsheasaimh
	2
	Bliain 4
	1
	Bliain 12

	Aonad Iar-bhunscoile
	3
	Bliain 4
	2
	Bliain 12

	Iomlán
	10
	
	10
	



Dearadh an ceistneoir céanna do dhaltaí ag an dá leibhéal ionas go bhféadfaí na freagraí ón dá dhlínse agus ón dá leibhéal scoile a chur i gcomparáid lena chéile. Ar na cúiseanna céanna rinneadh an rud céanna i gcás ceistneoirí na dtuismitheoirí. 

Dearadh an ceistneoir bunaithe ar Chnuasach Trialach Dearcadh/Inspreagadh (CTDI) (Attitude/Motivation Test Battery AMTB).  An cuspóir atá leis an CTDI sa taighde seo ná chun tomhas a dhéanamh ar cé chomh tréan is atá dearcadh agus inspreagadh na ndaltaí i leith fhoghlaim agus úsáid na Gaeilge. Léiríodh go bhfuil inspreagadh ar cheann de na hathróga is tábhachtaí idir daoine agus go mbíonn tionchar suntasach aige ar fhoghlaim an dara teanga. Ba é Robert Gardner i gCeanada a rinne cuid mhaith den obair bhunaigh ar inspreagadh i leith foghlama teanga agus dhear sé an cnuasach trialach CTDI (Gardner 1985). Léirigh Harris & Murtagh (1999) go raibh comhghaol suntasach idir dearcadh i leith an dara teanga (T2) agus cumas sa T2. Cabhraíonn dearcadh dearfach leis an bhfoghlaimeoir coinneáil air ag foghlaim an T2 thar thréimhse fhada in ainneoin na ndúshláin (Harris & Conway, 2002). Cuireann an CTDI ar ár gcumas chomh maith comparáid a dhéanamh idir scoileanna, agus idir scoileanna saorsheasaimh agus aonaid ach go háirithe. Rinneadh taighde eile in Éirinn cheana féin ag baint úsáide as CTDI agus déantar comparáid idir torthaí an taighde sin agus an taighde reatha.

Rinneadh an CTDI a leasú le cur in oiriúint don taighde seo. Bhí 38 mír nó ráiteas sa CTDI a cuireadh ar na daltaí agus iad roinnte i gcúig scála.
· Fonn foghlama na Gaeilge (6 mhír)
· Dearcadh i leith fhoghlaim na Gaeilge (7 mír)
· Spreagadh ó thuismitheoirí Gaeilge a fhoghlaim (5 mhír)
· Féinchoincheap ar chumas sa Ghaeilge  (6 mhír)
· Úsáid na Gaeilge (13 mhír[footnoteRef:2]). [2:  Bhí 14 mír ar an gceistneoir ach cuireadh ceann amháin as an áireamh de bharr botún cló. ] 

Tugadh cuireadh do dhaltaí a dtuairimí a nochtadh i dtaobh na ráiteas i bhfoirm scála cúig phointe Likert ó ‘easaontaím go mór’ go ‘aontaím go mór’. Cuireadh cuid de na ráitis i bhfoirm diúltach d’aon turas sa chaoi is go mbeadh ar an bhfreagróir machnamh a dhéanamh ar na freagraí agus nach bhféadfaí dul síos tríd na ráitis ag ticeáil na rannóige chéanna.  Baineadh úsáid as an bpacáiste SPSS chun anailís a dhéanamh ar fhreagraí na ndaltaí. Bhí ceist oscailte ag an deireadh, Ceist 39, ag fiafraí de na daltaí cad a spreag nó a chuir fonn orthu Gaeilge a labhairt.

Socraíodh an ceistneoir a chur ar dhaltaí Rang 5 i mbunscoileanna i bPoblacht na hÉireann (PÉ) agus ar dhaltaí Rang 7 i mbunscoileanna i dTuaisceart Éireann (TÉ). Roghnaíodh na ranganna seo mar go mbíonn na daltaí ar comhaois, 10 nó 11 bliain don chuid is mó, sna ranganna seo. Is é Rang 7 an bhliain deireanach ag daltaí TÉ sa bhunscoil fosta. Roghnaíodh Bliain 4 (PÉ) agus Bliain 12 (TÉ) ag leibhéal na hiar-bhunscoile toisc go mbeadh na daltaí sa dá réigiún ar comhaois, 15 nó 16 don chuid is mó, agus  ní bheadh scrúduithe stáit le déanamh acu. Ghlac líon beag daltaí i Rang 6 (TÉ), Bliain 3 (PÉ) agus Bliain 11 (TÉ) páirt de bharr iad a bheith in ilrang nó toisc go raibh an sampla i scoileanna áirithe an-bheag mar atá léirithe i dTábla 4.3 thíos. Sampla áise neamhrandamach a bhí i gceist. 

Tábla 4.3: Leibhéal ranga na rannpháirtithe
	Leibhéal ranga/bliana
	N
	%

	Rang 5 (PÉ)
	128
	34.3

	Rang 6 (TÉ)
	11
	2.9

	Rang 7 (TÉ)
	60
	16.1

	Bliain 3 (PÉ)
	22
	5.9

	Bliain 4 (PÉ)
	78
	20.9

	Bliain 11 (TÉ)
	4
	1.1

	Bliain 12 (TÉ)
	70
	18.8

	Iomlán
	373
	100.0



Feictear i dTábla 4.4 gur ghlac 373 dalta páirt sa taighde agus go raibh níos mó daltaí ó PÉ páirteach ann ná ó TÉ. In ainneoin seo, ghlac 145 dalta ó TÉ páirt ann, uimhir a bhí sásúil ó thaobh sampláil de.

	Tábla 4.4: Rannpháirtithe de réir scoileanna
	[bookmark: OLE_LINK1]Cineál scoile/Réigiún
	N
	%

	Bunscoil (PÉ)
	128
	34.3

	Bunscoil (TÉ)
	71
	19.0

	Iar-bhunscoil (PÉ)
	100
	26.8

	Iar-bhunscoil (TÉ)
	74
	19.8

	Iomlán
	373
	100.0



	Feictear i dTábla 4.5 go raibh formhór mór na rannpháirtithe bunscoile 10 nó 11 bliain agus na rannpháirtithe iar-bhunscoile 15 nó 16 bliain.

Tábla 4.5: Aois na rannpháirtithe  
	Aois (blianta)
	N
	%

	9
	7
	1.9

	10
	98
	26.3

	11
	92
	24.7

	12
	1
	.3

	14
	19
	5.1

	15
	78
	20.9

	16
	77
	20.6

	17
	1
	.3

	Iomlán
	373
	100


	
Bhí seacht gcineál scoile sa taighde. Bhí dhá chineál scoile, scoil saorsheasaimh nó aonad, ag leibhéal na bunscoile agus na hiar-bhunscoile in TÉ agus ag leibhéal na hiar-bhunscoile in PÉ. Níl aon aonad ag leibhéal na bunscoile in PÉ. Léirítear i dTábla 4.6 líon na gceistneoirí a scaipeadh ar na cineálacha scoileanna éagsúla agus an ráta freagartha a bhí orthu. Tá tábhacht leis an ráta freagartha maidir le ginearálú na dtorthaí. Chuir 68.0% de na daltaí i mbunscoileanna saorsheasaimh in PÉ ceistneoirí ar ais agus 62.3% i gcás na mbunscoileanna saorsheasaimh i TÉ. Bhí ráta píosa níos airde sna haonaid bhunscoile in TÉ ag 72.1%. I gcás na n-iar-bhunscoileanna, 55.1% de dhaltaí iar-bhunscoile saorsheasaimh in PÉ a d’fhreagair an ceistneoir agus 44.7% de dhaltaí na n-aonad in PÉ. Iar-bhunscoil saorsheasaimh amháin atá in TÉ agus d’fhreagair 77.6% de dhaltaí. Níor fhreagair ach 23.7% de dhaltaí ó dhá aonad iar-bhunscoile in TÉ. Ní mór an ráta íseal seo agus an 44.7% de dhaltaí na n-aonad in PÉ a chur san áireamh agus na torthaí á léirmhíniú agus á gcur i gcomparáid lena chéile. Ar an iomlán, bhí ráta freagartha 60.1% ar an gceistneoir. 

Tábla 4.6: Ráta freagartha ar cheistneoir na ndaltaí
	[bookmark: OLE_LINK2]Cineál scoile/Réigiún
	Líon na ndaltaí
	Líon na gceistneoirí líonta
	Ráta freagartha

	Bunscoileanna saorsheasaimh (PÉ)
	188
	128
	68.0%

	Bunscoileanna saorsheasaimh (TÉ)
	61
	38
	62.3%

	Aonaid bhunscoile (TÉ)
	43
	31
	72.1%

	Iar-bhunscoileanna  saorsheasaimh (PÉ)
	107
	59
	55.1%

	Aonaid iar-bhunscoile (PÉ)
	94
	42
	44.7%

	Iar-bhunscoileanna saorsheasaimh (TÉ)
	85
	66
	77.6%

	Aonaid iar-bhunscoile (TÉ)
	38
	9
	23.7%

	Iomlán
	616
	373
	60.1%

Baineadh úsáid as cuid de na scálaí den CTDI i staidéir eile in Éirinn cheana féin agus déantar comparáid nuair is cuí leis na staidéir sin. Léiríonn Tábla 4.7 na meáin scóir agus dialltaí caighdeánacha (DC) chomh maith lena n-iontaofacht (Cronbach’s Alpha). Tá iontaofacht na scálaí sásúil nó go maith in gach cás ach amháin ‘féinchoincheap ar chumas sa Ghaeilge’ atá beagáinín íseal (0.62). Nuair a déantar comparáid idir na luachanna Alpha sa taighde seo agus taighde Uí Dhuibhir (2009)  agus Harris & Murtagh (1999)  feictear go bhfuil siad mórán ar aon dul lena chéile. Rinneadh roinnt leasuithe ar líon agus ar fhoclaíocht na míreanna don taighde reatha seo ach níor chuir na leasuithe isteach ar iontaofacht na míreanna.





Tábla 4.7: Iontaofacht na scálaí
	[bookmark: OLE_LINK3]Scála
	Líon na míreanna
	Meán
	Diall caighdeánach 
	Alpha
	Alpha
Ó Duibhir (2009)
	Alpha
Harris & Murtagh (1999)

	Fonn foghlama na Gaeilge
	6
	22.41
	5.10
	0.75
	0.68
	0.82

	Dearcadh i leith fhoghlaim na Gaeilge
	7
	28.67
	5.58
	0.83
	0.8
	0.93

	Spreagadh ó thuismitheoirí Gaeilge a fhoghlaim
	5
	17.72
	4.45
	0.70
	0.76
	0.88

	Féinchoincheap ar chumas sa Ghaeilge  
	6
	21.68
	4.22
	0.62
	0.65
	(míreanna éagsúla)

	Úsáid na Gaeilge
	14
	39.81
	9.13
	0.78
	0.70
	(míreanna nua)

Bhí trí mhír i gceistneoir na dtuismitheoirí le 37 ceist ar fad. Bhain na ceisteanna le 
· Cúlra an tuismitheora (9 gceist)
· An páiste agus an Ghaeilge (7 gceist)
· An scoil agus oideachas lán-Ghaeilge (21 cheist)
Bhí meascán ceisteanna sa cheistneoir idir ceisteanna dúnta, ceisteanna ilroghnacha, ceisteanna i bhfoirm scála cúig phointe Likert ó ‘easaontaím go mór’ go ‘aontaím go mór’, agus ceisteanna oscailte chun deis a thabhairt do thuismitheoirí a dtuairimí a nochtadh. Iarradh ar thuismitheoirí sonraí breise a thabhairt freisin le ceisteanna ilroghnacha ar mhaithe le cruinneas. Bhí roinnt de na ceisteanna bunaithe ar an gceistneoir do thuismitheoirí a d’úsáid Harris and Murtagh (1999). Rinneadh píolótú ar an gceistneoir le grúpa beag tuismitheoirí agus níor moladh aon leasuithe dá bharr.
Dáileadh ceistneoirí ar gach teaghlach agus gach dalta sna scoileanna roghnaithe i rang 5 i mbunscoileanna PÉ agus i rang 7 in TÉ. Ba iad Bliain 4 in iar-bhunscoileanna PÉ agus Bliain 12 in iar-bhunscoileanna TÉ a bhí i gceist faoi mar a léirítear i dTábla 4.2 thuas. D’fhreagair 342 tuismitheoir ar fad an ceistneoir. Feictear i dTábla 4.8 scaipeadh na bhfreagróirí sin trasna na cineálacha éagsúla scoileanna sa dá limistéar.  Anuas air sin, feictear líon na ndaltaí gur sheol a dtuismitheoirí an ceistneoir ar ais fosta, 288 san iomlán. Feictear i dTábla 4.4 thuas gur fhreagair 373 dalta an ceistneoir. As an 373 sin d’fhreagair 288 dá dtuismitheoirí an ceistneoir agus is ionann sin agus 77.2% de na daltaí.  
Bhí líon na bhfreagraí íseal i gcás cuid de na cineálacha scoile, na haonaid iar-bhunscoile in TÉ ach go háirithe. Ar an ábhar sin chuireamar na haonaid iar-bhunscoile in TÉ agus in PÉ, scáthaithe i dTábla 4.8, le chéile, agus nascamar iad san anailís. 

Tábla 4.8:Líon na bhfreagraí ó thuismitheoirí, agus líon na ndaltaí le freagraí óna dtuismitheoirí, de réir catagóir scoile 
	Catagóir scoile/suíomh
	Líon na dtuismitheoirí a d’fhreagair
	Daltaí le sonraí dá dtuismitheoirí

	
	N
	%
	N
	%

	Aonaid Iar-bhunscoile PÉ
	42
	12.3
	35
	12.2

	Iar-bhunscoileanna saorsheasaimh PÉ
	60
	17.5
	56
	19.4

	Bunscoileanna saorsheasaimh PÉ
	139
	40.6
	119
	41.3

	Bunscoileanna saorsheasaimh TÉ
	26
	7.6
	23
	8.0

	Aonaid bhunscoile TÉ
	28
	8.2
	18
	6.3

	Iar-bhunscoileanna saorsheasaimh TÉ
	36
	10.5
	28
	9.7

	Aonaid iar-bhunscoile TÉ
	11
	3.2
	9
	3.1

	Iomlán
	342
	100.0
	288
	100.0

Máithreacha (82.1%) ba mhó a líon an ceistneoir le 16.4% d’aithreacha agus 1.5% a raibh gaol caomhnóra nó eile acu leis an bpáiste. Rugadh formhór na dtuismitheoirí sna blianta 1960-1969 (43.9%) nó 1970-1979 (43.3%) le 5.0% roimh 1960 agus 7.9% idir 1980 agus 1989. 
	Cuireadh ceist ar thuismitheoirí faoin leibhéal ab airde oideachais a bhí bainte amach acu. Bhí leibhéal sóisearach iar-bhunscoile bainte amach ag 14.2%, leibhéal sinsearach iar-bhunscoile bainte amach ag 28.3%, cúrsa nach cúrsa céime bainte amach ag 25.8% ag an tríú leibhéal agus céim ollscoile bainte amach ag 31.8%. 
D’fhreagair formhór na dtuismitheoirí an ceistneoir trí Bhéarla (86.3%) agus 13.7% trí Ghaeilge. Thuairiscigh 76.0% de thuismitheoirí gur labhair siad Béarla amháin sa bhaile, 18.9% a labhraíonn Béarla den chuid is mó, 0.6% a labhraíonn Gaeilge den chuid is mó, 0.9% Gaeilge amháin agus 1.2% a labhair teanga eile. Luadh i gCaibidil 2 gur thuairiscigh Cummins (1977) gur tháinig beagnach 50% de na daltaí sna gaelscoileanna in PÉ ó theaghlaigh a labhair Gaeilge. Is léir mar sin go bhfuil athrú suntasach tagtha ar phróifíl teanga tuismitheoirí a roghnaíonn gaelscolaíocht dá bpáistí le breis is tríocha bliain anuas, treocht a imreoidh tionchar ar ghnóthachtáil na ndaltaí sa Ghaeilge dar le Harris and Ó Laoire (2006).
Feictear i dTábla 4.9 tréithe déimeagrafacha na dtuismitheoirí de réir catagóir scoile agus líon na máithreacha a líon an ceistneoir, an líon le céim ollscoile, an líon a d’fhreagair an ceistneoir trí Ghaeilge agus an teanga baile. Feictear go raibh raon ó 74.5% de mháithreacha a d’fhreagair an ceistneoir in iar-bhunscoileanna in PÉ go 91.3% i mbunscoileanna in TÉ. Ba iad na tuismitheoirí i mbunscoileanna in PÉ a raibh an leibhéil ab airde oideachais le 40.2% le céim ollscoile. Tá líon na dtuismitheoirí le céim ollscoile in gach catagóir eile cuid mhaith níos ísle. Ba iad tuismitheoirí na bpáistí i mbunscoileanna in TÉ sa taighde seo ba mhó a labhair Gaeilge amháin sa bhaile (4.3%). Ritheadh trialacha chí-cearnach ar na sonraí éagsúla a léirítear i dTábla 4.9. An t-aon toradh atá suntasach ó thaobh staitistice de ná an teanga inar líonadh an ceistneoir (chí-cearnach = 11.894, df = 5, p = .037).  

Tábla 4.9: Comparáid idir tréithe déimeagrafacha na dtuismitheoirí de réir catagóir scoile/suíomh
	Catagóir scoile/suíomh
	% Máithreacha a d’fhreagair an ceistneoir 
	% le céim ollscoile
	% a d’fhreagair an ceistneoir trí Ghaeilge
	% a labhraíonn Béarla amháin sa bhaile
	% a labhraíonn Gaeilge amháin nó Gaeilge den chuid is mó sa bhaile

	Bunscoileanna saorsheasaimh PÉ (n=119)
	84.9
	40.2
	16.8
	71.8
	0.0

	Bunscoileanna saorsheasaimh TÉ (n=23)
	91.3
	23.8
	4.3
	87.0
	4.3

	Aonaid bhunscoile TÉ (n=18)
	88.9
	22.2
	0.0
	77.8
	0.0

	Iar-bhunscoileanna saorsheasaimh PÉ (n=56)
	74.5
	26.4
	3.6
	74.5
	0.0

	Iar-bhunscoileanna saorsheasaimh TÉ (n=28)
	82.1
	20.8
	10.7
	82.1
	0.0

	Aonaid Iar-bhunscoile PÉ agus TÉ (n=44)
	77.3
	31.0
	18.2
	76.7
	0.0

Cuireadh agallaimh ar phríomhoidí scoileanna saorsheasaimh agus ar chomhordaitheoirí na n-aonad. Rinneadh plé le ceannairí bunscoileanna saorsheasaimh eile i bhfoirm fócasghrúpa. Bunaíodh ceisteanna na n-agallamh agus an phlé ar na hocht mórcheist taighde a nochtadh i gCaibidil 2.  Cuardaíodh téamaí athfhillteacha agus rinneadh anailís ar phatrúin agus ar shaintréithe a bhain leis an dá phríomh-mhúnla, scoileanna saorsheasaimh agus aonaid. Le linn na n-agallamh agus an phlé, bailíodh sonraí suimiúla, a shíltear a bheith luachmhar agus ábhartha, cé nach patrúin shoiléire chomparáideacha idir scoileanna saorsheasaimh agus aonaid a thaispeánann siad. Feictear i dTábla 4.10 na cineálacha scoileanna agus líon na scoileanna a ghlac páirt sna hagallaimh aonair.
Neamhspleách ar na hagallaimh aonair agus an fócasghrúpa, rinneadh agallaimh aonair le beirt phríomhoide eile a raibh taithí acu ar chóras tacaíochta agus ar struchtúr bainistíochta agus rialachais a chothaigh bunscoileanna nuabhunaithe. Níl an bheirt phríomhoide san áireamh i dTábla 4.10 ach soláthraíonn a n-eispéireas léargas ar fhéidearthachtaí tacaíochta bunaithe ar chomhoibriú éifeachtach idir scoileanna seanbhunaithe agus scoileanna nua. Pléifear an dá choincheap 1) aonad satailíte agus 2) córas meantóireachta i gCaibidil 6.


Tábla 4.10: Líon na scoileanna inar cuireadh agallamh ar phríomhoidí
	Catagóir scoile/suíomh
	Líon na scoileanna

	Aonaid Iar-bhunscoile PÉ
	2

	Iar-bhunscoileanna saorsheasaimh PÉ
	2

	Bunscoileanna saorsheasaimh PÉ
	4

	Bunscoileanna saorsheasaimh TÉ
	4

	Aonaid bhunscoile TÉ
	4

	Iar-bhunscoileanna saorsheasaimh TÉ
	1

	Aonaid iar-bhunscoile TÉ
	2

	Iomlán
	19



Rinneadh anailís théamach (Miles and Huberman 1994) ar na sonraí saibhre casta a fuarthas ó na príomhoidí. Cuireadh próiseas códúcháin agus anailíse i bhfeidhm, ag tosú amach le tras-scríobh na dtaifead, cuardach patrún, breacadh síos nótaí, códú téamaí agus léirmhíniú ar shonraí. Bhí na téamaí agus patrúin a tháinig chun solais ag teacht leis an ábhar sa tacar sonraí iomlán. Rinne an dara taighdeoir anailís ar shampla de na tras-scríbhinní agus rinneadh comparáid idir na torthaí.

Déantar cur síos sa chaibidil seo ar thorthaí an taighde. Faoi mar a luadh thuas, leagtar na torthaí sin amach de réir na gceisteanna taighde. Shocraíomar cuid de na ceisteanna a ghrúpáil faoi na cúig cheannteidil seo a leanas:
i. Gaeilge na ndaltaí
· Na fachtóirí a théann i bhfeidhm ar úsáid na Gaeilge mar theanga tumtha i measc na ndaltaí
· Leithead agus doimhneacht eispéireas iomlán na ndaltaí maidir le feidhmiú trí Ghaeilge sa saol scoile
· Toilteanas na ndaltaí i leith úsáid na Gaeilge ar láthair na scoile, taobh amuigh den seomra ranga (m.sh. le linn am súgartha) agus taobh amuigh den scoil
· Na fachtóirí a théann i bhfeidhm ar thoilteanas na ndaltaí i leith úsáid na Gaeilge ar láthair na scoile, taobh amuigh den seomra ranga (m.sh. le linn am súgartha)
ii. Foireann na scoile
· Na fachtóirí a théann i bhfeidhm ar dheiseanna forbartha teanga agus gairmiúla d’fhoireann na scoile
iii. Forbairt pobail na Gaeilge
· Na fachtóirí a théann i bhfeidhm ar thionchar an tsoláthair ar fhorbairt phobal na Gaeilge sa chomharsanacht
iv. Tacaíocht do thuismitheoirí
· Anailís ar an tacaíocht a thugann scoileanna do thuismitheoirí na ndaltaí gaelscolaíochta ó thaobh na Gaeilge de;
· I gcásanna i scoileanna Béarla:
v. Struchtúir cheannasaíochta
· Anailís ar na struchtúir thacaíochta cheannasaíochtaí is éifeachtaí i reáchtáil múnla
Ar dtús, áfach, déantar cur síos ar a hagallaimh a cuireadh ar na príomhoidí agus na téamaí a d’eascair astu sin. Mheasamar gur aithin na príomhoidí cuid de na ceisteanna ba lárnaí don taighde agus go mba chóir iad a thuairisciú mar aonad de bharr an léargais luachmhair a fhaightear iontu ar pheirspictíocht na n-aonad agus na scoileanna saorsheasaimh.

Cuireadh agallaimh ar phríomhoidí scoileanna saorsheasaimh agus aonad agus ar chomhordaitheoirí na n-aonad. Rinneadh plé le ceannairí bunscoileanna saorsheasaimh eile i bhfoirm fócasghrúpa. B’uirlis úsáideach sholúbtha í an anailís théamach chun an tacar sonraí seo a bhainistiú. Bunaíodh ceisteanna na n-agallamh agus an phlé ar na hocht mórcheist taighde. Cuardaíodh téamaí athfhillteacha agus rinneadh anailís ar phatrúin agus ar shaintréithe a bhain leis an dá phríomh-mhúnla, scoileanna saorsheasaimh agus aonaid. Le linn na n-agallamh agus an phlé, bailíodh sonraí suimiúla, a shíltear a bheith luachmhar agus ábhartha don tuairisc seo agus a phléitear anseo iad, cé nach patrúin shoiléire chomparáideacha idir scoileanna saorsheasaimh agus aonaid a thaispeánann siad. Ghlac 19 príomhoide/stiúrthóir páirt sna hagallaimh faoi mar a luadh i dTábla 3.9 thuas.
Neamhspleách air sin, rinneadh agallaimh aonair le beirt phríomhoide a raibh taithí acu ar chóras tacaíochta nó ar struchtúr bainistíochta agus rialachais a chothaigh bunscoil nuabhunaithe. Ní raibh an bheirt phríomhoide páirteach i gcéim a Dó den taighde ach soláthraíonn a n-eispéireas léargas ar fhéidearthachtaí tacaíochta bunaithe ar chomhoibriú. Mar sin de, tugtar cuntas ar na múnlaí sin sa chaibidil seo fosta. Is é seo an dá eiseamláir a phléitear mar chórais tacaíochta:
i. Córas meantóireachta a thacaíonn le bunscoil nuabhunaithe;
ii. Córas satailíte a thacaíonn le bunscoil nuabhunaithe.

Déantar tuairisc ar thorthaí na n-agallaimh faoi na téamaí seo leanas:
· Peirspictíocht na n-aonad ar mhúnlaí Gaeloideachais
· Peirspictíocht na scoileanna saorsheasaimh ar mhúnlaí Gaeloideachais
· Téamaí comónta sna haonaid agus sna scoileanna saorsheasaimh
· Forbairt ghairmiúil múinteoirí
· Ról na scoile sa phobal 
· Gaeilge na ndaltaí
· Dúshláin roimh cheannairí

Go stairiúil, tairgeann aonaid rogha an tumoideachais do phobail nuair nach féidir líon daltaí do scoil neamhspleách inmharthana a bhaint amach. Léirigh ceannairí na n-aonad tuairimíocht shoiléir ar na buntáistí agus ar dhúshláin a bhain leis an tsamhail seo. 

Áiseanna
Is mó áiseanna a bhíonn ar fáil in aonaid bhunscoile de thairbhe go mbíonn áiseanna na máthairscoile ar fáil acu fosta. Luadh roinnt na n-áiseanna teagaisc idir foireann an aonaid agus foireann na máthairscoile mar dhea-chleachtas a thacaíonn le teagasc éifeachtach. Bíonn múinteoirí ábalta rudaí a mhalartú le comhghleacaithe sa taobh Béarla; smaointe, téamaí, áiseanna praiticiúla. Tagann sé seo leis na torthaí ó cheistneoir na bpríomhoidí ach a thuairiscigh na haonaid bhunscoile in TÉ go roinntear áiseanna uile na scoile, idir acmhainní teagaisc agus áiseanna infreastruchtúir idir an dá chuid den scoil.
Dar le hionadaí aonad iar-bhunscoile gur roghnaíodh na múinteoirí ab éifeachtaí agus ba mhó taithí don aonad, ina scoil féin. 
Thuairiscigh ceannaire aonad iar-bhunscoile eile go bhfuil áiseanna ar fáil acu nach mbeadh ann gan an nasc leis an máthairscoil, ina measc busanna scoile, spórtlann, páirc uile aimseartha, banna ceoil traidisiúnta, foirne spóirt.
Measúnú
Mhínigh ceannaire aonad bunscoile go sholáthraíonn an mháthairscoil Bhéarla tagarmharc measúnaithe. Bíonn deiseanna ag na múinteoirí aonaid amharc ar obair ranganna eile agus bíonn siad ag súil leis an leibhéal céanna gnóthachtála ag páistí aonaid agus máthairscoile.
Pleanáil
Bíonn deiseanna ag foireann an aonaid pleanáil i gcomhair le comhghleacaithe na máthairscoile, go háirithe múinteoirí a bhíonn ag teagasc ag an chéim chéanna. Dar le ceannairí gur buntáiste é seo ag múinteoirí nuacháilithe san aonad, go háirithe.
Níos lú rioscaí
Dar le ceannairí aonad bunscoile gur fusa ag tuismitheoirí cinneadh a dhéanamh maidir le rogha na gaelscolaíochta i bhfoirm aonaid. Ní amháin go n-imríonn sé tionchar ar thuismitheoirí nuair a fheiceann siad flúirse áiseanna teagaisc agus foghlama san aonad, ach gur lú an riosca a bhaineann  le rogha an ghaeloideachais, dar le tuismitheoirí, nuair a bhíonn máthairscoil ag tacú le haonad lán-Ghaeilge.
Ar leas na máthairscoile
D’aithin  ceannairí gur ar leas na máthairscoile  a bhí sé go raibh aonad lán-Ghaeilge ann   agus gur thairg an caidreamh buntáistí don dá thaobh den scoil. Mhínigh príomhoide aonad bunscoile go raibh saibhreas taithí sa dá thaobh den scoil:
The two sides of the school learn from each other. There are two newly qualified teachers in the unit and this shared planning is a real advantage for them. One Irish-medium teacher is a specialist in the early years and she advised and supported the English-medium staff when they were working on play in the early years.
Thuairiscigh ceannairí aonad iar-bhunscoile go raibh an caighdeán Gaeilge agus úsáid na Gaeilge sa mháthairscoil níos airde de thairbhe go raibh Gaelcholáiste ann. Luaigh duine amháin acu go n-iarrann daltaí na máthairscoile cead an idirbhliain a chaitheamh sa Ghaelcholáiste chun feabhas a chur ar a gcuid Gaeilge agus roghnaíonn cuid acu roinnt ábhar trí Ghaeilge ag an ardteistiméireacht ina dhiaidh sin. Moladh fadradharc an phríomhoide a d’aithin deiseanna don mháthairscoil:
Agus b’fhéidir sin an fáth i gcomparáid le haonaid eile gur fhásamar agus gur theip ar áiteanna eile. Bhí an príomhoide lán taobh thiar den choincheap seo ... is dócha bhí suim aige sa Ghaeilge anyway agus chonaic sé go raibh deiseanna ann don mháthairscoil. (Ceannaire aonad iar-bhunoideachais)
In aonad iar-bhunscoile eile, mhínigh an príomhoide gurb é an sruth lán-Ghaeilge a chruthaíonn saintréith na scoile sin sa cheantar:
Sin an rud a ligean dúinne a thaispeáint go bhfuil rud difriúil fúinn agus tá sin tábhachtach.  (Príomhoide aonad iar-bhunoideachais)
In aonad iar-bhunoideachais eile, áit a bhfuil cuid mhaith daltaí idirnáisiúnta, meastar go gcuireann an Ghaeilge go mór leis an timpeallacht ilteangacha sa scoil. 

Tosaíochtaí na máthairscoile
De réir ceannairí dhá aonad bunscoile déantar neamhaird de thosaíochtaí an aonaid ar ócáidí nuair a thugtar tús áite do thosaíochtaí na scoile uile nach ionann iad.  Bíonn forbairt an aonaid faoi shrian ag bainistiú na scoile uile agus ag cur i bhfeidhm phlean forbartha na scoile uile. Tugadh sampla amháin i gcomhthéacs laethanta pleanála nuair a chuirtear béim ar riachtanais oiliúna na máthairscoile. Cé gurbh í an scríbhneoireacht an tosaíocht phleanála agus oiliúna san aonad, is léitheoireacht faoi threoir an tosaíocht don scoil iomlán, de réir an Phlean Forbartha Scoile agus roghnaíodh sin mar théama do na laethanta oiliúna sa scoil. De réir ceannaire aonaid amháin:  
Dá mba scoil scoite muid ag obair ar an phlean forbartha scoile, thiocfadh linn díriú ar an Ghaeilge in áit pleanáil don scoil ar fad.
Thuairiscigh beirt cheannaire aonad nach raibh deis ag an fhoireann freastal ar chomhdháil bhliantúil Chomhairle na Gaelscolaíochta de thairbhe nár thit dáta na comhdhála ar laethanta druidim roghnach agus eisceachtúil  sa scoil. Mar sin de, bhí cead ag an chomhordaitheoir amháin, agus ní ag na múinteoirí eile san aonad, freastal ar an chomhdháil. 
Cúram trom ar Chomhordaitheoirí
Aithníodh go mbíonn cúraimí riaracháin agus bainistíochta troma ar chomhordaitheoirí sna haonaid bhunscoile, inchurtha le dualgais príomhoidí teagaisc. I gcás ceann de na haonaid iar-bhunoideachais, léiríodh an buaireamh céanna faoi obair sa bhreis don cheannaire aonaid, d’ainneoin tacaíocht mhór ón mháthairscoil. Tugadh ‘údarás gan údarás’ ar an ról mar mhúinteoir i bhfeighil:
Caithfidh gach rud dul tríd an bpríomhoide sa mháthairscoil. Caithfidh mé gach rud a dhéanamh i m’aonar. (Ceannaire aonad iar-bhunscoile)
Teorainn le líon daltaí
Cruthaíonn córas uasteorannaithe an líon iontrála san aonad agus sa mháthairscoil castachtaí. Uaireanta bíonn daltaí ag athrú chuig an mháthairscoil lán-Bhéarla.
Léiríodh buaireamh faoin líon iontrála i gceann de na haonaid bhunscoile. Tarlaíonn aistriú ón aonad go dtí an taobh lán-Bhéarla den bhunscoil  ar bhonn rialta, cé nach bhfuil i gceist ach líon an-íseal daltaí:
… má chuireann tuismitheoir páiste s'acusan tríd an ghaeloideachas agus i ndiaidh bliana nó dhó, nó níos faide ar aghaidh, tá an rogha acu an ghaelscoil a fhágáil agus dul isteach sa ghnáthscoil mar níl siad ag athrú scoileanna.
Timpeallacht an Bhéarla
Sonraíodh míbhuntáistí a chruthaíonn timpeallacht an Bhéarla ar fud na scoile a imríonn  tionchar ar úsáid na Gaeilge i measc na ndaltaí:
Tá níos mó Béarla le cluinstin thart ar an scoil agus mar gheall air sin bíonn an claonadh acusan an Béarla a labhairt agus gan an Ghaeilge a labhairt. (Ceannaire aonad  bunscoile)
Sna haonaid iar-bhunscoile, luaigh beirt cheannaire an líon teoranta ábhar a dhéantar trí Ghaeilge agus an tionchar ar Ghaeilge na ndaltaí. Laghdaítear úsáid na Gaeilge i measc daltaí an aonaid de thairbhe nach raibh Gaeilge ag cuid mhaith den fhoireann teagaisc agus riaracháin:
Níl Gaeilge ag tromlach na múinteoirí anseo. Níl Gaeilge ag gach duine. Sin an phríomhchúis nach n-úsáideann na páistí í. I mo thuairim, d’úsáidfeadh  na páistí an Ghaeilge dá mbeadh an Ghaeilge forleathan ar fud na scoile. (Príomhoide aonad  iar-bhunoideachais)
Réimse teoranta ábhar trí Ghaeilge
Is dúshlán é réimse ábhar a sholáthar trí Ghaeilge san aonad iar-bhunoideachais, de réir na gceannairí. Tuairiscíodh impleachtaí difriúla, mar shampla, ní mór do mhúinteoirí aonaid réimse ábhar a theagasc. Tairgtear rogha ábhar trí Ghaeilge, ag brath ar na múinteoirí atá ar fáil agus ar an ráchairt ar ábhair. Déanann daltaí aonad ábhair trí Bhéarla sa mháthairscoil murar féidir freastal ar an éileamh trí Ghaeilge. Tairgeann aonad amháin taithí lán-Ghaeilge a fhad leis an teastas sóisearach amháin:
Bíonn deacrachtaí le hearcú múinteoirí a imríonn tionchar ar cheist na n-ábhar,
Má bhíonn tú ag agallamh agus tagann cúigear isteach agus Gaeilge ag duine amháin acu, ní bhfaighidh sé an post díreach mar go bhfuil Gaeilge aige. Mar caithfidh muid smaoineamh ar an scoil. Dá bhféadfá múinteoir a fháil atá breá ábalta teagasc agus tá Gaeilge aige bheadh sin iontach, agus na hábhair aige, ach ní oibríonn sé mar sin. (Príomhoide aonad iar-bhunoideachais)
Beidh impleachtaí anseo don dul chun cinn a dhéanfaidh na daltaí sa Ghaeilge mar tháinig sé chun solais sa taighde idirnáisiúnta go mbíonn an ghnóthachtáil is airde sa sprioctheanga ag na daltaí sna cláir thumoideachais ina mbíonn céatadán an-ard (>70%) den teagasc trí mheán na sprioctheanga.
Socruithe ag am sosa agus am lóin
Chruthaigh na socruithe ag am lóin agus sosa constaicí maidir le húsáid na Gaeilge, dar le ceannairí trí cinn de na haonaid bunscoile. Bhain na castachtaí seo le spás roinnte agus daltaí aonad i gcuideachta an phobail lán-Bhéarla ag na hamanna sin.
Ní fadhb í seo sa cheathrú aonad bunscoile, áit a raibh foirgneamh agus clós súgartha acu do na daltaí aonaid ar champas na scoile. Roinnt uaireanta sa tseachtain caitheann na daltaí sinsearacha am lóin i gcuideachta daltaí na máthairscoile ar chúiseanna sóisialta.
Is ceist thábhachtach í an caidreamh idir an dá thaobh den scoil. Cé gur aithníodh an tacaíocht a thug an mháthairscoil don aonad, in amanna ba ghá le cinntí ar mhaithe le teannas a sheachaint, mar thosaíocht. I gcás ceann de na haonaid iar-bhunscoile, coinníodh daltaí aonaid agus máthairscoile le chéile ag am lóin ar eagla go gceapfaí go raibh fabhraíocht á cleachtadh i dtreo an aonaid:
Bíonn gach duine measctha. Bheadh fadhb agat ansin. Má choinníonn tú leo féin iad, féachtar air go bhfuil dearcadh ag an scoil go bhfuil na páistí sin speisialta. Féachtar air mar go bhfuil claonadh ag bainistíocht na scoile i dtreo na bpáistí seo agus caithfidh muid a bheith an-chúramach leis sin mar táimid ag déileáil le gach páiste sa scoil chomh fada agus is féidir linn ar an mbealach céanna. Má fhéachtar ort go bhfuil favouritism i gceist, ní maith le dream na scoile sin go háirithe má tá páiste ag clann sa sruth (lán-Ghaeilge) agus páiste eile nach bhfuil sa sruth Gaeilge. (Príomhoide aonad iar-bhunscoile)
Éilimh chontrártha
Dar le ceannaire aonad iar-bhunscoile amháin, gur míbhuntáiste é freastal ar an dá thrá. Aithníodh an dúshlán atá roimh an bhainisteoireacht  líon iontrála a choinneáil slán agus freastal ar mhórphobal an cheantair máguaird, nach bhfuil Gaeilge acu, chomh maith le traidisiún na Gaeilge sa scoil a chaomhnú:
Sin an míbhuntáiste, go bhfuil muid ró-ghnóthach ag freastal ar an dá thrá ... B’fhearr dá mbeadh rud amháin againn nó an rud eile. (Príomhoide aonad iar-bhunscoile) 
Ní fheictear bealach chun tosaigh mar dá ndéanfaí athrú go córas lán-Ghaeilge ar fad chaillfeadh cuid den fhoireann teagaisc a gcuid post. Míníodh an fhadhb chéanna in aonad iar-bhunoideachais eile áit a raibh muintir na háite ag iarraidh scoil neamhspleách a dhéanamh den aonad. Is ceist íogair í an cheist fostaíochta i gcomhthéacs athrú stádais.
In aonad iar-bhunoideachais eile, tugadh léargas ar an teannas idir soláthar oideachas meán Gaeilge agus freastal ar an mháthairscoil:
... ar bhealach, tá dhá scoil ann agus ar bhealach níl ach scoil amháin ann. Tá muid ag iarraidh ... go mbeadh an t-aitheantas láidir agus go mbeadh an scoilt ann gur Gaelcholáiste atá i gceist agus nach mbeadh sé mar a déarfá diluted.
Dearcadh seachtrach ar aonaid
Rinne ceannairí aonad bunscoile tagairtí do dhearcadh diúltach ar aonaid ag an phobal gaeloideachais. De réir beirt de na hagallaithe, tá easpa tuisceana ann maidir le córas na n-aonad agus tá tuairimíocht forleathan ann gur múnla easnamhach é. De réir ceannaire eile, is de thairbhe easpa tuisceana ar chóras bainistíochta aonad nár ceadaíodh di freastal ar Fhóram na bPríomhoidí, in ionad an phríomhoide. 
Tátal
Chonacthas go leor de na dúshláin seo i dtaighde Uí Dhuibhir (2008). Bíonn an scoil ag iarraidh feidhmiú mar aonad (Guimont, 2003) ach tagann sé seo salach ar riachtanais teanga an aonaid. Feictear é seo sna socruithe am lóin agus riachtanais forbartha gairmiúla múinteoirí na n-aonad. Leagtar cúraimí troma ar na comhordaitheoirí gan an t-am ná an t-údarás a bheith acu an post a dhéanamh go héifeachtach.
[bookmark: _Toc496365365]Peirspictíocht na scoileanna saorsheasaimh
Phléigh ceannairí na scoileanna saorsheasaimh buntáistí a bhaineann le múnla na scoile scoite agus aithníodh míbhuntáistí a bhaineann le múnla aonad, dar leo. Is iomaí dúshlán a d’aithin ceannairí na scoileanna saorsheasaimh, atá ábhartha don tumoideachas go ginearálta agus ní don mhúnla saorsheasaimh go háirithe, mar shampla earcú múinteoirí, brú ar mhúinteoirí, aineolas ar an tumoideachas i measc údarás, cultúr síor-athruithe sa chóras oideachais.
Nocht príomhoidí iar-bhunoideachais tuairimíocht láidir faoi dhúshláin bhreise, dar leo, a bhaineann le haonaid. Tugadh samplaí d’aonaid a dúnadh nó a raibh stró orthu an curaclam a sholáthar trí mheán na Gaeilge. De réir na bpeirspictíochtaí seo, déantar idirdhealú idir córas teoranta agus córas tumoideachais:
Tá sé i bhfad níos fearr scoil neamhspleách, sórt limistéar neamhspleách a bheith ag scoil lán-Ghaelach chun an teanga a chur chun cinn. (Príomhoide iar-bhunoideachais)
Ó thaobh na gaelscolaíochta, ní fheicim buntáiste ar bith ag aonaid. Tá idé-eolaíocht dhifriúil ag aonaid agus tá buntáistí difriúla ag an chóras tumoideachais. Bíonn aonaid ag teagasc roinnt ábhar trí Ghaeilge. Soláthar teoranta in aonad.(Príomhoide iar-bhunoideachais)
Nocht príomhoide bunscoile dearcadh láidir i leith chóras na n-aonad gan Gaeilge ag príomhoide na máthairscoile. Cé go raibh stiúrthóir nó ceannasaí i mbun an aonaid:
Bhí laincisí air nó uirthi ... gan chead fís don ghaelscolaíocht a chur i bhfeidhm. (Príomhoide bunscoile)
Thug ceannaire aonaid léargas ar an cheist chéanna i gcomhthéacs ualach oibre a bhíonn ar an chomhordaitheoir aonaid. Is mó an t-ualach riaracháin atá airsean de thairbhe nach bhfuil Gaeilge ag bainisteoirí le sainchúraim:
Níl mórán Gaolainne aici (an leas-phríomhoide) so níl aon mhaitheas a bheith anseo ag déileáil le tuistí agus le daltaí.
[bookmark: _Toc496365366]Úsáid na Gaeilge
Aithníodh go raibh sealbhú agus úsáid na Gaeilge an-dúshlánach ag leibhéal an iar-bhunoideachais sa scoil saorsheasaimh féin. De réir na scoileanna saorsheasaimh, tá tumadh i nGaeilge de dhíth ar na daltaí i dtimpeallacht iomlán na scoile agus sin an buntáiste is mó a thairgeann an múnla sin. Léirigh cuid de na haonaid tuairimíocht ag aontú leis an dearcadh sin. Nuair a thug ceannairí iar-bhunscoileanna saorsheasaimh léargas ar na buntáistí le clár lán-tumtha i scoil saorsheasaimh, cuireadh béim ar fhorbairt straitéiseach ar son na scoile agus na hearnála. 
[bookmark: _Toc496365367]Tairseach chriticiúil
Éascaíonn tairseach chriticiúil an phobail iar-bhunscoile forbairt an tsoláthair. Tairgtear an curaclam iomlán trí mheán na Gaeilge. De thairbhe go bhfuil líon na ndaltaí ard go leor, is féidir tionscadail forbartha a reáchtáil agus faigheann na daltaí luach breise ar bharr an dátheangachais. Thug iar-bhunscoil amháin na samplaí seo thíos:
· Ceapadh oifigigh óige;
· Forbairt sainaonad tacaíochta um riachtanais speisialta oideachais i gcampas na scoile;
· Forbairt  polasaithe cuimsitheacha i nGaeilge – tréadchúraim, riachtanais speisialta oideachais, srl.
Spreagann an scoil borradh i seirbhísí Gaeilge. Is gné de ról na scoile an t-éileamh a dhéanamh ar sheirbhísí seachtracha don earnáil. Tá toradh na hoibre sin le feiceáil i bhfoirm seirbhísí a bhaineann le scrúduithe, áiseanna, forbairt an churaclaim.
D’aontaigh príomhoide iar-bhunscoile eile go gcuireann easpa seirbhísí Gaeilge dúshlán roimh phríomhoidí i scoileanna lán-Ghaeilge:
cuireann sé frustrachas ormsa … go bhfuil sort neamhní nó droim láimhe á thabhairt don Ghaeilge maidir le seirbhísí éagsúla a mbímid ag plé leo timpeall na tire ... Cuireann tú glaoch ar oifig agus níl éinne ann chun labhairt leat trí mheán na Gaeilge.
[bookmark: _Toc496365368]Ról ceannródaíochta
Tá ról ceannródaíochta ag na scoileanna saorsheasaimh, de réir na gceannairí iar-bhunoideachais go háirithe. Mhínigh iar-bhunscoil i mBéal Feirste gur fágadh an scoil ag tógáil earnála de thairbhe nach bhfuil an dara iar-bhunscoil suite ó thuaidh. Mar sin de, ní amháin go raibh an fhoireann ag forbairt scoile ach bhí dualgas orthu earnáil a thógáil. Ceann de na dóigheanna a bhfreagraíonn an iar-bhunscoil sin don tasc ná seirbhísí scoile uile trí mheán na Gaeilge a thógáil, mar shampla, tréadchúram, riachtanais speisialta, curaclam iomlán trí Ghaeilge. Ar a bharr sin, thit dualgas ar an scoil seirbhísí measúnaithe agus soláthar áiseanna don earnáil iar-bhunoideachais a éileamh agus a thacú leis na próisis sin. Míníodh go raibh an ghné sin den obair trom de thairbhe nach raibh iar-bhunscoil saorsheasaimh eile ann chun tacú leo:
Bhí ról ceannródaíochta ag an scoil ag forbairt earnála. Níor mhaith liom go mbeadh ar scoil ar bith eile teacht tríd an phróiseas sin. Ach tháinig muid tríd an phróiseas sin níos láidre le caighdeán oideachais níos airde. (Príomhoide iar-bhunscoile)

Moladh an comhoibriú a rinneadh le príomhoidí eile an cheantair i gcomhthéacs Pobal Foghlama Ceantair (PFC), ach bhí tacaíocht ó ghaelscoileanna eile de dhíth,
“Tá sin úsáideach go dtí pointe (cruinnithe PFC). Ina dhiaidh sin tá athfhorbairt agus machnamh ar oideolaíocht na scoile seo agus aistriú go Gaeilge ar an Bhéarla-scolaíocht de dhíth.” Aithníonn an príomhoide seo gur féidir le scoil lán-Ghaeilge foghlaim ó scoileanna lán-Bhéarla ach go bhfuil an t-eolas le ransú i gcomhthéacs riachtanais na scoileanna lán-Ghaeilge. 
Aithníonn an príomhoide seo a luachmhaire a bheadh comhoibriú idir ceannairí agus comhordaitheoirí ó ghaelscoileanna eile agus an nasc idir sin agus tógáil earnála.

[bookmark: _Toc496365370]Comparáid idir scóir na scálaí de réir cineál scoile/réigiúin, teanga baile agus inscne
Déantar comparáid ar dtús báire ar na meáin scóir do na cúig scála, cineál scoile agus réigiún. Léiríonn Tábla 5.1 na meáin scóir agus diallta caighdeánacha do gach ceann de na cúig scálaí don seacht gcineál scoile. Feictear, mar shampla, don scála ‘Fonn foghlama na Gaeilge’ go bhfuil raon ó 20.8 (iar-bhunscoil saorsheasaimh TÉ) go 25.4 (bunscoil saorsheasaimh TÉ) don scála seo. Baineadh úsáid as trialacha ANOVA le fáil amach an bhfuil difríochtaí suntasacha ó thaobh staitistice de idir na meáin seo agus fuaireamar amach go raibh agus pléitear na difríochtaí sin thíos.


Tábla 5.1: Scóir mheánacha agus diallta caighdeánacha do gach ceann de na cúig scála do na seacht gcineál scoile
	Catagóir
	
	Fonn foghlama na Gaeilge
	Dearcadh i leith fhoghlaim na Gaeilge
	Spreagadh ó thuismitheoirí Gaeilge a fhoghlaim
	Féinchoincheap ar chumas sa Ghaeilge  
	Úsáid na Gaeilge

	Bunscoil saorsheasaimh (PÉ)
	Meán
	22.70
	29.13
	19.22
	21.63
	42.66

	
	DC

	5.03
	5.45
	3.78
	3.85
	9.21

	Bunscoil saorsheasaimh (TÉ)
	Meán
	25.41
	31.03
	20.31
	23.16
	45.07

	
	DC

	4.09
	5.06
	3.29
	3.23
	9.10

	Aonaid bhunscoile (TÉ)
	Meán
	21.26
	29.37
	16.16
	22.05
	39.13

	
	DC


	5.29
	6.46
	3.66
	4.77
	7.40

	Iar-bhunscoile saorsheasaimh (PÉ)
	Meán
	22.67
	28.40
	17.02
	23.23
	37.32

	
	DC

	4.72
	4.95
	4.65
	4.29
	8.50

	Aonaid iar-bhunscoile (PÉ)
	Meán
	22.20
	26.75
	15.89
	20.71
	36.37

	
	DC

	5.05
	5.74
	4.52
	4.16
	8.08

	Aonaid iar-bhunscoile (TÉ)
	Meán
	23.56
	27.33
	20.56
	21.22
	32.50

	
	DC

	5.03
	4.64
	2.88
	3.49
	13.02

	Iar-bhunscoile saorsheasaimh (TÉ)
	Meán
	20.83
	27.69
	15.65
	20.15
	37.24

	
	DC

	5.34
	5.70
	4.78
	4.50
	7.74

	Iomlán
	Meán
	22.41
	28.67
	17.72
	21.68
	39.81

	
	DC
	5.10
	5.58
	4.45
	4.22
	9.13



Fonn foghlama na Gaeilge
Bhí an meán ab’airde ag bunscoileanna saorsheasaimh TÉ don scála seo agus difríocht suntasach ann i gcomparáid le aonaid bhunscoile TÉ, iar-bhunscoileanna saorsheasaimh PÉ, aonaid iar-bhunscoile PÉ, agus iar-bhunscoil saorsheasaimh TÉ.
Dearcadh i leith fhoghlaim na Gaeilge
Bhí an meán ab’airde arís ag bunscoileanna saorsheasaimh TÉ don scála seo agus difríocht suntasach ann i gcomparáid le haonaid iar-bhunscoile PÉ, agus iar-bhunscoil saorsheasaimh TÉ.
Spreagadh ó thuismitheoirí Gaeilge a fhoghlaim
Bhí na scóir mheánacha ab’airde sa chás seo ag aonaid iar-bhunscoile TÉ agus scór an-ghar dó ag bunscoileanna saorsheasaimh TÉ. Bhí difríochtaí suntasacha ann d’aonaid bhunscoile TÉ, iar-bhunscoileanna saorsheasaimh PÉ, aonaid iar-bhunscoile PÉ, agus iar-bhunscoil saorsheasaimh TÉ.
Féinchoincheap ar chumas sa Ghaeilge
Bhí na scóir mheánacha ab’airde sa chás seo ag bunscoileanna saorsheasaimh TÉ agus ag iar-bhunscoileanna saorsheasaimh PÉ. Bhí difríocht suntasach idir na scóir mheánacha ag iar-bhunscoileanna saorsheasaimh PÉ i gcomparáid le iar-bhunscoileanna saorsheasaimh in TÉ. An t-aon difríocht suntasach eile ná idir na haonaid bhunscoile in TÉ agus an iar-bhunscoil saorsheasaimh in TÉ áit a raibh na bunscoileanna níos airde.
Úsáid na Gaeilge
Bhí go leor éagsúlacht sna scóir mheánacha don scála ‘úsáid na Gaeilge’ idir na cineálacha difriúla scoileanna. Bhí scór sách ard ag bunscoileanna saorsheasaimh in TÉ agus ag na bunscoileanna saorsheasaimh in PÉ. Bhí difríocht suntasach idir na scóir mheánacha do na bunscoileanna saorsheasaimh in TÉ agus gach cineál scoile eile ach amháin na bunscoileanna in PÉ.  Bhí difríocht suntasach idir na scóir mheánacha do na bunscoileanna saorsheasaimh in PÉ agus na hiar-bhunscoileanna, saorsheasaimh agus aonaid, in PÉ agus in TÉ. Léiríonn sé seo gurb iad na daltaí bunscoile i scoileanna saorsheasaimh sa taighde seo an dream ba láidre ó thaobh úsáid na Gaeilge i gcomparáid leis na daltaí iar-bhunscoile agus na daltaí bunscoile in aonaid in TÉ. 
Comparáid idir na haonaid agus na scoileanna saorsheasaimh ar fad
Rinneadh cúig t-thriail neamhspleách chun comparáid a dhéanamh idir aonaid agus scoileanna saorsheasaimh agus léirítear na torthaí i dTábla 5.2. Má scrúdaítear na scóir mheánacha i dTábla 5.2 feictear gur beag difríocht atá eatarthu ach amháin ‘fonn foghlama na Gaeilge’.  Léirigh na t-trialacha go raibh difríocht suntasach idir na haonaid agus na scoileanna saorsheasaimh maidir leis seo suas go dtí beagnach dhá chúigiú de dhiall caighdeánach.













Tábla 5.2: Comparáid idir na haonaid agus na scoileanna saorsheasaimh ar fad
	Scála/Grúpa (bunscoil &
iar-bhunscoil le chéile)
	Meán
	DC
	Earráid chaighdeánach (EC)
	t
	p

	Fonn foghlama na Gaeilge
	Aonad
	23.671
	4.908
	0.574
	2.369
	.018

	
	Scoil saorsheasaimh

	22.102
	5.106
	0.297
	 
	 

	Dearcadh i leith fhoghlaim na Gaeilge
	Aonad
	28.681
	5.468
	0.658
	.016
	.987

	
	Scoil saorsheasaimh

	28.669
	5.613
	0.330
	 
	 

	Spreagadh ó thuismitheoirí Gaeilge a fhoghlaim
	Aonad
	18.043
	4.532
	0.546
	.671
	.503

	
	Scoil saorsheasaimh

	17.644
	4.434
	0.259
	 
	 

	Féinchoincheap ar chumas sa Ghaeilge  
	Aonad
	21.732
	4.025
	0.478
	.110
	.913

	
	Scoil saorsheasaimh

	21.671
	4.273
	0.249
	 
	 

	Úsáid na Gaeilge
	Aonad
	39.530
	10.017
	1.233
	-.281
	.779

	
	Scoil saorsheasaimh

	39.881
	8.926
	0.529
	
	



Comparáid idir na haonaid agus na scoileanna saorsheasaimh iar-bhunscoile
Rinneadh cúig t-thriail neamhspleácha chomh maith chun comparáid a dhéanamh idir na haonaid agus na scoileanna saorsheasaimh iar-bhunscoile agus léirítear i dTábla 5.3 nach raibh aon difríocht suntasach ann.










Tábla 5.3: Comparáid idir na haonaid agus na scoileanna saorsheasaimh iar-bhunscoile
	Scála/Grúpa (bunscoil &
iar-bhunscoil le chéile)
	Meán
	DC
	Earráid chaighdeánach (EC)
	t
	p

	Fonn foghlama na Gaeilge
	Aonad
	22.449
	5.021
	0.717
	.797
	.426

	
	Iar-bhunccoil saorsheasaimh

	21.771
	5.100
	0.446
	
	

	Dearcadh i leith fhoghlaim na Gaeilge
	Aonad
	26.867
	5.496
	0.819
	-1.133
	.235

	
	Iar-bhunccoil saorsheasaimh

	28.000
	5.473
	0.488
	
	

	Spreagadh ó thuismitheoirí Gaeilge a fhoghlaim
	Aonad
	16.822
	4.619
	0.688
	.361
	.719

	
	Iar-bhunccoil saorsheasaimh

	16.527
	4.758
	0.419
	
	

	Féinchoincheap ar chumas sa Ghaeilge  
	Aonad
	20.809
	4.014
	0.586
	-1.061 
	.290

	
	Iar-bhunccoil saorsheasaimh

	21.603
	4.536
	0.396
	
	

	Úsáid na Gaeilge
	Aonad
	35.651
	9.131
	1.392
	-1.158
	.248

	
	Iar-bhunccoil saorsheasaimh

	37.400
	8.332
	0.745
	
	


Dáileadh na ndaltaí de réir teanga labhartha sa bhaile agus cineál scoile
Léirítear i dTábla 5.4 agus i bhFíor 5.1 dáileadh na ndaltaí de réir úsáide na Gaeilge sna seacht gcineál scoile. Tá go leor éagsúlachta ann ach léirítear go labhraíonn daltaí bunscoile in PÉ agus sna haonaid bhunscoile in TÉ níos mó Gaeilge sa bhaile ná aon ghrúpa eile. Bheifeá ag súil go mb’fhéidir go mbeadh gaol ag na torthaí seo agus na torthaí a tuairiscíodh roimhe seo. Déantar na gaoil sin a iniúchadh sa chéad tábla eile.











Tábla 5.4: Dáileadh na ndaltaí de réir úsáide na Gaeilge agus cineál scoile
	Cineál scoile/Réigiún
	Gaeilge amháin
	Gaeilge den chuid is mó
	Meascán cothrom de Ghaeilge agus Béarla
	Béarla den chuid is mó
	Béarla amháin
	Teanga eile

	Bunscoileanna saorsheasaimh (PÉ)
	0.8
	1.6
	20.0
	52.8
	20.8
	4.0

	Bunscoileanna saorsheasaimh (TÉ)
	0.0
	0.0
	15.8
	34.2
	47.4
	2.6

	Aonaid bhunscoile (TÉ)
	4.2
	8.3
	37.5
	41.7
	8.3
	0.0

	Iar-bhunscoileanna saorsheasaimh (PÉ)
	0.0
	0.0
	10.2
	45.8
	44.1
	0.0

	Aonaid iar-bhunscoile (PÉ)
	0.0
	0.0
	9.5
	45.2
	40.5
	4.8

	Iar-bhunscoil saorsheasaimh (TÉ)
	0.0
	1.4
	17.6
	47.3
	31.1
	2.7

	Aonaid iar-bhunscoile (TÉ)
	0.0
	0.0
	22.2
	44.4
	33.3
	0.0




Figiúr 5.1 Dáileadh na ndaltaí de réir úsáide na Gaeilge agus cineál scoile


Na Meán scóir agus na dialltaí caighdeánacha de réir teanga labhartha sa bhaile
Léirítear i dTábla 5.5 na scóir mheánacha do na scálaí éagsúla agus na dialltaí caighdeánacha de réir teanga labhartha sa bhaile. Cuireadh ‘Gaeilge amháin’, Gaeilge den chuid is mó’ agus ‘Teanga eile’ le chéile faoi ‘Eile’ don chomparáid seo. Tá éagsúlacht suntasach do gach ceann de na scálaí agus do ‘úsáid na Gaeilge’ ach go háirithe.  
	Léirigh trialacha comparáideacha Bonferroni grúpa ar ghrúpa iar-hoc go raibh meán scór na ndaltaí a labhair ‘Béarla amháin’ sa bhaile níos ísle ná na daltaí sna catagóirí ‘Béarla den chuid is mó’ agus ‘Meascán cothrom de Ghaeilge agus Béarla’. Ar an gcaoi chéanna bhí spreagadh ó thuismitheoirí níos ísle go suntasach don ghrúpa ‘Béarla amháin’ sa bhaile i gcomparáid leis na catagóirí ‘Béarla den chuid is mó’ agus ‘Meascán cothrom de Ghaeilge agus Béarla’. Bhí an patrún céanna le feiceáil do ‘Féinchoincheap ar chumas sa Ghaeilge’ agus do ‘Úsáid na Gaeilge’.

Tábla 5.5: Na Meán scóir agus na diallta caighdeánacha de réir teanga labhartha sa bhaile
	Catagóir
	
	Fonn foghlama na Gaeilge
	Dearcadh i leith fhoghlaim na Gaeilge
	Spreagadh ó thuismitheoirí Gaeilge a fhoghlaim
	Féinchoincheap ar chumas sa Ghaeilge
	Úsáid na Gaeilge

	Béarla amháin
	Meán
	20.51
	27.23
	16.13
	20.54
	35.55

	
	DC
	4.87
	5.45
	4.25
	4.45
	8.26

	Béarla den chuid is mó
	Meán
	23.09
	29.09
	18.08
	22.15
	40.13

	
	DC
	4.68
	5.21
	4.31
	3.83
	8.66

	Meascán cothrom de Ghaeilge agus Béarla
	Meán
	23.86
	29.97
	18.97
	22.31
	45.83

	
	DC
	5.26
	5.53
	4.43
	4.53
	7.54

	Eile
	Meán
	22.71
	28.44
	18.88
	22.56
	42.59

	
	DC
	6.94
	8.54
	4.54
	3.97
	11.23

	Iomlán 
	Meán
	22.41
	28.66
	17.69
	21.70
	39.81

	
	DC
	5.11
	5.59
	4.44
	4.22
	9.15


Comparáid idir buachaillí agus cailíní do na cúig scála
Féachaimid anois ar na difríochtaí idir buachaillí agus cailíní do na cúig scála. Rinneadh cúig 
t-thriail neamhspleácha chun comparáid a dhéanamh idir buachaillí agus cailíní faoi mar a léirítear i dTábla 5.6. Bhí scóir mheánacha na gcailíní go suntasach níos airde do ‘Fonn foghlama na Gaeilge’ agus do ‘Dearcadh i leith fhoghlaim na Gaeilge’. Ní raibh difríochtaí suntasacha do na scálaí eile.










Tábla 5.6: Comparáid idir buachaillí agus cailíní do na cúig scála
	Scála/Grúpa (bunscoil &
iar-bhunscoil le chéile)
	Meán
	DC
	Earráid chaighdeánach (EC)
	t
	p

	Fonn foghlama na Gaeilge
	Buachaill
	21.580
	5.193
	0.399
	-2.918
	.004

	
	Cailín
	23.121
	4.921
	0.349
	 
	 

	Dearcadh i leith fhoghlaim na Gaeilge
	Buachaill
	27.823
	5.913
	0.462
	-2.665
	.008

	
	Cailín
	29.385
	5.187
	0.371
	 
	 

	Spreagadh ó thuismitheoirí Gaeilge a fhoghlaim
	Buachaill
	17.245
	4.612
	0.361
	-1.846
	.066

	
	Cailín
	18.111
	4.283
	0.304
	 
	 

	Féinchoincheap ar chumas sa Ghaeilge  
	Buachaill
	21.455
	4.239
	0.328
	-0.946
	.345

	
	Cailín
	21.874
	4.207
	0.298
	 
	 

	Úsáid na Gaeilge
	Buachaill
	38.805
	9.130
	0.724
	-1.893
	.059

	
	Cailín
	40.651
	9.063
	0.654
	 
	 


Tátal
I ndiaidh na hanailíse dé-athráideach seo, dealraíonn sé gurb iad na gnéithe is suntasaí a imríonn tionchar ar mheán scóir na ndaltaí ná teanga baile na ndaltaí, an réigiún ina bhfuil an scoil suite (PÉ nó TÉ), agus an leibhéal (bunscoil nó iar-bhunscoil) seachas an scoil saorsheasaimh nó aonad atá ann. É sin ráite, chonaiceamar gurb iad na daltaí bunscoile i scoileanna saorsheasaimh sa taighde seo ba láidre ó thaobh úsáid na Gaeilge i gcomparáid leis na daltaí iar-bhunscoile agus na daltaí bunscoile in aonaid in TÉ. 
[bookmark: _Toc390030491][bookmark: _Toc390030727][bookmark: _Toc496365371]Cúlra agus fás na scoileanna

Bíonn dúshlán roimh beagnach gach scoil saorsheasaimh nó aonad agus iad ag tosú amach. Go hiondúil bunaítear iad de bharr éileamh ó thuismitheoirí agus is minic na scoileanna saorsheasaimh i ndroch-chóiríocht ar feadh tréimhse. Sa chomhthéacs seo bíonn tacaíocht na dtuismitheoirí fíor thábhachtach. Sa chéad chuid den rannóg seo tugaimid cur síos ar chúlra na scoileanna sa taighde. Ina dhiaidh sin féachaimid ar an fáthanna gur roghnaigh na tuismitheoirí sa taighde scoil lán-Ghaeilge dá bpáistí. Ina dhiaidh sin tugaimid léargas ar an dúshlán a bhaineann le fás na scoileanna agus na n-aonad.
[bookmark: _Toc496365372]Cúlra agus fás na scoileanna sa taighde

Bhí na bunscoileanna i dTuaisceart Éireann (B/S TÉ) ar an bhfód le 13 bliain anuas ar an meán. Bunaíodh bunscoileanna Poblacht na hÉireann (B/S PÉ) 22 bliain ó shin ar an meán agus iar-bhunscoileanna Poblacht na hÉireann (IB/S PÉ) 24 bliain ó shin. Toisc go bhfuil líon na n-iar-bhunscoileanna i dTuaisceart Éireann (IB/S TÉ) an-bheag agus nár líon ach trí cinn acu an ceistneoir ní mór a bheith cúramach agus na staitisticí á gcur i láthair. Ní mór a bheith cúramach faoi anaithnid na scoileanna freisin. Is fiú cuimhneamh nuair a chuirtear céatadán ó na hiar-bhunscoileanna in TÉ i láthair gurb ionann 33% agus scoil amháin agus seasann 66% do dhá scoil.  
Tá an-fhás tar éis teacht ar na scoileanna ó bunaíodh iad agus tá siad thart ar dheich n-uaire ar an meán níos mó anois ná mar a bhí siad nuair a bunaíodh iad. Tá an fás sin le feiceáil i meánlíon na múinteoirí i bhFíor 5.2 sna scoileanna faoi láthair.

Fíor 5.2: Líon na múinteoirí sna scoileanna




Feictear i bhFíor 5.3 nach ionann an cóimheas dalta múinteora sna cineálacha scoileanna éagsúla le cóimheas níos fabhraí i mbunscoileanna TÉ agus in iar-bhunscoileanna PÉ.
Fíor 5.3: Cóimheas dalta múinteora
[bookmark: _Toc390029060][bookmark: _Toc390029297][bookmark: _Toc390029532][bookmark: _Toc390029772][bookmark: _Toc390030012][bookmark: _Toc390030252][bookmark: _Toc390029533][bookmark: _Toc390029773][bookmark: _Toc390030013][bookmark: _Toc390030253][bookmark: _Toc390029534][bookmark: _Toc390029774][bookmark: _Toc390030014][bookmark: _Toc390030254][bookmark: _Toc390029535][bookmark: _Toc390029775][bookmark: _Toc390030015][bookmark: _Toc390030255][bookmark: _Toc390029536][bookmark: _Toc390029776][bookmark: _Toc390030016][bookmark: _Toc390030256][bookmark: _Toc390029537][bookmark: _Toc390029777][bookmark: _Toc390030017][bookmark: _Toc390030257][bookmark: _Toc390029538][bookmark: _Toc390029778][bookmark: _Toc390030018][bookmark: _Toc390030258][image: ]

[bookmark: _Toc496365373]Na fáthanna gur roghnaigh na tuismitheoirí scoil lán-Ghaeilge dá bpáistí
D’fhiafraíomar de na tuismitheoirí faoi na fáthanna gur roghnaigh siad scoil lán-Ghaeilge dá bpáistí. Léirigh tromlach mór tuismitheoirí gur roghnaigh siad scoil lán-Ghaeilge toisc go raibh meas acu ar an teanga agus go raibh sé tábhachtach dóibh go mbeadh Gaeilge líofa ag a bpáistí:
Tá meas againn ar an nGaeilge. 
I wanted my child to be fluent in Irish. 
Chuir siad in iúl go raibh iontaoibh acu as an gcóras lán-Ghaeilge mar chóras thar a bheith éifeachtach chun Gaeilge a mhúineadh agus chun dearcadh dearfach i leith na Gaeilge a chothú i measc na ndaltaí:
Because I felt it was the best way for her to learn the language.
The benefit of learning through Irish immersion.
Le haghaidh an Ghaeilge, í a labhairt le cumas.
Mar gheall ar an spéis atá agam sa Ghaeilge, mar gheall ar an dearcadh diúltach atá ag déagóirí i leith na Gaeilge, nach mbeadh an dearcadh seo ag mo pháiste.
Thaitin atmaisféar na scoile leo, an cur chuige sa scoil do mhúineadh na Gaeilge agus cheap cuid acu go bhfaigheadh a bpáistí oideachas níos ildánaí i scoil lán-Ghaeilge 
Her cousins had attended the same school and enjoyed the atmosphere and friendly approach and received a great knowledge of Irish.
The feeling and friendly atmosphere in the school was very important, past pupils had very positive comments in relation to the school.
I believe there is a very high standard of education in Irish language schools.
Roghnaigh tuismitheoirí scoileanna lán-Ghaeilge chomh maith mar gur thaitin éiteas na scoile leo agus le go mbeadh a bpáistí feasach ó thaobh féiniúlacht agus cultúr de mar go gcuirtear béim ar leith ar ghnéithe eile de chultúr na hÉireann (ceol, rince, amhránaíocht agus cluichí gaelacha) sna scoileanna lán-Ghaeilge:
I felt the school has a lot to offer when it comes to culture. Not just the language but also the music, dancing and other activities such as Gaelic and hurling.
The ethos of the school, level of involvement of parents in school along with the need to instil in my child a sense of their cultural identity.
Ba léir gur thuig go leor tuismitheoirí na buntáistí cognaíocha, teangeolaíocha, acadúla, fostaíochta agus sóisialta a bhaineann le dátheangachas don aos óg:
Language is important to me. Dual language is important part for brain development, ability to learn other languages.
It is an important language to have for future job prospects.
To learn his native tongue so he may do better in his leaving cert. exams, so he may have a better ear for other languages.
To be competent in the Irish language and to assist with examinations at second level.
For the choice of using another language, also academically I thought it would be better.
I thought it would be an excellent opportunity to develop confidence, cognitive ability, social development and important in regards to identity and self-esteem.
Ba léir gur imir eispéireas na dtuismitheoirí féin le foghlaim na Gaeilge ar scoil agus leis an oideachas lán-Ghaeilge tionchar ar a dtoilteanas scoil lán-Ghaeilge a roghnú – eispéireas dearfach:
I personally love the language. It was one of my favourite subjects in school.
D’fhreastail mé ar scoileanna lán-Ghaeilge agus mothaím go bhfuil an Ghaeilge an-tábhachtach mar chuid de chultúr mo pháistí agus cultúr na tíre. Teastaíonn uaim deis a thabhairt dóibh foghlaim trí mheán na Gaeilge. Tá súil agam go mbeidh grá acu don teanga.
agus eispéireas diúltach araon:
Because I hated learning Irish at school but when I travelled I regretted not being able to speak my own language. I wanted her to love the Irish language.
I was educated by a teacher who disliked the language and taught as little Irish as possible. I did not want my child to experience the same.
I wanted my child to have good Irish. I found Irish difficult in school.
Roghnaigh tuismitheoirí ag an mbunleibhéal agus ag an dara leibhéal scoileanna lán-Ghaeilge ar mhaithe le leanúnachas agus toisc go raibh eispéireas dearfach ag páistí níos sine acu a bhí sa chóras cheana féin:
Someone suggested the naíonra and she was so happy there we decided to keep her there to continue her education in the gaelscoil.
My child has completed her primary education through the medium of Irish and I wanted to take this further through secondary education.
Agus luaigh cúpla tuismitheoir iar-bhunscoile gur roghnaigh na páistí féin iar-bhunscoil lán-Ghaeilge mar gur thaitin a gcuid bunscolaíochta lán-Ghaeilge go mór leo: 
Having attended an all-Irish primary school it was my daughter’s choice to continue her second level education through Irish.
Agus ar ndóigh luaigh tuismitheoirí cúiseanna pragmatacha eile nach mbaineann go díreach le héiteas na scoileanna lán-Ghaeilge, ina measc gaireacht na scoile, an cóimheas daltaí le múinteoirí, ranganna beaga, cáil na scoile, comhoideachas:
The reason we picked this school was that it’s our closest school and class sizes were smaller initially.
The child/teacher ratio was more favourable. 
The school really has a good reputation.
It was the best available with reputation for excellent teaching. 
Co-education also important.
 Ach is minic a luadh na cúiseanna thuas mar chúiseanna tánaisteacha dá rogha seachas mar phríomhchúiseanna:
I decided to send my child to an all-Irish school because I did want him to learn through Irish, also it was a small school and close to where we live.
Tátal ar na fáthanna gur roghnaigh na tuismitheoirí scoil lán-Ghaeilge dá bpáistí
Tá na torthaí taighde seo ag teacht leis na torthaí ón mBreatain Bheag, ó Albain, ó Thír na mBascach agus Maguire (1991) a pléadh i gcaibidil 2. Léiríonn taighde eile a rinneadh cheana féin go gcuireann tromlach tuismitheoirí luach ar an nGaeilge mar ghné thábhachtach dá n-oidhreacht chultúrtha ach is tacaíocht éighníomhach a thugann siad don teanga (Harris and Murtagh 1999; Murtagh 2003; Ó Riagáin 2008). Níl siad sásta infheistíocht phearsanta bhreise a dhéanamh chun an teanga a fhoghlaim. Is beag foghlaimeoir a thugann an Ghaeilge leis ón gcóras scolaíochta amháin, go mór mhór nuair a mhúintear an teanga mar ábhar ar feadh trí uair a chloig go leith sa tseachtain ar feadh 35 seachtain. Tá an córas tumoideachais níos éifeachtaí chun Gaeilge a mhúineadh mar go mbíonn níos mó teagmhála ag na daltaí leis an teanga, mar go gcuirtear béim ar an teanga mar ghnátheanga cumarsáide na scoile, mar go múintear ábhair eile trí mheán na Gaeilge agus ar chúiseanna eile nach iad (Murtagh 2003; Ó Riagáin 1997, 2008). Ní raibh an deis ag go leor tuismitheoirí a ghlac páirt sa taighde seo leas a bhaint as buntáistí an tumoideachais mar nach raibh an rogha sin ar fáil dóibh 20 bliain ó shin. Ach tá éileamh agus soláthar don oideachas lán-Ghaeilge níos forleithne anois. Is léir go bhfuil go leor tuismitheoirí sásta beart a dhéanamh de réir a mbriathar agus oideachas lán-Ghaeilge a roghnú chun na deiseanna nach raibh ar fáil dóibh féin a thabhairt dá bpáistí. Agus tugann Ó Riagáin (2008) le fios go bhfuil 25% den daonra in PÉ i bhfabhar cláir teanga níos déine, cláir thumoideachais san áireamh ach níl an soláthar ag freastal ar an éileamh seo.
[bookmark: _Toc496365374]Na dúshlán a bhaineann le fás scoile/aonaid
Cé go bhfuil tábhacht le fás scoile mar chomhartha inmharthanachta agus tugadh léargas thuas ar an ghá le tairseach chriticiúil daltaí d’fhorbairt na hearnála, cruthaíonn fás scoile dúshláin don dá mhúnla agus ag an dá leibhéal. Ní hionann na fadhbanna a ghineann borradh líon daltaí sna scoileanna éagsúla ach aithníonn ceannairí i ngach cineál múnla dúshláin atá gaolta le méadú suntasach. Tugtar thíos samplaí de na fadhbanna a sonraíodh sna scoileanna difriúla.
Méadaíonn líon na dtuismitheoirí a roghnaíonn scoil lán-Ghaeilge ar chúiseanna seachas suim sa soláthar lán-Ghaeilge de réir mar a fhásann an scoil. Tuairiscíodh  go dtagann méadú ar líon na dteaghlach a bhfuil Gaeilge acu sa bhaile, de réir mar a fhásann pobal na scoile. Ach ar an lámh eile, mhínigh príomhoide bunscoile  na dúshláin a eascraíonn as borradh an phobail agus leathnú phróifíl na dteaghlach. Ní méadú an phobail amháin is cúis leo ach tá ról ag athróga socheacnamaíochta fosta. Tá an scoil sin suite i gceantar faoi mhíbhuntáiste. Is é an t-athrú a shonraítear ná roghnú na scoile is cóngaraí agus gan aird ag tuismitheoirí ar an Ghaeilge ná suim acu sa chóras lán-Ghaeilge. Bíonn tacaíocht mhór de dhíth ar chuid de na teaghlaigh seo agus freagraíonn an scoil go dearfach don athrú seo le pleanáil chruthaitheach. Phléigh príomhoide bunscoile eile an teagasc i scoil DEIS 1 agus tugadh léargas ar riachtanais teanga agus cumarsáide na ndaltaí i mBéarla agus i nGaeilge. 
In amanna, cuirtear brú ar aonad aistriú go múnla scoite nuair a fheictear fás agus ní chuirtear  impleachtaí fostaíochta san áireamh.
...is rud iontach é aonad. Ach nuair a fhásann tú tá fadhb eile agat agus mar shampla, tá daoine sa cheantar ag rá anois, cad é mar gheall ar scoil neamhspleách?... Bheadh sé fíordheacair é a dhéanamh. (Príomhoide aonad iar-bhunoideachais.)
Sa scoil thuas, bíonn an mhórchuid den fhoireann ag teagasc san aonad agus sa mháthairscoil. Mar sin de, chaillfí poist dá n-athrófaí an múnla go gaelcholáiste scoite.
Nuair a fhásann an bhunscoil, athraíonn an cur chuige neamhfhoirmiúil a bhíonn ar scoil bheag.
De réir mar a gheobhas an scoil ar aghaidh beidh dhá rang a cúig ann, dhá rang a ceathair ... dúshlán … an bealach is fearr polasaí a athscríobh…
B’fhusa úsáid na Gaeilge a spreagadh nuair a bhí an scoil beag. Rinne príomhoide bunscoile cur síos ar an tionchar a bhí ag fás na scoile ar úsáid na Gaeilge sa chlós:
Is mó an teagmháil a bhíonn ag na múinteoirí leis na páistí nuair atá an scoil beag. Nuair a théann an scoil i méid, is mó an teagmháil a bhíonn acu lena gcomhghleacaithe féin mar tá i bhfad níos mó páistí ann. (Príomhoide bunscoile san fhócasghrúpa.)
De réir mar a fhásann aonad, bíonn a gcás féin le cosaint ag ceannairí aonad i gcomhthéacs plean na scoile uile. Mar shampla, in aonad amháin (TÉ) tá méadú mór ar líon na ndaltaí a bheidh ag teacht isteach chuig Rang 1 an bhliain seo chugainn. Tógann sin ceist faoi cheapadh múinteora breise nó méadú comhranganna. Mothaíonn an ceannaire aonaid go mbíonn cás an aonaid le troid chun dul chun cinn a dhéanamh. Mhínigh ceannaire aonaid eile an teannas a tharlaíonn nuair a fhorbraíonn tosaíochtaí difriúla sa dá thaobh den scoil, nuair a fhásann an t-aonad:
Feictear fadhbanna de réir mar atá an t-aonad ag méadú – tosaíochtaí difriúla. Caithfimid bheith cruthaitheach chun tosaíochtaí an phríomhoide a shásamh agus tosaíochtaí  an aonaid. (Comhordaitheoir aonad bunscoile)
[bookmark: _Toc496365375]Earcú foirne
Féachaimid sa chuid seo ar an staid reatha maidir le hearcú foirne. Feictear i dTábla 5.7 gur aontaigh 61.4% de bhunscoileanna in PÉ go raibh sé deacair múinteoirí a bhfuil caighdeán sásúil Gaeilge acu a earcú dá scoileanna. Tá sé suntasach go raibh siad den tuairim seo agus an-chuid múinteoirí nua-cháilithe gan obair leanúnach. Tá an chuma ar an scéal go bhfuil cúrsaí níos fearr in TÉ áit ar easaontaigh 65% d’fhreagróirí bunscoile agus 66% d’fhreagróirí iar-bhunscoile leis an ráiteas. Na scoileanna is measa as, áfach, ná na hiar-bhunscoileanna in PÉ áit ar aontaigh 85% leis an ráiteas go bhfuil sé deacair múinteoirí a earcú a bhfuil caighdeán sásúil Gaeilge acu. 

Tábla 5.7: Bíonn sé deacair múinteoirí a bhfuil caighdeán sásúil Gaeilge acu a earcú don scoil/aonad seo
	
	Aontaím go láidir
	Aontaím
	Níl a fhios agam 
	Easaontaím
	Easaontaím go láidir

	B/S PÉ
	14.3
	47.1
	1.4
	32.9
	4.3

	B/S TÉ
	15.0
	15.0
	5.0
	40.0
	25.0

	IB/S PÉ
	45.0
	40.0
	15.0
	0.0
	0.0

	IB/S TÉ
	0.0
	33.0
	0.0
	33.0
	33.0



Ag an iarbhunleibhéal bíonn gaol dar ndóigh idir na hábhair a dhéantar a theagasc trí mheán na Gaeilge agus earcú múinteoirí. Sna haonaid, tá an réimse soláthair trí Ghaeilge ag brath ar na múinteoirí le Gaeilge atá ar an fhoireann,
Ní bheadh múinteoir againn, mar shampla, ní fhéadfá technical graphics a dhéanamh trí Ghaeilge nó adhmadóireacht nó má théann aon pháiste amach chun ceann de na hábhair sin a dhéanamh ní fhaigheann siad trí Ghaeilge. So sin ceann de na fadhbanna, so leis an fhírinne a rá, tá sruth againn ach ní dhéanann siad na hábhair ar fad trí Ghaeilge. (Príomhoide aonaid iar-bhunscoile)
Is léir ó Thábla 5.8 go bhfuil an scéal níos dúshlánaí maidir le hearcú múinteoirí ionadaíochta. Tá tromlach mór na bhfreagróirí ag aontú go raibh sé deacair múinteoirí ionadaíochta a bhfuil caighdeán sásúil Gaeilge acu a earcú. Is ag leibhéal na n-iar-bhunscoile is measa atá an scéal le 95% de na freagróirí in PÉ ag aontú agus 100% in TÉ.

Tábla 5.8: Bíonn sé deacair múinteoirí ionadaíochta a bhfuil caighdeán sásúil Gaeilge acu a earcú don scoil/aonad seo
	
	Aontaím go láidir
	Aontaím
	Níl a fhios agam 
	Easaontaím
	Easaontaím go láidir

	B/S PÉ
	37.1
	40.0
	1.4
	21.4
	0.0

	B/S TÉ
	25.0
	50.0
	0.0
	15.0
	10.0

	IB/S PÉ
	65.0
	30.0
	5.0
	0.0
	0.0

	IB/S TÉ
	33.3
	66.7
	0.0
	0.0
	0.0



Maidir leis an bhfoireann choimhdeach ansin feictear go bhfuil an scéal níos measa fós agus idir 77% agus 100% ag aontú go bhfuil sé deacair foireann choimhdeach a bhfuil caighdeán sásúil Gaeilge acu a earcú.

Tábla 5.9: Bíonn sé deacair foireann choimhdeach a bhfuil caighdeán sásúil Gaeilge acu a earcú don scoil/aonad seo
	
	Aontaím go láidir
	Aontaím
	Níl a fhios agam 
	Easaontaím
	Easaontaím go láidir

	B/S PÉ
	43.5
	33.3
	4.3
	17.4
	1.4

	B/S TÉ
	25.0
	60.0
	10.0
	5.0
	0.0

	IB/S PÉ
	35.0
	45.0
	10.0
	10.0
	0.0

	IB/S TÉ
	33.3
	66.7
	0.0
	0.0
	0.0

	
	
	
	
	
	



Chuir ceannairí bunscoile an fhócasghrúpa béim ar dheacrachtaí a bhain le córas na bpainéal agus ceapacháin chuí don ghaelscolaíocht:
Tá  tú ceangailte leis an bpainéal, sin ceist mhór is dóigh liom, do ghaelscoileanna ag dul ar aghaidh … D'fhéadfadh sé tarlú domsa, nó d'aon phríomhoide eile a bheidh ag lorg, go ndéarfadh an Roinn leat, tá an duine sin cáilithe, isteach sa scoil. Níl aon rogha agat. (Príomhoide bunscoile)
D’aithin ceannairí bunscoileanna gur chruthaigh an córas sin bagairt don ghaeloideachas:
Bhí 116 ar an bpainéal i mbliana agus fuaireas dáréag ar ais a bhí sásta múineadh i ngaelscoil. Rinneas agallamh leo, ní raibh an Ghaeilge acu, ní chuirfinn iad isteach chun tumoideachas a dhéanamh leis na páistí an tslí a raibh sé, agus d’iarr an Roinn orm duine thógaint agus dhiúltaigh mé. Dúras nílim chun é a thógáint. Rinne siad eisceacht domsa ach seachas é sin bheadh múinteoir agam nach raibh aon ghrá don Ghaeilge ná don chultúr ná aon rud ach caithfidh muid iad a thógaint. Agus sin an fadhb is mó ó thaobh todhchaí an tumoideachais. (Príomhoide bunscoile)
Fachtóir eile a imríonn tionchar ar sholáthar ábhar i nGaeilge nó i mBéarla ná líon na ndaltaí a iarrann an t-ábhar sin.  Is léir go n-athraíonn rogha na n-ábhar a thairgtear ó bhliain go bliain ag brath ar na fachtóirí seo,
... tá roinnt scoileanna agus mar shampla caitheann siad ábhar a dhéanamh trí Bhéarla mar níl aon mhúinteoir againn atá cáilithe chun mar shampla fisic a mhúineadh, ceimic a mhúineadh, Construction studies. Tá roinnt ábhar agus just níl na múinteoirí againn. Bíonn orthu ansin na hábhair a roghnú trí Bhéarla. I mbliana tá roinnt des na hábhair an-sláintiúil, bitheolaíocht agus Fraincis agus cuntasaíocht ach uaireanta ní roghnaíonn a dhóthain daltaí stair nó tíreolaíocht and then, chun rang a chur ar siúl tá ar a laghad dosaen ag teastáil so má roghnaíonn níos lú na san bíonn orthu an t-ábhar a dhéanamh trí Bhéarla leis an máthairscoil.
Bhí earcú múinteoirí ar na dúshláin a aithníodh i scoil saorsheasaimh iar-bhunoideachais ach nach raibh teagasc trí Bhéarla ar an gcéad rogha mar réiteach sna scoileanna saorsheasaimh. Chuidigh méadú líon na múinteoirí a tháinig tríd an chóras scolaíochta lán-Ghaeilge le réiteach na faidhbe. 
Is dúshlán é múinteoirí le Gaeilge a cheapadh. Is freagra furasta ar an dúshlán sin múinteoir sainábhar le Béarla amháin a cheapadh. Ach ní dhéanfar forbairt.  Ní chuireann tú brú ort féin tú féin a fhorbairt. Caithfimid bheith ag forbairt agus ag nuáil. Cruthaíonn sin brí agus fuinneamh nua … Cuidíonn sé go bhfuil iardhaltaí ag filleadh mar mhúinteoirí. (Príomhoide iar-bhunscoile)
Mhínigh príomhoide aonad iar-bhunscoile eile go raibh solúbthacht de dhíth san fhoireann teagaisc, múinteoirí a dhéanfadh teagasc trí Bhéarla sa mháthairscoil ach é ar a gcumas athrú go dtí an t-aonad de réir mar a d’athraigh riachtanais. Ní amháin go raibh sé deacair múinteoirí buana a earcú ach go mbíonn stró orthu ionadaithe sealadacha a aimsiú. 
Cruthaíonn suíomh geografach na scoileanna castacht eile sa scéal seo. Is mó an deacracht a léirigh aonad iar-bhunscoile nach raibh suite in áit lárnach: 
Má tá duine maith agus má thagann post suas i mBaile Átha Cliath agus má theastaíonn ó dhuine a bheith i mBaile Átha Cliath, rachaidh siad. Sin ceann de na fadhbanna atá againn chomh maith agus níl sé chomh héasca sin. (Príomhoide aonaid iar-bhunscoile)
Go stairiúil, aithníodh go bhfuil feabhas ar an scéal seo,
Is cuimhin liom nuair a thosaigh muid amach bhí sé an-deacair teacht ar mhúinteoirí le Gaeilge. Tá sé sin athraithe anois go mór le cúpla bliain anuas, tá sé i bhfad níos fusa teacht ar dhaoine le Gaeilge ná mar a bhí ach sna laethanta tosaigh. (Príomhoide bunscoile san fhócasghrúpa)
[bookmark: _Toc496365376]Iardhaltaí mar acmhainn
Chuir ceannairí aonad agus scoileanna saorsheasaimh araon, ag leibhéal bunscoileanna agus iar-bhunscoileanna,  béim shuntasach ar an toradh dearfach a bhí le sonrú nuair a ghnóthaigh iardhaltaí cáilíochtaí nó taithí ábhartha agus bhí siad ábalta cur le forbairt na scoile. Is luachmhar an ról atá le himirt ag iardhaltaí mar mhúinteoirí, chúntóirí ranga, oifigigh óige agus ag leibhéal na n-údarás agus lucht déanta cinntí. 
Seo thíos cuid de na ráitis a rinneadh:
Mar shampla ceann de na samplaí is fearr b'fhéidir ó thaobh an fhoireann teagaisc,  tá muid ag caint ar b’fhéidir seisear múinteoir anseo ar iar-scoláirí iad … Tá ról láidir, agus is féidir tionchar na ngaelscoileanna eile a fheiceáil freisin. Cuid mhaith den fhoireann is as an gceantar iad agus tháinig siadsan trí chóras na ngaelscoileanna agus na ngaelcholáistí thuas ansin. Tá na gaelscoileanna anois ag cabhrú lena chéile ón taobh sin de, ní bheadh mórán deacrachtaí agamsa anois teacht ar mhúinteoirí le Gaeilge i measc mhuintir an cheantair seo mar shampla mar tá siad ann. (Príomhoide bunscoile)
Nuair a mhol príomhoidí iardhaltaí mar acmhainn ag na scoileanna, léirigh siad dóchas iontu agus ionchais arda dóibh.  
Na hiar-scoláirí ar fad a mbuailim leo bíonn an-fhonn orthusan ar fad Gaolainn a labhairt liom. Nó, b’fhéidir nach labhraíonn siad Gaolainn eatarthu féin ach má labhraíonn siad Gaolainn liom tá an Ghaolainn go breá acu. Seo daoine sna tríochaidí so ní dhearmadann siad an teanga ná an Ghaolainn a d'fhoghlaim siad ag an scoil. Tá siad fós ana-bhródúil as agus is dócha sin é an rud is mó a thabharfá faoi deara faoi na scoláirí ar fad. (Príomhoide bunscoile)
[bookmark: _Toc496365377]Teanga chumarsáide leis na Ranna Oideachais
Nuair a bhíonn ionadaithe na Roinne Oideachais in PÉ ar shuíomh na scoile is i nGaeilge is mó a tharlaíonn an cumarsáid formhór mór an ama mar a léirítear i bhFíor 5.4.







Fíor 5.4: An ghnáth-theanga chaidrimh idir na múinteoirí agus ionadaithe na Roinne Oideachais agus Scileanna (m.sh. cigirí ar cuairt chun na scoile/an aonaid)
[image: ]

Nuair a fiafraíodh d’iar-bhunscoileanna in PÉ faoin teanga a úsáideann an Roinn Oideachais agus Scileanna chun cumarsáid a dhéanamh i scríbhinn leis an scoil/aonad fuarthas amach gur i nGaeilge den chuid is mó a tharlaíonn sé 60% den am mar a fheictear i bhFíor 5.5.
I gcomhthéacs TÉ, le linn na n-agallaimh ar cheannairí, luadh gur dúshláin roimh cheannairí lán-Ghaeilge, cigirí nach bhfuil Gaeilge acu a bheith ag déanamh cigireachta sa scoil.

Fíor 5.5: An teanga a úsáideann an Roinn Oideachais agus Scileanna chun cumarsáid a dhéanamh i scríbhinn leis an scoil/aonad iar-bhunscoile in PÉ
[image: ]
[bookmark: _Toc496365378]An Contanam Oideachais
Is iomaí bunscoil a d’fhás as naíonraí/naíscoileanna agus iar-bhunscoil a d’fhás as bunscoileanna a bheith ar fáil ina gceantair. Fiafraíodh de na bunscoileanna in PÉ agus in TÉ an mó naíonra/naíscoil a bhí ag cothú na mbunscoile. Idir 1.25 (TÉ) agus 1.5 (PÉ) an freagra a fuarthas ó na bunscoileanna sa staidéar seo. Maidir leis an hiar-bhunscoileanna ba é 3.8 an meánlíon bunscoileanna a bhí ag cothú na n-iar-bhunscoileanna in PÉ. Ba é 3 bhunscoil a bhí ag cothú an dá aonad in TÉ ach bhí 10 mbunscoil ag cothú na hiar-bhunscoile saorsheasaimh.
[bookmark: _Toc390029064][bookmark: _Toc390029301][bookmark: _Toc390029542][bookmark: _Toc390029782][bookmark: _Toc390030022][bookmark: _Toc390030262][bookmark: _Toc390030498][bookmark: _Toc390030734][bookmark: _Toc390633112][bookmark: _Toc390633351][bookmark: _Toc390633799][bookmark: _Toc390634030][bookmark: _Toc391053717][bookmark: _Toc391053936][bookmark: _Toc391054155][bookmark: _Toc391129753][bookmark: _Toc391232098][bookmark: _Toc391232320][bookmark: _Toc391411648][bookmark: _Toc391413382][bookmark: _Toc391499378][bookmark: _Toc391588532][bookmark: _Toc391588732][bookmark: _Toc391591049][bookmark: _Toc405928392][bookmark: _Toc405928608][bookmark: _Toc444118932][bookmark: _Toc444119580][bookmark: _Toc444132286][bookmark: _Toc444132862][bookmark: _Toc444133538][bookmark: _Toc390029065][bookmark: _Toc390029302][bookmark: _Toc390029543][bookmark: _Toc390029783][bookmark: _Toc390030023][bookmark: _Toc390030263][bookmark: _Toc390030499][bookmark: _Toc390030735][bookmark: _Toc390633113][bookmark: _Toc390633352][bookmark: _Toc390633800][bookmark: _Toc390634031][bookmark: _Toc391053718][bookmark: _Toc391053937][bookmark: _Toc391054156][bookmark: _Toc391129754][bookmark: _Toc391232099][bookmark: _Toc391232321][bookmark: _Toc391411649][bookmark: _Toc391413383][bookmark: _Toc391499379][bookmark: _Toc391588533][bookmark: _Toc391588733][bookmark: _Toc391591050][bookmark: _Toc405928393][bookmark: _Toc405928609][bookmark: _Toc444118933][bookmark: _Toc444119581][bookmark: _Toc444132287][bookmark: _Toc444132863][bookmark: _Toc444133539][bookmark: _Toc390029066][bookmark: _Toc390029303][bookmark: _Toc390029544][bookmark: _Toc390029784][bookmark: _Toc390030024][bookmark: _Toc390030264][bookmark: _Toc390030500][bookmark: _Toc390030736][bookmark: _Toc390633114][bookmark: _Toc390633353][bookmark: _Toc390633801][bookmark: _Toc390634032][bookmark: _Toc391053719][bookmark: _Toc391053938][bookmark: _Toc391054157][bookmark: _Toc391129755][bookmark: _Toc391232100][bookmark: _Toc391232322][bookmark: _Toc391411650][bookmark: _Toc391413384][bookmark: _Toc391499380][bookmark: _Toc391588534][bookmark: _Toc391588734][bookmark: _Toc391591051][bookmark: _Toc405928394][bookmark: _Toc405928610][bookmark: _Toc444118934][bookmark: _Toc444119582][bookmark: _Toc444132288][bookmark: _Toc444132864][bookmark: _Toc444133540][bookmark: _Toc390029067][bookmark: _Toc390029304][bookmark: _Toc390029545][bookmark: _Toc390029785][bookmark: _Toc390030025][bookmark: _Toc390030265][bookmark: _Toc390030501][bookmark: _Toc390030737][bookmark: _Toc390633115][bookmark: _Toc390633354][bookmark: _Toc390633802][bookmark: _Toc390634033][bookmark: _Toc391053720][bookmark: _Toc391053939][bookmark: _Toc391054158][bookmark: _Toc391129756][bookmark: _Toc391232101][bookmark: _Toc391232323][bookmark: _Toc391411651][bookmark: _Toc391413385][bookmark: _Toc391499381][bookmark: _Toc391588535][bookmark: _Toc391588735][bookmark: _Toc391591052][bookmark: _Toc405928395][bookmark: _Toc405928611][bookmark: _Toc444118935][bookmark: _Toc444119583][bookmark: _Toc444132289][bookmark: _Toc444132865][bookmark: _Toc444133541][bookmark: _Toc390029068][bookmark: _Toc390029305][bookmark: _Toc390029546][bookmark: _Toc390029786][bookmark: _Toc390030026][bookmark: _Toc390030266][bookmark: _Toc390030502][bookmark: _Toc390030738][bookmark: _Toc390633116][bookmark: _Toc390633355][bookmark: _Toc390633803][bookmark: _Toc390634034][bookmark: _Toc391053721][bookmark: _Toc391053940][bookmark: _Toc391054159][bookmark: _Toc391129757][bookmark: _Toc391232102][bookmark: _Toc391232324][bookmark: _Toc391411652][bookmark: _Toc391413386][bookmark: _Toc391499382][bookmark: _Toc391588536][bookmark: _Toc391588736][bookmark: _Toc391591053][bookmark: _Toc405928396][bookmark: _Toc405928612][bookmark: _Toc444118936][bookmark: _Toc444119584][bookmark: _Toc444132290][bookmark: _Toc444132866][bookmark: _Toc444133542][bookmark: _Toc390029069][bookmark: _Toc390029306][bookmark: _Toc390029547][bookmark: _Toc390029787][bookmark: _Toc390030027][bookmark: _Toc390030267][bookmark: _Toc390030503][bookmark: _Toc390030739][bookmark: _Toc390633117][bookmark: _Toc390633356][bookmark: _Toc390633804][bookmark: _Toc390634035][bookmark: _Toc391053722][bookmark: _Toc391053941][bookmark: _Toc391054160][bookmark: _Toc391129758][bookmark: _Toc391232103][bookmark: _Toc391232325][bookmark: _Toc391411653][bookmark: _Toc391413387][bookmark: _Toc391499383][bookmark: _Toc391588537][bookmark: _Toc391588737][bookmark: _Toc391591054][bookmark: _Toc405928397][bookmark: _Toc405928613][bookmark: _Toc444118937][bookmark: _Toc444119585][bookmark: _Toc444132291][bookmark: _Toc444132867][bookmark: _Toc444133543][bookmark: _Toc390029070][bookmark: _Toc390029307][bookmark: _Toc390029548][bookmark: _Toc390029788][bookmark: _Toc390030028][bookmark: _Toc390030268][bookmark: _Toc390030504][bookmark: _Toc390030740][bookmark: _Toc390633118][bookmark: _Toc390633357][bookmark: _Toc390633805][bookmark: _Toc390634036][bookmark: _Toc391053723][bookmark: _Toc391053942][bookmark: _Toc391054161][bookmark: _Toc391129759][bookmark: _Toc391232104][bookmark: _Toc391232326][bookmark: _Toc391411654][bookmark: _Toc391413388][bookmark: _Toc391499384][bookmark: _Toc391588538][bookmark: _Toc391588738][bookmark: _Toc391591055][bookmark: _Toc405928398][bookmark: _Toc405928614][bookmark: _Toc444118938][bookmark: _Toc444119586][bookmark: _Toc444132292][bookmark: _Toc444132868][bookmark: _Toc444133544]Naíonra/naíscoil
Fiafraíodh de na bunscoileanna faoi naíonra a bheith ar láthair na scoile nó i gceantar na scoile agus an raibh naíonra sa cheantar nuair a bunaíodh an scoil. Feictear i bhFíor 5.6 i gcás na bunscoileanna uilig in TÉ go bhfuil naíscoil sa cheantar nó ar láthair na scoile agus go raibh i gcás a bhformhór nuair a bunaíodh an scoil. Níl an gaol chomh láidir i gcás bunscoileanna PÉ cé go bhfuil naíonra sa cheantar ag trí cheathrú de scoileanna. Tá sé spéisiúil nach raibh naíonra sa cheantar ach ag beagnach 40% de scoileanna in PÉ nuair a bunaíodh iad.

Fíor 5.6: Naíonra/naíscoil ar láthair nó i gceantar na scoile anois agus nuair a bunaíodh an scoil
[image: ]

Nuair a rinneadh iniúchadh ar líon na bpáistí a d’fhreastail ar naíonra/naíscoil roimh an mbunscoil bhí difríochtaí suntasacha le tabhairt faoi deara. Cé go raibh idir 76% agus 100% de dhaltaí formhór mór na mbunscoileanna in TÉ tar éis freastal ar naíscoil mar a léirítear i bhFíor 5.7, ní raibh an scéal amhlaidh i gcás na mbunscoileanna in PÉ gur thuairiscigh leath de na scoileanna go raibh leath nó níos lú de na daltaí tar éis freastal ar naíonra. Bheadh sé spéisiúil tuilleadh eolais a bhailiú faoi na patrúin seo.

Fíor 5.7: Freastal ar naíonra/naíscoil roimh an mbunscoil[image: ]

D’ainneoin an difir seo idir líon na ndaltaí sa dá chuid den tír a d’fhreastail ar naíonra, chuir a lán príomhoidí agus ceannairí an-bhéim ar an tábhacht a bhain le taithí thumoideachais ag leibhéal  réamhscoile. Dúirt idir cheannairí scoileanna saorsheasaimh agus cheannairí na n-aonad go bhfuil an taithí naíonra/naíscoile ar na fachtóirí is mó a imríonn tionchar ar úsáid na Gaeilge i measc na ndaltaí bunscoile. Má d’fhreastail daltaí ar naíonra bíonn tuiscint acu ar an teanga agus ar an timpeallacht cheana féin nuair a aistríonn siad go dtí an bhunscolaíocht.  Sonraíodh dúshláin bhreise roimh dhaltaí agus roimh thuismitheoirí nach raibh taithí acu ar an chóras tumoideachais ag leibhéal naíscoile. Bíonn moill ar chumarsáid trí Ghaeilge ag na páistí i gcomparáid le daltaí a raibh taithí naíonra acu cé nach mbíonn idirdhealú le sonrú níos mó faoin dara nó tríú bliain bunscoile.  
D’aontaigh ceannairí bunoideachais go raibh éagsúlacht sa soláthar tumoideachais  a dhéanann naíonraí agus cuid acu níos treise ó thaobh na Gaeilge de ná cuid eile. In áit nach raibh ‘tumoideachas ceart’ á sholáthar sa naíscoil áitiúil, dar leis an cheannaire gur ábhartha an leibhéal Gaeilge sa bhaile mar thionchar dearfach ar úsáid na Gaeilge i measc daltaí. 
Ní forbairt na Gaeilge amháin a théann i bhfeidhm ar thuismitheoirí ach an caighdeán soláthair ar bhonn níos leithne. Thuairiscigh príomhoide bunscoile gur mhéadaigh líon na ndaltaí a aistríonn ón naíscoil go dtí an bhunscoil de thairbhe ardchaighdeán na foirne naíscoile. Feictear tionchar ar thuismitheoirí áirithe a roghnaigh an naíscoil Gaeilge nuair nár éirigh leo áit a fháil i scoil eile,
Fiú tá teaghlaigh a bhfuil páistí níos sine acu sa scoil Bhéarla in aice leo, bheadh siad ag coinneáil páistí s’acu anseo. An difear atá muid a dhéanamh go bhfuil muid ag cothú muinín sa tuismitheoir, mar nuair atá foireann mhaith agat tá muid ábalta muinín a chothú ... ní hé go mbeidh an Ghaeilge ar an gcéad rud atá na tuismitheoirí ag smaoineamh air ach ar an soláthar é féin. Mar sin de, tá sé tábhachtach go bhfuil sin d’ardchaighdeán chomh maith (príomhoide bunscoile).
Cuireadh béim ar an difear a rinne naíscoil reachtúil d’úsáid na Gaeilge i measc na ndaltaí. Mhínigh príomhoide bunscoile go raibh feabhas ar an Ghaeilge  a bhí ag daltaí sa chéad rang bunscoile ó rinneadh naíscoil reachtúil den naíscoil áitiúil,
Roimhe sin, ní raibh ach dhá uair go leith agus tá a fhios agat chun an dara teanga a thógáil bíonn lá níos faide de dhíobháil. Silim anois ó tharla go bhfuil múinteoir, beirt chúntóir ranga agus in amanna cuiditheoirí ansin a bhfuil Gaeilge acu agus go bhfuil an lá níos faide, tógann na páistí níos mó Gaeilge. Tagann siad isteach le Gaeilge níos fearr agus le tuigbheáil níos fearr (príomhoide bunscoile).
Ní raibh naíonra suite sa cheantar áitiúil ag gach duine a ghlac páirt san fhócasghrúpa. D’ainneoin míbhuntáistí leis an easnamh sin, de réir duine amháin de na príomhoidí bunscoileanna, bíonn an phróifíl teanga chéanna ag na daltaí go léir.
... tá siad agat ón chéad lá gan Gaolainn, so tá an múinteoir ábalta oibriú le gach duine mar an chéile.” 

Bunscoil sa cheantar
I gcás na n-iar-bhunscoileanna fiafraíodh díobh an raibh bunscoil ar láthair na scoile. Cé nach raibh bunscoil ar láthair na scoile ach i gcás 30% de na hiar-bhunscoileanna in PÉ, bhí bunscoil lán-Ghaeilge i gceantar na scoile i mbeagnach gach cás eile.
Fíor 5.8: Bunscoil ar láthair nó i gceantar na scoile anois agus nuair a bunaíodh an scoil


Rinneadh an t-iniúchadh céanna ar líon na bpáistí a d’fhreastail ar bhunscoil lán-Ghaeilge roimh an iar-bhunscoil. Arís bhí difríochtaí suntasacha le tabhairt faoi deara. Cé go raibh idir 76% agus 100% de dhaltaí formhór mór na n-iar-bhunscoileanna in PÉ tar éis freastal ar bhunscoil lán-Ghaeilge mar a léirítear i bhFíor 5.9, bhí trí scoil le céatadán 51-75% agus dhá scoil nár fhreastail ach idir 26% agus 50% ar bhunscoil lán-Ghaeilge. Fágann sé sin go bhfuil go leor daltaí sna scoileanna sin ag tabhairt faoin tumadh déanach. Maidir le hiar-bhunscoileanna TÉ, bíonn céatadán ard de na daltaí a fhreastalaíonn ar bhunscoil lán-Ghaeilge i gcás dhá cheann de na scoileanna. Tá aonad amháin áfach agus feictear i bhFíor 5.9 go bhfuil níos lú ná 26% de dhaltaí tar éis freastal ar bhunscoil lán-Ghaeilge. Ní foláir ná go bhfuil sé seo dúshlánach do dhaltaí agus do mhúinteoirí araon.
Feictear chomh maith i dTábla 5.10 thíos go raibh iar-bhunscoil lán-Ghaeilge i gceantar na scoile ag 59.4% de bhunscoileanna PÉ ach ní raibh fáil ach ag 30.0% de bhunscoileanna TÉ ar iar-bhunscoil lán-Ghaeilge i gceantar na scoile. Tá impleachtaí ag na staitisticí seo dar ndóigh ar an gcontanam oideachais trí mheán na Gaeilge. 

Fíor 5.9: Freastal ar bhunscoil roimh an iar-bhunscoil  
[image: ]

Ráta laghdaithe
Tá cuid mhaith scríofa sa litríocht ar thumoideachas i limistéir eile maidir le daltaí nach leanann orthu sa chóras tumoideachais go deireadh na bunscoile nó na hiar-bhunscoile (Cummins, 2000). Rinneamar iarracht ar dtús a fháil amach cén leibhéal aistrithe a bhí ann idir an bhunscoil agus an iar-bhunscoil. Léiríonn Fíor 5.10  gur aistrigh níos lú ná leath de dhaltaí Rang 6 anuraidh i 65% de bhunscoileanna in PÉ agus i 53% de bhunscoileanna i Rang 7 in TÉ go dtí iar-bhunscoil lán-Ghaeilge. Ar an lámh eile d’aistrigh breis is leath de dhaltaí go hiar-bhunscoil lán-Ghaeilge i gcás 35% de scoileanna in PÉ agus 47% in TÉ. Bunaithe ar an scoileanna a ghlac páirt sa taighde seo, tá ráta aistrithe níos fearr ó bhunscoileanna in TÉ, ach níl ceachtar den dá limistéar ró-shásúil. 





Fíor 5.10: Céatadán de na daltaí i Rang 6 anuraidh a chuaigh ar aghaidh chuig iar-bhunscoil lán-Ghaeilge
[image: ]

Míniú amháin a d’fhéadfadh a bheith ar an ráta aistrithe íseal seo i gcás roinnt scoileanna ná toisc nach bhfuil iar-bhunscoil lán-Ghaeilge i gceantar na scoile. Feictear, áfach, go bhfuil fáil ar iar-bhunscoil lán-Ghaeilge ag dhá oiread de bhunscoileanna PÉ i gcomparáid le scoileanna TÉ, 59.4%  i gcomparáid le 30%. In ainneoin seo, tá ráta aistrithe níos fearr ag scoileanna TÉ.

Tábla 5.10: Iar-bhunscoil lán-Ghaeilge i gceantar na scoile
	
	B/S PÉ
	B/S TÉ

	% Iar-bhunscoil lán-Ghaeilge i gceantar na scoile
	59.4%
	30.0%



Cé nach bhfuil an ráta aistrithe ró-shásúil ó bhunscoileanna go hiar-bhunscoileanna, bheadh sé suimiúil a fháil amach an bhfuil mórán daltaí nach leanann ar aghaidh ó thús go deireadh na bunscoile nó na meánscoile. D’fhiafraíomar de na príomhoidí/stiúrthóirí cén céatadán de dhaltaí nár lean ar aghaidh sa scoil acu nuair a fhágtar daltaí a fhágann ceantar na scoile as an áireamh. Feictear i dTábla 5.11 go bhfuil an céatadán seo fíor íseal. 

Tábla 5.11: Céatadán na ndaltaí a fhágann an scoil gach bliain
	
	B/S PÉ
	B/S TÉ
	IB/S PÉ

	Daltaí a fhágann an scoil gach bliain
	1.5%
	
.94%
	
1.60%



D’fhiafraíomar de na príomhoidí/stiúrthóirí chomh maith cérbh iad na cúiseanna dar leo gur fhág daltaí an scoil. Thugamar liosta dóibh a d’fhéadfaidís cur leis. Ba é deacrachtaí foghlama an chúis ba choitianta a roghnaíodh chomh maith le comhairle ó shíceolaí. 


Tábla 5.12: Cúiseanna go bhfágann daltaí scoil lán-Ghaeilge 
	
	B/S PÉ
	B/S TÉ
	IB/S PÉ

	Deacrachtaí foghlama
	71.0
	70.0
	65.0

	Míshástacht leis an gcóras lán-Ghaeilge
	12.9
	25.0
	20.0

	Ar chomhairle síceolaithe
	56.5
	45.0
	25.0

	Eile
	17.7
	25
	30.0


[bookmark: _Toc496365379]Freastal ar iar-bhunscoil nó ar chúrsaí Gaeilge ar an tríú leibhéal
Fiafraíodh de thuismitheoirí an molfaidís dá bpáistí freastal ar iar-bhunscoil lán-Ghaeilge i gcás tuismitheoirí bunscoile nó staidéar a dhéanamh ar an nGaeilge nó trí Ghaeilge ag an tríú leibhéal i gcás tuismitheoirí iar-bhunscoile. Nochtadh tuairimí difriúla agus ní mór a aithint go raibh na tuismitheoirí ag nochtadh a dtuairimí agus a mbraistintí pearsanta. Ar ndóigh bíonn dhá insint ar gach scéal. Breathnaímid ar dtús ar na freagraí maidir le freastal ar iar-bhunscoil.
Freastal ar iar-bhunscoil lán-Ghaeilge
Feictear i dTábla 5.13 go bhfuil tuismitheoirí dearfach faoi seo ar an iomlán. Ní raibh aon chomhghaol idir na freagraí seo trasna cineál nó suíomh scoile. Mar sin féin bheadh sé suimiúil níos mó eolais a fháil faoi seo.

Tábla 5.13: An molfá dod’ pháiste freastal ar iar-bhunscoil lán-Ghaeilge/staidéar a dhéanamh ar an nGaeilge nó cúrsa trí mheán na Gaeilge a dhéanamh i gcoláiste tríú leibhéal?
	Catagóir scoile/suíomh
	% Mholfainn
	% Ní mholfainn
	% Níl a fhios agam

	… freastal ar iar-bhunscoil lán-Ghaeilge
	
	
	

	Bunscoileanna saorsheasaimh PÉ (n=119)
	70.1
	13.7
	16.2

	Bunscoileanna saorsheasaimh TÉ (n=23)
	78.3
	4.3
	17.4

	Aonad bunscoile TÉ (n=18)
	94.4
	0.0
	5.6

	… staidéar a dhéanamh ar an nGaeilge nó cúrsa trí mheán na Gaeilge i gcoláiste tríú leibhéal
	
	
	

	Iar-bhunscoileanna saorsheasaimh PÉ (n=56)
	70.9
	5.5
	23.6

	Iar-bhunscoil saorsheasaimh TÉ (n=28)
	76.9
	3.8
	19.2

	Aonad Iar-bhunscoile PÉ agus TÉ (n=44)
	57.1
	19.0
	23.8



Bhí go leor tuismitheoirí ag súil go leanfadh a bpáistí ar aghaidh san earnáil lán-Ghaeilge ar chúiseanna a bhaineann le féiniúlacht, cultúr agus caomhnú na teanga. 
Because I feel Irish schools encourage the kids to love their culture and give them a real sense of their identity.
Bhraith siad go raibh tábhacht le leanúnachas san oideachas lán-Ghaeilge chun deis a thabhairt dá bpáistí barr feabhais a chur ar a gcumas Gaeilge. 
I would like her use of Irish to continue and her Irish language skills to develop and improve. To be part of a community.
Chomh maith le tuismitheoirí in Albain, bhí na tuismitheoirí a ghlac páirt sa taighde seo eolach ar na buntáistí cognaíocha, teangeolaíocha, acadúla, fostaíochta agus sóisialta a bhaineann le dátheangachas. 
Ní haon ualach í an dátheangachas! Leathnaíonn sé amharc na hintinne/má bhíonn machnaimh nó smaoineamh ar fhocail nó ar fhoclóir le cruthú!
We feel it is a natural progression and it helps children pick up another language easily. We also feel it will enhance her future job prospects.
Bhí tuismitheoirí den tuairim go raibh na ranganna níos lú agus go raibh an cóimheas daltaí le múinteoir níos fabhraí sna hiar-bhunscoileanna lán-Ghaeilge. Cheap siad go raibh caighdeán an oideachais níos fearr in iar-bhunscoil lán-Ghaeilge agus thug cuid acu le fios go raibh ag éirí go hiontach le páistí níos sine a bhí ag freastal ar iar-bhunscoil lán-Ghaeilge áitiúil cheana féin.
Ar an taobh eile den scéal bhí roinnt tuismitheoirí mí-shásta leis an taithí a bhí ag páistí níos sine in iar-bhunscoil lán-Ghaeilge. Braitheann cinneadh an tuismitheora go minic ar an soláthar sa cheantar áitiúil seachas ar chúiseanna a bhaineann le teanga agus cultúr. 
Chuaigh mo chéad iníon chuig iar-bhunscoil lán-Ghaeilge, chaith sí bliain ann roimh aistriú go meánscoil Bhéarla, i bhfad níos sásta anois in ainneoin mo ghrá don teanga. Is é an rud is tábhachtaí dom ná go mbeidh siad sásta sa scoil.
Bhí tuismitheoirí amhrasach faoin tacaíocht a bheadh ar fáil san iar-bhunscoil lán-Ghaeilge dá bpáistí le riachtanais oideachais speisialta. Agus bhí daoine ar bheagán Gaeilge amhrasach faoina gcumas tacaíocht chuí a thabhairt dá bpáistí, go háirithe agus iad ag ullmhú do na scrúduithe stáit.
I would have some reservations about an all-Irish post-primary school simply because my own level of Irish would impede my ability to provide assistance (or monitor progress). I am aware that as the child gets older such assistance will be necessary.
Bhraith tuismitheoirí áirithe go raibh na hiar-bhunscoileanna lán-Ghaeilge níos teoranta ó thaobh rogha ábhar, earcaíocht múinteoirí, téacsleabhair agus cúlra eitneach na ndaltaí de.
Tá an Ghaeilge an-tábhachtach dúinn mar chlann ach ba mhaith liom gach rogha ábhar a bheith ar fáil do mo pháistí i dtreo is go mbeidh seans acu rogha níos leithne a bheith acu sa todhchaí maidir le Ollscoil/Postanna srl.
Feel all-Irish post-primary schools have poorer selection/availability of teachers in all disciplines. Poorer choice of textbooks.
She enjoys the language however I would prefer if her education was more inclusive of other nationalities who live in Ireland.
Bhí roinnt tuismitheoirí buartha faoi chumas a bpáistí staidéar a dhéanamh ar ábhair le sainfhoclóir ar nós matamaitic, eolaíocht agus staidéar gnó. Cheap siad go gcuirfeadh oideachas lán-Ghaeilge bac ar a bpáistí torthaí maithe a ghnóthachtáil sna scrúduithe stáit agus ar chúrsaí tríú leibhéal.
Ó thaobh na scrúduithe de (meánteist/ardteist) caithfear a lán téarmaí speisialta a fhoghlaim (eolaíocht & mata) agus ní úsáidfear na téarmaí sin arís agus tú ag obair. Tá sé deacair feidhmiú san ollscoil dá bharr.
Léirigh tuismitheoirí in Albain, i dTír na mBascach agus sa Bhreatain Bheag na tuairimí céanna.
Cheap cúpla tuismitheoir nach raibh caighdeán Béarla na ndaltaí sna hiar-bhunscoileanna lán-Ghaeilge sásúil agus go raibh sé tábhachtach barr feabhais a chur ar scileanna litearthachta agus cumarsáide i mBéarla mar is teanga dhomhanda é Béarla.
I anticipate that children need a good level of English in business. Irish school children’s English grammar is not as good as English school children.
English is of greater importance ultimately and 2nd level needs to develop very high level of literacy and communication skills.
Is léir gur chuir easpa soláthair iarbhunoideachas lán-Ghaeilge buairt ar thuismitheoirí áirithe. Ba mhaith leo an deis a thabhairt dá bpáistí leanúint ar aghaidh san earnáil lán-Ghaeilge ach níl teacht ar iar-bhunscoil lán-Ghaeilge nó aonad sa cheantar.
There is no all-Irish post-primary school within reasonable travelling distance from home.
Because English school is within walking distance and with both parents working there is no worrying about transport. If Irish post-primary was nearer would encourage them.
Because the all-Irish primary school is not one of the local schools, the girls found it difficult to fit in with sporting activities so we didn’t want this for secondary school. We wanted them to feel part of the local community. For me the Irish would not be a problem.
Thug cúpla tuismitheoir le fios nach raibh siad sásta a bpáistí a chur chuig iar-bhunscoil lán-Ghaeilge áitiúil toisc go raibh droch-cháil ar an scoil maidir le gnóthachtáil acadúil agus cúrsaí smachta nó toisc nach raibh cóiríocht na scoile sásúil. Ar an iomlán léiríonn freagraí na dtuismitheoirí go dtógann siad cinntí pragmatacha ar mhaithe lena bpáistí agus roghnóidh siad an scoil is fearr dá bpáistí is cuma cé acu scoil lán-Ghaeilge nó scoil lán-Bhéarla atá i gceist.
Bunaithe ar an bhfianaise sa taighde seo ó na príomhoidí agus ó na tuismitheoirí bunscoile, tá an chosúlacht ar an scéal go bhfuil ráta laghdaithe an-íseal sna scoileanna trí chéile ach gur ábhar buartha é an ráta aistrithe ó bhunscoileanna go hiar-bhunscoileanna. Theastódh tuilleadh iniúchadh ar an gceist seo chun teacht ar an cúiseanna leis sula bhféadfaí aghaidh a thabhairt ar an dúshlán seo. Tá an chuma ar an scéal, áfach, go gcabhróidh soláthar níor forleithne ar an leibhéal iar-bhunscoile. Maidir leis na daltaí a fhágann gan a bhunscolaíocht nó iarbhunscolaíocht a chríochnú trí Ghaeilge, is léir go bhfuil soláthar tacaíochta foghlama fíorthábhachtach anseo.
Cúrsaí tríú leibhéal Gaeilge
D’fhiafraíomar de na tuismitheoirí iar-bhunscoile an mholfaidís dá bpáistí staidéar a dhéanamh ar an nGaeilge nó cúrsa a dhéanamh trí mheán na Gaeilge i gcoláiste tríú leibhéal. Léirigh go leor tuismitheoirí gur mhian leo go leanfadh a bpáistí leis an nGaeilge ag an tríú leibhéal ach i ndeireadh an lae is é cúram an pháiste féin é.
Having come from an English-speaking primary school and non-Irish speaking home, I am proud that my child has achieved excellence academically in what is essentially his second language. I would like to see him take this further.
To maintain links with the language and utilise the expertise gathered through Irish education.
I will only encourage her to find something she loves doing whether it involves Irish or not. I would never push her towards anything in particular but would actively facilitate her if she found something she loved.
Bhí éagsúlacht tuairimí ag tuismitheoirí maidir leis na deiseanna fostaíochta a bheadh ar fáil dá bpáistí mar thoradh ar staidéar ar an nGaeilge nó trí mheán na Gaeilge ag an tríú leibhéal. Cheap tuismitheoirí áirithe gur buntáiste é cáilíocht sa Ghaeilge ag an tríú leibhéal a bhaint amach.
Because it may enhance career opportunities.
Yes because I feel it may offer him a better opportunity in life.
Ach cheap tuismitheoirí eile go gcuirfeadh staidéar breise ar an nGaeilge srian le deiseanna fostaíochta.
While I believe it is an important aspect of the culture and a wonderful basis for language development, the career prospects Irish offers are limited to this country and hence not economically viable for the future.
I’m not sure it is relevant or helpful to future employment.
While I believe knowledge of Irish is important for cultural reasons, I’m not sure of its influence on other levels. I think it would depend upon the direction of study.

Bhí amhras ar thuismitheoirí chomh maith faoin soláthar don oideachas lán-Ghaeilge ag an tríú leibhéal.
Níl fhios aici fós cén t-ábhar staidéir a dhéanfaidh sí sa tríú leibhéal, ach tá sí ag claonadh i dtreo an dlí. Ní dóigh liom go múintear cúrsa dlí trí Ghaeilge áfach.
It would depend if a course she wanted to study was available in Irish.
Feictear anseo go spreagfadh roinnt tuismitheoirí a gcuid páistí chun staidéar breise a dhéanamh ar an nGaeilge nó trí mheán na Gaeilge ag an tríú leibhéal ar chúiseanna a bhaineann le treoshuíomh comhtháiteach agus treoshuíomh ionstraimeach (Gardner, 1985) ach i ndeireadh an lae is é cúram an pháiste féin é. Tá tuismitheoirí eile amhrasach faoin luach ionstraimeach a bhainfeadh lena leithéid de chúrsaí.
[bookmark: _Toc496365380]Na fachtóirí a théann i bhfeidhm ar úsáid na Gaeilge mar theanga tumtha i measc na ndaltaí
Tá iliomad fachtóirí a imríonn tionchar ar úsáid na Gaeilge i measc na ndaltaí. Ar na fachtóirí sin tá teanga ina múintear an churaclaim. Tá an-tábhacht ag baint le polasaí Gaeilge na scoile.
[bookmark: _Toc496365381]Teanga an churaclaim
D’fhiosraíomar an teanga ina mhúintear ábhair an churaclaim seachas Béarla leis na bunscoileanna. Thuairiscigh na bunscoileanna go múintear gach ábhar seachas Béarla trí Ghaeilge. 
Tábla 5.14: An teanga ina múintear ábhair
	
	B/S PÉ
	B/S TÉ

	Gach ábhar seachas Béarla múinte trí Ghaeilge 
	100%
	100%



Tá an scéal níos casta i gcás na n-iar-bhunscoileanna toisc go bhfuil réimse níos leithne ábhar le tairiscint acu agus bíonn scrúduithe stáit i gceist chomh maith dar ndóigh. Feictear i dTábla 5.15 an staid maidir le múineadh na n-ábhar seachas Béarla trí Ghaeilge sna hiar-bhunscoileanna. Léirítear go múintear 95% de na hábhair trí Ghaeilge don Teastas Sóisearach. Laghdaíonn sé seo go 80% i gcás na hArdteistiméireachta. Feictear chomh maith go mbíonn ar 20% de scoileanna daltaí a chur chuig scoil ‘lán-Bhéarla’ le haghaidh ábhar áirithe don Ardteistiméireacht agus 15% de scoileanna don Teastas Sóisearach. Tagann ardú freisin ar líon na scoileanna a thuairiscíonn go ndéanann daltaí cuid de na scrúduithe trí Bhéarla ó 5% don Teastas Sóisearach go dtí 15% don Ardteistiméireacht. Ag cur san áireamh go bhfuil staidéar á dhéanamh trí Bhéarla do na scrúduithe ní haon ionadh go ndéanann na daltaí na scrúduithe trí Bhéarla. Tá sé tábhachtach mar sin na hacmhainní cuí a chur ar fáil d’iar-bhunscoileanna ionas gur féidir leo an curaclam a theagasc trí Ghaeilge agus réimse leathan ábhar a chur ar fáil.

Tábla 5.15: Ábhair trí Ghaeilge 
	
	IB/S PÉ

	Céatadán na scoileanna a mhúineann gach ábhar seachas Béarla trí Ghaeilge go leibhéal an Teastais Shóisearaigh (TS)
	95.0%

	Céatadán na ndaltaí a théann chuig scoil lán-Bhéarla i gcomhair ábhar áirithe don TS
	15.0%

	Céatadán na ndaltaí a dhéanann cuid de na scrúduithe don TS trí Bhéarla?
	5.0%

	Céatadán na scoileanna a mhúineann gach ábhar seachas Béarla trí Ghaeilge go leibhéal na hArdteistiméireachta (AT)
	80.0%

	Céatadán na ndaltaí a théann chuig scoil lán-Bhéarla i gcomhair ábhar áirithe don AT
	20.0%

	Céatadán na ndaltaí a dhéanann cuid de na scrúduithe don AT trí Bhéarla?
	15.0%



I gcás iar-bhunscoileanna TÉ, múineann an scoil saorsheasaimh a ghlac páirt sa taighde gach ábhar trí Ghaeilge seachas Béarla agus ní théann na daltaí go scoil eile le haghaidh ábhar ar bith. Déanann na daltaí na scrúduithe GCSE agus Ardleibhéal uilig trí Ghaeilge. 
Ghlac dhá aonad páirt sa taighde. Múineann ceann acu 50% den churaclam trí mheán na Gaeilge agus déantar na hábhair eile, ina measc matamaitic, ealaín, teicneolaíocht, ceol, corpoideachas agus eacnamaíocht bhaile trí mheán an Bhéarla sa mháthairscoil. Luadh cáilíochtaí na múinteoirí sa scoil a raibh Gaeilge acu agus easpa maoinithe mar fhachtóirí a cuireadh san áireamh nuair a roghnaíodh cé acu ábhair a dhéanfaí a theagasc trí mheán na Gaeilge agus trí mheán an Bhéarla. Níl an t-aonad eile bunaithe fada go leor le go mbeadh siad ag ullmhú na ndaltaí do scrúduithe GCSE nó Ardleibhéal.
Ní leithne an churaclaim amháin a imríonn tionchar ar Ghaeilge na ndaltaí. Phléigh ceannairí iar-bhunoideachais dúshlán na sprioctheanga ag leibhéal an iar-bhunoideachais. Aithnítear go mbaineann daltaí líofacht amach le linn na mblianta bunscolaíochta. Ina dhiaidh sin, imríonn dhá fhachtóir tionchar ar an dúshlán roimh dhaltaí:
a. Teanga an churaclaim iar-bhunscoile. Tá oilteacht teanga de dhíth le riachtanais an churaclaim a chomhlíonadh;
b. Teanga shóisialta chasta a bhíonn de dhíth ar dhéagóirí. Is leithne agus is doimhne na smaointe a bhíonn siad ag iarraidh a phlé, agus leathnaítear na hábhair suime a bhíonn acu i gcúrsaí an tsaoil.
Léirigh iar-bhunscoil saorsheasaimh dearcadh láidir ar an ghá le heispéireas lántumtha chun tacú le daltaí smacht a fháil ar an teanga atá de dhíth ag leibhéal iar-bhunscoile. Léiríodh tuairimíocht difriúil i measc aonad, áit a gcuirtear soláthar trí mheán an Bhéarla ar fáil mar réiteach ceisteanna a bhaineann le líon Gaeilgeoirí ar an fhoireann nó le dúshlán na n-ábhar. 
[bookmark: _Toc496365382]Polasaí Gaeilge na scoile
Cuireadh roinnt ceisteanna ar na príomhoidí/stiúrthóirí maidir le polasaí Gaeilge na scoile. Ar dtús báire fiafraíodh de na bunscoileanna an raibh polasaí luath-thumoideachais iomlán i bhfeidhm sa scoil agus feictear i dTábla 5.16 go gcuireann thart ar dhá thrian de bhunscoileanna in PÉ agus in TÉ polasaí luath-thumoideachais iomlán i bhfeidhm.

Tábla 5.16: An bhfuil polasaí luath-thumoideachas iomlán sa scoil?
	
	Tá 
	Níl

	B/S PÉ
	68.6
	31.4

	B/S TÉ
	65.0
	35.0



Fiafraíodh de na hiar-bhunscoileanna an raibh polasaí tumoideachais iomlán i bhfeidhm sa scoil agus feictear i dTábla 5.17 go cuireann gach iar-bhunscoil in PÉ, is cuma an scoil saorsheasaimh nó aonad atá ann, polasaí tumoideachais iomlán i bhfeidhm. Ní hamhlaidh, áfach, do na hiar-bhunscoileanna in TÉ. Ní chuireann ach scoil amháin polasaí tumoideachais iomlán i bhfeidhm agus is í sin an scoil saorsheasaimh. I gcás an dá scoil eile gur aonaid iad ní chuireann siad polasaí tumoideachais iomlán i bhfeidhm. Is fiú a thuairisciú gur aonaid réasúnta nua iad seo agus ní acmhainn dóibh gach ábhar a thairiscint trí Ghaeilge.

Tábla 5.17: An bhfuil polasaí tumoideachas iomlán sa scoil?
	
	Tá 
	Níl

	IB/S PÉ
	100.0
	0.0

	IB/S TÉ
	33.3
	66.7



I measc na ndúshlán a bhaineann le cur i bhfeidhm polasaí tumoideachais iomláin luaigh príomhoidí iar-bhunscoile/stiúrthóirí aonaid in PÉ: 
· daltaí a spreagadh le Gaeilge a labhairt;
· feitheoireacht a dhéanamh ar iompar teanga na ndaltaí;
· teacht ar mhúinteoirí le Gaeilge mhaith;
· teacht ar fhoireann choimhdeach le Gaeilge mhaith;
· easpa Gaeilge na dtuismitheoirí;
· easpa téacsleabhair;
· teacht ar aoichainteoirí le Gaeilge mhaith; agus
· fógraí do chomórtais éagsúla a bheith ar fáil i mBéarla amháin.      
Fiafraíodh de na bunscoileanna faoi am a chuireann siad tús le múineadh an Bhéarla. Ní mór cuimhneamh agus muid ag breathnú ar fhreagraí na ceiste seo go bhfuil lipéid éagsúla sa dá limistéar ar na ranganna éagsúla. Tosaíonn páistí in PÉ i rang na naíonán ach tugtar Rang 1 ar sin in TÉ. Feictear i dTábla 5.18 go gcuirtear tús le léitheoireacht an Bhéarla ó thús na scoile i 10% de bhunscoileanna in PÉ agus in TÉ. Cé is moite den rang-ghrúpa seo is léir go dtosaítear ar léitheoireacht an Bhéarla níos luaithe in PÉ. Ag tús na naíonán mór tá 50.6% de dhaltaí i mbunscoileanna lán-Ghaeilge in PÉ tar éis tús a chur le léitheoireacht an Bhéarla. Fanann 68.4% de bhunscoileanna TÉ go dtí Rang 3 chun tosú ar mhúineadh an Bhéarla agus go deimhin tá 21.1% eile nach dtosaíonn go dtí Rang 4.

Tábla 5.18: Cathain a thosaítear ar mhúineadh an Bhéarla?
	B/S PÉ
	%
	B/S TÉ
	%

	Ó thús na naíonán 
	10.1
	Rang 1
	10.5

	Am éigin i rang na naíonán beag
	33.3
	
	

	Ag tús na naíonán mór
	7.2
	Rang 2
	0.0

	Am éigin i rith na naíonán mór
	47.8
	
	

	Ag tús nó i rith rang 1
	1.4
	Rang 3
	68.4

	
	
	Rang 4
	21.1

	
	
	
	


[bookmark: _Toc496365383]Leithead agus doimhneacht eispéireas iomlán na ndaltaí maidir le feidhmiú trí Ghaeilge sa saol scoile
Imríonn fachtóirí éagsúla tionchar ar dhoimhniú eispéireas iomlán na ndaltaí. Anuas ar pholasaithe ar nós polasaí Gaeilge na scoile and múnla tumoideachais atá i bhfeidhm, d’fhiosraíomar an teanga ina gcuirtear tacaíocht fhoghlama agus imeachtaí seach-churaclaim ar fáil. 
[bookmark: _Toc496365384]Tacaíocht foghlama
Fiafraíodh de na scoileanna faoin soláthar a chuirtear ar fáil do thacaíocht foghlama. Ar dtús báire déantar cur síos ar an bhfoireann don tacaíocht foghlama. Feictear i dTábla 5.19 an meánlíon de mhúinteoirí tacaíochta/acmhainne sna scoileanna éagsúla. I gcás bunscoileanna TÉ ní mór cuimhneamh go bhfuil cúraimí ranga ar 60% díobh. Go minic nuair is aonad atá i gceist, ní bhíonn Gaeilge ag an múinteoir tacaíochta.

Tábla 5.19: Líon na múinteoirí acmhainne/tacaíochta
	B/S PÉ
	B/S TÉ
	IB/S PÉ

	2.8
	1.3
	3.0



Fiafraíodh de na bunscoileanna faoi na réimsí ina gcuirtear tacaíocht foghlama breise ar fáil. Cuireann beagnach gach scoil tacaíocht foghlama ar fáil don Bhéarla agus don Mhatamaitic. Tá sé suntasach nach gcuireann ach 47.1% de bhunscoileanna PÉ tacaíocht foghlama ar fáil don Ghaeilge. I gcás  aonad bunscoile amháin in TÉ bíonn an tacaíocht foghlama don Mhatamaitic curtha ar fáil trí Bhéarla. Ach faoi mar a dúradh thuas, ní i gcónaí a bhíonn Gaeilge ag na múinteoirí tacaíochta atá ar fáil do na haonaid. Thug bunscoileanna saorsheasaimh agus aonad amháin in TÉ le fios go bhfuil múinteoirí tacaíochta foghlama fostaithe acu cúpla lá sa tseachtain, uaireanta maoinithe ag an scoil.

Tábla 5.20: Na réimsí ina gcuirtear tacaíocht foghlama ar fáil
	
	B/S PÉ
	B/S TÉ

	Litearthacht na Gaeilge
	47.1%
	94.7%

	Litearthacht an Bhéarla
	97.1%
	89.5%

	Matamaitic
	97.1%
	84.2% (78.9 + 5.3)



Fiafraíodh de na bunscoileanna faoi na huirlisí/trialacha measúnaithe atá ar fáil dóibh. Feictear i dTábla 5.21 go bhfuil bunscoileanna PÉ ar an iomlán i bhfad níos sásta ná na scoileanna in TÉ. Bhí 90% de phríomhoidí/stiúrthóirí TÉ ag easaontú leis an ráiteas i gcomparáid le 28.4% de phríomhoidí PÉ. 

Tábla 5.21: Tá líon na n-uirlisí/trialacha measúnaithe don Ghaeilge agus don teagasc trí Ghaeilge sásúil
	
	Aontaím go láidir
	Aontaím
	Níl a fhios agam 
	Easaontaím
	Easaontaím go láidir

	B/S PÉ
	7.5
	50.7
	13.4
	22.4
	6.0

	B/S TÉ
	0.0
	10.0
	0.0
	35.0
	55.0



Feictear i dTábla 5.22 go raibh príomhoidí bunscoile PÉ níos míshásta leis an soláthar do thrialacha diagnóiseacha le dhá thrian (66.1%) díobh ag easaontú leis an  ráiteas.

Tábla 5.22: Tá líon na dtrialacha diagnóiseacha don Ghaeilge agus don teagasc trí Ghaeilge sásúil
	
	Aontaím go láidir
	Aontaím
	Níl a fhios agam 
	Easaontaím
	Easaontaím go láidir

	B/S PÉ
	0.0
	14.7
	19.1
	48.5
	17.6



Thug príomhoidí bunscoile/stiúrthóirí aonaid in TÉ le fios go mbaineann siad úsáid as roinnt uirlisí measúnaithe don litearthacht ina measc, trialacha Droim Conrach, PIN, Fuaimeanna Focail Ardmhinicíochta, NILA/NCAS, COMET, Marie Clay, ÁML, PML, CBA, NINA, Fónaic na Gaeilge, agus MIST (ach níl sé ar fáil i nGaeilge). Luadh nach bhfuil trialacha Droim Conrach uilig caighdeánaithe do TÉ fós. Thuairiscigh príomhoidí bunscoile/stiúrthóirí aonaid in TÉ go mbaintear úsáid as réimse leathan uirlisí measúnaithe uimhearthachta ina measc, trialacha Droim Conrach, PIM, PIE, NRIT, NFER, NINA agus Ready, Set, Go. Luaigh príomhoide amháin gur aistrigh an scoil NFER go Gaeilge le cead ón gcomhlacht.
Cuireadh ceist ar phríomhoidí/stiúrthóirí bunscoile TÉ faoin teanga a úsáidtear sna measúnuithe foirmeálta a dhéanann seirbhísí seachtracha agus feictear i dTábla 5.23 gur i mBéarla amháin a tharla 70% acu agus 20% eile a bhí as Béarla don chuid is mó. Is ábhar buartha do thuismitheoirí a laghad Gaeilge a bhíonn ag lucht seirbhísí seachtracha, mar a léiríonn tuismitheoir amháin in TÉ: 
‘I would like to see educational psychologists speak Irish. I had to take a child out of Irish school in P3 as extra help/support wasn’t funded enough and education psychologists didn’t understand the language’.

Tábla 5.23: Cad é an teanga a úsáidtear sna measúnuithe foirmeálta a dhéanann seirbhísí seachtracha?
	
	B/S TÉ

	Meascán cothrom de Ghaeilge agus Béarla
	10

	Béarla den chuid is mó
	20

	Béarla amháin
	70


[bookmark: _Toc496365385]Pointí ama criticiúla
D’aithin na ceannairí go raibh pointí criticiúla nuair a tharla athrú ar dhearcadh na ndaltaí i leith na Gaeilge nó athrú i bpatrún úsáid na Gaeilge. Ceann de na pointí ama seo is minice a luadh ab ea an idirbhliain. Déantar oideachas trí Ghaeilge a sholáthar fhad leis an idirbhliain i roinnt aonad agus is trí Bhéarla a dhéantar an teagasc ina dhiaidh sin. In aonaid eile, baineann daltaí na máthairscoile tairbhe as an idirbhliain chun freastal ar ranganna san aonad agus feabhas a chur ar a gcuid Gaeilge. Athraíonn cuid de na daltaí sin go dtí an t-aonad i ndiaidh na bliana sin. Mhol bunscoileanna an cuidiú a fuair siad ó dhaltaí idirbhliana a chaith am mar chúntóirí deonacha sna gaelscoileanna. Chuidigh an córas pointí breise d’ fhreagraí trí Ghaeilge san Ardteistiméireacht le spreagadh na ndaltaí idirbhliana.  I measc na n-ábhar ardteistiméireachta a mhúintear trí mheán an Bhéarla in iar-bhunscoileanna agus aonaid in PÉ luadh Spáinnis, ceimic, fisic, cuntasaíocht agus eacnamaíocht bhaile. Luaigh scoil amháin a dtéann na daltaí chuig scoil meán Bhéarla eile le haghaidh ábhair áirithe.
[bookmark: _Toc496365386]Áiseanna oideachasúla
Fiosraíodh ceisteanna a bhain le soláthar áiseanna do scoileanna idir na foinsí, a líon, na riachtanais atá ag scoileanna srl. Maidir le foinsí na n-áiseanna, taispeánann Fíor 5.11 go bhfaigheann scoileanna TÉ cuid mhaith dá n-áiseanna teagaisc ón Áisaonad, ó CCEA agus ó chomhlachtaí foilsitheoireachta. Luaigh nach mór gach bunscoil in TÉ go mbaineann siad leas as scéim mhalairte faoi stiúir an Áisaonaid agus thuairiscigh bunscoil amháin in TÉ go mbaineann siad úsáid as an bpacáiste foghlama agus teagaisc Séideán Sí. I gcás scoileanna PÉ faigheann siad cuid mhaith ón nGúm, ó COGG agus ó chomhlachtaí foilsitheoireachta. Tá sé suimiúil go bhfuil an tÁisaonad ina fhoinse áiseanna do bhunscoileanna PÉ. Faigheann scoileanna TÉ líon níos lú áiseanna ón nGúm agus ón CNCM.
Fiafraíodh de na scoileanna an raibh siad sásta le líon na n-áiseanna Gaeilge a bhí ar fáil do scoileanna lán-Ghaeilge trasna na churaclaim. Feictear i dTábla 5.24 go bhfuil na scoileanna uilig míshásta leis an soláthar áiseanna le thart ar 60% de scoileanna PÉ míshásta ach 85% de bhunscoileanna TÉ míshásta agus gach iar-bhunscoil in TÉ míshásta.













Fíor 5.11: Foinsí áiseanna
[image: ]

Tábla 5.24: Tá líon na n-áiseanna Gaeilge a bhí ar fáil trasna an churaclaim sásúil
	
	Aontaím go láidir
	Aontaím
	Níl a fhios agam 
	Easaontaím
	Easaontaím go láidir

	B/S PÉ
	1.4
	32.9
	4.3
	55.7
	5.7

	B/S TÉ
	0.0
	20.0
	5.0
	55.0
	5.0

	IB/S PÉ
	0.0
	5.0
	10.0
	80.0
	5.0

	IB/S TÉ
	0.0
	0.0
	0.0
	66.7
	33.3



Tugadh deis do phríomhoidí/stiúrthóirí bunscoile ansin na trí achar curaclaim is mó a raibh tuilleadh áiseanna teagaisc de dhíth orthu a lua. Ba iad eolaíocht, tíreolaíocht agus stair na hachair ba choitianta a roghnaíodh in PÉ. Roghnaigh príomhoidí/stiúrthóirí TÉ teanga agus litearthacht (Gaeilge), matamaitic agus uimhearthacht agus an domhan thart orainn.
Cuireadh ceisteanna ar iar-bhunscoileanna PÉ maidir le húsáid téacsleabhair i nGaeilge agus i mBéarla. Feictear i dTábla 5.25 gur beag scoil a raibh sé mar pholasaí acu leagan Gaeilge de théacsleabhar a úsáid nuair a bhíodh ceann ar fáil.  Ní haon ionadh b’fhéidir mar sin gur úsáideadh leaganacha Béarla de théacsleabhair i 60% d’iar-bhunscoileanna in ainneoin go raibh leagan Gaeilge ar fáil. Luaigh príomhoidí iar-bhunscoileanna/stiúrthóirí aonaid in PÉ go mbaineann na múinteoirí úsáid as leagan Béarla de théacsleabhar atá ar fáil as Gaeilge mar nach raibh an leagan Gaeilge sásúil. Is iad na hábhair a bhí i gceist ná staidéar gnó, adhmadóireacht, foirgníocht, stair (don Teastas Sóisearach), OSSP agus OSPS. Thuairiscigh príomhoidí iar-bhunscoile/stiúrthóirí aonaid in PÉ go mbaineann múinteoirí sna scoileanna acu feidhm as áiseanna i mBéarla le haghaidh go leor ábhair, ina measc eolaíocht, bitheolaíocht, staidéar gnó, eacnamaíocht, stair agus tíreolaíocht. Úsáideann siad cairteacha agus póstaeir Bhéarla mar nach bhfuil leaganacha Gaeilge ar fáil nó toisc nach bhfuil na hacmhainní Gaeilge ar chomhchaighdeán leis na cinn Bhéarla. Faoi mar a scríobh príomhoide amháin, “Ní féidir aon eolas a cheilt ar dhaltaí mar gheall ar an nGaeilge”. Ina ainneoin seo, thuairiscigh na príomhoidí nach mbaintear feidhm forleathan as áiseanna i mBéarla trasna an churaclaim agus nuair a chruthaíonn múinteoirí áiseanna roinneann 41.2% iad ar scoileanna eile. Thuairiscigh cúpla príomhoide in PÉ go raibh córas ag an gCoiste Gairmoideachais múinteoirí a thabhairt le chéile go rialta chun ábhar a roinnt lena chéile agus luaigh scoil amháin go n-eagraíonn an Foras Pátrúnachta cruinnithe idirscoileanna.
Tá an chuma ar an scéal go raibh na hiar-bhunscoileanna in TÉ níos dílsí do théacsleabhair as Gaeilge agus é ina pholasaí acu uilig iad a úsáid nuair a bhíodh siad ar fáil. Tá leaganacha Béarla de théacsleabhair in úsáid i scoil amháin a bhí ar fáil as Gaeilge. Baineann dhá scoil feidhm as áiseanna i mBéarla trasna an churaclaim agus roinneann scoil amháin na háiseanna a chruthaíonn siad ar scoileanna eile.

Tábla 5.25: Úsáid áiseanna
	
	IB/S PÉ 
	IB/S TÉ

	An bhfuil sé mar pholasaí sa scoil leagan Gaeilge de théacsleabhar a úsáid nuair atá ceann ar fáil?
	5.0%  
	100.0%

	An bhfuil leagan Béarla de théacsleabhar atá ar fáil as Gaeilge in úsáid sa scoil?
	60.0%
	33.3%

	An mbaineann múinteoirí feidhm as áiseanna i mBéarla trasna an churaclaim?
	10.0%
	66.7%

	Nuair a chruthaíonn múinteoirí áiseanna an mbíonn deis acu iad a roinnt le scoileanna lán-Ghaeilge eile?
	41.2%
	33.3%



Is áiseanna Gaeilge ar líne is mó atá in easnamh, de réir ceannairí aonad agus ceannairí scoileanna saorsheasaimh. Is ceist mhór é easpa áiseanna ag an dara leibhéal go háirithe. De réir ceannaire aonaid dara leibhéal, tá téacsleabhair trí Ghaeilge gann:
... níl ach fíorbheagán (téacsleabhar) ar fáil trí Ghaolainn. Tá gach duine ag úsáid an idirlín. I ndáiríre tá sé fíordheacair teacht ar rudaí trí Ghaolainn. I mo thuairimse, níl sé féaráilte dúinne mar fhoireann.
Tugann an ceannaire seo dhá pheirspictíocht ar cheist na n-áiseanna, de réir a thaithí féin: a) Ní mhaoinítear go leor áiseanna Gaeilge d’iar-bhunscoileanna agus b)  tá teannas inmheánach ann sa scoil maidir le dáileadh áiseanna ar an dá thaobh den scoil. 
Tógann ceannairí ceist faoi mhíchothromaíocht, agus brú breise ar mhúinteoirí i scoileanna lán-Ghaeilge:
Ó thaobh nótaí agus acmhainní ranga agus ullmhú i nGaeilge, ní thiteann an cineál brú céanna ar a gcomhghleacaithe i scoileanna Béarla. (Príomhoide iar-bhunscoile)
… tá cláracha speisialta ann don chlár bán idirghníomhach ... Níl na háiseanna sin againn fós as Gaeilge so bíonn moill uafásach ar áiseanna … ní bhíonn sé féaráilte go mbeadh muid i gcomórtas le scoileanna atá in ann rudaí a úsáid atá an-nua amuigh ansin agus tá muidne go fóill ag fanacht air. (Príomhoide bunscoile)
Ní leor acmhainní a bheith ar fáil i nGaeilge ach ní mór dóibh bheith scríofa ag leibhéal cuí do na daltaí:  
… i dteanga  shothuigthe agus sholéite agus go mbeadh na daltaí in ann teacht ar an eolas agus nach bhfuil an teanga theicniúil ag teacht idir iad agus an t-eolas.
Moladh an obair a bhí déanta ag an Chomhairle um Oideachas Gaeltachta agus Gaelscolaíochta ach léiríodh míshuaimhneas faoin todhchaí de thairbhe ciorruithe.
[bookmark: _Toc496365387]Imeachtaí seach-churaclaim do dhaltaí
I gcás na scoileanna a chuireann imeachtaí seach-churaclaim ar fáil fiafraíodh díobh faoin teanga ina gcuirtear na himeachtaí seo ar fáil. Feictear i gcás na mbunscoileanna go cuireann thart ar 50% acu na himeachtaí ar fáil i nGaeilge amháin nó i nGaeilge den chuid is mó. I gcás na n-iar-bhunscoileanna, áfach, bíonn sciar níos airde de na himeachtaí i mBéarla den chuid is mó - 38.9% i gcás iar-bhunscoileanna in PÉ agus i 66% nó dhá aonad in TÉ. Thuairiscigh na scoileanna go léir go gcuirtear raidhse gníomhaíochtaí seach-churaclaim ar fáil do na daltaí, le béim ar an gcultúr gaelach, gníomhaíochtaí a bhaineann le ceol traidisiúnta, spórt, drámaíocht, rince, amhránaíocht, díospóireachtaí, scríbhneoireacht, tráth na gceist, teangacha eile, clubanna óige, clubanna iar-scoile, clubanna eolaíochta agus clubanna obair bhaile. Thug dhá bhunscoil saorsheasaimh in TÉ le fios go mbíonn cúntóir le Gaeilge i láthair sa chás go mbíonn teagascóir le Béarla amháin i mbun na ngníomhaíochtaí. Luaigh aonad bunscoile in TÉ go mbíonn campa samhraidh trí mheán na Gaeilge acu a mhaireann coicís. Ba léir ón anailís ar cheistneoir na ndaltaí a pléitear thíos go dtéann na gníomhaíochtaí seo i bhfeidhm go mór ar na daltaí ó thaobh úsáid na Gaeilge de agus cothaítear a gcuid bunscileanna cumarsáide idirphearsanta (BICS Cummins 1980). Thug príomhoide amháin ar aonad iar-bhunscoile in PÉ le fios in agallamh go mbíonn na daltaí ón dá thaobh den scoil le chéile ar na foirne scoile agus go mbíonn an traenáil dátheangach chomh fada agus is féidir, rud a chiallaíonn go mbíonn teagmháil ag daltaí sa taobh Béarla den scoil le Gaeilge taobh amuigh den seomra ranga. Thuairiscigh O’Hanlon et al. (2010) gur nós daltaí sa sruth i nGaeilge na hAlban agus sa sruth lán-Bhéarla a thabhairt le chéile le haghaidh imeachtaí seach-churaclaim i roinnt scoileanna in Albain freisin agus go mbíonn teagmháil ag daltaí lán-Bhéarla le Gaeilge na hAlban dá bharr. Luaigh aonad iar-bhunscoile amháin in TÉ go mbíonn gníomhaíochtaí áirithe (Young Enterprise, Study Skills agus Love for Life) ar siúl leis an máthair-scoil trí mheán an Bhéarla, ceal airgid.






Fíor 5.12: An teanga ina gcuirtear imeachtaí seach-churaclaim ar fáil

[bookmark: _Toc496365388]Toilteanas na ndaltaí i leith úsáid na Gaeilge ar láthair na scoile, taobh amuigh den seomra ranga agus taobh amuigh den scoil

Bhí go leor éagsúlacht sna scóir mheánacha don scála ‘úsáid na Gaeilge’ idir na cineálacha difriúla scoileanna. Bhí scór sách ard ag bunscoileanna saorsheasaimh in TÉ agus ag na bunscoileanna saorsheasaimh in PÉ. Bhí difríocht suntasach idir na scóir mheánacha do na bunscoileanna saorsheasaimh in TÉ agus gach cineál scoile eile ach amháin na bunscoileanna in PÉ.  Bhí difríocht suntasach idir na scóir mheánacha do na bunscoileanna saorsheasaimh in PÉ agus na hiar-bhunscoileanna, saorsheasaimh agus aonaid, in PÉ agus in TÉ. Léiríonn sé seo gurb iad na daltaí bunscoile i scoileanna saorsheasaimh sa taighde seo an dream ba láidre ó thaobh úsáid na Gaeilge de i gcomparáid leis na daltaí iar-bhunscoile agus na daltaí bunscoile in aonaid in TÉ. 

Rinneadh cúig t-thriail neamhspleách chun comparáid a dhéanamh idir aonaid agus scoileanna saorsheasaimh agus léirítear na torthaí i dTábla 5.26. Má scrúdaítear na scóir mheánacha i dTábla 5.26 feictear gur beag difríocht atá eatarthu ach amháin ‘fonn foghlama na Gaeilge’.  Léirigh na t-trialacha go raibh difríocht suntasach idir na haonaid agus na scoileanna saorsheasaimh maidir leis seo suas go dtí beagnach dhá chúigiú de dhiall caighdeánach.


Tábla 5.26: Comparáid idir na haonaid agus na scoileanna saorsheasaimh ar fad
	Scála/Grúpa (bunscoil &
iar-bhunscoil le chéile)
	Meán
	DC
	Earráid chaighdeánach (EC)
	t
	p

	Fonn foghlama na Gaeilge
	Aonad
	23.671
	4.908
	0.574
	2.369
	.018

	
	Scoil saorsheasaimh

	22.102
	5.106
	0.297
	 
	 

	Dearcadh i leith fhoghlaim na Gaeilge
	Aonad
	28.681
	5.468
	0.658
	.016
	.987

	
	Scoil saorsheasaimh

	28.669
	5.613
	0.330
	 
	 

	Spreagadh ó thuismitheoirí Gaeilge a fhoghlaim
	Aonad
	18.043
	4.532
	0.546
	.671
	.503

	
	Scoil saorsheasaimh

	17.644
	4.434
	0.259
	 
	 

	Féinchoincheap ar chumas sa Ghaeilge  
	Aonad
	21.732
	4.025
	0.478
	.110
	.913

	
	Scoil saorsheasaimh

	21.671
	4.273
	0.249
	 
	 

	Úsáid na Gaeilge
	Aonad
	39.530
	10.017
	1.233
	-.281
	.779

	
	Scoil saorsheasaimh

	39.881
	8.926
	0.529
	
	


[bookmark: _Toc496365391]Comparáid idir na haonaid iar-bhunscoile agus na scoileanna saorsheasaimh iar-bhunscoile
Rinneadh cúig t-thriail neamhspleácha chomh maith chun comparáid a dhéanamh idir na haonaid agus na scoileanna saorsheasaimh iar-bhunscoile agus léirítear i dTábla 5.27 nach raibh aon difríocht suntasach ann.














Tábla 5.27: Comparáid idir na haonaid iar-bhunscoile agus na scoileanna saorsheasaimh iar-bhunscoile
	Scála/Grúpa 
	Meán
	DC
	Earráid chaighdeánach (EC)
	t
	p

	Fonn foghlama na Gaeilge
	Aonad
	22.449
	5.021
	0.717
	.797
	.426

	
	Scoil saorsheasaimh

	21.771
	5.100
	0.446
	
	

	Dearcadh i leith fhoghlaim na Gaeilge
	Aonad
	26.867
	5.496
	0.819
	-1.133
	.235

	
	Scoil saorsheasaimh

	28.000
	5.473
	0.488
	
	

	Spreagadh ó thuismitheoirí Gaeilge a fhoghlaim
	Aonad
	16.822
	4.619
	0.688
	.361
	.719

	
	Scoil saorsheasaimh

	16.527
	4.758
	0.419
	
	

	Féinchoincheap ar chumas sa Ghaeilge  
	Aonad
	20.809
	4.014
	0.586
	-1.061 
	.290

	
	Scoil saorsheasaimh

	21.603
	4.536
	0.396
	
	

	Úsáid na Gaeilge
	Aonad
	35.651
	9.131
	1.392
	-1.158
	.248

	
	Scoil saorsheasaimh

	37.400
	8.332
	0.745
	
	


[bookmark: _Toc496365392]Dáileadh na ndaltaí de réir teanga labhartha sa bhaile agus cineál scoile
Léirítear i dTábla 5.28 agus i bhFíor 5.13 dáileadh na ndaltaí de réir úsáide na Gaeilge sna seacht gcineál scoile. Tá go leor éagsúlachta ann ach léirítear go labhraíonn daltaí bunscoile in PÉ agus sna haonaid bhunscoile in TÉ níos mó Gaeilge sa bhaile ná aon ghrúpa eile. Bheifeá ag súil go mb’fhéidir go mbeadh gaol ag na torthaí seo agus na torthaí a tuairiscíodh roimhe seo. Déantar na gaoil sin a iniúchadh sa chéad tábla eile.










Tábla 5.28: Dáileadh na ndaltaí de réir úsáide na Gaeilge agus cineál scoile
	Cineál scoile/Réigiún
	Gaeilge amháin
	Gaeilge den chuid is mó
	Meascán cothrom de Ghaeilge agus Béarla
	Béarla den chuid is mó
	Béarla amháin
	Teanga eile

	Bunscoileanna saorsheasaimh (PÉ)
	0.8
	1.6
	20.0
	52.8
	20.8
	4.0

	Bunscoileanna saorsheasaimh (TÉ)
	0.0
	0.0
	15.8
	34.2
	47.4
	2.6

	Aonaid bhunscoile (TÉ)
	4.2
	8.3
	37.5
	41.7
	8.3
	0.0

	Iar-bhunscoileanna saorsheasaimh (PÉ)
	0.0
	0.0
	10.2
	45.8
	44.1
	0.0

	Aonaid iar-bhunscoile (PÉ)
	0.0
	0.0
	9.5
	45.2
	40.5
	4.8

	Iar-bhunscoil saorsheasaimh (TÉ)
	0.0
	1.4
	17.6
	47.3
	31.1
	2.7

	Aonaid iar-bhunscoile (TÉ)
	0.0
	0.0
	22.2
	44.4
	33.3
	0.0




Fíor 5.13 Dáileadh na ndaltaí de réir úsáide na Gaeilge agus cineál scoile

[bookmark: _Toc496365393]Na scóir mheánacha agus na dialltaí caighdeánacha de réir teanga labhartha sa bhaile
Léirítear i dTábla 5.29 na scóir mheánacha do na scálaí éagsúla agus na dialltaí caighdeánacha de réir teanga labhartha sa bhaile. Cuireadh ‘Gaeilge amháin’, Gaeilge den chuid is mó’ agus ‘Teanga eile’ le chéile faoi ‘Eile’ don chomparáid seo. Tá éagsúlacht suntasach do gach ceann de na scálaí agus do ‘úsáid na Gaeilge’ ach go háirithe.  
Léirigh trialacha comparáideacha Bonferroni grúpa ar ghrúpa iar-hoc go raibh meán scór na ndaltaí a labhair ‘Béarla amháin’ sa bhaile níos ísle ná na daltaí sna catagóirí ‘Béarla den chuid is mó’ agus ‘Meascán cothrom de Ghaeilge agus de Bhéarla’. Ar an gcaoi chéanna bhí spreagadh ó thuismitheoirí níos ísle go suntasach don ghrúpa ‘Béarla amháin’ sa bhaile i gcomparáid leis na catagóirí ‘Béarla den chuid is mó’ agus ‘Meascán cothrom de Ghaeilge agus de Bhéarla’. Bhí an patrún céanna le feiceáil do ‘Féinchoincheap ar chumas sa Ghaeilge’ agus do ‘Úsáid na Gaeilge’. Tá an toradh seo ag teacht leis an taighde a léiríonn an tionchar atá ag tuismitheoirí ar inspreagadh a bpáistí (Grolnick & Slowiaczek, 1994; Gonzalez-DeHass, Willems, & Doan Holbein, 2005).

Tábla 5.29: Na Meán scóir agus na diallta caighdeánacha de réir teanga labhartha sa bhaile
	Catagóir
	
	Fonn foghlama na Gaeilge
	Dearcadh i leith fhoghlaim na Gaeilge
	Spreagadh ó thuismitheoirí Gaeilge a fhoghlaim
	Féinchoincheap ar chumas sa Ghaeilge
	Úsáid na Gaeilge

	Béarla amháin
	Meán
	20.51
	27.23
	16.13
	20.54
	35.55

	
	DC
	4.87
	5.45
	4.25
	4.45
	8.26

	Béarla den chuid is mó
	Meán
	23.09
	29.09
	18.08
	22.15
	40.13

	
	DC
	4.68
	5.21
	4.31
	3.83
	8.66

	Meascán cothrom de Ghaeilge agus Béarla
	Meán
	23.86
	29.97
	18.97
	22.31
	45.83

	
	DC
	5.26
	5.53
	4.43
	4.53
	7.54

	Eile
	Meán
	22.71
	28.44
	18.88
	22.56
	42.59

	
	DC
	6.94
	8.54
	4.54
	3.97
	11.23

	Iomlán 
	Meán
	22.41
	28.66
	17.69
	21.70
	39.81

	
	DC
	5.11
	5.59
	4.44
	4.22
	9.15


[bookmark: _Toc496365394]Comparáid idir buachaillí agus cailíní do na cúig scála
Féachaimid anois ar na difríochtaí idir buachaillí agus cailíní do na cúig scála. Rinne cúig 
t-thriail neamhspleácha chun comparáid a dhéanamh idir buachaillí agus cailíní faoi mar a léirítear i dTábla 5.30. Bhí scóir mheánacha na gcailíní go suntasach níos airde do ‘Fonn foghlama na Gaeilge’ agus do ‘Dearcadh i leith fhoghlaim na Gaeilge’. Ní raibh difríochtaí suntasacha do na scálaí eile.







Tábla 5.30: Comparáid idir buachaillí agus cailíní do na cúig scála
	Scála/Grúpa (bunscoil &
iar-bhunscoil le chéile)
	Meán
	DC
	Earráid chaighdeánach (EC)
	t
	p

	Fonn foghlama na Gaeilge
	Buachaill
	21.580
	5.193
	0.399
	-2.918
	.004

	
	Cailín
	23.121
	4.921
	0.349
	 
	 

	Dearcadh i leith fhoghlaim na Gaeilge
	Buachaill
	27.823
	5.913
	0.462
	-2.665
	.008

	
	Cailín
	29.385
	5.187
	0.371
	 
	 

	Spreagadh ó thuismitheoirí Gaeilge a fhoghlaim
	Buachaill
	17.245
	4.612
	0.361
	-1.846
	.066

	
	Cailín
	18.111
	4.283
	0.304
	 
	 

	Féinchoincheap ar chumas sa Ghaeilge  
	Buachaill
	21.455
	4.239
	0.328
	-0.946
	.345

	
	Cailín
	21.874
	4.207
	0.298
	 
	 

	Úsáid na Gaeilge
	Buachaill
	38.805
	9.130
	0.724
	-1.893
	.059

	
	Cailín
	40.651
	9.063
	0.654

Tá tábhacht ar leith ag baint le clós na scoile i gcur i bhfeidhm polasaí Gaeilge na scoileanna lán-Ghaeilge. Faigheann na daltaí deis an Ghaeilge atá á foghlaim acu a chleachtadh i gcomhthéacs nádúrtha cumarsáide. Fiafraíodh de na príomhoidí sa cheistneoir an raibh sé mar pholasaí acu go labhródh na daltaí Gaeilge i gclós na scoile agus an raibh polasaithe i bhfeidhm sa scoil leis na daltaí a spreagadh chun é seo a dhéanamh. Feictear i dTábla 5.31 go bhfuil polasaí i mbeagnach gach scoil go labhródh na daltaí Gaeilge i gclós na scoile. Níl ach aonad amháin in TÉ nach bhfuil sé seo mar pholasaí ann. Tá polasaithe i bhfeidhm in gach scoil in TÉ le daltaí a spreagadh Gaeilge a labhairt sa chlós. Tá polasaí mar an gcéanna i bhformhór mór (94.4%) na mbunscoileanna lán-Ghaeilge in PÉ agus i dtrí cheathrú de na hiar-bhunscoileanna.

Tábla 5.31: An Ghaeilge i gclós na scoile
	
	B/S PÉ
	B/S TÉ
	IB/S PÉ
	IB/S TÉ

	% polasaí labhartha Gaeilge sa chlós
	100.0
	100.0
	100.0
	66.7

	% polasaithe i bhfeidhm le daltaí a spreagadh Gaeilge a labhairt sa chlós
	94.4
	75.0
	100.0
	100.0



Thuairiscigh príomhoidí iar-bhunscoile/stiúrthóirí aonaid in PÉ agus in TÉ go spreagtar daltaí chun Gaeilge a labhairt le gradaim agus duaiseanna (m.sh. Gaeilgeoir na Seachtaine/Míosa, scoláireacht Ghaeltachta), le soláthar leathan gníomhaíochtaí seach-churaclaim agus Scléip agus An Brat Gaelach a eagrú sa scoil. Uaireanta bíonn plean gnímh ag an scoil chun an Ghaeilge a chur chun cinn ag tionóil agus ar thurasanna scoile. Bíonn polasaí i scríbhinn ag scoileanna chun daltaí agus tuismitheoirí a chur ar an eolas faoin tslí a théann an scoil i ngleic le daltaí a labhraíonn Béarla i dtimpeallacht na scoile agus uaireanta cuirtear pionós ar dhaltaí as rialacha teanga na scoile a shárú. Is dúshlán é do scoileanna monatóireacht a dhéanamh ar iompar teanga na ndaltaí agus polasaí na scoile a chur i bhfeidhm go cothrom. I scoileanna áirithe bíonn captaen Gaeilge, nó cinnirí Gaeilge nó coiste Gaeilge ainmnithe le go mbeadh na daltaí féin freagrach as cur i bhfeidhm polasaí na scoile i dtaobh úsáid na Gaeilge.
Cheap príomhoide bunscoile amháin san fhócasghrúpa go raibh sé níos fusa úsáid na Gaeilge a spreagadh nuair a bhí an scoil beag: “Is mó an teagmháil a bhíonn ag na múinteoirí leis na páistí nuair atá an scoil beag. Nuair a théann an scoil i méid, is mó an teagmháil a bhíonn acu lena gcomhghleacaithe féin mar tá i bhfad níos mó páistí ann” (Príomhoide 1, Fócasghrúpa).
Nuair a cuireadh ceist ar na daltaí faoi úsáid na Gaeilge tháinig difríochtaí chun cinn maidir le scoileanna saorsheasaimh agus aonaid. I gcás cuid acu bhí na scoileanna saorsheasaimh níos dearfaí agus i gcásanna eile ba iad na haonaid a bhí níos dearfaí. 
Féachtar ar dtús ar chuid de na míreanna a bhain le húsáid na Gaeilge. Feictear i bhFíor 5.14 go raibh na daltaí i scoileanna saorsheasaimh níos láidre ag easaontú leis an ráiteas go labhraíonn siad níos mó Béarla ná Gaeilge i gclós na scoile. Bhí an difríocht seo suntasach ó thaobh staitistice de. 

Fíor 5.14: Mír 33 - Labhraím níos mó Béarla ná Gaeilge i gclós na scoile



Ag teacht leis seo, feictear i bhFíor 5.15 go raibh daltaí i scoileanna saorsheasaimh níos láidre ag easaontú leis an ráiteas nach ndéanann siad mórán iarrachta an Ghaeilge a labhairt lasmuigh den rang nuair a bhíonn siad ar scoil.



Fíor 5.15: Mír 35 - Le bheith fírinneach, ní dhéanaim mórán iarrachta an Ghaeilge a labhairt lasmuigh den rang nuair a bhím ar scoil


Feictear i bhFíor 5.16 go bhfuil daltaí i scoileanna saorsheasaimh níos láidre ag aontú leis an ráiteas go spreagann múinteoirí na scoile iad le Gaeilge a labhairt i gcónaí is iad ar scoil. Bhí an difríocht seo suntasach ó thaobh staitistice de. 

Fíor 5.16: Mír 22 - Spreagann múinteoirí na scoile mé le Gaeilge a labhairt i gcónaí is mé ar scoil


Feictear i bhFíor 5.17 go bhfuil daltaí i scoileanna saorsheasaimh níos láidre ag aontú leis an ráiteas gur rud tábhachtach dóibh é Gaeilge a labhairt i gcónaí nuair a bhíonn siad ag caint lena gcairde ar scoil.


Fíor 5.17: Mír 32 - Is rud tábhachtach dom é Gaeilge a labhairt i gcónaí nuair a bhím ag caint le mo chairde ar scoil


Feictear i bhFíor 5.18 go raibh formhór na ndaltaí i scoileanna sa dá chineál scoile ag easaontú leis an ráiteas gur fuath leo é nuair a labhraíonn nó nuair a dhéanann a dtuismitheoirí iarracht Gaeilge a labhairt leo sa bhaile. Ní raibh na difríochtaí anseo suntasach ó thaobh staitistice de.

Fíor 5.18: Mír 37 - Is fuath liom é nuair a labhraíonn nó nuair a dhéanann mo thuismitheoir(í) iarracht Gaeilge a labhairt liom sa bhaile


Fiafraíodh de na daltaí faoi leabhair shuimiúla le léamh as Gaeilge. D’aontaigh 40.2% de dhaltaí i scoileanna saorsheasaimh agus 34.6% de dhaltaí in aonaid nach raibh aon leabhair shuimiúla ar fáil. Ní raibh na difríochtaí anseo suntasach ó thaobh staitistice de. É sin ráite léiríonn sé go gcreideann go leor daltaí Gaelscoile nach bhfuil ábhar léitheoireachta suimiúil ar fáil dóibh. Tá tionchar aige seo ar theagmháil na ndaltaí leis an nGaeilge agus le forbairt a scileanna litearthachta sa Ghaeilge nach mór aghaidh a thabhairt air. 

Fíor 5.19: Mír 38 -  Níl aon leabhar ar fáil as Gaeilge atá suimiúil le léamh

Feictear i bhFíor 5.20 go raibh scaipeadh i measc na ndaltaí maidir le tábhacht an Bhéarla agus na Gaeilge. D’easaontaigh níos mó de na daltaí ó na haonaid go raibh foghlaim an Bhéarla níos tábhachtaí ach  ní raibh an difríocht suntasach ó thaobh staitistice de.















Fíor 5.20: Mír 31- Tá foghlaim na Gaeilge tábhachtach ach tá foghlaim an Bhéarla níos tábhachtaí

[bookmark: _Toc496365396]Anailís chúlchéimnithe ar cheistneoir na ndaltaí de réir thréithe tuismitheoirí, dalta agus scoile
Faoi mar a luadh thuas, cuireadh ceistneoir bunaithe ar Chnuasach Trialach Dearcadh/Inspreagadh (CTDI) (Attitude/Motivation Test Battery AMTB) ar na daltaí. Bhí 38 mír nó ráiteas sa CTDI a cuireadh ar na daltaí agus iad roinnte i cúig scála mar seo a leanas:
•	Fonn foghlama na Gaeilge (6 mhír)
•	Dearcadh i leith fhoghlaim na Gaeilge (7 mír)
•	Spreagadh ó thuismitheoirí Gaeilge a fhoghlaim (5 mhír)
•	Féinchoincheap ar chumas sa Ghaeilge  (6 mhír)
•	Úsáid na Gaeilge (13 mír )
Faoi mar a luadh thuas, rinneadh códú ar cheistneoirí na ndaltaí agus a dtuismitheoirí sa chaoi is go mbeimid in ann meaitseáil a dhéanamh ar a gcuid freagraí. Chonacthas i dTábla 4.8 thuas (léirithe thíos arís) go raibh 288 dalta a raibh sonraí againn dá dtuismitheoirí. Tá an anailís chúlchéimnithe bunaithe mar sin ar na 288 dalta sin. Baineadh úsáid as na cúig scála mar thorthaí agus na hathróga thíos mar athróga mínitheacha. Má thógaimid an chéad chatagóir mar shampla – inscne – , ghlacamar ‘cailíní’ mar ghrúpa tagartha agus ríomhamar an difríocht idir buachaillí agus cailíní ar na scálaí éagsúla. Tá formhór na n-athróg dénártha (binary) seachas cumas an tuismitheora Gaeilge a labhairt inar úsáideamar scála idirchéime. Bhí orainn cuid de na catagóirí a chur le chéile i bhfoirm dénártha toisc go raibh líon na bhfreagraí i gcuid de na grúpaí ró-íseal. Sampla de seo is ea freastal na dtuismitheoirí ar scoil lán-Ghaeilge. Bhí orainn ‘freastal ar bhunscoil lán-Ghaeilge’, ‘ar iar-bhunscoil lán-Ghaeilge’ nó ‘ar an dá leibhéal’ a chur le chéile.

Tábla 4.8: Líon na bhfreagraí ó thuismitheoirí, agus líon na ndaltaí le freagraí óna dtuismitheoirí, de réir catagóir scoile 
	Catagóir scoile/suíomh
	Gach tuismitheoir
	Daltaí le sonraí dá dtuismitheoirí

	
	N
	%
	N
	%

	Aonad Iar-bhunscoile PÉ
	42
	12.3
	35
	12.2

	Iar-bhunscoileanna saorsheasaimh PÉ
	60
	17.5
	56
	19.4

	Bunscoileanna saorsheasaimh PÉ
	139
	40.6
	119
	41.3

	Bunscoileanna saorsheasaimh TÉ
	26
	7.6
	23
	8.0

	Aonad bunscoile TÉ
	28
	8.2
	18
	6.3

	Iar-bhunscoil saorsheasaimh TÉ
	36
	10.5
	28
	9.7

	Aonad iar-bhunscoile TÉ
	11
	3.2
	9
	3.1

	Iomlán
	342
	100.0
	288
	100.0



· Inscne an dalta (dénártha: cailín-buachaill)
· Gnóthachtáil oideachais an tuismitheora (dénártha: eile [catagóirí curtha le chéile] - tríú leibhéal)
· Freastal an tuismitheora ar scoil lán-Ghaeilge (dénártha: níor fhreastail - d’fhreastail ar bhunscoil, ar iar-bhunscoil nó ar an dá leibhéal [catagóirí curtha le chéile])
· Cumas an tuismitheora Gaeilge a labhairt (ar scála sé phointe, ciallaíonn scór níos airde, cumas níos airde)
· Teanga a labhraíonn an tuismitheoir leis an bpáiste (dénártha: Béarla amháin - Roinnt Gaeilge go Gaeilge den chuid is mó [catagóirí curtha le chéile])
· Teanga a labhair an tuismitheoir ag fás aníos (dénártha: Béarla amháin - Roinnt Gaeilge go Gaeilge den chuid is mó [catagóirí curtha le chéile])

Ba iad na torthaí ba shuntasaí a d’eascair as an anailís chúlchéimnithe ná gur léirigh cailíní fonn níos mó Gaeilge a fhoghlaim ná buachaillí agus go raibh sé seo suntasach ó thaobh staitistice de bíodh nach raibh an luach p an-láidir (p= 0.5-0.6). Bhí sé seo fíor do gach cineál scoile, leibhéil agus suímh. 
Tá comhghaol deimhneach suntasach idir an teanga a labhraíonn an tuismitheoir leis an dalta sa bhaile agus na scálaí ‘spreagadh ó thuismitheoirí Gaeilge a fhoghlaim’ agus ‘úsáid na Gaeilge’. Nuair a chuireamar leibhéal oideachais isteach sa mhúnla áfach, ní raibh an scála ‘úsáid na Gaeilge’ suntasach a thuilleadh. Dealraíonn sé go bhfuil an teanga a labhraíonn an tuismitheoir leis an bpáiste ag brath ar aois an pháiste agus tá an chuma ar an scéal faoi mar a chonaiceamar i dTábla 8 thuas go labhraítear níos mó Gaeilge le páistí bunscoile ná páistí iar-bhunscoile. Fuaireamar amach freisin go raibh an ‘spreagadh ó thuismitheoirí Gaeilge a fhoghlaim’ go suntasach níos airde do páistí bunscoile.
Nuair a rinneadh comparáid idir scoileanna saorsheasaimh agus aonaid agus na hathróga thuas san áireamh, bhí fonn níos mó foghlama na Gaeilge ar dhaltaí na n-aonad, a bhí suntasach ó thaobh staitistice de, ná daltaí na scoileanna saorsheasaimh. Ní mór líon an tsampla do na haonaid a chur san áireamh agus breithiúnas a dhéanamh ar an toradh seo. 
Ní bhfuaireamar aon difríochtaí suntasacha ar na cúig scálaí idir daltaí TÉ agus PÉ nuair a chuireamar na hathróga cúlra thuas san áireamh. 

Rinne na ceannairí plé eolasach saibhir ar na tosca a imríonn tionchar ar Ghaeilge na ndaltaí. Seo thíos achoimre ar fhachtóirí a spreagann nó a chuireann bac ar úsáid na Gaeilge agus iad a threisíonn nó a chuireann bac ar an smacht atá ag na daltaí ar shealbhú na Gaeilge. 
Rinneadh forbhreathnú cuimsitheach ar na coinníollacha a thacaíonn le forbairt na teanga. Sainaithníodh coinníollacha difriúla ag leibhéil bunscoile agus iar-bhunscoile. Bhí tosca áirithe a mhol ceannairí PÉ amháin nó ceannairí TÉ amháin. 
Seo iad pointí suntasacha sa bhreis a thacódh  le húsáid na Gaeilge i measc daltaí aonad, agus a chruthaíonn constaic nuair nach mbíonn siad ann.
1. Labhraíonn an príomhoide Gaeilge leis na daltaí. 
2. Ag am lóin agus am sosa ní bhíonn daltaí an aonaid scaipthe i measc dhaltaí na máthairscoile ach go mbíonn siad le chéile. 
3. Tá áit curtha ar fáil do na daltaí aonaid sa chlós. 
Maidir le haonaid iar-bhunscoile, luaigh ceannairí aonad iar-bhunscoile líon na ndaltaí san aonad mar dhúshlán. Tá teorainn leis na hábhair is féidir a theagasc trí Ghaeilge má bhíonn líon na ndaltaí ró-íseal agus sa chás sin cuirtear na ndaltaí le chéile le piaraí na máthairscoile i rang Béarla.
Seo thíos samplaí ó cheannairí aonad agus scoileanna saorsheasaimh araon. 
Taithí thumoideachais sa naíscoil.
Aithníodh buanna sna luathbhlianta ag na daltaí a fuair réamhscolaíocht i dtimpeallacht Ghaeilge.  Is naíscoileanna reachtúla a bhí luaite ag cuid de na ceannairí  nó naíscoileanna ina bhfuil foireann le hoilteacht Ghaeilge.
An Ghaeilge sa bhaile
Mhínigh ceannairí gur ó chúlra Béarla an chuid is mó de na daltaí ach aithníodh an tábhacht le tacaíocht na dtuismitheoirí. Feictear bua ag daltaí a thagann ó chúlra Gaeilge ag tús na scolaíochta, maidir le sealbhú na teanga, ach cuireadh béim ar an tábhacht le dearcadh dearfach tuismitheoirí,
Bím i gcónaí ag rá le tuismitheoirí.....fhad is go bhfuil tú dearfach faoin Ghaeilge, faoin teanga agus faoi fhoghlaim na bpáistí, beidh sin go maith agus déanfaidh sé cúis. (Príomhoide bunscoile) 
Ceantar faoi mhí-bhuntáiste
D’aithin na príomhoidí dúshláin sa bhreis a cruthaíodh i gceantair scoile faoi mhíbhuntáiste. Is fadhb í deiseanna teoranta a bheith ag roinnt daltaí le haghaidh forbairt agus úsáid teanga, idir Bhéarla agus Ghaeilge, agus fadhbanna sóisialta eile a bheith acu. 
Cúntóirí ranga le Gaeilge
Is minic a luadh an tábhacht le cúntóirí ranga le Gaeilge a bheith ar fáil agus a tacaíocht le cothú na Gaeilge sa rang agus sa chlós.
Inniúlachtaí múinteoirí
Labhraíonn daltaí Gaeilge nuair a bhíonn na múinteoirí i láthair, le linn gníomhaíochtaí ranga agus taobh amuigh den rang. Sainaithníodh inniúlachtaí na múinteoirí, idir ardchumas Gaeilge agus oideolaíocht an tumoideachais, mar thionchar mór ar Ghaeilge na ndaltaí.
Tionscadail scoile
Rinneadh cur síos ar straitéisí,  imeachtaí agus thionscadail chruthaitheacha shultmhara a spreag úsáid na Gaeilge sa scoil agus le linn gníomhaíochtaí seach-churaclaim.
Áiseanna
Phléigh cuid de na ceannairí an tábhacht le háiseanna cuí mar thosca a spreag úsáid agus saibhriú na teanga.
Pointí bónais scrúduithe 
Éiríonn caighdeán na Gaeilge an-dúshlánach ag an leibhéal sinsearach agus cuidíonn na pointí bónais le spreagadh daltaí sinsearacha chun an Ghaeilge a úsáid agus a fheabhsú. 
[bookmark: _Toc496365398]Spreagadh na nDaltaí Gaeilge a labhairt
Cuireadh ceist oscailte ar na daltaí faoi na rudaí a spreagann iad le Gaeilge a labhairt. Tugaimid anailís téamach anseo ar fhreagraí na ndaltaí ar an gceist seo. 
Bhí 616 dalta sna ranganna a ghlac páirt sa dara céim den taighde agus d’fhreagair 372 díobh siúd an ceistneoir (60.4%). As 372 dalta a líon an ceistneoir, d’fhreagair 350 Ceist 39, sin 56.8% den daonra iomlán. Léirítear líon na ndaltaí i ngach aicme a d’fhreagair Ceist 39 i dTábla 5.32.




Tábla 5.32: Líon na ndaltaí sna scoileanna éagsúla a d’fhreagair an cheist faoi na rudaí a spreagann iad le Gaeilge a labhairt
	Aonaid Bhunscoile (TÉ amháin)

	Bunscoileanna Saorsheasaimh
(TÉ & PÉ)

	Aonaid Iar-bhunscoile
(TÉ & PÉ)

	Iar-bhunscoileanna Saorsheasaimh
(TÉ & PÉ)

	3 aonad bunscoile a ghlac páirt i gCéim 2

	9 bunscoil saorsheasaimh a ghlac páirt i gCéim 2

	5 aonad iar-bhunscoile a ghlac páirt i gCéim 2

	3 iar-bhunscoil saorsheasaimh a ghlac páirt i gCéim 2


	D’fhreagair 31 dalta as 43 an ceistneoir. (72.1%)

	D’fhreagair 165 dalta as 249 an ceistneoir. (66.3%)

	D’fhreagair 51 dalta as 132 an ceistneoir.
(38.65%)
	D’fhreagair 125 dalta as 192 an ceistneoir.
(65.1%)


	D’fhreagair 31 as 31 Ceist 39. 
(72.1% den daonra iomlán)

	D’fhreagair 164 as 165 Ceist 39. 
(65.9% den daonra iomlán)
	D’fhreagair 41 as 51 Ceist 39.
(30.1% den daonra iomlán)
	D’fhreagair 113 as 125 Ceist 39.
(58.9% den daonra iomlán)



Deineadh anailís théamach (Miles & Huberman, 1994) ar na freagraí a thug na daltaí ar an gceist oscailte agus is féidir na téamaí a aithníodh a roinnt i gcúig chatagóir mar a bhfuil:
· An Dalta Féin;
· An Teaghlach agus Cairde;
· An Scoil agus an Córas Oideachais;
· An tSochaí; 
· An Teanga agus Cultúr na Tíre.

Tá liosta iomlán de na téamaí de réir na gcatagóirí i dTábla 5.33 thíos. Cé go bhfuil na téamaí roinnte i gcatagóirí ní mór a aithint nach bhfuil na catagóirí seo neamhspleách ar a chéile agus caithfear féachaint ar na téamaí seo ar bhonn iomlánaíoch.






















Tábla 5.33: Anailís téamach ar fhreagraí na ndaltaí faoi na rudaí a spreagann iad le Gaeilge a labhairt
	An Dalta Féin
	An Teaghlach agus Cairde
	An Scoil agus an Córas Oideachais
	An tSochaí
	An Teanga agus Cultúr na Tíre

	Féiniúlacht phearsanta


Féiniúlacht teangeolaíoch

Dátheangachas



	Gaeilge a labhairt le tuismitheoirí, siblíní agus gaolta eile

Gaeilge a labhairt le cairde taobh amuigh den scoil

Ag cuidiú le gaolta, cairde agus daoine eile atá ar bheagán Gaeilge
	An scoil féin 

An príomhoide agus na múinteoirí eile sa scoil

Cairde ar scoil

Gníomhaíochtaí seach-churaclaim 

Leabhair Ghaeilge

An córas oideachais agus buntáistí oideachasúla

	An Ghaeltacht agus cainteoirí dúchais Gaeilge

Labhairt le cainteoirí Gaeilge eile sa phobal

Gaeilge a chlos taobh amuigh den scoil

Caitheamh aimsire 

Na meáin chumarsáide 

Deiseanna gairmiúla breise ar fáil do chainteoirí Gaeilge 

Pop-chultúr an aois óg 

	Féiniúlacht náisiúnta

Féiniúlacht chultúrtha 

Bhí ceangal láidir idir an Ghaeilge agus forbairt fhéiniúlacht phearsanta agus teangeolaíoch na ndaltaí. Bhí roinnt daltaí den tuairim gur bua pearsanta é a bheith in ann Gaeilge a labhairt, a léamh agus a scríobh:
Tá mé féin as Éirinn agus mar sin de tá sé níos fearr chun an Ghaeilge a labhairt agus tá sé iontach maith é a chluinstin taobh amuigh den scoil.
Is í mar chuid de mo phearsantacht agus cuid de mo fhéiniúlacht.
Mar is maith liom a bheith ag caint i nGaeilge agus is Éireannach mé.
Thuig na daltaí na buntáistí a bhaineann le dátheangachas dóibh agus go mbeadh sé níos fusa dóibh teangacha eile a fhoghlaim sa todhchaí:
Sílim chomh maith go bhfuil sé deas dhá theanga a bheith agat.
Tá sé go maith chun an-chuid teangacha difriúla a bheith ar eolas agat, agus is teanga álainn í an Ghaeilge.
Táim in ann dhá theanga a labhairt go líofa.
Má thig leat Gaeilge a labhairt beidh sé níos fusa teanga eile a fhoghlaim.
Thig liom teanga eile a phiocadh suas go gasta.
Chuir roinnt daltaí in iúl go raibh sé tábhachtach dóibh a bheith in ann a dteanga dúchais a labhairt agus iad ag éisteacht le teangacha eile nuair a chuaigh siad ar saoire thar lear:
Is rud maith chun do theanga féin a bheith agat nuair a théann tú thar lear nó ar laethanta saoire.
Thug mé faoi deara nuair a chuaigh muid ar saoire bhí Béarla ag go leor daoine ann ach bíonn a dteanga dúchais acu chomh maith agus ba dheas an rud é chun taispeáint dóibh go bhfuil ár dteanga fhéin againn chomh maith.
Is aoibhinn liom Gaeilge a labhairt ar mo laethanta saoire sa Fhrainc nó áit mar sin nach féidir leo mé a thuiscint, mar is féidir le mo dheirfiúr, mo dheartháir agus mo dhaid é a labhairt freisin.
Cosúil le daltaí in Albain, thaitin sé leis na daltaí Gaeilge a úsáid mar chód rúnda agus iad i measc Béarlóirí: 
Chun caint go rúnda os comhair daoine a labhraíonn Béarla.
Is maith liom go bhfuil mise agus mo chairde in ann caint i nGaeilge agus níl fhios ag daoine eile cad atá muid ag rá.
An Teaghlach agus Cairde
Ba léir go raibh tionchar nach beag ag cúlra an dalta ar thoilteanas na ndaltaí i leith úsáid na Gaeilge taobh istigh agus taobh amuigh den scoil. Chuir roinnt daltaí in iúl gur spreag tuismitheoirí, siblíní agus gaolta eile iad chun Gaeilge a labhairt. Uaireanta bíonn sé de nós ag dalta Gaeilge a úsáid le tuismitheoir nó siblín chun comrádaíocht a chothú. Bhain siad sásamh as cúnamh a thabhairt do ghaolta, do chairde agus do dhaoine eile atá ar bheagán Gaeilge. Thaitin sé leo Gaeilge a labhairt le cairde ar scoil agus taobh amuigh den scoil:
Spreagann mo thuismitheoirí agus scoil mé labhairt i nGaeilge.
Spreagann sé mé Gaeilge a labhairt nuair atá mé amuigh le mo chairde, mar sin de beidh daoine ábalta éisteacht linn ag labhairt.
I mo bharúil is teanga speisialta é an Ghaeilge agus thig liom comhrá a bheith agam i nGaeilge le mo chlann is mo chairde.
Bíonn mo chol-ceathracha uilig ag labhairt Gaeilge mar sin de spreagann siad mé le bheith ag labhairt i nGaeilge. Téann mo dheartháir beag chuig bunscoil Ghaeilge agus is breá liom cuidiú leis an Ghaeilge a labhairt.
Labhraíonn an chuid is mó de mo chlann Gaeilge agus feiceann muid é mar éalú nuair atá mé fhéin agus mo dheirfiúr ag labhairt go pearsanta.
Is breá liom bheith ag caint as Gaeilge le mo theaghlach.

An Scoil agus an Córas Oideachais
Tháinig sé chun solais sna ráitis ó na daltaí go bhfuil cur chuige na múinteoirí uilig, cur chuige na scoile agus an contanam oideachais go tréan i measc na bhfachtóirí a théann i bhfeidhm ar úsáid na Gaeilge mar theanga tumtha i measc na ndaltaí. Tá tionchar nach beag ag na fachtóirí seo ar thoilteanas na ndaltaí Gaeilge a úsáid ar láthair na scoile taobh amuigh den seomra ranga. Mar shampla spreagtar na daltaí chun Gaeilge a labhairt le duaiseanna agus den chuid is mó glacann na daltaí le hionannas teangeolaíoch ar leith na scoile:
Mothaím go maith tar éis lá iomlán a chaitheamh ar scoil ag labhairt Gaeilge.
Gach uair a labhraím Gaeilge le mo chairde agus na múinteoirí bím bródúil as an teanga.
Spreagann mo mhúinteoirí agus ach go háirithe spreagann mo phríomhoide agus mo leas-phríomhoide mé chun an Ghaeilge a labhairt.
Na múinteoirí – mar tugann siad spreagadh dúinn chun níos mó Gaeilge a labhairt sa chlós nó sa bhialann nó sa rang.
Déanann an scoil go leor rudaí suimiúla chun an Ghaeilge a spreagadh.
Mar gur fhreastal mé ar bhunscoil lán-Ghaelach bhí mé ag labhairt Gaeilge ó aois an óg gan smaoineamh mór a dhéanamh faoi agus mar gheall ar sin d’éirigh mé compordach leis an nGaeilge.
Tá mé ag déanamh Gaeilge ó bhí mé óg, chuaigh mé chuig gaelscoil agus bhain mé sult as.
Is muintir den Ghaelcholáiste muid, mar sin caithfimid ár ndícheall a dhéanamh chun Gaeilge a labhairt gach lá.
Ach is iad na gníomhaíochtaí seach-churaclaim is mó a chuireann fonn ar na daltaí Gaeilge a labhairt, ina measc turasanna scoile, clubanna iarscoile, díospóireachtaí, ranganna ceoil, comórtais Ghaeilge, snámh, drámaíocht, rince gaelach, cluichí, amhránaíocht, cócaireacht, ealaín, clubanna eolaíochta, agus cór na scoile. Cuireann imeachtaí seach-churaclaim go mór le leithead agus doimhne eispéireas iomlán na ndaltaí maidir le feidhmiú trí Ghaeilge sa saol scoile:
Nuair a dhéanann muid rudaí sultmhara ar scoil mar shampla ag dul ar turas.
Imeachtaí iarscoile ar nós díospóireacht.
Is breá liom amhráin a scríobh tré Ghaeilge – Is féidir liom cur isteach ar chomórtaisí éagsúla agus buailim le daoine go bhfuil an tsuim chéanna acu.
Nuair a théann mé féin agus mo rang go dtí rince agus nuair a chloisim an ceol bíonn mé ag iarraidh labhairt as Gaeilge.
Nuair a imrím peil ghaelach.
Ba mhaith liom Gaeilge a labhairt ar scoil mar gheobhaidh muid pointe.
Ealaíon, spórt, ranganna ceoil, bácáil.
An Club Eolaíochta.
Is breá liom Eolaí Óg.
Is maith liom na ranganna ceoil agus an spórt mar leis na ranganna ceoil fuair mé féin agus grúpa cailíní chuig scór.
Buddies, Dráma na Nollag, cumann óige. 
Ag na clubanna Gaeilge agus ag clubanna iarscoile.
Aithníonn cuid de na daltaí na buntáistí oideachasúla (pointí breise, níos mó cúrsaí tríú leibhéal ar fáil dóibh) a thugann oideachas lán-Ghaeilge dóibh: 
Tá mise spreagtha le Gaeilge a labhairt mar tá tú ábalta níos mó cáilíochtaí a fháil le Gaeilge.
Is fearr liom dul go dtí scoil lánGhaeilge freisin mar oibríonn na pointí don Ard Teist amach níos fearr má dhéanann tú é as Gaeilge.
Tugann sé seo an spreagadh dom an Ghaeilge a labhairt chomh maith le marcanna sa bhreis atá ar fáil don Teastas Sóisearach agus don Ard Teist má dhéanann tú ábhar trí Ghaeilge.

An tSochaí
Tá ról nach beag ag an sochaí i bhforbairt na Gaeilge agus léirigh céatadán suntasach de na daltaí gur thug cainteoirí dúchais agus foghlaimeoirí Gaeilge eile sa Ghaeltacht agus sa phobal áitiúil spreagadh dóibh feabhas a chur ar a gcumas Gaeilge:
Chomh maith le sin má tá seanfhear ag labhairt liom i nGaeilge!
Is iad na rudaí a spreagann mé Gaeilge a labhairt ná ag féachaint ar dhaoine ag labhairt go nádúrtha. Cuireann sé draíocht orm mar cloiseann sé go hálainn.
Is maith liom é a labhairt nuair a théim go dtí an Ghaeltacht.
Nuair a bhím i gcontaetha mar Tír Chonaill nó Gaillimh agus labhraíonn daoine sa siopa i nGaeilge liom nó nuair atá mé sa Ghaeltacht.
Agus nuair atáim in Oileán Árainn.
Ba mhaith liom Gaeilge a labhairt mar thig liom teanga na hÉireann a labhairt agus thig liom labhairt le cainteoir dúchais.
Daoine dúchais ag caint a chloisteáil.
Nuair a bhím i gCiarraí sa siopa bíonn siad ag labhairt Gaeilge liom.
Nuair a bhíonn mé i siopa nó aon áit a labhraíonn an fostaí Gaeilge spreagann sé sin mé.

Cuireann líon beag de na daltaí suim sna cláir Ghaeilge ar an teilifís agus ar an raidió. Aithníonn cuid díobh na deiseanna gairmiúla a thugann an Ghaeilge dóibh: 
Is é an rud a spreagann mé chun Gaeilge a labhairt ná póstaer, clár teilifíse, daoine ar raidió srl… Ceapaim go bhfuil sé an-suimiúil a beith in ann tuiscint a bhaint amach ó na rudaí seo.
Nuair a bhím ag éisteacht leis an raidió agus tagann an stáisiún Gaeilge air mothaím bródúil nuair a thuigim na focail. Nuair a fheicim fógraí gaelacha ar an teilifís spreagann seo mé Gaeilge a labhairt.
Molaim cláracha teilifíse ar nós ‘Glee’ as Gaeilge.
Is fuath liom nuair atá mé ag féachaint ar TG4 ar an teilifís agus tagann an Béarla suas ar bhun na teilifíse. Is breá liom a bheith ag féachaint ar an gclár teilifíse an Jig Gig chun Gaeilge nua a fhoghlaim.
Ba mhaith liom a beith in ann Gaeilge a labhairt mar sa todhchaí ba mhaith liom post maith a fáil.
Tá a fhios agam go bhfuil a lán postanna sa nuacht agus sna meáin má tá Gaeilge agat.
Osclaíonn sé cuid mhór gnó eile dom mar b’fhéidir go dtig liom bheith ag obair i RTE, an Ghaeltacht nó bheith i mo mhúinteoir Gaeilge.

Léirigh cuid mhaith de na daltaí go mbíonn fonn orthu Gaeilge a labhairt agus iad i mbun caitheamh aimsire ar nós clubanna óige, cumann Gaeilge, imeachtaí/féilte cultúrtha, na gasóga, clubanna snámha, drámaíocht, rince gaelach, ranganna ceoil, agus cluichí gaelacha. Léiríonn na torthaí seo nach bhfuil an scoil agus an tsochaí neamhspleách ar a chéile ach is ar scáth a chéile a mhaireann siad:
Bíonn mé ag freastal ar chumann lán-Ghaeilge mar sin de bíonn mé ag foghlaim Gaeilge nua ó dhaoine thart faoin áit.
Bím ag freastal ar chumann óige lán-Ghaeilge. Is é an dóigh a spreagann seo mé chun Gaeilge a labhairt ná níl (Authority Figure) ann mar mhúinteoir ag rá leat Gaeilge a labhairt agus mar gheall air seo tagann an Ghaeilge go nádúrtha agus bíonn tú sásta an teanga a labhairt. Fosta bím ag déanamh obair dheonach i gcumann óige agus bím ag spreagadh páistí chun Gaeilge a labhairt.
Imeachtaí sóisialta le cairde. Comórtais ceoil.
Is breá liom nuair a bhíonn caitheamh aimsire éagsúla le fáil trí Ghaeilge, ach ní fheictear sin go minic.
Nuair a bhíonn mé ag gasóga, nuair a bhíonn mé ag snámh.
Is breá liom a bheith ag labhairt Gaeilge mar is teanga an-deas é mar déanaim ceol, rince gaelach agus gach rud is breá liom é!
Is breá liom Gaeilge a labhairt nuair a sheinnim mo bhosca ceoil.
Ag an GAA club ag imirt iománaíochta is peile.
Scéim shamhraidh, clubanna Gaeilge, cumann snámha Gaeilge/Scoil.
Is maith liom a bheith ag labhairt Gaeilge ag clubanna difriúla a bhíonn ar siúl taobh amuigh den scoil.

Is léir ó na ráitis seo go bhfuil ceangal láidir idir toilteanas na ndaltaí i leith úsáid na Gaeilge taobh amuigh den scoil agus na deiseanna a chuireann an tsochaí ar fáil dóibh an teanga a labhairt, ina measc teagmháil le cainteoirí Gaeilge eile, na meáin chumarsáide agus caitheamh aimsire éagsúla trí mheán na Gaeilge. Is próiseas cómhalartach é. 
An Teanga agus Cultúr na Tíre
Bhí téamaí a bhain le féiniúlacht náisiúnta agus féiniúlacht chultúrtha go tréan i measc na bhfreagraí a thug na daltaí. Léirigh siad suim sa teanga féin, i stair na teanga agus an ceangal idir an teanga agus stair na hÉireann. Bhraith siad go raibh ról acu mar chainteoirí Gaeilge i gcaomhnú na teanga agus téann na fachtóirí seo i bhfeidhm go mór ar thoilteanas na ndaltaí Gaeilge a labhairt sa scoil agus taobh amuigh den scoil:
Spreagann stair na tíre seo mé Gaeilge a labhairt.
Tá an Ghaeilge mar shiombail sa tír.
Spreagann sé mé mar is Éireannach mé agus ba chóir dúinn Gaeilge a labhairt ach is maith liom an Ghaeilge a labhairt in amanna fosta.
Creidim go bhfuil an Ghaeilge mar pháirt de mo chuid féiniúlacht chultúir … Measaim go caithfidh mé mo theanga dúchais a fhoghlaim.
An fáth a bhfuil suim agamsa Gaeilge a labhairt ná creidim is páirt iontach tábhachtach é de mo chultúr agus tá sé suas dúinn é a labhairt chun an teanga a choinneáil beo.
Spreagann an cultúr gaelach atá agamsa, ag mo chairde agus ag mo chlann mé an Ghaeilge a labhairt.
Ceapaim go bhfuil sé tábhachtach an Ghaeilge a choimeád beo.
I mo thuairim, tá stair na tíre seo an-shuimiúil ar fad, go háirithe de bharr na Gaeilge.
Toisc gur teanga é atá ag fáil báis. Chomh maith le sin níl a fhios ag a lán daoine conas Gaeilge a labhairt agus tá sé deas in ann a rá gur féidir liom é a labhairt.
Tá sé deas a bheith ábalta do theanga dúchais a labhairt agus bíonn mo thuismitheoirí á labhairt an t-am ar fad sa bhaile.
Is é ar teanga fhéin é. 

Thug na daltaí le fios go raibh suim acu sa teanga féin agus go raibh siad bródúil as a gcumas Gaeilge. 
Mar is breá liom Gaeilge.
Is aoibhinn liom an teanga.
Chun spraoi a bhaint as.
Is breá liom an teanga freisin. Creidim gur rud iontach é a bheith in ann é a labhairt agus is teanga álainn í.
Bhí ceangal láidir chomh maith idir toilteanas Gaeilge a labhairt agus gníomhaíochtaí cultúrtha ar nós ceol traidisiúnta, amhránaíocht, litríocht na Gaeilge, cluichí gaelacha agus drámaíocht.
Is aoibhinn liom bheith ag canadh agus ag scríobh as Gaeilge.
Leabhair Gaeilge.
Na scríbhneoirí a bhí ag scríobh Gaeilge riamh.
Molaim leabhair as Gaeilge do dhéagóirí. 
Nuair a labhraíonn daoine liom i nGaeilge nó nuair a chluinim daoine ag ceol i nGaeilge ar an raidió bíonn fonn orm caint as Gaeilge.
Nuair a bhíonn daoine ag canadh as Gaeilge.
Nuair atá leabhar maith as Gaeilge á léamh agam.
Thug líon an-bheag daltaí freagraí diúltacha, dáréag ar fad, (3.4% de na daltaí a d’fhreagair Ceist 39 nó 1.9% den daonra iomlán).
Rud Ar Bith!!!
Níl fonn orm Gaeilge a labhairt.
Ní spreagann rud ar bith mé Gaeilge a labhairt ní maith liom é.
Níl aon rud a spreagann mé chun an Ghaeilge a labhairt in aon áit sa domhain.
Difríochtaí idir scoileanna saorsheasaimh agus aonaid/sruthanna
Ag leibhéal na bunscoile ba iad na daltaí sna bunscoileanna saorsheasaimh ba thúisce a luaigh gurb í an scoil a spreag iad chun Gaeilge a labhairt (53.7% de na daltaí a d’fhreagair Ceist 39 sna bunscoileanna saorsheasaimh i gcomparáid le 9.4% sna haonaid bhunscoile). Agus ba iad na daltaí sna bunscoileanna saorsheasaimh chomh maith is mó a luaigh gníomhaíochtaí cultúrtha mar spreagadh chun Gaeilge a labhairt (44.5% de na daltaí a d’fhreagair Ceist 39 sna bunscoileanna saorsheasaimh i gcomparáid le 9.4% sna haonaid bhunscoile). I gcodarsnacht leis seo ba iad na daltaí sna haonaid bhunscoile is dóchúla a luaigh gurb é an teaghlach a spreag iad chun Gaeilge a labhairt (50% de na daltaí a d’fhreagair Ceist 39 sna haonaid bhunscoile i gcomparáid le 29.3% sna bunscoileanna saorsheasaimh). Luaigh 71.9% de na daltaí sna haonaid bhunscoile a d’fhreagair Ceist 39 go raibh fonn orthu Gaeilge a labhairt ar chúiseanna a bhain le féiniúlacht i gcomparáid le 18.3% sna bunscoileanna saorsheasaimh.
Ní raibh difríochtaí suntasacha idir na freagraí a thug na daltaí sna haonaid/sruthanna iar-bhunscoile agus na hiar-bhunscoileanna saorsheasaimh ach amháin maidir le tionchar an teaghlaigh agus cúrsaí féiniúlachta ar úsáid na Gaeilge. Luaigh 29.3% de na daltaí sna haonaid/sruthanna iar-bhunscoile a d’fhreagair Ceist 39 gur thug an teaghlach spreagadh dóibh Gaeilge a labhairt i gcomparáid le 13.3% sna hiar-bhunscoileanna saorsheasaimh. Thug 77.8% de na daltaí sna hiar-bhunscoileanna saorsheasaimh a d’fhreagair Ceist 39 freagraí a bhain le féiniúlacht i gcomparáid le 56.1% sna haonaid/sruthanna iar-bhunscoile.
Tátal
Glactar leis go forleathan i measc múinteoirí agus taighdeoirí go mbíonn tionchar nach beag ag inspreagadh ar ráta ratha an dara teanga (Dӧrnyei, 1998). Agus tá gaol idir dearcadh dearfach foghlaimeoirí i leith na sprioctheanga agus inspreagadh chun an teanga a fhoghlaim thar thréimhse ama sínte (Ó Duibhir, 2009). Is léir ó na torthaí thuas go n-imríonn inspreagadh intreach agus inspreagadh eisintreach tionchar ar thoilteanas na ndaltaí Gaeilge a labhairt ar scoil agus taobh amuigh den scoil. I measc na bhfachtóirí a chuireann fonn ar na daltaí a ghlac páirt sa staidéar seo Gaeilge a labhairt luadh fachtóirí a bhaineann le treoshuíomh comhtháiteach agus treoshuíomh ionstraimeach, coincheapa a mhúsclaíonn inspreagadh agus a threoraíonn foghlaimeoirí i dtreo a gcuid spriocanna (Gardner, 1985). Tugann treoshuíomh comhtháiteach inspreagadh láidir d’fhoghlaimeoirí teanga (Dӧrnyei, 2009; Ó Baoill, 1999) ag braith ar an gcomhthéacs teangeolaíoch (Dӧrnyei, 2009).
Ach tá sé dúshlánach d’fhoghlaimeoirí Gaeilge gníomhú ar threoshuíomh comhtháiteach in Éirinn agus gaireacht shóisialta a chothú le pobal Gaeltachta ar chúiseanna éagsúla. Is pobail bheaga iad na pobail Ghaeltachta. Ina theannta sin tá Béarla maith ag nach mór gach cainteoir dúchais Gaeilge. Dá bhrí sin is dóchúla go mbeadh Béarla á labhairt mar lingua franca in aon chomhrá casta idir foghlaimeoirí agus cainteoirí dúchais Gaeilge (Ó Baoill, 1999). Tá sé seo fíor chomh maith i gcaidreamh sóisialta idir foghlaimeoirí óga Gaeilge agus cainteoirí dúchais óga (Hickey, 2001, 2007). Agus, ar ndóigh, tá patrúin sealbhaithe teanga i measc cainteoirí óga sa Ghaeltacht ag athrú faoi thionchar an Bhéarla rud a chiallaíonn nach n-éiríonn le go leor cainteoirí óga sa Ghaeltacht sealbhú iomlán a bhaint amach (Ó Giollagáin & Mac Donncha, 2008).
Tá na fachtóirí a théann i bhfeidhm ar úsáid na Gaeilge i measc daltaí sa taighde seo ag teacht leis na torthaí taighde ó thíortha eile atá gníomhach i gcaomhnú teanga oidhreachta agus a tuairiscíodh i gCaibidil 2, sin iad Albain, an Bhreatain Bheag agus Tír na mBascach  agus taighde ag Ó Cathalláin (2012), go mór mhór fachtóirí a bhaineann le gníomhaíochtaí seach-churaclaim, caitheamh aimsire, gníomhaíochtaí cultúrtha agus deiseanna Gaeilge a labhairt le daoine eile sa Ghaeltacht agus lasmuigh den Ghaeltacht. Beidh sé tábhachtach dóibh siúd a bhíonn ag plé leis an oideachas lán-Ghaeilge – múinteoirí, tuismitheoirí, Ranna Oideachais, eagrais maoinithe ag an stát agus eagrais deonacha – fuílleach deiseanna a chur ar fáil do dhaltaí ag freastal ar scoileanna lán-Ghaeilge a gcuid bunscileanna cumarsáide idirphearsanta (BICS, Cummins, 1980) a fhorbairt. Laghdaíonn easpa teagmhála leis an dara teanga taobh amuigh den scoil inspreagadh an fhoghlaimeora má bhíonn comhcheangail in aigne an dalta idir an sprioctheanga agus an curaclam gan ceangal idir an teanga agus piarchultúr (Baker, 2003).
[bookmark: _Toc496365400]Na fachtóirí a théann i bhfeidhm ar dheiseanna forbartha teanga agus gairmiúla d’fhoireann na scoile
Fiosraíodh sonraí a bhain le soláthar d’fhorbairt ghairmiúil agus na riachtanais a bhí ag foirne na scoileanna. Maidir leis an gcleachtas reatha, feictear i bhFíor 5.21 réimsí na gcúrsaí a bhfreastalaíonn múinteoirí orthu. Taispeántar sa chéad dhá cholún ar an bhfíor go mbíonn múinteoirí ag freastal ar chúrsaí chun feabhas a chur ar an gcuid Gaeilge agus ar chúrsaí sa Ghaeltacht. Tá an chosúlacht ar an scéal go mbíonn múinteoirí iar-bhunscoile TÉ ag freastal ar chúrsaí den chineál seo i bhfad níos minice ná na múinteoirí iar-bhunscoile in PÉ. É sin ráite ní raibh ach iar-bhunscoil amháin ag freastal ar na cineálacha eile cúrsa ar an liosta a tugadh dóibh.
Is nós é forbairt ghairmiúil a bheith curtha san áireamh sna pleananna forbartha scoile. Mhínigh comhordaitheoirí aonaid bhunscoile TÉ  gurb iad riachtanais ghairmiúla na foirne iomláine an tosaíocht sa phlean forbartha scoile seachas na riachtanais forbartha a bhíonn ag foireann an aonaid agus gur míbhuntáiste é sin.
Freastalaíonn ráta ard de  bhunscoileanna TÉ (85%) ar chúrsaí forbartha gairmiúla ar litearthacht na Gaeilge. Taispeántar ráta ard scoileanna a dhéanann cúrsaí ar chur i bhfeidhm áiseanna/clár teagaisc.

Fíor 5.21: Cúrsaí forbartha gairmiúla
[image: ]

Rinneadh iniúchadh ar cé chomh sásta is a bhí na scoileanna leis an réimse soláthair a bhí ar fáil do dheiseanna forbartha gairmiúla don fhoireann teagaisc. Feictear i dTábla 5.34 go bhfuil bunscoileanna agus iar-bhunscoileanna PÉ roinnte beagnach in dhá leath, cuid acu ag aontú agus cuid acu ag easaontú. Tá 45% de bhunscoileanna TÉ sásta leis an réimse soláthair agus 45% eile míshásta leis. Déanann dhá scoil as na trí iar-bhunscoil easaontú leis an ráiteas. Nuair a freagraíodh an cheist faoi dheiseanna breise ba mhian le ceannairí bheith ar fáil,  leagadh béim ar chúrsaí a bhain le forbairt na Gaeilge i measc na ndaltaí agus i measc na foirne. 





Tábla 5.34: Tá an réimse soláthair do dheiseanna forbartha gairmiúla don fhoireann teagaisc sásúil
	
	Aontaím go láidir
	Aontaím
	Níl a fhios agam 
	Easaontaím
	Easaontaím go láidir

	B/S PÉ
	4.3
	36.2
	15.9
	39.1
	4.3

	B/S TÉ
	5.0
	40.0
	10.0
	30.0
	15.0

	IB/S PÉ
	0.0
	40.0
	5.0
	50.0
	5.0

	IB/S TÉ
	0.0
	33.3
	0.0
	33.3
	33.3



Ní raibh aon difríochtaí suntasacha nuair a cuireadh ceist ar na príomhoidí/stiúrthóirí faoi dheiseanna forbartha gairmiúla dóibh féin. Tá príomhoidí/stiúrthóirí PÉ roinnte in dhá leath arís. Tá príomhoidí/stiúrthóirí bunscoileanna TÉ beagáinín níos diúltaí faoin réimse atá ar fáil  agus bhí dhá iar-bhunscoil in TÉ neodrach.
Cé go bhfuil na múinteoirí roinnte ina dhá leath cuid mhaith i dTáblaí 5.34 agus 5.35, tá ar a laghad 40% ag easaontú leis an ráiteas i ngach aon chás, rud a léiríonn go bhfuil go leor acu míshásta leis an réimse soláthar d’fhorbairt ghairmiúil.

Tábla 5.35: Tá an réimse soláthair do dheiseanna forbartha gairmiúla do phríomhoidí/stiúrthóirí sásúil
	
	Aontaím go láidir
	Aontaím
	Níl a fhios agam 
	Easaontaím
	Easaontaím go láidir

	B/S PÉ
	1.4
	43.5
	8.7
	43.5
	2.9

	B/S TÉ
	5.0
	35.0
	20.0
	35.0
	5.0

	IB/S PÉ
	0.0
	27.5
	23.5
	23.5
	5.9

	IB/S TÉ
	0.0
	0.0
	66.7
	33.3
	0.0



Maidir leis an bhfoireann coimhdeach, tá príomhoidí/stiúrthóirí ar an iomlán míshásta leis na deiseanna forbartha teanga don fhoireann choimhdeach. Feictear i dTábla 5.36 go bhfuil aon trian nó níos lú ag tuairisciú go bhfuil na deiseanna sásúil.

Tábla 5.36: Tá an soláthar do dheiseanna forbartha teanga don fhoireann choimhdeach sásúil
	
	Tá 

	B/S PÉ
	24.60%  

	B/S TÉ
	27.80%

	IB/S PÉ
	30.0%

	IB/S TÉ
	33.3%

Chuir príomhoidí in iúl go bhfuil gá le cúrsaí a thacaíonn le: 
· Gaeilge do na múinteoirí; 
· Gaeilge d’fhoireann na máthairscoile i gcás aonad; 
· Cleachtas ranga maidir le teagasc agus foghlaim chomhtháite ábhar agus teanga; cur chun cinn na Gaeilge ar bhonn uile scoile; 
· Teagaisc ilrangach; 
· Difreáil agus freagairt do riachtanais speisialta oideachais;
· Feabhsú na Gaeilge do phríomhoidí agus do stiúrthóirí fosta, 
· Ceannasaíocht  foirne agus ceannasaíocht churaclaim. 
Is léir gur tosaíocht cúrsaí a shaibhríonn an Ghaeilge agus thug príomhoidí samplaí de chleachtais a bhí ar siúl cheana féin a spreag saibhriú na teanga i measc na foirne. I mbunscoil amháin, bíonn mír gramadaí ag tús cruinnithe foirne. I mbunscoil eile, thug duine den choiste bainistíochta ceardlanna teanga do mhúinteoirí ar mhian leo freastal orthu. D’éirigh go maith leis an dá chéim sin.
Thóg príomhoidí bunscoileanna, idir scoileanna saorsheasaimh agus aonaid, ceist faoi bhrú ama agus mhol siad cúrsaí Gaeilge ar líne agus cúrsaí le linn am scoile. Thóg príomhoidí bunscoileanna ó dheas ceist dea-thola maidir le forbairt ghairmiúil, a bhí i gcontúirt de thairbhe an bhrú atá ar mhúinteoirí, dar leo. Míníodh nach féidir le ceannairí na scoileanna freastal ar fhorbairt ghairmiúil nuair is mian leo ceal ama. Chabhródh sé dá bhfostófaí ionadaí  nuair a bheadh príomhoide no stiúrthóir ag freastal ar chúrsa. Cuireadh in iúl go bhfuil gá le hanailís riachtanas chuimsitheach chun sainriachtanais ghairmiúla príomhoidí agus stiúrthóirí san earnáil lán-Ghaeilge a aithint agus forbairt ghairmiúil a fhorbairt ag díriú ar na sainriachtanais áirithe seo.
Moladh na deiseanna a soláthraíodh do chnuasaigh scoileanna agus bhain siad tairbhe as comhoibriú le scoileanna eile. Mar shampla, d’úsáid aonad amháin maoiniú na Scoileanna Sínte chun imeachtaí forbartha gairmiúla a reáchtáil agus cuireadh a thabhairt do mhúinteoirí aonaid eile. Ba mhaith le príomhoidí cruinniú bliantúil ag ceannairí scoileanna chun saincheisteanna comónta a chíoradh, cleachtas a roinnt agus foghlaim faoin tumoideachas in áiteanna eile. 
Chuir príomhoide iar-bhunscoile béim ar fhorbairt straitéiseach don earnáil. Dar leis, is cuí seirbhís straitéiseach a phleanáil i gcomhair le hinstitiúid um oideachas múinteoirí chun forbairt leanúnach a sholáthar. Bhí an fhorbairt ghairmiúil sin de dhíth ar chéimithe na Gaeilge agus ar mhúinteoirí sainábhar eile araon. Le linn na caibidle a rinneadh ar fhorbairt ghairmiúil, nochtadh tionchair éagsúla a chuaigh i bhfeidhm ar phleanáil agus ar fhís don fhorbairt ghairmiúil sna múnlaí difriúla, mar a thaispeántar i bhFíor 5.22.

Fíor 5.22        Frámaí pleanála a threoraíonn forbairt ghairmiúil 
	Scoileanna iar-bhunscoile saorsheasaimh

	Bunscoileanna
saorsheasaimh
	Aonaid 

	
Pleanáil straitéiseach don earnáil agus plean forbartha na scoile. 
	
Plean forbartha na scoile.
	
Plean forbartha na máthairscoile 



Léirigh príomhoide iar-bhunscoile amháin níos lú tábhachta le forbairt ghairmiúil sa Ghaeilge de thairbhe gur de bhunadh na Gaeltachta nó gur iardhaltaí lán-Ghaeilge an mhórchuid dá fhoireann teagaisc. Ach fiú sa scoil sin, aithníodh agus freastalaíodh ar na riachtanais ghairmiúla a léirigh múinteoirí eile maidir le forbairt na Gaeilge. Go ginearálta, chuir na ceannairí béim ar an luach le taithí Ghaeltachta agus nasc idir sin agus forbairt ghairmiúil na foirne. Is scoileanna in TÉ is mó a chuir béim ar an ghné sin d’fhorbairt ghairmiúil. Is ar leas na foirne agus na ndaltaí araon an caidreamh leis an Ghaeltacht. Rinne ceannaire aonaid cur síos ar imeachtaí iarscoile a thugann deis do pháistí a gcuid Gaeilge a shaibhriú le linn ranganna ceoil. Is de bhunadh na Gaeltachta an teagascóir ceoil. Is sampla amháin é seo den leas a bhaintear as an gClár Sínte Scoileanna, clár a thacaíonn le méadú deiseanna saoil páistí agus daoine óga agus le laghdú tearcghnóthachtála.
Sa scoil chéanna, bhronn an cumann Gaelach áitiúil deontais ar thriúr múinteoirí chun freastal ar chúrsa Gaeilge sa Ghaeltacht. Bhain foireann na hiar-bhunscoile ó thuaidh  tairbhe as clár Comenius chun cúrsaí seachtaine a chur ar fáil do mhúinteoirí.
Mhínigh príomhoide bunscoile gur chóir don scoil nasc ní ba threise a chothú leis an Ghaeltacht ar son shaibhriú teanga  agus forbairt ghairmiúil na múinteoirí. Creideann an príomhoide sin, “go bhfuil tú cineál ag maireachtáil i mbolgán beag”, gan teagmháil leis an nGaeltacht.  Go nuige seo ní raibh go leor deiseanna ag an fhoireann am a chaitheamh sa Ghaeltacht agus gur mhaith leis níos mó deiseanna a bheith acu. 
Taispeánadh peirspictíocht eile ar an choincheap seo ag príomhoide iar-bhunscoile le haonad i ndeisceart na tíre nuair a díríodh ábhar an agallaimh ar an chaidreamh leis an phobal. Cé nach bhfuil an scoil suite sa Ghaeltacht, bhí réamhthaithí ag an phríomhoide féin mar mhúinteoir Gaeltachta agus tá naisc stairiúla idir ceantar na scoile agus ceantracha Gaeltachta:
Ní ceantar Gaeltachta é an ceantar seo ach cineál, tá, ach tá Gaeltacht bheag ann sa nGaelcholáiste … Feiceann daoine amuigh ansin sa phobal go bhfuil an Ghaeilge, go bhfuil sí á tabhairt don chéad ghlúin eile, go bhfuil daoine óga ag úsáid na Gaeilge go rialta i rith an lae agus ag treisiú na Gaeilge ata acu.
Cé gur eiseamláir an Ghaeltacht ó thaobh na Gaeilge de, léirigh na ceannairí feasacht ar dhúshláin roimh scoileanna Gaeltachta a bhain le dearcadh na n-óg i leith na Gaeilge agus spreagadh úsáid na Gaeilge.
[bookmark: _Toc496365401]Ról an cheannaire scoile agus forbairt ghairmiúil don Ghaeilge
Chuir an mhórchuid de an ceannairí béim ar an tábhacht le Gaeilge ar ardchaighdeán a bheith ag an fhoireann teagaisc.  Thuig na príomhoidí go raibh tionchar ag ceannairí ar rannpháirtíocht na múinteoirí i bhforbairt ghairmiúil. Mhol príomhoide bunscoile shaorsheasaimh coincheap na síorfhoghlama. Bhí córas sealaíochta  i bhfeidhm sa scoil sin a thug am staidéir do mhúinteoirí agus don phríomhoide a bhí i mbun iarchéimeanna.
Dar leis na ceannairí, bíonn freagracht orthu caighdeán ard Gaeilge a éileamh agus a spreagadh i measc na múinteoirí. Thug príomhoide bunscoile amháin, “caomhnóir na teanga” ar an ról seo.
Cháin príomhoide bunscoile an easpa soláthair d’ábhair oidí lán-Ghaeilge sna coláistí oideachais, ó thaobh na Gaeilge de, seachas aon choláiste amháin ó thuaidh a sholáthraíonn oideachas múinteoirí trí mheán na Gaeilge. Dar leis an phríomhoide seo, tá stró ar cheannairí múinteoirí le hardchaighdeán Gaeilge a cheapadh,
Sílim anois nach bhfuil scoil ar bith, gaelscoil ar bith sa tír ina mbeadh na príomhoidí ar fad compordach ó thaobh múinteoir a roghnú do rang a 4, 5, 6 go ndéarfaimis bhuel tá caighdeán áirithe ag teastáil ó na múinteoirí iad féin i scríobh agus i labhairt na Gaeilge. (Príomhoide bunscoile)
Mhínigh an príomhoide seo nach raibh an t-am aige freagairt don cheist seo mar ba         mhaith leis a dhéanamh:
… tagann siad (múinteoirí) chugam ag iarraidh rudaí a cheartú sula gcuireann siad abair nóta abhaile chuig tuismitheoir agus is léiriú é sin ann féin go dtuigeann siad go mbeidh caighdeán áirithe ag dul amach ón scoil. Is nod é sin domsa, dá gcaithfeá am leo agus dá suífeá leo, b’fhéidir nach mbeadh aon doicheall ann, go mbeadh siad an-sásta, ach arís is an t-am a ghearradh amach... (Príomhoide bunscoile)
Thug príomhoide bunscoile eile léargas dearfach ar an cheist chéanna, ag míniú gur foghlaimeoirí dara teanga an mhórchuid de na múinteoirí. Tá dualgas airsean forbairt na Gaeilge a spreagadh i measc na foirne agus mar chuid den ról sin, tugann sé aiseolas ceartaitheach do mhúinteoirí, nuair is cuí sin, chomh maith lena rannpháirtíocht i gcúrsaí gairmiúla a spreagadh.
[bookmark: _Toc496365402]Na fachtóirí a théann i bhfeidhm ar thionchar an tsoláthair d’oideachas lán-Ghaeilge ar fhorbairt phobal na Gaeilge

Fiafraíodh de na príomhoidí/stiúrthóirí cé mhéad tuismitheoir a labhair Gaeilge sa bhaile go rialta nó a bhí á foghlaim. Fiafraíodh díobh freisin cén céatadán de thuismitheoirí labhair teanga seachas Gaeilge nó Béarla sa bhaile. Ní mór a bheith cúramach leis na sonraí a léirítear i dTábla 5.37 toisc go bhfuil siad bunaithe ar thuairimí na bpríomhoidí/stiúrthóirí agus thuairiscigh cuid mhaith acu nach raibh a fhios acu. Feictear gur isteach is amach le tuismitheoir amháin as gach fiche a labhair Gaeilge sa bhaile. Bhí idir 10.8% agus 14.9% de thuismitheoirí bunscoile ag foghlaim na Gaeilge ach thit sé sin go 4.3% i gcás tuismitheoirí iar-bhunscoile PÉ. Tá líon na dtuismitheoirí a labhraíonn teanga eile seachas Gaeilge nó Béarla sa bhaile sách íseal. Thuairiscigh príomhoidí/stiúrthóirí na n-iar-bhunscoileanna in TÉ nach raibh an t-eolas seo acu. 

Tábla 5.37: Teangacha na dTuismitheoirí 
	
	B/S PÉ
	B/S TÉ
	IB/S PÉ

	Tuismitheoirí a labhraíonn Gaeilge go rialta sa bhaile
	6.1%
	4.6%
	5.0%

	Tuismitheoirí atá ag foghlaim na Gaeilge 
	10.8%
	14.9%
	4.3%

	Tuismitheoirí a labhraíonn teanga eile seachas Gaeilge nó Béarla sa bhaile
	2.1%
	0.6%
	1.4%


Tugadh léargas ar an cheist seo le linn an agallaimh le príomhoide iar-bhunscoile TÉ nuair a chuir sé béim ar an tábhacht le tacaíocht eile do na daltaí ó thuismitheoirí seachas foghlaim na teanga.

Cuireadh cód ar gach ceistneoir sa chaoi is go mbeimid in ann meaitseáil a dhéanamh ar fhreagraí na ndaltaí agus a dtuismitheoirí. Chuir sé sin ar ár gcumas anailís chúlchéimnithe a dhéanamh ar na sonraí agus leanann an anailís sin an bhunanailís a rinneamar ar cheistneoir na dtuismitheoirí. Ritheadh trialacha chí-cearnacha ar na sonraí éagsúla a bailíodh. Is triail í sin a léiríonn an bhfuil na torthaí suntasach ó thaobh staitistice de. Le go mbeadh na torthaí suntasach ó thaobh staitistice de bítear ag lorg luach ‘p’ níos lú ná 0.05.  
Cuireadh ceist ar na tuismitheoirí faoin teanga a labhraítí sa bhaile agus iad féin ag fás aníos. Léirítear torthaí na ceiste sin i dTábla 5.38. Cé go bhfeictear éagsúlacht trasna na gcineálacha scoile agus suímh, níl na torthaí suntasach ó thaobh staitistice de (chí-cearnach = 25.926, df = 25, p = .412). 

Tábla 5.38: Nuair a bhí tusa ag fás aníos cén teanga(cha) a labhraítí sa bhaile?
	Catagóir scoile/suíomh
	%Béarla amháin 
	%Béarla den chuid is mó
	%Meascán cothrom de Ghaeilge agus Béarla
	%Gaeilge den chuid is mó
	%
Gaeilge amháin

	Bunscoileanna saorsheasaimh PÉ (n=119)
	71.8
	23.1
	1.7
	1.7
	0.0

	Bunscoileanna saorsheasaimh TÉ (n=23)
	87.0
	4.3
	4.3
	0.0
	4.3

	Aonad bunscoile TÉ (n=18)
	77.8
	22.2
	0.0
	0.0
	0.0

	Iar-bhunscoileanna saorsheasaimh PÉ(n=56)
	74.5
	23.6
	1.8
	0.0
	0.0

	Iar-bhunscoil saorsheasaimh TÉ (n=28)
	82.1
	17.9
	0.0
	0.0
	0.0

	Aonad Iar-bhunscoile PÉ agus TÉ (n=44)
	76.7
	16.3
	2.3
	0.0
	0.0



Léirítear i dTábla 5.39 líon na dtuismitheoirí a d’fhreastail ar bhunscoil nó ar iar-bhunscoil lán-Ghaeilge.  Feictear go bhfuil réimse ó 0-11% i gceist do bhunscoileanna lán-Ghaeilge agus 0-14% d’iar-bhunscoileanna lán-Ghaeilge. Nuair a chuimhnítear gur rugadh formhór na dtuismitheoirí a ghlac páirt sa taighde seo idir 1960 agus 1979 (87.2%), is dócha nach raibh fáil ar scolaíocht trí mheán na Gaeilge dóibh agus iad ag fás aníos. 
Nuair a dhéantar crostáblú ar na céatadáin seo feictear i dTábla 5.40 gur fhreastail 3.9% de thuismitheoirí ar bhunscoil agus ar iar-bhunscoil lán-Ghaeilge. D’fhreastail 5.7% ar bhunscoil nó ar mheánscoil lán-Ghaeilge. Fágann sé sin go bhfuil 9.6% de thuismitheoirí sa taighde seo a fuair a gcuid oideachais trí Ghaeilge ag leibhéal na bunscoile nó na hiar-bhunscoile.

Tábla 5.39: An ndeachaigh tú chuig bunscoil/iar-bhunscoil lán-Ghaeilge?
	Catagóir scoile/suíomh
	% a d’fhreastail ar bhunscoil lán-Ghaeilge 
	% a d’fhreastail ar 
iar-bhunscoil lán-Ghaeilge

	Bunscoileanna saorsheasaimh PÉ (n=119)
	7.6
	6.8

	Bunscoileanna saorsheasaimh TÉ (n=23)
	4.3
	0.0

	Aonad bunscoile TÉ (n=18)
	11.1
	5.9

	Iar-bhunscoileanna saorsheasaimh PÉ(n=56)
	3.6
	3.6

	Iar-bhunscoil saorsheasaimh TÉ (n=28)
	0.0
	3.7

	Aonad Iar-bhunscoile PÉ agus TÉ (n=44)
	9.3
	14.0




Tábla 5.40: Crostáblú ar thinreamh na dtuismitheoirí ar bhunscoil agus/nó iar-bhunscoil lán-Ghaeilge
	Iar-bhunscoil lán-Ghaeilge
	Bunscoil lán-Ghaeilge 

	
	D’fhreastail
	Níor fhreastail
	Iomlán

	D’fhreastail
	3.9
	2.7
	6.5

	Níor fhreastail
	3.0
	90.5
	93.5

	Iomlán 
	6.8
	93.2
	100.0



Iarradh ar na tuismitheoirí féinmheasúnú a dhéanamh ar a gcumas sa Ghaeilge. Léirítear torthaí na ceiste seo i dTábla 5.41 de réir catagóire agus suímh scoile. Tá an meán le feiceáil sa cholún deiridh ar dheis. Léiríonn meán níos airde go bhfuil cumais labhartha Gaeilge níos frearr ag tuismitheoirí dar leo féin. Léirigh na trialacha staitistiúla (ANOVA agus Bonferroni) gur ag tuismitheoirí na ndaltaí i mbunscoileanna saorsheasaimh in PÉ a raibh an meán scór ab airde. Bhí an meán scór seo suntasach ó thaobh staitistice de i gcomparáid le bunscoileanna saorsheasaimh in TÉ, iar-bhunscoileanna saorsheasaimh in PÉ agus an iar-bhunscoil saorsheasaimh in TÉ. Sin iad na figiúirí i gcló trom i dTábla 5.41. Ní raibh na difríochtaí eile suntasach ó thaobh staitistice de. 
Rinneamar comparáid idir cumas na dtuismitheoirí sa Ghaeilge agus freastal ar scoil lán-Ghaeilge chun féachaint an raibh gaol idir na gnéithe seo. Faoi mar a bheifeá ag súil leis is dócha, léirigh trialacha ANOVA agus Bonferroni go raibh leibhéal cumas labhartha féinmheasúnaithe go suntasach níos ísle ag na tuismitheoirí nár fhreastail ar scoil lán-Ghaeilge i gcomparáid leis an dá ghrúpa eile faoi mar a léirítear i dTábla 5.42. Ní mór cuimhneamh go bhfuil an líon tuismitheoirí a d’fhreastail ar scoil lán-Ghaeilge íseal go maith. Tá na meáin scór i gcló trom suntasach ó thaobh staitistice de.

Tábla 5.41: Conas a chuirfeá síos ar do chumas Gaeilge a labhairt?
	Catagóir scoile/suíomh
	%Gan Ghaeilge  
	%Cúpla focal
	%Cúpla abairt simplí
	%Míreanna de chomhráite
	%Formhór comhráite
	%Cumas cainteora dúchais
	%Meán

	Bunscoileanna saorsheasaimh PÉ (n=119)
	0.8
	8.5
	31.4
	36.4
	18.6
	4.2
	3.763

	Bunscoileanna saorsheasaimh TÉ (n=23)
	4.3
	34.8
	39.1
	17.4
	0.0
	4.3
	2.870

	Aonad bunscoile TÉ (n=18)
	5.6
	16.7
	27.8
	44.4
	0.0
	5.6
	3.333

	Iar-bhunscoileanna saorsheasaimh PÉ(n=56)
	7.3
	20.0
	40.0
	29.1
	1.8
	1.8
	3.036

	Iar-bhunscoil saorsheasaimh TÉ (n=28)
	7.1
	35.7
	42.9
	7.1
	0.0
	7.1
	2.786

	Aonad Iar-bhunscoile PÉ agus TÉ (n=44)
	14.0
	11.6
	25.6
	30.2
	14.0
	4.7
	3.326




Tábla 5.42: Comparáid idir an meán cumas labhartha Gaeilge féinmheasúnaithe agus freastal/neamhfhreastal ar scoil lán-Ghaeilge
	D’fhreastail ar scoil lán-Ghaeilge
	Meán 
	N

	Níor fhreastail ar cheachtar
	3.311
	305

	D’fhreastail ar an dá cheann
	5.154
	13

	D’fhreastail ar bhunscoil nó iar-bhunscoil
	4.474
	19

	Iomlán
	3.448
	337



Cuireadh ceist ar na tuismitheoirí faoin teanga a labhraíonn siad lena bpáistí. Feictear i dTábla 5.43 go bhfuil tromlach na bhfreagraí ar an taobh clé den tábla a léiríonn gur Béarla is mó a labhraítear rud atá ag teacht le leibhéal féinmheasúnaithe na dtuismitheoirí i dTábla 5.41 thuas. Feictear sa chéad trí shraith i dTábla 5.43 gurb iad tuismitheoirí bunscoile is minice a labhraíonn Gaeilge lena bpáistí. Tá comhcheangail réasúnta láidir, atá suntasach ó thaobh staitistice de, idir an teanga a labhair na tuismitheoirí agus iad ag fás aníos agus a mhinice is a labhraíonn siad Béarla/Gaeilge/teanga eile lena bpáistí féin (chí-cearnach=173.846, df=25, p < .001). Ní raibh aon chomhcheangail ann, áfach, idir freastal na dtuismitheoirí ar scoil lán-Ghaeilge agus a mhinice is a labhraíonn siad Béarla/Gaeilge/teanga eile lena bpáistí féin (chí-cearnach=12.770, df=10, p = .237). Ní mór cuimhneamh arís gur grúpa beag go leor de 32 tuismitheoir sa taighde seo a d’fhreastail ar bhunscoil nó ar iar-bhunscoil lán-Ghaeilge ach ní léir ón bhfianaise sa taighde seo go raibh tionchar láidir aige seo ar a n-iompar teanga lena bpáistí féin.

Tábla 5.43: Cén teanga(cha) a labhraíonn tú le do pháiste?
	Catagóir scoile/suíomh
	%Béarla amháin 
	%Béarla den chuid is mó
	%Meascán cothrom de Ghaeilge agus Béarla
	%Gaeilge den chuid is mó
	%
Gaeilge amháin
	%
Teanga eile

	Bunscoileanna saorsheasaimh PÉ (n=119)
	23.9
	59.8
	12.0
	1.7
	0.0
	2.6

	Bunscoileanna saorsheasaimh TÉ (n=23)
	43.5
	56.5
	0.0
	0.0
	0.0
	0.0

	Aonad bunscoile TÉ (n=18)
	27.8
	66.7
	0.0
	5.6
	0.0
	0.0

	Iar-bhunscoileanna saorsheasaimh PÉ(n=56)
	67.9
	32.1
	0.0
	0.0
	0.0
	0.0

	Iar-bhunscoil saorsheasaimh TÉ (n=28)
	60.7
	32.1
	0.0
	7.1
	0.0
	0.0

	Aonad Iar-bhunscoile PÉ agus TÉ (n=44)
	62.8
	34.9
	0.0
	0.0
	0.0
	2.3


[bookmark: _Toc496365404]Iompar teanga na bpáistí lena dtuismitheoirí
Fiafraíodh de na tuismitheoirí faoi thoilteanas a bpáistí Gaeilge a labhairt leo. Feictear i bhFíor 5.23 cé chomh sásta is a bhí na páistí Gaeilge a labhairt lena dtuismitheoirí. Ní raibh aon chomhcheangail a bhí suntasach ó thaobh staitistice de réir cineál scoile nó suímh.
Nuair a ríomhamar an meán do gach scoil, fuaireamar amach gur mheas 71.2% de thuismitheoirí go raibh a bpáistí sásta nó thar a bheith sásta Gaeilge a labhairt leo. Bhí níos lú ná aon chethrú acu, 22.3%, drogallach nó thar a bheith drogallach.











Fíor 5.23: Toilteanas na bpáistí Gaeilge a labhairt lena dtuismitheoirí dar leis na tuismitheoirí


[bookmark: _Toc496365405]Polasaithe rollaithe na scoile
D’fhiosraíomar polasaí rollaithe na scoileanna a ghlac páirt sa taighde freisin agus an mbíonn orthu daltaí a dhiúltú ceal áiteanna agus mar sin de. Feictear i dTábla 5.44 go bhfuil polasaithe i bhfeidhm i 63.4% de bhunscoileanna agus 26.3% d’iar-bhunscoileanna in PÉ túsáite a thabhairt do dhaltaí ó theaghlaigh ina labhraítear Gaeilge go rialta. Bhí ar 42.9% de bhunscoileanna agus 25.0% d’iar-bhunscoileanna in PÉ áiteanna a dhiúltú do dhaltaí toisc nach raibh go leor áiteanna ar fáil i mí Mheán Fómhair 2012. Seo a leanas líon na ndaltaí ionchais a cuireadh ó dhoras i sé iar-bhunscoil/aonad in PÉ in ord méid.

Is léir ó na figiúirí seo go bhfuil an-éileamh ar an iarbhunoideachas lán-Ghaeilge i gceantair áirithe agus nach bhfuil na scoileanna/aonaid in acmhainn freastal ar an éileamh seo. Ní léir go bhfuil an fhadhb chomh mór sin in TÉ áit a raibh ar 10% de bhunscoileanna an taighde seo áit a dhiúltú agus ní raibh aon deacracht ag na hiar-bhunscoileanna.





Tábla 5.44: Polasaithe rollaithe na scoileanna 
	
	B/S PÉ
	B/S TÉ
	IB/S PÉ
	IB/S TÉ

	Tugtar túsáite do dhaltaí a labhraíonn Gaeilge sa bhaile
	63.4%
	Neamhbhainteach
	26.3%
	Neamhbhainteach

	Diúltaíodh áit do dhaltaí ceal áiteanna 
	42.9%
	10.0%
	25.0%
	0.0%

	Diúltaíodh áit do dhaltaí ceal áiteanna sa scoil/aonad i Meán Fómhair 2012
	4.3%
	0.0%
	5.0%
	0.0%



[bookmark: _Toc496365406]Tacaíocht do thuismitheoirí ó thaobh na Gaeilge de
Maidir le tacaíocht na scoileanna do thuismitheoirí ó thaobh na Gaeilge de, feictear i bhFíor 5.24 go bhfuil formhór na dtuismitheoirí sásta leis an leibhéal tacaíochta. Ní raibh ach 7.32% a d’easaontaigh leis an ráiteas seo agus 15.61% de thuismitheoirí nach raibh a fhios acu. É sin ráite, i gcás iar-bhunscoileanna saorsheasaimh PÉ agus aonaid iar-bhunscoileanna in TÉ agus in PÉ, bhí leibhéal ard go leor de thuismitheoirí nach raibh a fhios acu agus arís ardaíonn sé seo an cheist an bhfuil polasaí cinnte ag cuid de na scoileanna maidir leis seo. Bhí an éagsúlacht sna freagraí sa cheist seo suntasach ó thaobh staitistice de (chí-cearnach = 37.578, df = 20, p < .010). 
Tugadh deis do na tuismitheoirí a dtuairimí a nochtadh i bhfoirm ceiste oscailte ‘Conas is féidir leis an scoil níos mó tacaíochta a thabhairt do thuismitheoirí/caomhnóirí ó thaobh na Gaeilge de?’ Léirigh líon maith tuismitheoirí a sástacht leis an tacaíocht a chuir an scoil ar fáil dóibh cheana féin. Is iad na príomh-mholtaí a bhí ag na tuismitheoirí ná cúnamh leis an nGaeilge (ranganna Gaeilge a chur ar fáil, cúnamh le frásaí Gaeilge ar an idirlíon agus frásleabhar a sholáthar) agus cúnamh le hobair bhaile (club obair bhaile ar láthair na scoile a reáchtáil).
Fiafraíodh de na scoileanna faoin tacaíocht a sholáthraíonn siad do theaghlaigh ó thaobh na Gaeilge de. Cuireadh liosta roghanna ar fáil do bhunscoileanna agus tugadh cuireadh d’fhreagróirí tic a chur in aon bhosca a bhain lena scoil. Bhain na roghanna le ranganna Gaeilge amháin i gcás na n-iar-bhunscoileanna. Feictear i dTábla 5.45 go gcuireann formhór na scoileanna in PÉ ranganna Gaeilge ar fáil do thuismitheoirí agus eolas ar fáil faoi ranganna i gceantar na scoile. Ní nós ach le thart ar thrian de na scoileanna in TÉ ranganna Gaeilge a chur ar fáil sa scoil ach cuirtear eolas ar fáil faoi ranganna sa cheantar.







Fíor 5.24: Táim sásta leis an leibhéal tacaíochta a thugann an scoil do thuismitheoirí/ caomhnóirí ó thaobh na Gaeilge de



Tábla 5.45: Tacaíocht do theaghlaigh nach bhfuil Gaeilge acu 
	
	B/S PÉ
	B/S TÉ
	IB/S PÉ
	IB/S TÉ

	Ranganna Gaeilge do thuismitheoirí sa scoil
	84.3%
	70.0%
	35.3%
	33.3%

	Eolas maidir le ranganna Gaeilge sa phobal
	72.9%
	90.0%
	64.7%
	100.0%

	Ábhar ranga a aistriú go Béarla
	12.9%
	60.0%
	N/Bh
	N/Bh

	Taifeadadh téacsanna scoile, leabhair léitheoireachta srl.
	11.4%
	30.0%
	N/Bh
	N/Bh

	Treoir sa bhreis maidir le hobair bhaile
	52.9%
	85.0%
	N/Bh
	N/Bh

	Treoir maidir le bealaí chun tacú le foghlaim na ndaltaí
	65.7%
	60.0%
	N/Bh
	N/Bh



Thug na tuismitheoirí le fios go bhfaigheann siad tacaíocht ón scoil i bhfoirm scríofa chomh maith (m.sh. foclóir agus frásaí úsáideacha) agus tugann roinnt scoileanna treoir maidir le cúnamh a thabhairt le hobair bhaile, le forbairt na litearthachta (m.sh. léitheoireacht roinnte), le foghraíocht na Gaeilge  agus mínítear cur chuige an tumoideachais do na tuismitheoirí. Is minic a thugtar an t-eolas seo do thuismitheoirí ag cruinnithe ag tosach na scoilbhliana agus bíonn an t-eolas ar shuíomh idirlín na scoile freisin. Tugtar treoir i mBéarla faoin obair bhaile dóibh siúd ar bheagán Gaeilge agus soláthraítear téacsleabhair Bhéarla más ann dóibh. Is mór an cúnamh iad na clubanna iar-scoile, clubanna obair bhaile agus clubanna uimhearthachta de réir na dtuismitheoirí. Sa chás nach ann dóibh, mhol roinnt tuismitheoirí go mbunófaí a leithéid. Chuir tuismitheoirí fáilte roimh na deiseanna a chuir bunscoileanna in PÉ ar fáil dóibh páirt a ghlacadh in imeachtaí sa seomra ranga: 
Parents are invited to school to read with children and participate in class games, which helps you pick up phrases in a fun way.
Tagann tuistí isteach sna ranganna ag cabhrú le grúpobair agus cabhraíonn siad le léitheoireacht freisin. 
Luaigh aonad amháin in TÉ go n-eagraíonn siad ceardlanna ar fhónaic na Gaeilge do na tuismitheoirí agus thuairiscigh bunscoil saorsheasaimh amháin in TÉ go gcuireann siad ranganna ar siúl le tuismitheoirí agus daltaí le chéile ag múnlú straitéisí teagaisc. Agus is mar seo a leanas a chuir tuismitheoir amháin síos ar chur chuige aonaid bhunscoile in TÉ: 
Bíonn oícheanta churaclaim bunaithe ar litearthacht agus Mata ann. Dírítear isteach ar an modh teagaisc don litearthacht i nGaeilge. Tá leabhair a chuirtear le chéile do thuistí faoi cad é a bheidh á fhoghlaim ag na páistí sna ranganna éagsúla. 
Thuairiscigh cúpla tuismitheoir le leanaí ag freastal ar iar-bhunscoil saorsheasaimh in PÉ go dtugann an scoil ranganna Gaeilge breise do na daltaí nár fhreastal ar bhunscoil lán-Ghaeilge.
Uaireanta ní bhíonn tuismitheoirí in ann leas a bhaint as an tacaíocht a chuireann scoileanna ar fáil ar chúiseanna éagsúla. Cé go gcuireann go leor scoileanna ranganna Gaeilge ar siúl do na tuismitheoirí is léir nach amhlaidh an scéal i ngach scoil nó go bhfuil an nós sin imithe i léig. Chuirfeadh go leor leor tuismitheoirí fáilte roimh ranganna Gaeilge istoíche dóibh siúd atá ag obair agus i rith an lae do thuismitheoirí singil, go háirithe ranganna dírithe ar thosaitheoirí. I measc na moltaí eile a bhí ag na tuismitheoirí luadh
· Clubanna obair bhaile (sa chás nach ann dóibh);
· Tuairiscí dátheangacha ar dhul chun cinn na ndaltaí;
· Foclóirí le frásaí úsáideacha, agus sainfhoclóir a bhaineann le hábhair éagsúla (matamaitic, eolaíocht, tíreolaíocht);
· Ranganna matamaitice do thuismitheoirí;
· Lá ionduchtaithe do thuismitheoirí;
· Na daltaí a ghríosadh chun Gaeilge a labhairt sa bhaile;
· Suíomh acmhainne le naisc do shuímh úsáideacha, mar shampla foclóirí ar líne srl.;
· Níos mó ócáidí sóisialta a eagrú do thuismitheoirí agus daltaí le chéile; agus
· Eolas i mBéarla faoin obair bhaile.

Ba léir ó fhreagraí na dtuismitheoirí go mbíonn go leor díobh buartha faoina gcumas cúnamh a thabhairt leis an obair bhaile i nGaeilge, go mór mhór ag leibhéal na bunscoile, mar a thuairiscigh na daoine seo a leanas.
Help with how to check homework. Teachers differ in approach - it would be good to be briefed on their expectations for the year ahead.
A big problem that puts parents off sending their child to Irish-medium education is homework. If you have no Irish you have to rely on your child to translate for you. I think there should be a lot more help in this area as it causes a lot of stress.
[bookmark: _Toc496365407]Seirbhísí tacaíochta i gcoitinne
Is léir go mbaineann go leor tuismitheoirí leas as na seirbhísí tacaíochta a chuireann an scoil ar fáil dóibh. Mhol tuismitheoir amháin in aonad bunscoile in TÉ agus tuismitheoir in iar-bhunscoil saorsheasaimh in TÉ na seirbhísí tacaíochta a chuireann an scoil ar fáil do thuismitheoirí le leanaí le riachtanais speisialta foghlama:
I have received a lot of positive support regarding my daughter’s special needs.
Support from teachers and getting him diagnosed with ADD and additional support in dealing with it.
Moladh chomh maith seirbhís a chuir iar-bhunscoil saorsheasaimh in PÉ ar fáil i dtaca le bulaíocht agus úsáid an idirlín: 
Have gone to all evenings with great speakers on different topics to do with teenagers on the use of internet, bullying etc. 
Thuairiscigh cúpla tuismitheoir in iar-bhunscoil saorsheasaimh in TÉ go dtugann siad cúnamh le seirbhísí sa scoil, duine amháin mar chúntóir ranga agus an duine eile le rang staidéir don GCSE. Luaigh roinnt tuismitheoirí chomh maith, nár bhain siad leas as na seirbhísí tacaíochta, ceal ama, toisc nach raibh aon ghá acu lena leithéid nó toisc nach raibh na seirbhísí a bhí ar fáil sa scoil oiriúnach dóibh.
[bookmark: _Toc496365408]Cumarsáid idir an scoil agus na tuismitheoirí
Léirigh tuismitheoirí i ngach cineál scoile, bunscoileanna agus iar-bhunscoileanna, aonaid agus scoileanna saorsheasaimh in TÉ agus in PÉ sásamh thar na bearta leis an gcumarsáid a dhéanann na scoileanna leo. Mhol tuismitheoirí áirithe go mbainfí níos mó úsáide as nuachtlitreacha, suíomhanna idirlín, an córas ríomhphoist agus téacs ach tá na meáin seo in úsáid ag nach mór gach scoil a ghlac páirt sa taighde. Bhí líon beag tuismitheoirí den tuairim go bhféadfadh scoileanna níos mó úsáide a bhaint as cumarsáid dátheangach agus níos mó Béarla a úsáid sa chumarsáid scríofa. I measc na moltaí a luadh bhí
· Cruinnithe le múinteoirí ar bhonn níos rialta, mar shampla uair sa téarma;
· Eolas faoi imeachtaí seach-churaclaim, turasanna scoile srl. a fháil níos luaithe;
· Níos mó eolais a fháil faoi phleananna forbartha na scoile ó thaobh méadú líon na ndaltaí sa scoil agus cóiríocht na scoile;
· Eolas a fháil go luath má tá fadhb le réiteach;
· Scoileanna a bheith níos oscailte agus trédhearcach faoi pholasaithe agus gnáthaimh na scoileanna, agus faoi spriocanna curaclaim.
Siollabas/spriocanna curaclaim a mhíniú do gach rang. Treoir ar cad a bhíonn á theagasc chun gur féidir tacú níos fearr leis an teagasc sa bhaile. Measúnú a shuí i gcomhthéacs tumoideachais agus gnáthchórais. (Aonad bunscoile in TÉ)

Is díol spéise é gur cháin cúpla tuismitheoir le leanaí ag freastal ar aonaid lán-Ghaeilge easpa cumarsáide ón máthairscoil:
There is a monthly newsletter but over the years the bunscoil section has grown smaller’ (Aonad bunscoile).
They don’t communicate, they have not seen Irish-medium unit as extension of the school but obstacle that they themselves are trying to come to terms with (Aonad iar-bhunscoile).

Rinneamar iniúchadh ar an teanga a úsáidtear chun cumarsáid a dhéanamh le tuismitheoirí. Feictear i bhFíor 5.25 gur meascán cothrom de Ghaeilge agus de Bhéarla an meán cumarsáide is coitianta i measc na mbunscoileanna lán-Ghaeilge le níos mó claonadh i dtreo an Bhéarla le sonrú sna bunscoileanna in TÉ.
Nuair is cumarsáid ó bhéal atá i gceist, baineann an ceathrú chuid de bhunscoileanna in PÉ úsáid as Gaeilge den chuid is mó nó Gaeilge amháin. A mhalairt atá fíor i gcás na mbunscoileanna in TÉ áit a ardaíonn méid an Bhéarla ó 31.6% i gcás na cumarsáide scríofa go 47.4% sa chumarsáid ó bhéal. Ó tharla nach bhfuil an Ghaeilge ar churaclam gach scoil in TÉ, b’fhéidir nach bhfuil an cumas éighníomhach céanna ag céatadán níos airde de thuismitheoirí agus go dtéann siad i muinín an Bhéarla dá bharr.

Fíor 5.25: Cumarsáid scríofa le tuismitheoirí - bunscoileanna
[image: ]


Fíor 5.26: Cumarsáid ó bhéal le tuismitheoirí - bunscoileanna
[image: ]

Maidir leis na hiar-bhunscoileanna feictear i bhFíor 5.27 gurb é aistriúchán dátheangach an bealach cumarsáide is coitianta[footnoteRef:3].  [3: Chuir dhá iar-bhunscoil tic in dhá bhosca rud a fhágann go bhfuil 110% san iomlán.] 


Fíor 5.27: Cumarsáid scríofa le tuismitheoirí - iar-bhunscoileanna
[image: ]

Nuair is cumarsáid ó bhéal atá i gceist tugann iar-bhunscoileanna PÉ áit níos suntasaí don Ghaeilge mar a fheictear i bhFíor 5.28[footnoteRef:4]. [4: Chuir ceithre iar-bhunscoil tic in dhá bhosca rud a fhágann go bhfuil 120% san iomlán.
] 


Fíor 5.28: Cumarsáid ó bhéal le tuismitheoirí - iar-bhunscoileanna
[image: ]

[bookmark: _Toc496365409]Gnáth-theanga caidrimh cruinnithe den bhord bainistíochta/gobharnóirí
Léirítear i bhFíor 5.29 an gnáth-theanga caidrimh a úsáidtear ag cruinnithe den bhord bainistíochta/gobharnóirí. Baineann 80% d’iar-bhunscoileanna in PÉ úsáid as Gaeilge amháin nó Gaeilge den chuid is mó ag na cruinnithe seo. Déanann dhá thrian (66.6%) amhlaidh i gcás na mbunscoileanna in PÉ. Baineann 83.3% de bhunscoileanna in TÉ úsáid as Béarla amháin nó Béarla den chuid is mó ag na cruinnithe den bhord gobharnóirí. Tá cleachtais éagsúla ag na trí iar-bhunscoil lán-Ghaeilge in TÉ ó Ghaeilge amháin go Béarla amháin. 

Fíor 5.29: Gnáth-theanga chaidrimh cruinnithe den bhord bainistíochta/gobharnóirí
[image: ]
[bookmark: _Toc496365410]Ról na scoile i bhforbairt na Gaeilge sa phobal áitiúil
Is léir go n-imríonn na scoileanna lán-Ghaeilge ó thuaidh is ó dheas ról lárnach i bhforbairt na Gaeilge sa phobal áitiúil ach feictear i bhFíor 5.30 go bhfuil scoileanna TÉ níos gníomhaí i bhforbairt na Gaeilge sa phobal bunaithe ar na freagraí a tugadh. Thuairiscigh na scoileanna in TÉ go mbíonn siad réamhghníomhach i bhforbairt na Gaeilge i gceantar na scoile i gcomhar le heagraíochtaí eile a bhíonn ag gníomhú ar son na Gaeilge. Luaigh aonaid agus scoileanna saorsheasaimh araon, bunscoileanna agus iar-bhunscoileanna, go mbíonn ról lárnach acu i bhforbairt na Gaeilge sa phobal áitiúil. Tá an chuma ar an scéal go bhféachann gach scoil acu go bhfuil sé mar chuid dá ról an Ghaeilge a chur chun cinn sa phobal agus eagraíonn 55% de bhunscoileanna agus dhá cheann as na hiar-bhunscoileanna in TÉ imeachtaí don phobal. Tá an céatadán cuid mhaith níos lú do scoileanna PÉ.
Thuairiscigh na príomhoidí/stiúrthóirí go gcuireann na scoileanna acu réimse leathan imeachtaí Gaeilge, dírithe ar phobal an cheantair, ar siúl sa scoil taobh amuigh d’uaireanta scoile. I measc na n-imeachtaí a luadh bhí ranganna Gaeilge/ciorcal comhrá, ócáidí caidrimh (spórt, ceol, drámaíocht, rince, cumann leabhar), seirbhísí eaglasta, clubanna óige, campaí samhraidh agus gníomhaíochtaí tiomsaithe airgid. Agus thug bunscoil saorsheasaimh amháin in TÉ le fios go dtugann oifigeach teanga sa cheantar cúnamh dóibh imeachtaí éagsúla a eagrú.

Fíor 5.30: Eagrú imeachtaí don phobal agus ról na scoile i bhforbairt na Gaeilge sa phobal áitiúil 
[image: ]

Thug roinnt príomhoidí in PÉ le fios chomh maith go mbíonn na scoileanna acu gníomhach sa phobal áitiúil (m.sh. le bunú Gaelcholáiste, le bunú gaelscoile eile sa cheantar, le bunú ionad cultúrtha, ag féilte éagsúla, ag ócáidí sa leabharlann phoiblí). Thuairiscigh cúpla príomhoide bunscoile go bhfuil ceangal ag na scoileanna acu leis na meáin áitiúla (meáin chló agus raidió áitiúil). Luadh i gcaibidil 2 go raibh naisc déanta ag scoileanna i dTír na mBascach leis na meáin áitiúla freisin ar mhaithe le cur chun cinn na teanga sa cheantar. Agus luaigh na daltaí a ghlac páirt sa taighde seo go raibh fonn orthu feabhas a chur ar a gcuid Gaeilge mar go mbeadh níos mó deiseanna fostaíochta ar fáil dóibh, poist sna meáin chumarsáide san áireamh. Dá bhrí sin b’fhiú do scoileanna lán-Ghaeilge na féidearthachtaí a bhaineann le naisc a chothú leis na meáin áitiúla a fhiosrú. Ach is minic a bhíonn ról na scoile in PÉ teoranta d’imeachtaí le linn seachtain na Gaeilge (Aifreann trí Ghaeilge, mórshiúl) ag tacú le himeachtaí eagraithe ag grúpaí pobail.
Mhínigh príomhoide iar-bhunscoile an ról gníomhach a imríonn iar-bhunscoil  i bhforbairt pobail agus i bhforbairt ceathrún Gaeltachta i gcathair. Cothaítear meoin pobail sa scoil féin. Mar shampla de na torthaí a bhí leis sin luadh na hiardhaltaí a bhfuil post ceannaireachta acu sa phobal agus a thaispeánann eiseamláir. San iar-bhunscoil sin, tá forbairt deiseanna agus scileanna ceannaireachta i measc na ndaltaí ar na tosaíochtaí oideachais atá le sonrú in éiteas na scoile. Nochtadh cur chuige a dhírigh an fócas ar riachtanais daltaí aonair agus ar an fhreagracht a bhíonn ar an scoil mar ghníomhaí phobal Gaeilge a spreagann meas ar an Ghaeilge sa cheantar agus a thacaíonn go straitéiseach  le forbairt na Gaeilge.
Mhínigh príomhoide bunscoile an t-ionchur a bhí ag an scoil i bpleanáil agus i gcur i bhfeidhm straitéis chultúrtha an cheantair agus go raibh an scoil fréamhaithe sa phobal agus ag cur le cothú pobail.
Cothaíonn scoileanna naisc le heagrais seachtracha agus is minic gaol a bheith acu le heagras faoi leith, mar shampla craobh de Conradh na Gaeilge nó an scátheagras, Gaelphobal an tSratha Báin. Déantar comhoibriú leis na scoileanna chun imeachtaí a reáchtáil agus eolas ar ranganna a chur ar fáil do thuismitheoirí. Baintear úsáid as láthair na scoileanna mar ionad imeachtaí, mar shampla Campa Chormaic, Ógras, clubanna spóirt. Is gné de ról na scoileanna, Gaeilgeoirí a chur in aithne dá chéile, dar le príomhoide bunscoile.
Rinne roinnt príomhoidí tagairt do An Carn, cumann forbartha Charn Tóchair, Co. Dhoire, mar mhionsamhail eiseamláireach a sholáthraíonn seirbhísí agus acmhainní don phobal agus atá tiomanta d’athbheochan na Gaeilge. Is iomaí bua a chruthaítear don aonad bunscoile atá suite taobh leis An Carn. Baineann daltaí tairbhe as imeachtaí óige a reáchtáiltear ann agus cothaítear nasc leis an Ghaeltacht agus ceangail na Gaeilge le heagrais chultúrtha eile in Éirinn agus in Albain.  
Léirigh ceithre cinn de na haonaid peirspictíochtaí eile ar ról na scoile sa phobal áitiúil. Ba mhaith leo nasc le pobal a chothú ach luaigh siad bac ar an obair sin ar chúiseanna éagsúla, mar shampla, an cúlra staire agus déimeagrafaíochta. Déanann aonad amháin iarracht nasc a thógáil trí fhógraí poiblí agus nuachtlitir a scaiptear ar an phobal. Ach tá sé suite i mbruachbhaile ina bhfuil ardú suntasach ar an líon comaitéirí ann, ar na mallaibh, agus níl meoin pobail ann go fóill. 
Míníonn aonaid eile an deacracht céanna, go bhfuil na daltaí scaipthe i bpobail dhifriúla máguaird agus taistealaíonn múinteoirí go dtí an scoil,
... níl againn ach múinteoir amháin  a chónaíonn sa mbaile agus tá na múinteoirí eile ansin, an chuid is mó acu ag teacht ó bhreis agus scór míle. (Príomhoide aonad iar-bhunscoile)
D’aontaigh comhordaitheoir aonad bunscoile leis an tuairimíocht seo, ag rá gur míbhuntáiste é gan múinteoirí áitiúla a bheith ar an fhoireann.
Go ginearálta, léirigh na scoileanna go léir méine do chothú nasc leis an phobal. Cuireadh béim mhór ar an chaidreamh idir an scoil agus an pobal máguaird. Míníodh an tionchar a bhí ag dea-chaidreamh ar dhul chun cinn na ndaltaí, ar thógáil phobal Gaeilge sa timpeallacht, ar dhearcadh dearfach i leith na scoile agus ar fhás na scoile. 
I ráiteas i bhfoirm scála Likert iarradh ar thuismitheoirí aontú nó easaontú leis an ráiteas: ‘Imríonn an scoil ról gníomhach i bhforbairt pobal Gaeilge sa cheantar máguaird’. Easaontaíonn 8.25% de thuismitheoirí leis an ráiteas seo ar an meán, ráta atá sláintiúil go leor is dócha. Is fiú a thabhairt faoi deara i bhFíor 5.31, nach raibh aon tuismitheoir san iar-bhunscoil saorsheasaimh in TÉ a d’easaontaigh leis an ráiteas seo. Ceann de na rudaí ba shuntasaí áfach, faoi Fhíor 5.31 ná go raibh leibhéal ard tuismitheoirí i mbunscoileanna in PÉ (38.2%), in iar-bhunscoileanna saorsheasaimh in PÉ (50.9%) agus in aonad iar-bhunscoileanna in PÉ agus in TÉ (48.8%) a roghnaigh ‘Níl a fhios agam’ mar fhreagra. Bhí an éagsúlacht sna freagraí sa cheist seo suntasach ó thaobh staitistice de (chí-cearnach = 46.204, df = 20, p < .001).  Ardaíonn sé seo an cheist an bhfuil polasaí cinnte ag cuid de na scoileanna seo faoina ról i bhforbairt pobal Gaeilge. 
Ba léir ó na freagraí a thug tuismitheoirí ar cheist oscailte ar ról na scoile i bhforbairt pobal Gaeilge sa cheantar máguaird go dtuigeann siad an tábhacht a bhaineann le húsáid na Gaeilge mar mhodh cumarsáide. Bhí roinnt tuismitheoirí den tuairim go raibh neart á dhéanamh ag an scoil cheana féin chun pobal Gaeilge a fhorbairt. Mhol tuismitheoirí go gcothódh scoileanna naisc níos láidre le heagrais chultúrtha ar nós an CLG agus CCÉ agus go mbeadh an áitreabh scoile ar fáil mar ionad cultúrtha sa tráthnóna. Chuirfeadh tuismitheoirí fáilte roimh imeachtaí sóisialta seachtainiúla ar láthair na scoile, mar shampla maidin chaife mar aon le ranganna Gaeilge agus cúrsaí trí mheán na Gaeilge sa tráthnóna (m.sh. cócaireacht, ríomhairí). Thug tuismitheoirí le fios go gcuirfeadh siad fáilte roimh imeachtaí eagraithe ag an scoil don teaghlach (‘more family events’). Cheap tuismitheoirí go mbeadh sé ina chúnamh do na daltaí dá bhféadfadh siad a ngnó a dhéanamh trí mheán na Gaeilge sna siopaí áitiúla ag am lóin agus mhol siad go gcothódh na scoileanna naisc níos láidre leis na meáin chumarsáide áitiúla le preasráitis, altanna in irisí agus cláir raidió as Gaeilge. 
Cheap tuismitheoirí go bhféadfadh scoileanna níos mó imeachtaí a chur ar siúl sa phobal áitiúil, mar shampla drámaí i nGaeilge. Moladh go mbeadh lá oscailte don phobal ag scoileanna agus cuireadh chuig taispeántas scoile nó ócáid shóisialta a thabhairt don phobal. Moladh go mbeadh imeachtaí idir scoileanna (le rannpháirtíocht ó scoileanna lán-Ghaeilge eile agus scoileanna lán-Bhéarla) ar siúl freisin le béim ar eolaíocht agus ealaín agus campa samhraidh Gaeilge. Luadh féidearthachtaí eile chomh maith ina measc Aifreann as Gaeilge, fógraí Gaeilge deartha ag na daltaí a chur in airde sna siopaí áitiúla agus cuireadh a thabhairt d’iar-dhaltaí agus a dtuismitheoirí a bheith rannpháirteach in imeachtaí sóisialta chun pobal níos leithne a chothú. 







Fíor 5.31: Imríonn an scoil ról gníomhach i bhforbairt pobal Gaeilge sa cheantar máguaird.

[bookmark: _Toc496365411]Dearcadh na dtuismitheoirí i leith shástacht agus scoileanna a bpáistí
Tugadh sraith ráiteas do na tuismitheoirí agus iarradh orthu aontú nó easaontú leo de réir scála Likert (aontaím go láidir, aontaím, níl a fhios agam, easaontaím, easaontaím go láidir). Ar an iomlán, d’aontaigh tuismitheoirí gur thaitin sé lena bpáistí a bheith ag freastal ar scoil lán-Ghaeilge. D’easaontaigh siad go dtugann a bpáistí le fios dóibh go mbíonn a gcairde ag magadh fúthu toisc go bhfuil siad ag dul chuig scoil lán-Ghaeilge. Maidir leis an ráiteas “Cuirim in iúl do mo pháiste gur gné thábhachtach dár gcultúr í an Ghaeilge”, d’aontaigh formhór mór na dtuismitheoirí leis an ráiteas seo.
Thug formhór mór na dtuismitheoirí le fios go bhfuil siad thar a bheith sásta leis an méid tacaíochta a thugann an scoil dá bpáistí ó thaobh na Gaeilge de. Bíonn an leibhéal tacaíochta difriúil i ngach scoil, go háirithe tacaíocht do dhaltaí le riachtanais speisialta foghlama mar a léiríonn na ráitis seo a leanas.
My daughter is dyslexic and receives peripatetic help in English but not in Irish (Bunscoil saorsheasaimh in TÉ).
The fact that my child who has special educational needs enjoys learning through Irish is an indication of the high standards of teaching practices implemented at the school. I couldn’t ask for anymore (Aonad bunscoile in TÉ).
Bhí roinnt moltaí ag na tuismitheoirí, ina measc
· Clubanna obair bhaile a bhunú;
· Níos mó imeachtaí iar-scoile (imeachtaí cultúrtha) a reáchtáil le béim ar shealbhú na Gaeilge ar bhonn spraíúil;
· Fóram gréasánbhunaithe scoile do na daltaí;
· Ranganna Gaeilge do thuismitheoirí agus daltaí le chéile;
· Naisc a chothú le scoileanna lán-Ghaeilge eile;
· Turasanna go dtí an Ghaeltacht a eagrú;
· Níos mó úsáide a bhaint as na meáin chumarsáide, nuachtáin, TG4 agus Raidió na Gaeltachta san áireamh;
· Córas páirtíochta do dhaltaí ar an ríomhphost don obair bhaile;
· Scoil lán-Ghaeilge dara leibhéal a bhunú sa cheantar; agus
· Freastal cuí a dhéanamh ar chainteoirí dúchais Gaeilge.
Bhí moltaí breise ag tuismitheoirí iar-bhunscoileanna:
· Deontas a chur ar fáil do dhaltaí chun freastal ar chúrsaí samhraidh sa Ghaeltacht;
· Ranganna breise Gaeilge a chur ar fáil do dhaltaí nár fhreastal ar bhunscoil lán-Ghaeilge; agus
· Múinteoirí le Gaeilge mhaith a fhostú le cinntiú gur féidir leis na daltaí gach ábhar a dhéanamh trí mheán na Gaeilge agus taithí thumoideachais a bheith acu (Aonad iar-bhunscoile in PÉ).
[bookmark: _Toc496365412]Teagmháil na dtuismitheoirí leis an scoil agus meán na teagmhála sin
Tá ról tábhachtach ag tuismitheoirí in oideachas a bpáistí agus bíonn sé mar sprioc ag scoileanna cumarsáid rialta a choinneáil leis na tuismitheoirí. Sa chuid seo tuairiscítear ar na cineálacha teagmhála a bhíonn ag tuismitheoirí leis an scoil, an cúnamh a thugann siad agus cé chomh sásta is atá siad leis an gcumarsáid a bhíonn eatarthu.
I sraith ráiteas i bhfoirm scála Likert (aontaím go láidir, aontaím, níl a fhios agam, easaontaím, easaontaím go láidir) rinneadh iniúchadh ar chumarsáid na dtuismitheoirí leis an scoil. Feictear i bhFíor 5.32 go bhfuil formhór mór na dtuismitheoirí muiníneach agus iad i mbun cumarsáide leis an scoil.
Feictear i bhFíor 5.33 áfach, cé go n-easaontaíonn formhór na dtuismitheoirí go mbraitheann siad míshuaimhneach má labhraíonn duine ar fhoireann na scoile Gaeilge leo, tá mionlach substaintiúil a aontaíonn leis an ráiteas seo. I gcás bhunscoileanna TÉ ní easaontaíonn tuismitheoir ar bith ach easaontaíonn 27.3% de thuismitheoirí i gcás aonaid iar-bhunscoile in TÉ agus in PÉ le chéile. Ar an iomlán is é an meán leibhéal de thuismitheoirí ag aontú leis an ráiteas seo ná 15.97%. I gcodarsnacht leis na torthaí seo thuairiscigh nach mór 25% de na tuismitheoirí i gceithre bhunscoil lán-Ghaeilge i bPoblacht na hÉireann sa suirbhé a dhein Kavanagh agus Hickey (2012) agus os cionn 66% de na tuismitheoirí gur cuireadh agallamh orthu gur bhraith siad míchompordach nuair a labhair múinteoirí Gaeilge leo. Is léir gur ghá do scoileanna a bheith airdeallach faoin mionlach substaintiúil seo agus polasaithe Gaeilge na scoile á gcur i bhfeidhm.

Fíor 5.32: Bíonn muinín agam agus mé i mbun cumarsáide leis an scoil

Fíor 5.33: Braithim míshuaimhneach má labhraíonn duine ar fhoireann na scoile Gaeilge liom.

Fiafraíodh de na tuismitheoirí faoina dteagmháil leis an scoil. Léiríonn na figiúirí i dTábla 5.44 go bhfuil an leibhéal is airde teagmhála i measc thuismitheoirí bunscoile in TÉ agus an leibhéal is lú ag tuismitheoirí na n-aonad iar-bhunscoile in TÉ agus in PÉ. I gceist eile ar an ábhar céanna, fiafraíodh de thuismitheoirí an raibh siad sásta leis an leibhéal teagmhála a bhí acu le scoileanna a bpáistí. Léirigh formhór mór na dtuismitheoirí go raibh siad sásta nó an-sásta leis na ngné seo. Ní raibh difríochtaí suntasacha de réir cineál nó suíomh scoile. 

Tábla 5.44: Cé chomh minic is a bhíonn teagmháil agat leis an scoil?
	Catagóir scoile/suíomh
	Riamh
	Fíorannamh
	Anois is arís
	Go rialta

	Bunscoileanna saorsheasaimh PÉ (n=119)
	0.0
	3.4
	43.6
	53.0

	Bunscoileanna saorsheasaimh TÉ (n=23)
	0.0
	0.0
	13.0
	87.0

	Aonad bunscoile TÉ (n=18)
	0.0
	5.6
	44.4
	50.0

	Iar-bhunscoileanna saorsheasaimh PÉ(n=56)
	0.0
	1.8
	46.4
	51.8

	Iar-bhunscoil saorsheasaimh TÉ (n=28)
	0.0
	3.6
	53.6
	42.9

	Aonad Iar-bhunscoile PÉ agus TÉ (n=44)
	0.0
	15.9
	65.9
	18.2



Fiafraíodh de na tuismitheoirí faoin teanga a labhraíonn siad agus iad i mbun cumarsáide leis an scoil. Feictear i dTábla 5.45 na teangacha gur bhain tuismitheoirí úsáid astu. Feictear i sraith a haon gurb iad tuismitheoirí bunscoile PÉ is mó a labhair Gaeilge leis an scoil agus tá difríocht suntasach ó thaobh staitistice idir iad seo agus tuismitheoirí eile (chí-cearnach = 74.149, df = 25, p < .001). Chomh maith leis sin, tá comhghaol láidir idir an teanga a labhraíonn na tuismitheoirí leis an scoil agus an teanga a labhair siad agus iad ag fás aníos (chí-cearnach = 121.874, df = 25, p < .001). Tá comhcheangail láidir leis an teanga a labhraítear leis na páistí sa bhaile fosta (chí-cearnach = 173.581, df = 25, p < .001).

Tábla 5.45: Cén teanga(cha) a labhraíonn tú agus tú i mbun cumarsáide leis an scoil?
	Catagóir scoile/suíomh
	%Béarla amháin 
	%Béarla den chuid is mó
	%Meascán cothrom de Ghaeilge agus Béarla
	%Gaeilge den chuid is mó
	%
Gaeilge amháin
	%
Teanga eile

	Bunscoileanna saorsheasaimh PÉ (n=119)
	26.0
	45.4
	11.8
	9.2
	7.6
	0.8

	Bunscoileanna saorsheasaimh TÉ (n=23)
	69.6
	26.1
	0.0 
	4.3
	0.0 
	0.0

	Aonad bunscoile TÉ (n=18)
	66.7
	33.3
	 0.0
	0.0 
	0.0 
	0.0

	Iar-bhunscoileanna saorsheasaimh PÉ(n=56)
	80.4
	16.1
	1.8
	0.0 
	1.8
	0.0

	Iar-bhunscoil saorsheasaimh TÉ (n=28)
	75.0
	14.3
	3.6
	3.6
	3.6
	0.0

	Aonad Iar-bhunscoile PÉ agus TÉ (n=44)
	65.9
	15.9
	9.1
	6.8
	2.3
	0.0

Fiafraíodh de na tuismitheoirí faoi gcúnamh a thugann siad don scoil. Luaigh roinnt tuismitheoirí go dtugann siad cúnamh sa scoil ar bhonn deonach le cúrsaí riaracháin sa scoil, mar shampla ar choiste na dtuismitheoirí, ar an mbord bainistíochta agus ag imeachtaí tiomsaithe airgid. Tugann tuismitheoirí cabhair le cothabháil cóiríochta, mar shampla garraíodóireacht, le cócaireacht agus bácáil i gcomhair ócáidí sóisialta agus luaigh tuismitheoir amháin gur ghlac sé/sí páirt i léirsithe ar son na scoile. Tugann tuismitheoirí cúnamh freisin ag imeachtaí leis na daltaí, ina measc, clubanna óige, seirbhísí eaglasta, turasanna scoile, ceardlanna ceardaíochta agus go mór mhór le rince agus drámaíocht, ag braith ar na scileanna atá ag na tuismitheoirí féin. Thuairiscigh tuismitheoir amháin in aonad bunscoile nach nglacann an scoil le cúnamh uaidh/uaithi. 
Feictear i dTábla 5.46 go raibh difríochtaí suntasacha ó thaobh staitistice de maidir leis an gcúnamh seo de réir scoile de (chí-chearnach = 62.335, df = 5, p < .001). Nuair a bhí trialacha suntasaíochta á ndéanamh díríodh ar cholún a haon i.e. cúnamh ar bith toisc go bhféadfadh cineálacha eile a bheith ag braith ar pholasaithe scoile. Go deimhin d’fhéadfadh ‘cúnamh ar bith’ a bheith faoi réir ag polasaithe scoile. Ba iad tuismitheoirí bunscoile in PÉ ba mhó ar fad a thug cúnamh sa scoil. Ar an iomlán thug tuismitheoirí iar-bhunscoile níos lú cúnaimh ach é sin ráite bhí an leibhéal cúnaimh níos airde i measc iar-bhunscoileanna PÉ i gcomparáid le hiar-bhunscoileanna TÉ.  

Tábla 5.46: An dtugann tú cúnamh sa scoil ar bhonn deonach ó am go chéile?
	Catagóir scoile/suíomh
	% cúnamh ar bith 
	% imeachtaí ranga
	% leabhar-lann scoile
	% imeachtaí spóirt
	% searmanais reiligiún-acha
	% turais scoile
	% imeachtaí ceoil/ cultúrtha
	% tiomsú airgid

	Bunscoileanna saorsheasaimh PÉ (n=119)
	69.5
	15.1
	1.8
	21.0
	19.3
	12.6
	17.6
	37.8

	Bunscoileanna saorsheasaimh TÉ (n=23)
	34.8
	17.4
	8.7
	8.7
	8.7
	30.4
	17.4
	26.1

	Aonad bunscoile TÉ (n=18)
	38.9
	0.0
	0.0
	11.1
	11.1
	11.1
	5.6
	22.2

	Iar-bhunscoileanna saorsheasaimh PÉ(n=56)
	28.6
	0.0
	1.8
	5.4
	1.8
	0.0
	3.6
	26.8

	Iar-bhunscoil saorsheasaimh TÉ (n=28)
	10.7
	0.0
	0.0
	3.6
	0.0
	7.1
	0.0
	7.1

	Aonad Iar-bhunscoile PÉ agus TÉ (n=44)
	17.1
	0.0
	2.3
	2.3
	2.3
	0.0
	2.3
	15.9



Nuair a fiafraíodh de na tuismitheoirí faoi na cúiseanna a chuir bac orthu cúnamh a thabhairt don scoil, nithe praiticiúla ba mhó a tháinig chun cinn ar nós easpa ama, cúraimí oibre, cúram leanaí, fadhbanna sláinte, cúraimí clainne, fad ón scoil, ag obair istoíche agus ag staidéar go lán-aimseartha. Thug líon beag tuismitheoirí in TÉ le fios nach bhfaigheann siad cuireadh ón scoil le bheith rannpháirteach. Thuairiscigh roinnt tuismitheoirí go raibh easpa muiníne as a gcumas Gaeilge ina bhac. Feictear i gcolún 5 de Thábla 5.47 go raibh difríochtaí ann de réir suíomh na scoile agus go bhfuil an difríocht sin suntasach ó thaobh staitistice de (chí-chearnach = 22.438, df = 5, p < .001). Feictear ó na céatadáin i gcló trom gur in TÉ a bhí an líon ab’airde tuismitheoirí a luaigh easpa muiníne as a gcuid Gaeilge mar bhac. Luaigh tuismitheoir amháin in PÉ go bhfuil easpa Gaeilge ina bhac mar go labhraíonn tuismitheoirí eile a thugann cúnamh sa scoil Gaeilge amháin. B’fhiú do scoileanna é seo a chur san áireamh agus iad ag iarraidh ar thuismitheoirí a bheith rannpháirteach i saol na scoile. Níor luaigh ach tuismitheoir amháin as an sampla ar fad go raibh easpa fáilte ón scoil a bheith rannpháirteach. Is léir mar sin nach bac é seo.

Tábla 5.47: Mura dtugann tú cúnamh, luaigh na rudaí a chuireann bac ort cúnamh a thabhairt. 
	Catagóir scoile/suíomh
	% Ceal ama
	% Ró-ghnóthach le cúrsaí oibre
	% Cúramaí clainne
	% Easpa muiníne as mo chuid Gaeilge féin
	% Easpa fáilte ón scoil bheith rannpháirteach

	Bunscoileanna saorsheasaimh PÉ (n=119)
	16.0
	16.0
	10.9
	5.0
	0.8

	Bunscoileanna saorsheasaimh TÉ (n=23)
	26.1
	17.4
	21.7
	13.0
	0.0

	Aonad bunscoile TÉ (n=18)
	5.6
	27.8
	22.2
	16.7
	0.0

	Iar-bhunscoileanna saorsheasaimh PÉ(n=56)
	19.6
	32.1
	14.3
	10.7
	0.0

	Iar-bhunscoil saorsheasaimh TÉ (n=28)
	14.3
	28.6
	14.3
	35.7
	0.0

	Aonad Iar-bhunscoile PÉ agus TÉ (n=44)
	20.5
	29.5
	15.9
	9.1
	0.0



Le linn na n-agallamh le ceannairí scoileanna, pléadh an tábhacht mór a d’aithin siad le ról gníomhach ag tuismitheoirí mar pháirtneirí leis an scoil. Mhínigh príomhoidí  an dlúthbhaint idir dearcadh agus tacaíocht na dtuismitheoirí agus an dul chun cinn a dhéanann na daltaí. Níl sé i gcónaí furasta ionchur na dtuismitheoirí a mhealladh, agus pléadh an cheist sin i gcomhthéacs ceantar faoi mhíbhuntáiste. Le linn agallamh le ceannairí, léirigh trí scoil nár fhreastal mórán tuismitheoirí ar ranganna a reáchtáladh fána gcoinne agus nach raibh caidreamh láidir acu leis an scoil. De thairbhe buarthaí faoi mhéadú líon tuismitheoirí nár léirigh suim ghníomhach in oideachas na bpáistí, rinneadh tionscadail chruthaitheacha chun feasacht a ardú agus muinín na dtuismitheoirí a thógáil mar chéad oideachasóirí na bpáistí, mar shampla, coinní súgartha (playdates). Thuairiscigh príomhoide bunscoile an rath a bhí ar an tionscadal sin nuair a d’fhreastail beagnach gach tuismitheoir a raibh páiste acu i R1 (TÉ) ar na hócáidí cumarsáide sin.
Thuairiscigh scoileanna réimse leathan imeachtaí a rinneadh chun tacú le tuismitheoirí. Baineadh úsáid as maoiniú an Chláir Sínte Scoileanna chun cruinnithe indibhidiúla a reáchtáil idir múinteoirí agus tuismitheoirí i dtimpeallacht lasmuigh den scoil. Chuir scoileanna agus Conradh na Gaeilge  ranganna ar fáil do thuismitheoirí, cuireadh nótaí agus áiseanna abhaile ag míniú obair bhaile gach seachtain, rinneadh iarracht timpeallacht fháiltiúil dhearfach a chruthú sa scoil go mothódh tuismitheoirí ar a suaimhneas. 
Mhínigh iar-phríomhoide iar-bhunscoile nach cuí a bheith ag súil le líofacht Ghaeilge a bheith ag tuismitheoirí mura mbíonn sé bainte amach le linn na mblianta bunscoile. Cuirtear béim mhór ar an ról a imríonn tuismitheoirí mar mheantóirí a spreagann agus a thacaíonn lena gcuid páistí. Cuidíonn tuismitheoirí le forbairt na scoile fosta agus ardaíonn siad a nguth nuair is gá ar son stocaireachta. Bíonn siad páirteach i gcoistí tuismitheoirí nó ar bhoird Gobharnóirí.

Thug formhór mór na dtuismitheoirí le fios go bhfuil siad féin agus a bpáistí thar a bheith sásta leis an oideachas lán-Ghaeilge (‘an rud is fearr a rinne mé riamh’) ar go leor cúiseanna, cúiseanna atá pléite thuas. Dá bhrí sin pléitear anseo tuairimí breise a nocht tuismitheoirí. 
Mhol tuismitheoirí go mbeadh oideachas lán-Ghaeilge ar fáil do theaghlaigh agus go mbeadh gá le hinfheistíocht bhreise:
I would like to support this education and feel that it is very important to maintain and have this education choice in a community.
In my opinion it is poorly funded considering it is the national language.
The fundraising issues and lack of permanent buildings need to be addressed.
Bhí roinnt tuismitheoirí buartha faoin easpa soláthair don oideachas lán-Ghaeilge ag an leibhéal iar-bhunscoile agus bhí siad amhrasach faoi éifeachtúlacht na n-aonad/sruthanna.
Ba mhaith liom scoil lán-Ghaeilge ar shuíomh amháin.
There is a lack of flow through to post-primary and the level/quality of Irish teaching at post-primary in the teaching of other subjects is a major concern.
We need a follow on school from the gaelscoil, a standard as good and a principal that will be active and interested in Gaeilge and the students. Two schools together, Irish and English, does not work with the same principal.
Tubaiste amach is amach sruthanna is aonaid.
Ar an taobh eile den scéal bhí tuismitheoir eile (in TÉ) ag moladh go mbunófaí níos mó sruthanna.
I think that Irish-medium schools in a rural setting have more specific needs than in urban areas. Sruthanna should be established in all post-primary schools as I believe there are enough numbers in local bunscoileanna to provide this. I strongly believe that not enough support comes from Irish language bodies perhaps because they prefer ‘stand-alone’ secondary provision. A lot of Irish-medium students are disadvantaged because there is no post-primary provision. These children are being failed. (Name of school) I believe are turning children away such is the demand.
Bhí taithí dhifriúil ag tuismitheoirí le páistí le riachtanais oideachais speisialta, cuid acu sásta leis an tacaíocht ón scoil ach cuid acu mí-shásta le seirbhísí síceolaíochta.
Having a child with special needs, I couldn’t have found a better school. Not only is the school interested in giving my child the best possible education they can but also in the development of my child as an individual.
I have three children who have attended Irish-medium education, two of these children are very bright and one has special needs. All three have thrived at this school.
I would like to see educational psychologists speak Irish. I had to take a child out of Irish school in P3 as extra help/support wasn’t funded enough and education psychologists didn’t understand the language.
Tá tuairim ann nach bhfuil scoileanna lán-Ghaeilge ilchiníoch.
My children’s experience to date has been positive. However, I would be very concerned if Irish-medium education was used to exclude children and families from other countries or ethnic origins. Any child with an interest in learning through Irish who has an aptitude or love of languages ought to be able to access Irish-medium education if they so wish.
Ach is léir ón ráiteas seo a leanas go roghnaíonn tuismitheoirí nach de bhunadh na hÉireann iad oideachas lán-Ghaeilge chomh maith.
Our experience has been very positive and we are immigrants.
Agus thug tuismitheoir eile le fios go dtaitníonn ilchiníochas na scoile lena bpáiste.
Loves percentage of non-nationals in the school.
[bookmark: _Toc496365415]Dúshláin roimh cheannairí
Phléigh na ceannairí réimse leathan de cheisteanna a chuireann dúshlán roimh cheannaire gaelscoile nó aonad. Le linn an fhócasghrúpa, rinneadh cur síos ar an stró atá ar cheannairí an fhoireann a spreagadh i dtreo fhorbairt ghairmiúil nuair a mhothaíonn siad faoi bhrú.
Tá an iomarca athruithe tarlaithe i dtréimhse ghairid ama … I ndáiríre, is é an múineadh istigh sa rang an rud is tábhachtaí agus má dhéanann siad ullmhúchán dó sin, agus na scoileanna ag dul ar aghaidh go breá ach fós tá tú ag glaoch isteach acu arís i gcomhair uaireanta breise Pháirc Uí Chróchaigh … Tá gach duine faoi bhrú. Caillfidh muid foirne. Caillfidh muid dea-thoil. (Príomhoide bunscoile)
Bhain dúshláin eile le cóiríocht scoile, riarachán, earcú múinteoirí, feabhsúchán scoile, fás na scoile, íomhá phoiblí na scoile, dearcadh tuismitheoirí, freastal cuí ar riachtanais speisialta oideachais, soláthar áiseanna, plé le hionadaithe na Roinne nach bhfuil Gaeilge acu, forbairt ghairmiúil, idir oideachas agus theanga a sholáthar ag an chaighdeán is airde.
Mhínigh ceannaire iar-bhunscoil gur dúshlán é earnáil a thógáil agus seirbhísí seachtracha i nGaeilge a éileamh.  
Phléigh ceannairí aonad dúshlán bhreise a bhain le líon na ndaltaí. Chruthaigh fás teoranta líon na daltaí dúshlán nuair is gá comhranganna a chur ar bun agus gur minic a bhíonn  tuismitheoirí míshásta faoi sin. Rogha eile ag ceannaire is ea múinteoir nua a cheapadh nuair a mhéadaíonn na huimhreacha ach bíonn ceisteanna uile scoile le cur san áireamh agus a chuireann cosc ar cheapachán breise don aonad. 
Mhínigh ceannaire aonad bunscoile an brú a mhothaigh siad de thairbhe gur bhain an t-aonad léibheann fáis amach i ndiaidh tréimhse de bhlianta. Cruthaíodh dúshlán eile  nuair a bhí an bharúil ag daoine gur cuí athrú go stádas scoile shaorsheasaimh. Níor cuireadh san áireamh na himpleachtaí fostaíochta a bhainfeadh le hathrú.
Is dúshlán eile an t-aineolas a tuairiscíodh i measc grúpaí seachtracha, seirbhísí na mbord. Mothaíonn lucht na n-aonad nach dtuigeann gach duine cad is rud é aonad agus tarlaíonn míthuiscint agus drochthuairimíocht dá thairbhe, fiú i measc scoileanna saorsheasaimh.


[bookmark: _Toc496365416]Córais bhainistíochta a thacaíonn le bunú agus le fás scoile saorsheasaimh

[bookmark: _Toc496365417]Intreoir
Le linn agallamh le príomhoidí, mhol siad caidrimh a cuireadh i bhfeidhm agus a thug tacaíocht dóibh. Mar shampla, bhain scoileanna feidhm as ballraíocht i gcnuasach scoileanna, as comhoibriú le scoileanna eile, le heagrais oideachais agus le heagrais phobail. Is léir gur ghlac na hiar-bhunscoileanna saorsheasaimh freagracht earnála orthu, go háirithe nuair nach raibh iar-bhunscoileanna eile sa cheantar chun cnuasach nó gréasán a bhunú agus chun fís a fhorbairt leo. I gcomhthéacs aonad, tugtar túsáite don soláthar atá ar fáil don earnáil meán Bhéarla nuair a tharlaíonn fadhb maidir le hearcú múinteoirí sainábhar, forbairt ghairmiúil múinteoirí, soláthar curaclaim.
Déantar achoimre thíos ar dhá chóras eile a thacaíonn le fás scoileanna. Is minic a roghnaíonn an pobal scoil saorsheasaimh mar chéad rogha agus mhínigh ceannairí dhá bhunscoil ó thuaidh an córas bainistíochta a thug tacaíocht dóibh mar scoileanna saorsheasaimh agus a chuidigh leo neamhspleáchas a choinneáil le linn luathbhlianta forbartha. Baineann an chéad cheann le córas satailíte agus an dara ceann le córas meantóireachta.
[bookmark: _Toc496365418]Satailít
Cuireadh Scoil na Fuiseoige ar bun mar scoil neamhspleách in iarthar Bhéal Feirste,1992, le seacht ndalta ar an rolla. Bhí an scoil suite i gceantar a d’fhulaing míbhuntáistí sóisialta agus eacnamaíochta agus ba throm an cúram tiomsaithe airgid a thit ar mhuintir na háite.
Rinneadh aonad satailíte de chuid Bhunscoil Phobal Feirste di i 1994 agus coinníodh an dá láthair. I 1994, bhí 16 dhalta ar an gclár, idir R1-R3, agus bhí beirt mhúinteoirí fostaithe sa scoil. Aontaíodh go ndéanfaí cinneadh i ndiaidh trí bliana cé acu go molfaí síneadh na satailíte nó stádas bunscoile deontaschúnta. Bronnadh stádas deontaschúnta uirthi i ndiaidh trí bliana. Le linn thréimhse an tionscadail, bronnadh maoiniú athfhillteach ar an aonad satailíte mar chuid de Bunscoil Phobal Feirste. Bhí bord gobharnóirí Bhunscoil Phobal Feirste freagrach as an aonad agus príomhoide na scoile sin freagrach as bainistiú inmheánach an aonaid. Faoi dheireadh na tréimhse píolótaí, rinne an Roinn Oideachais cigireacht fócasaithe ar chaighdeán teagaisc agus foghlama agus ar oibriú ginearálta an aonaid. Foilsíodh tuairisc an-dearfach. Mar chonclúid, tuairiscíodh,
The satellite unit is operating efficiently and successfully. Factors which are contributing to its progress include high priority given to it by the principal and Board of Governors of the host school, the generous allocation of experienced staff, the leadership of the senior teacher in the unit, the quality of the teaching, the commitment of the parents and the management committee and the very good response of the children. Inevitably, the operation of the unit has placed additional pressure on the principal and senior management team of the host school; its success bears testimony to their efforts.  (An Roinn Oideachais, November 1996)
Bhronn an chigireacht sármholadh ar Scoil na Fuiseoige, i ndiaidh próiseas cigireachta a rinneadh sa bhliain acadúil 2014 agus tugadh sármholadh do Bhunscoil Phobal Feirste sa tuairisc cigireachta is deireanaí a bunaíodh ar an scoil sin (An Roinn Oideachais, Samhain 2012).
[bookmark: _Toc496365419]Meantóir
Bunaíodh Gaelscoil an Aodha Rua i nDún Geanainn, Co. Thír Eoghain, 2011 agus 12 dalta cláraithe sa chéad bhliain sin. Cuireadh an córas meantóireachta i bhfeidhm chun tacú leis an bhunscoil nuabhunaithe. Rinneadh comhoibriú idir an dá scoil i gcúrsaí pleanála, curaclaim agus forbartha.  Nuair a rinneadh cigireacht ar an scoil, moladh an córas comhoibrithe sin,
“She (the teacher) has forged strong links with other schools and teachers. She has adapted her teaching well and has made the transition successfully from the upper school to the FS (Foundation Stage). 
With the support of Gaelscoil Uí Néill, Coalisland, the teacher has developed useful, yearly overviews and half-termly planning for all areas of the curriculum … She has a clear vision for the development of the school and she displays good leadership skills in taking forward this venture. She has observed FS good practice in a range of other schools. She liaises effectively with another IM primary school, Gaelscoil Uí Néill, Coalisland. As a result of this partnership Gaelscoil Aodha Rua receives sound advice on curriculum and management matters. She speaks highly of the assistance she receives from the link Principal who acts as her professional mentor.” (An Roinn Oideachais, 2012)
[bookmark: _Toc496365420]Tátal
Léiríonn an anailís ar agallaimh a rinneadh le ceannairí go bhfuil speictream soláthair ann a chuimsíonn córas saorsheasaimh a sholáthraíonn clár iomlán tumoideachais agus córas aonaid a sholáthraíonn eispéireas foghlama dátheangach, ag brath ar choinníollacha na scoile, ina measc, acmhainní teagaisc agus cumas Gaeilge na múinteoirí. Déantar anailís thuas ar na buntáistí agus na míbhuntáistí nó dúshláin a bhaineann le gach cineál córais, de réir thuairimíocht na gceannairí. 

[bookmark: _Toc496365421]Conclúid
[bookmark: _Toc391232450][bookmark: _Toc496365422]Réamhrá
Tuigimid ón taighde idirnáisiúnta a ndearnadh scagadh air sa tuairisc seo an ról tábhachtach a imríonn an córas oideachais in athbheochan teanga. Tuigimid chomh maith nach leor mionteanga a mhúineadh don ghlúin óg le go mairfidh sí. Teastaíonn tacaíocht ó institiúidí uile an stáit. É sin ráite, an fócas a bhí againn sa taighde seo ná breathnú ar an gcóras tumoideachais in Éirinn beag beann ar institiúidí eile. Phléamar buntáistí an dátheangachais agus éifeachtacht an tumoideachais mar chóras chun teanga a mhúineadh. Tharraingíomar ar thaithí córais eile ó limistéir ar nós an Bhreatain Bheag, Albain, Tír na mBascach agus Ceanada. Chonaiceamar sna staidéir chomparáideacha i gCeanada ar mhúnlaí éagsúla tumoideachais go bhfuil roinnt buntáistí ag na scoileanna saorsheasaimh i gcomparáid le haonaid nó sruthanna Fraincise. Bhain na buntáistí sin le gnóthachtáil acadúil na ndaltaí, seirbhísí tacaíochta acadúla, cúrsaí riaracháin, áiseanna, rannpháirtíocht tuismitheoirí agus cothú pobal Fraincise sa scoil. Chuireamar taighde i láthair freisin a léirigh go mbíonn gnóthachtáil na ndaltaí tumoideachais chomh maith nó níos fearr ná a bpiairí i scoileanna eile sa T1 agus in ábhair eile an churaclaim. 
Tá an-fhás tar éis teacht ar an oideachas lán-Ghaeilge ar oileán na hÉireann le dhá scór bliain anuas. Tá sé tráthúil mar sin athbhreithniú a dhéanamh ar an gcóras tumoideachais in Éirinn. Tá an taighde a foilsíodh in Éirinn go dtí seo ag teacht leis na dea-thorthaí ó limistéir eile thuas. Ní dhearnadh aon taighde áfach ar na múnlaí soláthair don ghaelscolaíocht agus is ar sin a bhí fócas an taighde seo seachas gnóthachtáil na ndaltaí. 
Is iad na páirtithe is tábhachtaí i bhfeidhmiú scoile ná na daltaí agus na múinteoirí. Tá ról fíorthábhachtach ag na tuismitheoirí fosta agus is beag gaelscoil a bheadh ann gan an dua agus díograis a chaith tuismitheoirí lena mbunú. Bíonn gá le ceannaireacht chomh maith agus is iad na príomhoidí, atá freagrach do na boird bhainistíochta/gobharnóirí a stiúrann an scoil ó lá go lá. D’éirigh linn tuairimí a bhailiú ó thrí cinn de na páirtithe sin don taighde seo i.e. na daltaí, na príomhoidí agus na tuismitheoirí. Níorbh acmhainn dúinn tuairimí na múinteoirí nó na boird bhainistíochta/gobharnóirí a chur san áireamh.
	Chuireamar ceistneoir chuig gach príomhoide gaelscoile sa tír don chéad chéim den taighde agus fuaireamar freagraí ó bhreis is leath acu. Sa dara chéim den taighde roghnaíomar 19 scoil chun tuilleadh iniúchadh a dhéanamh iontu. Bhí meascán de bhunscoileanna agus iar-bhunscoileanna saorsheasaimh agus aonaid in PÉ agus in TÉ. Chuireamar agallaimh ar na príomhoidí/stiúrthóirí sna scoileanna sin. Anuas ar sin, chuireamar ceistneoir bunaithe ar Chnuasach Trialach Dearcadh/Inspreagadh (CTDI) chuig daltaí bunscoile (Rang 5 in PÉ agus Rang 7 in TÉ) agus iar-bhunscoile (Bliain 4 in PÉ agus Bliain 12 in TÉ) agus d’fhreagair 372 dalta an ceistneoir. Chuireamar ceistneoir chuig tuismitheoirí na ndaltaí sin agus d’fhreagair 342 tuismitheoir an ceistneoir. Tá conclúid an taighde seo bunaithe ar na sonraí a bailíodh leis na huirlisí sin.
[bookmark: _Toc496365423]Gaeilge na ndaltaí
Tá na fachtóirí a théann i bhfeidhm ar úsáid na Gaeilge i measc daltaí sa taighde seo ag teacht leis na torthaí taighde ó thíortha eile atá gníomhach i gcaomhnú teanga oidhreachta agus a tuairiscíodh i gCaibidil 3, sin iad Albain, an Bhreatain Bheag agus Tír na mBascach  agus taighde ag Ó Cathalláin (2012), go háirithe fachtóirí a bhaineann le gníomhaíochtaí seach-churaclaim, caitheamh aimsire, gníomhaíochtaí cultúrtha agus deiseanna Gaeilge a labhairt le daoine eile sa Ghaeltacht agus lasmuigh den Ghaeltacht. Beidh sé tábhachtach dóibh siúd a bhíonn ag plé leis an oideachas lán-Ghaeilge – múinteoirí, tuismitheoirí, Ranna Oideachais, eagrais maoinithe ag an stát agus eagrais deonacha – fuílleach deiseanna a chur ar fáil do dhaltaí ag freastal ar scoileanna lán-Ghaeilge a gcuid bunscileanna cumarsáide idirphearsanta (BICS, Cummins, 1980) a fhorbairt. Laghdaíonn easpa teagmhála leis an dara teanga taobh amuigh den scoil inspreagadh an fhoghlaimeora má bhíonn comhcheangail in aigne an dalta idir an sprioctheanga agus an curaclam gan ceangal idir an teanga agus piarchultúr (Baker, 2003).
Rinneadh anailís chuimsitheach ar úsáid na Gaeilge i measc  na ndaltaí ó thaobh ceithre pheirspictíocht:
· Fachtóirí a théann i bhfeidhm ar úsáid na Gaeilge mar theanga tumtha i measc na ndaltaí;
· Leithead agus doimhneacht eispéireas iomlán na ndaltaí maidir le feidhmiú trí Ghaeilge sa saol scoile;
· Toilteanas na ndaltaí i leith úsáid na Gaeilge ar láthair na scoile, taobh amuigh den seomra ranga agus taobh amuigh den scoil;
· Na fachtóirí a théann i bhfeidhm ar thoilteanas na ndaltaí i leith úsáid na Gaeilge ar láthair na scoile, taobh amuigh den seomra ranga.
Sna scoileanna saorsheasaimh, déantar lántumadh sa Ghaeilge, sa seomra ranga agus i dtimpeallacht na scoile, agus is mó an teagmháil le teanga agus na deiseanna ag daltaí an Ghaeilge a úsáid, dá thairbhe sin. Tá na buntáistí leis an chóras lántumtha pléite sa litríocht idirnáisiúnta. D’ainneoin easaontas i measc an lucht léinn faoi theoiricí faoi leith, ní féidir a shéanadh go bhfuil fianaise ann go dtairgeann an córas sin buanna don dalta ó thaobh forbairt sprioctheanga de. Léiríonn breathnúcháin na gceannairí, maidir le tosca a imríonn tionchar ar Ghaeilge na ndaltaí, ábharthacht do réimse teoiricí taighde agus dearcaí i leith foghlama. Tá blas d’argóintí Krashen (1987) le sonrú i dtuairimí na gceannairí ar an ról a imríonn ionchur saibhir teanga agus ar na deiseanna a chruthaítear i dtimpeallacht lántumtha. Nuair a phléann rannpháirtithe an tábhacht le ról an mhúinteora agus an ghá le forbairt ghairmiúil don fhoireann, tugtar léargas ar thionchar an chur chuige soch-chultúrtha i leith na foghlama agus an luach le hidirghníomhú sóisialta idir daltaí agus múinteoir nó stiúrthóir. D’fhorbair na rannpháirtithe plé na ceiste seo nuair a moladh úsáid na Gaeilge ag príomhoidí aonad mar chleachtas a spreagann na daltaí i mbun úsáid na Gaeilge. Cáineadh a mhalairt de chleachtas, gan Gaeilge ar bith á labhairt ag príomhoidí leis na daltaí mar nós a théann i bhfeidhm ar an timpeallacht teanga. Mhínigh daltaí go raibh tionchar an phríomhoide agus na foirne ar na tosca a spreag fonn orthu Gaeilge a labhairt. Léirigh an anailís théamach a rinneadh ar thuairimíocht na ndaltaí go raibh léirthuiscint acu ar na tosca a spreag iad chun Gaeilge a labhairt agus is minic a luaigh daltaí bunscoileanna saorsheasaimh gur chuir an scoil féin fonn orthu Gaeilge a labhairt. Sonraíodh eispéireas shóisialta agus féiniúlacht chultúrtha ar na foinsí inspreagtha. Pléadh réimse leathan samplaí d’inspreagadh intreach. Baineann na daltaí sult as an teanga a labhairt le linn gníomhaíochtaí seach-churaclaim, i gcuideachta cairde agus lucht labhartha na Gaeilge agus mothaíonn siad dearfach faoi chuidiú a thig leo tabhairt do ghaolta ar foghlaimeoirí iad. Pléadh gnéithe den fhéiniúlacht phearsanta, náisiúnta, theangeolaíoch a spreagann iad chun Gaeilge a labhairt. Aithnítear cumhacht agus éifeacht an inspreagtha intrigh i gcomhthéacs fhoghlaim an dara teanga (Brown, 2000: 160-166).
Imríonn cúntóirí ranga le Gaeilge ról tábhachtach i dtimpeallacht lán-Ghaeilge agus d’aithin na ceannairí nasc idir sin agus forbairt Gaeilge i measc na ndaltaí. Pléann Mhic Aoidh (2012:113) an bhéim a chuir múinteoirí ar ról na gcúntóirí sa seomra ranga lán-Ghaeilge, i gcomhthéacs measúnaithe, agus tugadh samplaí de dhúshláin a chruthaítear má bhíonn an Ghaeilge teoranta ag an chúntóir ranga. Tugann an staidéar seo léargas ar an tábhacht le cúntóirí le Gaeilge mar acmhainn a thacaíonn le húsáid na Gaeilge i measc na ndaltaí, de réir scoileanna saorsheasaimh agus aonad. Rinneadh cur síos ar an stró a bhíonn ar scoileanna i gceantair áirithe cúntóirí le Gaeilge a earcú agus ar impleachtaí don tsoláthar.
Tá taithí thumoideachais ag leibhéal réamhscoile ar na fachtóirí is mó a imríonn tionchar ar Ghaeilge na ndaltaí sna luathbhlianta, de réir na gceannairí scoileanna. Aithnítear nach bhfuil caighdeán an tsoláthair ó thaobh fhorbairt na Gaeilge de mar an gcéanna sna naíscoileanna éagsúla agus moladh go háirithe an tús le sealbhú na Gaeilge a dhéantar i naíscoileanna reachtúla ina bhfuil múinteoir agus stiúrthóirí le Gaeilge. Cuireadh béim ar thionchar an bhaile ar dhul chun cinn na ndaltaí agus ar fhorbairt a gcuid Gaeilge sna luathbhlianta bunscolaíochta. Má bhíonn Gaeilge sa bhaile nó má bhíonn taithí réamhscoile lán-Ghaeilge ag na páistí, tugtar faoi deara an tionchar ar fhorbairt na Gaeilge ag daltaí sna luathbhlianta go háirithe.
[bookmark: _Toc496365424]An baile agus rannpháirtíocht tuismitheoirí
Ceann de na hachair a fiosraíodh sa taighde is mó a sholáthraíonn léargas ar an tumoideachas in Éirinn is ea an baile agus ról tuismitheoirí. Ar ndóigh, tá corpas litríochta a thugann fianaise den dlúthbhaint idir rannpháirtíocht tuismitheoirí in oideachas a gcuid páistí agus gnóthachtáil oideachais na bpáistí. Scrúdaíonn Grolnick agus Slowiaczek (1994, 65, 237-252) na próisis atá i gceist sa chaidreamh seo idir bainteacht tuismitheoirí agus gnóthachtáil na bpáistí ar scoil. Go stairiúil, bíonn dlúthbhaint ag tuismitheoirí i scoileanna lán-Ghaeilge leis an scoil agus is minic gur bunaitheoirí na scoile iad. Mar sin féin, tugann an taighde seo léargas ar ghnéithe tábhachtacha a bhaineann le rannpháirtíocht tuismitheoirí, agus le nósanna teanga sa bhaile is fiú a chur faoi bhráid an phobail oideachais. Fiosraíodh patrúin a bhain le húsáid na Gaeilge agus an Bhéarla sa bhaile. I gcás teaghlach a labhraíonn Béarla amháin sa bhaile, tuairiscíonn na daltaí scóir níos ísle do spreagadh ó thuismitheoirí agus do féinchoincheap ar chumas sa Ghaeilge ná mar a thuairiscíonn daltaí eile. 
De réir mar a fhásann na scoileanna tuairiscítear dúshláin bhreise agus baineann ceann acu seo le próifíl rannpháirtíochta na dtuismitheoirí. Pléadh dúshláin dhifriúla a chruthaítear i gceantracha faoi mhíbhuntáiste agus tugadh réimse leathan de shamplaí a léiríonn freagairt chruthaitheach dhearfach dóibh.
I gcás na n-iar-bhunscoileanna, tháinig sé chun solais go raibh drogall ar chéatadán de thuismitheoirí in TÉ cuidiú a thairiscint don scoil de thairbhe nach raibh Gaeilge acu. Is léir go bhfuil an easpa Gaeilge nó easpa muiníne as a gcuid Gaeilge ag imirt tionchair ar rannpháirtíocht i saol na scoile. Léiríodh dearcadh tuisceanach i leith tuismitheoirí daltaí iar-bhunscoile nach raibh Gaeilge acu, ag cur béime ar mhodhanna rannpháirtíochta eile. Déanann Grolnick and Slowiaczek anailís ar chatagóirí rannpháirtíochta, mar shampla,
Parents' personal involvement includes the child's affective experience that the parent cares about school, and has and enjoys interactions with them around school. Such a perception may convey a positive feeling toward school and the child (Grolnick and Slowiaczek 1994: 65, 239). 
I gcás na hiarbhunscolaíochta lán-Ghaeilge, is cuí cur san áireamh má chuireann easpa Gaeilge bac ar thuismitheoirí cuidiú a thabhairt don scoil is fiú bheith airdeallach faoi chatagóirí rannpháirtíochta eile.
Taispeánann an taighde díograis agus samhlaíocht na scoileanna ag freastal ar riachtanais tuismitheoirí, ag soláthar tacaíochta leis an teanga go háirithe.  
[bookmark: _Toc496365425]Foireann na scoile
Tháinig sé chun solais sa taighde seo go bhfuil earcaíocht foirne le cumas maith Gaeilge ar cheann de na dúshláin is mó a chuireann buartha ar phríomhoidí, go mór mhór ag leibhéal na hiar-bhunscoile in PÉ. I gColáiste Ollscoile Naomh Muire, Béal Feirste, déantar cláir lán-Ghaeilge san Oideachas Tosaigh Múinteoirí. Tá Céim Onóracha Bhaitsiléir an Oideachais (lán-Ghaeilge) agus Teastas Iarchéime san Oideachas Lán-Ghaeilge (TICO bunscoile) ag leibhéal máistreachta á soláthar. Déantar cúrsa gairmiúil san oideachas lán-Ghaeilge (iarbhunscoile) d'iarchéimithe a dhéanann PGCE i bpáirtnéireacht le QUB agus Ollscoil Uladh.  Ag leibhéal Máistreachta, tá sainrogha lán-Ghaeilge ar fáil sa chlár MOid i gColáiste Ollscoile Naomh Muire agus réimse modúl ar an oideachas lán-Ghaeilge ann. Tá Máistreacht san Oideachas lán-Ghaeilge ar fáil i gColáiste Mhuire gan Smál, Luimneach a chuireann le forbairt ghairmiúil mhúinteoirí lán-cháilithe atá ag obair in earnáil na gaelscolaíochta cheana féin.  Mar a léiríodh i gCaibidil 3, aithnítear i ndlínsí eile an tábhacht a bhaineann le contanam oideachais ón réamhscolaíocht go leibhéal ardoideachais trí mheán na mionteanga oidhreachta a bheith ar fáil, go háirithe dóibh siúd a bheidh ag filleadh ar an earnáil mar mhúinteoirí. Is maith an rud é mar sin go bhfuil deis ag mic léinn in TÉ tabhairt faoina gcuid staidéir ar oideachas tosaigh múinteoirí trí mheán na Gaeilge. Ba cheart cur leis na deiseanna seo in PÉ. Ar ndóigh, bíonn gach múinteoir bunscoile in PÉ a bhaineann céim BOid, Dioplóma Iarchéime san Oideachas (Bunmhúinteoireacht), Máistreacht Ghairmiúil san Oideachas, nó PGCE amach cáilithe chun dul ag múineadh in aon chineál bunscoile, scoileanna lán-Ghaeilge san áireamh. Ba mhaith an rud é mar sin go mbeadh deis ag gach mac léinn a fuair a gcuid scolaíochta trí mheán na Gaeilge leanúint ar aghaidh lena gcuid staidéir mar ábhair mhúinteoirí trí mheán na Gaeilge agus barr feabhais a chur ar a scileanna Gaeilge beag beann ar an gcuid den tír arbh as iad.
Thug na príomhoidí/stiúrthóirí ar fud na tíre a bhí rannpháirteach sa taighde seo le fios nach bhfuil an réimse soláthair forbartha gairmiúla sásúil. Cháin siad ganntanas cúrsaí forbartha gairmiúla trí mheán na Gaeilge agus easpa cúrsaí cuí a dhíríonn ar riachtanais ghairmiúla múinteoirí, stiúrthóirí, cúntóirí agus príomhoidí lán-Ghaeilge. Molaimid go ndéanfaí anailís chuimsitheach ar riachtanais forbartha gairmiúla múinteoirí, príomhoidí/stiúrthóirí agus cúntóirí tumoideachais. Ag eascairt as an anailís sin, b’inmholta an rud é go ndéanfaí pleanáil chuí chomhordaithe le freagairt do na riachtanais sin ag tógáil ar an soláthar atá ann faoi láthair.

Ba léir ó na freagraí a thug tuismitheoirí, daltaí agus ceannairí go bhfuil ról ag na scoileanna i bhforbairt phobal Gaeilge sa cheantar máguaird agus go bhfuil coincheap an phobail fréamhaithe san fhís atá á forbairt don ghaeloideachas. Is eisceachtúil ar fad an tuairim nach freagracht na scoile nasc a fhorbairt leis an bpobal. In amanna, imríonn an scoil ról gníomhach i bpleanáil reigiúnda nó áitiúil, mar shampla, cuidiú le scríobh straitéis chultúrtha don cheantar. Tugadh sampla suimiúil de phobal teanga agus cultúrtha atá tógtha thart ar scoil i ndeisceart Dhoire, áit a bhfuil áiseanna pobail, sóisialta agus imshaoil suite taobh leis an scoil agus naisc á síneadh amach agus á ndaingniú le pobail Ghaeilge eile. Is léir go bhfuil tionchar ag an scoil ar an bpobal agus ar an dearcadh i leith na Gaeilge. Aithnítear go n-imríonn na daltaí  tionchar ar an bpobal sa phróiseas sin. Mhínigh príomhoide amháin gur aithin an pobal go raibh an Ghaeilge tábhachtach de thairbhe daltaí tumoideachais a bheith ag caint i nGaeilge agus ag idirghníomhú leis an bpobal. Léiríonn na sonraí a cuireadh i láthair anseo pictiúr de phobail scoileanna atá tiomanta d’fhorbairt phobal Gaeilge agus do chothú timpeallachta dearfaí do Ghaeilgeoirí.  

Ní hionann an dúshlán ceannasaíochta a bhíonn ag príomhoide i scoil lán-Ghaeilge agus ag príomhoide sa chóras Béarla. Le linn na n-agallamh le príomhoidí, míníodh an ról difriúil maidir le forbairt ghairmiúil. Is caomhnóirí na teanga iad. Tugann siad aiseolas do na múinteoirí maidir le cruinneas Gaeilge. Bíonn speictream leathan de sheirbhísí i gceist sa tacaíocht sin agus thug príomhoidí samplaí difriúla. Is mian leo caighdeán ard a choinneáil sa chomhfhreagras Gaeilge a chuirtear amach ón scoil, mar sin de, d’aithin siad fianaise de  ghairmiúlacht múinteoirí a d’iarr orthu ábhar a phrofléamh dóibh. Bíonn deacrachtaí breise le sárú ag an phríomhoide lán-Ghaeilge le cinntiú go mbíonn teacht ag múinteoirí ar fhorbairt ghairmiúil chuí agus go dtapaíonn siad na deiseanna sin. I scoil amháin cuireadh córas sealaíochta i bhfeidhm chun am staidéir a fháil don fhoireann, le linn dóibh cúrsaí iarchéime a dhéanamh, an príomhoide féin ina measc. Cuireann easpa ionadaithe cosc ar rannpháirtíocht i gcúrsaí forbartha gairmiúla. I scoil amháin, léiríodh tuairim láidir gur cuí don phríomhoide féin seasamh isteach sa rang agus ligint don mhúinteoir freastal ar chúrsa, nuair is féidir. Luaigh príomhoidí PÉ an stró atá orthu múinteoirí a spreagadh chun cúrsaí breise a dhéanamh taobh amuigh d’am scoile de thairbhe athruithe a bhaineann le huaireanta teagaisc and an bhrú a bhíonn ar mhúinteoirí. Tá ceannairí an-tuisceanach gur gá idir oideachas agus theanga a sholáthar ag an chaighdeán is airde agus gnóthachtáil na leanaí a éascú sa dá achar sin. 
Baineann dúshlán eile roimh cheannairí le méid na scoile. Bíonn brú orthu fás na scoile a thaispeáint, ach is minic a chruthaíonn fás suntasach fadhbanna nua atá le sárú, fadhbanna a bhaineann le comhranganna, soláthar foirne, teannas idir an dá thaobh d’aonaid, easpa acmhainní do riachtanais speisialta oideachais. 
Ní hionann na dúshláin ceannasaíochta ar fud na tíre. Tá dúshlán roimh cheannairí i dTuaisceart Éireann earnáil an iar-bhunoideachais a thógáil chun tacú leis an iar-bhunscoil saorsheasaimh agus freastal ar an phobal oideachais sin. Cé go bhfuil tús curtha le pleanáil straitéiseach d’fhorbairt an iar-bhunoideachais lán-Ghaeilge, tá pleanáil de dhíth i gcomhair le páirtithe leasmhara leis na pleananna seo a chur i bhfeidhm. Tá forbairt físe lárnach sna cinntí a dhéantar san iar-bhunscoil agus is tosaíocht forbairt scileanna ceannaireachta i measc na ndaltaí. Mhol príomhoide amháin go mbunófaí caidreamh le hinstitiúid oideachais múinteoirí chun forbairt ghairmiúil a dhéanamh go leanúnach straitéiseach. Rinneadh moltaí eile, mar shampla, forbairt an chórais satailíte chun earnáil nó pobal iar-bhunoideachais a thógáil. Léirigh príomhoidí agus stiúrthóirí dearcadh dearfach i leith na ndúshlán ceannasaíochta a tharlaíonn sa chóras lán-Ghaeilge.

D’éirigh moltaí as an anailís a rinneadh ar na sonraí taighde agus as tuairimíocht a nocht na rannpháirtithe féin faoi fhorbairt a thacódh le feabhsú agus le saibhriú an tsoláthair. Baineann cuid de na moltaí leis an earnáil lán-Ghaeilge ar fad agus is sainmholtaí cuid eile a dhíríonn ar mhúnlaí faoi leith, scoileanna saorsheasaimh nó aonaid.

Moltaí Ginearálta

An Ghaeilge mar sprioctheanga
· Freagairt do mholtaí na ndaltaí sa taighde seo a d’aithin tosca a spreagfadh labhairt na Gaeilge, mar shampla deiseanna sóisialta agus seach-churaclaim;
· Deontais a chur ar fáil d’eagrais Ghaeilge chun imeachtaí cultúrtha agus comórtais a chur ar siúl trí mheán na Gaeilge agus caidreamh sóisialta idir daltaí tumoideachais ó cheantair éagsúla a chothú;
· Deontais a chur ar fáil do scoileanna a chuideoidh leo turasanna Gaeltachta a eagrú do dhaltaí tumoideachais agus nasc a chothú leis an Ghaeltacht;
· Tacú le múinteoirí freastal ar chúrsaí Gaeilge;
· Forbairt ghairmiúil a sholáthar do lucht seirbhísí seachtracha le cur ar a gcumas Gaeilge a labhairt le múinteoirí agus daltaí i scoileanna lán-Ghaeilge agus a dtuiscint ar chomhthéacs soch-chultúrtha an tumoideachais a fhorbairt.

Áiseanna
· Réimse trialacha measúnaithe caighdeánaithe agus diagnóiseacha a fhorbairt chun gnóthachtáil acadúil daltaí i scoileanna lán-Ghaeilge a mheas;
· Cur le háiseanna trasna an churaclaim i nGaeilge;
· Cur le háiseanna teicneolaíochta i nGaeilge.

Ceannaireacht
· Tacaíocht agus treoir a chur ar fáil do cheannairí nuair a fhásann scoil, chun cuidiú leo dul i ngleic leis na dúshláin a tharlaíonn mar thoradh ar an dul i méad a shárú;
· Torthaí an taighde seo a bhaineann le riachtanais forbartha gairmiúla a chur san áireamh i bpleanáil forbairt ghairmiúil straitéiseach don fhoireann;
· Córas a chur ar bun a éascaíonn treisiú ról iardhaltaí i bpobal na scoile;
· Forbairt ghairmiúil a chur ar fáil don fhoireann choimhdeach le cur ar a gcumas Gaeilge a labhairt leis na daltaí agus sa tslí sin cur le taithí tumoideachais na ndaltaí: 
· Múinteoirí le taithí atá ar scor a fhostú mar mheantóirí chun tacú le múinteoirí nó le príomhoidí.

Pobal
· Pobail labhartha Gaeilge a thógáil mórthimpeall ar na scoileanna lán-Ghaeilge le go mbeidh deiseanna úsáide ag daltaí lasmuigh de shuíomh na scoile;
· Tacú le foghlaim agus le spreagadh úsáid na Gaeilge sa bhaile, fiú ar bhonn teoranta;
· Cuir leis an obair atá ar siúl chun tacú le tuismitheoirí maidir lena n-ionchur in oideachas a gcuid páistí sa chóras lán-Ghaeilge;
· Pobail na scoileanna lán-Ghaeilge a chur ar an eolas faoi shaintréithe na múnlaí éagsúla, idir bhuntáistí agus dhúshláin, agus cumarsáid idir na múnlaí  éagsúla a threisiú;
· An pobal seachtrach a bhfuil baint acu le soláthar oideachais a chur ar an eolas faoi chomhthéacs sochtheangeolaíoch an tumoideachais.

Taighde
· Sonraí cruinne beachta a bhailiú ó bhunscoileanna/aonaid bhunscoile lán-Ghaeilge gach bliain faoi líon na ndaltaí i Rang 6 (PÉ) agus Rang 7 (TÉ) a aistríonn go hiar-bhunscoil/aonad iar-bhunscoile lán-Ghaeilge agus líon na ndaltaí a aistríonn go hiar-bhunscoil lán-Bhéarla d’fhonn pleanáil straitéiseach a dhéanamh d’iarbhunscolaíocht trí Ghaeilge bunaithe ar éileamh.
· Tógáil ar an taighde seo ar na múnlaí soláthair don oideachas lán-Ghaeilge, ag fiosrú dóigheanna le foghlaim ón eispéireas satailíte agus meantóireachta agus na múnlaí sin a fhorbairt a thuilleadh.

Sainmholtaí Breise
Soláthar

· Déanamh cinnte go bhfuil iar-bhunscoil nó aonad lán-Ghaeilge cóngárach go leor do láithreacha bunscoile in TÉ agus PÉ le go mbeidh rogha ag daltaí aistriú go hiar-bhunscoil lán-Ghaeilge gan turas ró-fhada.



Scoileanna Saorsheasaimh

· Tacú leis na hiar-bhunscoileanna in TÉ earnáil a thógáil don phobal iar-bhunoideachais lán-Ghaeilge agus pleanáil straitéiseach d’fhorbairt ghairmiúil leanúnach i gcomhair le hinstitiúid léinn curtha san áireamh.

 Aonaid

· Plé a oscailt ar dhúshláin a chruthaítear i gcomhthéacs aonad agus ar shaintréithe dúshlánacha a luadh sa taighde, mar shampla, dea-chleachtas a sheachnaíonn nó a sháraíonn teannas idir an dá thaobh den scoil.

Sa taighde seo rinneadh iniúchadh ar na castachtaí a bhaineann le múnlaí éagsúla tumoideachais in Éirinn trí lionsa na múnlaí scolaíochta. Tugtar léargas ar na buntáistí a thairgeann an dá phríomhchóras. Léirigh ceannairí na n-aonad agus ceannairí na scoileanna saorsheasaimh go raibh dúshlán breise ann a bhain le haonaid mar mhúnla.  Gan amhras, caitheann an saothar seo solas ar cheisteanna tábhachtacha ar fiú tuilleadh taighde a bhunú orthu. Mar shampla, cad iad na riachtanais agus na hacmhainní atá de dhíth ar phobal scoile tumoideachais suite i gceantar faoi mhíbhuntáiste? Cad iad na dóigheanna ar féidir tacú le ceannaire scoile dul i ngleic le dúshláin nua a chruthaítear de réir mar a mhéadaíonn pobal scoile? Cad iad na bealaí is éifeachtaí le freastal ar riachtanais forbartha gairmiúla na foirne agus an brú ama agus oibre atá ar na múinteoirí a chur san áireamh?
Is léir ón taighde go mbaineann castachtaí áirithe leis an macra-chomhthéacs ina bhfuil na scoileanna ag feidhmiú. Ag leibhéal sochpholaitiúil tá ról tábhachtach ag na scoileanna tumoideachais i gcaomhnú na Gaeilge. Ag leibhéal soch-chultúrtha tugann na scoileanna lán-Ghaeilge rogha oideachais ar leith do thuismitheoirí agus daltaí a chuireann luach ar an nGaeilge mar chuid dá bhféiniúlacht phearsanta agus chultúrtha. Ach léiríonn na torthaí taighde ón staidéar seo go bhfuil castachtaí ag an micrea-chomhthéacs freisin maidir le feidhmiú na scoileanna. Bíonn ar gach scoil dul i ngleic leis na castachtaí ag leibhéal áitiúil. Tháinig múnlaí éagsúla chun cinn thar na blianta chun freastal ar éilimh agus ar riachtanais an phobail áitiúil. Léiríonn na torthaí taighde go mbíonn buntáistí agus míbhuntáistí comónta agus difriúla ag gach múnla. Ach ní féidir a rá go n-oireann múnla amháin do gach comhthéacs. Dá bhrí sin, déanann sé ciall na buanna atá ag gach múnla a fhorbairt le cinntiú go mbíonn eispéireas oideachasúil agus eispéireas teanga thar na bearta ag daltaí tumoideachais in Éirinn. 

